Split (1)

train · 16k rows

title stringlengths 4 305	url stringlengths 42 212	content stringlengths 6 22.7k	metadata dict
ហេតុផលទាំង 10យ៉ាងដែលធ្វើឲ្យមហាវិទ្យាល័យDusit Thani គឺជាគ្រឹះស្ថានឧត្តមសិក្សាផ្នែកបដិសណ្ឋារកិច្ចដ៏ល្អបំផុតមួយនៅក្នុងអាស៊ាន	https://business-cambodia.com/articles/top-10-reasons-why-dusit-thani-university-is-one-of-the-best-hospitality-institutions-in-asean	ប្រទេសថៃជាប្រទេសដែលមានកេរ្តិ៍ឈ្មោះល្បីល្បាញហើយមានភាពរួសរាយរាក់ទាក់ ដូច្នេះហើយទើបប្រទេសថៃតែងតែជាប់ចំណាត់ថ្នាក់ក្នុងលំដាប់ពិភពលោក និងជាប់ក្នុងបញ្ជីជាប្រទេសដែលមិនគួររំលងក្នុងការធ្វើទស្សនៈកិច្ចរបស់អាស៊ាន ហើយធ្វើឱ្យឧស្សាហកម្មទេសចរណ៍ថៃមានការរីកចម្រើនជាលំដាប់។ ជាងនេះទៅទៀត កម្មវិធីសិក្សាផ្នែកសណ្ឋាគារ ទេសចរណ៍ និងវិជ្ជាជីវៈផ្នែកម្ហូបអាហារ មានភាពល្បីល្បាញខ្លាំងក្នុងចំណោមយុវវ័យ។ ទោះបីជាមានគ្រឹះស្ថានឧត្តមសិក្សាជាច្រើនដែលផ្តល់កម្មវិធីសិក្សាផ្នែកសណ្ឋាគារ ទេសចរណ៍ និងផ្នែកសិល្បៈធ្វើម្ហូបប្រកបដោយវិជ្ជាជីវៈ នៅក្នុងប្រទេសថៃក៏ដោយក៏ មហាវិទ្យាល័យ Dusit Thani គឺជាគ្រឹះស្ថានឧត្តមសិក្សាដំបូងគេបង្អស់ និងតែមួយគត់ដែលផ្តល់ជូនដល់ការគ្រប់គ្រងអាជីវកម្មបដិសណ្ឋារកិច្ចដោយផ្ទាល់។ ដូច្នេះហើយ មហាវិទ្យាល័យ Dusit Thani គឺជាអ្នកជំនាញក្នុងវិស័យមួយនេះ ហើយត្រូវបានប្រជាជនថៃជឿទុកចិត្តអស់រយៈពេលជាង 30 ឆ្នាំមកហើយ។ ហើយទាំងនេះគឺជាហេតុផលទាំង 10 យ៉ាងដែល មហាវិទ្យាល័យ Dusit Thani Thailand ក្លាយជាគ្រឹះស្ថានឧត្តមសិក្សាផ្នែកបដិសណ្ឋារកិច្ចដ៏ល្អបំផុតមួយនៅក្នុងអាស៊ាន។ មហាវិទ្យាល័យ Dusit Thani គឺជាផ្នែកមួយនៃ Dusit International ដែលជាផ្នែកមួយនៃសណ្ឋាគារលំដាប់ផ្កាយ 5 របស់ប្រទេសថៃ ដែលផ្តល់បដិសណ្ឋារកិច្ចដល់ភ្ញៀវទេសចរណ៍តាមសណ្ឋាគារជាច្រើននៅទូទាំងពិភពលោក។ ដូច្នេះបទពិសោធន៍ដ៏ល្អផ្តាច់មុខគេ រួមជាមួយនឹងចំណេះដឹងស្នូលក្នុងការគ្រប់គ្រងសណ្ឋាគារ ដែលមិនមាននៅក្នុងគ្រឹះស្ថានសិក្សាផ្សេងទៀត ដើម្បីបង្ហាត់បង្រៀនទៅកាន់សិស្សានុសិស្ស។ ក្រៅពីជំនាញផ្នែកបដិសណ្ឋារកិច្ចថៃរបស់សណ្ឋាគារ Dusit Thani ដែលមានលក្ខណៈផ្តាច់មុខគេហើយនោះ ការបង្រៀនត្រូវបានបញ្ចូលគ្នាជាមួយនឹងជំនាញអន្តរជាតិ ដែលជាការរួមបញ្ចូលគ្នាដ៏ល្អឥតខ្ចោះនិងត្រូវបានទទួលស្គាល់ក្នុងលំដាប់ថ្នាក់អន្តរជាតិ។ មានកម្មវិធីសិក្សាទាំងថៃ និងអន្តរជាតិ ដែលគ្របដណ្តប់លើសណ្ឋាគារ ទេសចរណ៍ និងសិល្បៈក្នុងការធ្វើម្ហូប។ កម្មវិធីសិក្សាបែបអន្តរជាតិគឺ សិល្បៈធ្វើម្ហូបប្រកបដោយវិជ្ជាជីវៈ និងការគ្រប់គ្រងបដិសណ្ឋារកិច្ច។ កម្មវិធីសិក្សារបស់ប្រទេសថៃរួមមាន ការគ្រប់គ្រងសណ្ឋាគារ សិល្បៈក្នុងការធ្វើម្ហូប និងការគ្រប់គ្រងផ្ទះបាយ រហូតដល់ការច្នៃប្រឌិតនៃសេវាកម្មទេសចរណ៍។ កម្មវិធីសិក្សាបែបថៃមិនត្រឹមតែសម្រាប់និស្សិតថៃប៉ុណ្ណោះទេ ប៉ុន្តែក៏មានសិស្សនិស្សិតអន្តរជាតិដែលមានជំនាញក្នុងការទំនាក់ទំនងជាភាសាថៃបានយ៉ាងល្អផងដែរ។ Professional Culinary Arts (កម្មវិធីសិក្សាបែបអន្តរជាតិ) គឺជាសញ្ញាបត្រដែលផ្តល់រួមគ្នាដោយ Le Cordon Bleu ដែលជាស្ថាប័នធ្វើម្ហូបលំដាប់ថ្នាក់ពិភពលោក ហើយមហាវិទ្យាល័យ Dusit Thani គឺជាគ្រឹះស្ថានឧត្តមសិក្សាតែមួយគត់នៅក្នុងប្រទេសថៃដែលទទួលបានឯកសិទ្ធិនេះ។ ការគ្រប់គ្រងបដិសណ្ឋារកិច្ច (កម្មវិធីសិក្សាបែបអន្តរជាតិ) ត្រូវបានទទួលស្គាល់ដោយ École hôtelière de Lausanne (EHL) នៅប្រទេសស្វីស ដែលជាស្ថាប័នគ្រប់គ្រងសណ្ឋាគារដ៏ល្បីល្បាញបំផុតមួយនៅក្នុងពិភពលោក។ គ្រឿងបរិក្ខារដ៏សម្បូរបែប រួមជាមួយនឹងរចនាបទ្ម័ក្នុងបន្ទប់ចម្អិនអាហារ និងបន្ទប់ពិសោធន៍ក្នុងសណ្ឋាគារ បែបទំនើប និងស្តង់ដារអន្តរជាតិ ដើម្បីអោយសិស្សានុសិស្សអាចធ្វើការហ្វឹកហាត់បានយ៉ាងល្អរហូតដល់ខ្លួនមានភាពស្ទាត់ជំនាញ។ ការបង្ហាត់បង្រៀនត្រូវបានរៀបចំឡើងក្នុងទម្រង់ WIL (Work Integrated Learning) ដើម្បីជាការលើកទឹកចិត្តដល់សិស្សានុសិស្សឱ្យអនុវត្តនៅក្នុងឧស្សាហកម្មពិតប្រាកដចាប់ពីឆ្នាំទីពីរទៅ។ បន្ទាប់ពីបានបញ្ចប់ការសិក្សា ពួកគេនឹងអាចចាប់ផ្តើមធ្វើការជាមួយអ្នកជំនាញបានភ្លាមៗ។ គុណវុឌ្ឍិនេះត្រូវបានទាមទារទៅលើគ្រប់ផ្នែកនៃអាជីវកម្មទាំងអស់។ គ្រប់សាស្ត្រាចារ្យទាំងអស់សុទ្ធសឹងតែជាអ្នកជំនាញដែលមានបទពិសោធន៍ផ្នែកអាជីវកម្មសណ្ឋាគារ ទេសចរណ៍ និងសិល្បៈក្នុងការធ្វើម្ហូប ដូច្នេះពួកគាត់អាចផ្តល់ចំណេះដឹងស៊ីជម្រៅទៅដល់និស្សិតបានយ៉ាងប្រសើរ។ មានកិច្ចសហការជាមួយនឹងអាជីវកម្មលំដាប់ថ្នាក់ពិភពលោកជាច្រើន។ ជាងនេះទៅទៀត និស្សិតត្រូវបានជំរុញឱ្យធ្វើកម្មសិក្សានៅបរទេស ដើម្បីបណ្តុះផ្នត់គំនិតបែបអន្តរជាតិរបស់ពួកគេ ក្នុងការក្លាយជាពលរដ្ឋដែលទទួលស្គាល់ជុំវិញពិភពលោកប្រកបដោយគុណភាព។ ដោយសារតែមហាវិទ្យាល័យ Dusit Thai ស្ថិតនៅក្រោម Dusit International ដូច្នេះហើយទើបនិស្សិតបញ្ចប់ការសិក្សាអាចមានឱកាសធ្វើការជាមួយនឹងសណ្ឋាគារ Dusit Thani ក្នុងប្រទេសថៃ និងទូទាំងពិភពលោកផងដែរ។ សូមគោរព និងស្វាគមន៍យ៉ាងកក់ក្តៅដល់និស្សិតកម្ពុជាទាំងអស់អញ្ជើញមកទស្សនាស្តង់របស់មហាវិទ្យាល័យ Dusit Thani ក្នុងកម្មវិធី ពិព័រណ៍ការសិក្សា និងការងារ ឆ្នាំ ២០២៣ នៅថ្ងៃទី 18 ខែកុម្ភៈ ឆ្នាំ 2023 ចាប់ពីម៉ោង 10.00-17.00 នៅ CJCC (មជ្ឈមណ្ឌលសហប្រតិបត្តិការកម្ពុជា-ជប៉ុន) រាជធានីភ្នំពេញ ប្រទេសកម្ពុជា។ (បេក្ខជនដែលមានចំណាប់អារម្មណ៏ក្នុងកម្មវិធីសិក្សាផ្នែកគ្រប់គ្រងបដិសណ្ឋារកិច្ច នឹងទទួលបានការបញ្ចុះតម្លៃ 15% ភ្លាមៗ។ ហើយសម្រាប់បេក្ខជនមកពីបណ្តាប្រទេសក្នុងអាស៊ាន និងអាស៊ីប៉ាស៊ីហ្វិក ទាំងអស់ក៏អាចដាក់ពាក្យ ស្នើសុំអាហារូបករណ៍ 50% សម្រាប់កម្មវិធីសិក្សាគ្រប់គ្រងបដិសណ្ឋារកិច្ច និងអាហារូបករណ៍ 25% សម្រាប់កម្មវិធីសិក្សា សិល្បៈធ្វើម្ហូបប្រកបដោយវិជ្ជាជីវៈផងដែរ។ លក្ខខណ្ឌផ្សេងទៀតត្រូវបានកំណត់ដោយមហាវិទ្យាល័យផ្ទាល់។ សម្រាប់ព័ត៌មានបន្ថែម សូមចូលទៅកាន់គេហទំព័រ www.dtc.ac.th  ឬ  www.facebook.com/DTCThailand	{ "spider_name": "businesscambodia", "scrape_at": "2025-06-14_19:40:32", "date_created": "2023-02-14T09:17:48.544Z", "category": "PR", "views": 740, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
ព្រលានយន្ដហោះធំៗ ៦ កន្លែងដែលកម្ពុជាកំពុងសាងសង់ នឹងត្រូវចំណាយថវិកាសរុបជិត ៣ ពាន់លានដុល្លារ	https://business-cambodia.com/articles/six-airport-in-cambodia-	ទឹកប្រាក់វិនិយោគសរុបជិត ៣ ពាន់ដុល្លារ នឹងត្រូវចំណាយលើការសាងសង់គម្រោងអាកាសយានដ្ឋានថ្មីៗចំនួន ៦ នៅក្នុងព្រះរាជណាចក្រកម្ពុជា ខណៈបច្ចុប្បន្នគម្រោងអាកាសយានដ្ឋានមួយចំនួនកំពុងដំណើរការសាងសង់ផងដែរ។ ហើយការសាងសង់អាកាសយានដ្ឋានថ្មីៗនេះ ក្នុងគោលបំណងដើម្បីទាក់ទាញភ្ញៀវទេសចរ ក៏ដូចជាការតភ្ជាប់ផ្លូវអាកាសទៅកាន់ពិភពលោកឲ្យបានកាន់តែធំ។ បើតាមរបាយការណ៍របស់រដ្ឋលេខាធិការដ្ឋានអាកាសចរស៊ីវិល បានឲ្យដឹងថា រដ្ឋលេខាធិការ បាននិងកំពុងអភិវឌ្ឍន៍អាកាសយានដ្ឋានជាច្រើន ដើម្បីទាក់ទាញ់វិស័យទេសចរណ៍ វិស័យដឹកជញ្ជូន និងការវិនិយោគពីបរទេស ដោយតាមការរយៈការប៉ាន់ប្រមាណលើទំហំវិនិយោគអាកាសយានដ្ឋានថ្មីចំនួន៦ និងការអភិវឌ្ឍផ្នែកគ្រប់គ្រង បញ្ជាចរាចរណ៍ដែនអាកាសពីឆ្នាំ២០១៩-២០២៤ មានទំហំទឹកប្រាក់សរុបប្រមាណ ២,៨៣០ លានដុល្លារ។ ចំពោះអាកាសយានដ្ឋានទាំង ៦ នេះរួមមាន៖ អាកាសយានដ្ឋានអន្ដរជាតិតេជោ (ភ្នំពេញថ្មី) មានទំហំវិនិយោគ ១ ៥០០លានដុល្លារ អាកាសយានដ្ឋានអន្ដរជាតិសៀមរាបអង្គរ មានទំហំវិនិហោគ ៨៨០ លានដុល្លារ អាកាសយានដ្ឋានតារាសាគរ មានទំហំវិនិយោគ ២០០លានដុល្លារ អាកាសយានដ្ឋានកោះកុង មានទំហំវិនិយោគ ៨០លានដុល្លារ អាកាសយានដ្ឋានប៉ោយប៉ែត មានទំហំនិយោគ ៦៥លានដុល្លារ អាកាសយានដ្ឋានមណ្ឌលគិរី ១០០លានដុល្លារ និងអភិវឌ្ឍន៍ផ្នែកគ្រប់គ្រង និងបញ្ជាចរាចរណ៍ដែនអាកាស ៥លានដុល្លារផងដែរ។ សូមជម្រាបថា បច្ចុប្បន្នកម្ពុជាបានកំពុងដាក់ដំណើរការអាកាសយានដ្ឋានអន្ដរជាតិធំៗចំនួន ៣ ដែលក្នុងនោះរួមមាន អាកាសយានដ្ឋានអន្ដរជាតិភ្នំពេញ (ពោធិ៍ចិនតុង), អាកាសយានដ្ឋានអន្ដរជាតិខេត្ដសៀមរាប និងអាកាសយានដ្ឋានខេត្ដព្រះសីហនុ។ ជាមួយគ្នានេះ នៅពាក់កណ្ដាលឆ្នាំ២០២៣នេះ ក៏នឹងបើកដំណើរការអាកាសយានដ្ឋានថ្មីមួយទៀតផងដែរ នោះគឺអាកាសយានដ្ឋានអន្ដរជាតិតារាសាគរ៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:32", "date_created": "2023-02-14T09:17:27.746Z", "category": "អចលនទ្រព្យ", "views": 317, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
គោលដៅយកប្រាក់ខែ១ពាន់$! ជំហានធំ៣នេះជួយឱ្យអ្នកអាចស្គាល់ប្រាក់ខែ១ពាន់ដុល្លារលឿនបំផុត	https://business-cambodia.com/articles/1000-dollars	តើអ្នកធ្លាប់ស្រមៃចង់បានប្រាក់ខែ ឬចំណូល១ពាន់ដុល្លារក្នុងមួយខែដែរឬទេ? ចម្លើយរបស់មនុស្សភាគច្រើនគឺចង់បាន និងខ្លះទៀតថា មិនអាចទៅរួចនោះទេ ព្រោះខ្ញុំគ្មានសមត្ថភាពជាដើម។ ប្រសិនបើអ្នកជ្រើសរើសចម្លើយទី១ គឺមានន័យថាអ្នកមានឱកាសស្គាល់រសជាតិប្រាក់ខែ១ពាន់ដុល្លារ។ ផ្ទុយទៅវិញបើសិនជាអ្នកជ្រើសរើសចម្លើយទី២ នោះមានន័យថាអ្នកគ្មានថ្ងៃស្គាល់ប្រាក់ខែ១ពាន់ដុល្លារនោះទេ ព្រោះខួរក្បាលរបស់អ្នក បានកំណត់ព្រំដែននៃភាពរីកចម្រើនរបស់អ្នកទៅហើយ។ ខាងក្រោមនេះគឺជាជំហានធំៗ៣ អាចជួយឱ្យអ្នកអាចសម្រេចគោលដៅយកប្រាក់ខែ ១ពាន់ដុល្លារបាន បើសិនជាអ្នកយកទៅអនុវត្តឱ្យបានខ្ជាប់ខ្ជួនបំផុត។ ១. ហេតុផលមកមុនលទ្ធផលមកតាមក្រោយ មនុស្សភាគច្រើនមិនអាចសម្រេចគោលដៅប្រាក់ខែ ១ពាន់ដុល្លារបាន ដោយសារតែគាត់ខ្វះហេតុផលសម្រាប់ខ្លួនឯងក៏ថាបាន។ ពេលខ្លះគាត់មិនដឹងថា ហេតុអ្វីបានជាគាត់ចាំបាច់ត្រូវបង្កើនប្រាក់ខែឱ្យបាន១ពាន់ដុល្លារក្នុង១ខែ។ បើសិនជាអ្នកមានហេតុផលដើម្បីទទួលបានប្រាក់ខែ១ពាន់ដុល្លារ វានឹងក្លាយជាកម្លាំងឱ្យអ្នកដឹងផ្លូវដើម្បីបានវា។ ឧទាហរណ៍ អ្នកអាចរកហេតុផលឱ្យខ្លួនឯងថា ខ្ញុំចាំបាច់ត្រូវរកលុយឱ្យបាន១ខែ ១ពាន់ដុល្លារ ព្រោះខ្ញុំត្រូវទិញកុំព្យូទ័រថ្មី ឬទិញឡាន ទិញផ្ទះ ឬសន្សំដណ្ដឹងប្រពន្ធ…លទ្ធផលចុងក្រោយ អ្នកនឹងដាស់យក្សក្នុងខ្លួនឱ្យខំគិត ខំរកផ្លូវ ដើម្បីឱ្យអ្នកអាចសម្រេចគោលដៅនេះបាន។ តើអ្វីជាហេតុផលរបស់អ្នកចាំបាច់ត្រូវរកចំណូល ឬប្រាក់ខែឱ្យបាន១ពាន់ដុល្លារ?   ២. បូកដកគុណចែកផ្លូវ១ពាន់ដុល្លារ បើសិនជាអ្នកចង់បានប្រាក់ខែ ឬចំណូល១ពាន់ដុល្លារ ប៉ុន្តែអ្នកបន្តគិត ឬធ្វើសកម្មភាពដូចបុគ្គលិកដែលបានប្រាក់ខែ ២៥០ដុល្លារ នោះមានន័យថា អ្នកនឹងទទួលបានលទ្ធផលប្រហាក់ប្រហែលពួកគាត់ជាក់ជាមិនខាន។ មិនមែនជាការសើចចម្អក ឬមើលងាយនោះទេ ប៉ុន្តែអ្នកចាំបាច់ត្រូវប្ដូរការគិត រៀបធ្វើការ តាមស្ដង់ដារបុគ្គលិកប្រាក់ខែ១ពាន់ដុល្លារ បើសិនជាអ្នកចង់ទទួលបានប្រាក់ខែ១ពាន់ដុល្លារ។ មួយវិញទៀត តើអ្នកធ្លាប់គិតទេថា មុខដំណែងដែលអ្នកកំពុងធ្វើនេះ អាចមានឱកាសទទួលបានប្រាក់ខែ១ពាន់ដុល្លារ? បើសិនជាចម្លើយគឺ ទេ មានន័យថាអ្នកដើរផ្លូវខុសហើយ ដូច្នេះគួរប្ដូរការងារ ប្ដូរមុខតំណែង តួនាទី ឬធ្វើសកម្មភាពថ្មី។ អ្វីដែលរឹតតែពិសេស តើអ្នកធ្លាប់អង្គុយបូកដកគុណចែកផ្លូវដើម្បីទទួលបានប្រាក់ខែ១ពាន់ដុល្លារដែរទេ? បើសិនជាប្រាក់ខែគោលអ្នក៣០០ដុល្លារ អ្នកសាកគិតមើលច្រកសំខាន់ៗអ្វីខ្លះដែលជួយឱ្យអ្នកអាចបាន ១០០ដុល្លារថែម ២០០ដុល្លារថែម ៥០០ដុល្លារថែម ឬ៨០០ដុល្លារថែម។ ការងារខ្លះបានប្រាក់ខែគោលសមរម្យ ប៉ុន្តែអាចមានឱកាសរកចំណូលបន្ថែមតាមសមត្ថភាព និងការខំប្រឹងប្រែងផងដែរ។ បើអ្នកចេះគណនាផ្លូវដែលអាចបង្កើនចំណូលបន្ថែមក្រៅពីប្រាក់ខែគោល នោះគោលដៅ ១ពាន់ដុល្លារ មិនមែនជារឿងមិនអាចទៅរួចនោះទេ។ ៣. ធ្វើរឿងដែលអ្នកធ្លាប់ដឹងឱ្យចេញលទ្ធផល មនុស្សច្រើនណាស់ដែលដឹងថា ដើម្បីបានប្រាក់ខែច្រើនខ្ទង់ពាន់ដុល្លារ ចាំបាច់ត្រូវខំប្រឹងឱ្យឡើងតំណែងខ្ពស់ ប៉ុន្តែមនុស្សភាគច្រើនគ្រាន់តែដឹង តែមិនយកអ្វីដែលខ្លួនដឹងនោះទៅធ្វើឱ្យចេញជាលទ្ធផលនោះទេ។ អាស្រ័យហេតុនេះ បើសិនជាអ្នកចង់បានប្រាក់ខែ១ពាន់ដុល្លារ គឺអ្នកត្រូវខំប្រឹងធ្វើការរហូតឡើងតំណែងដែលទទួលបានប្រាក់ខែ១ពាន់ដុល្លារ។ និយាយស្រួលមែន ប៉ុន្តែតើធ្វើដោយរបៀបណា? សាកល្បងធ្វើរឿងធំ៥យ៉ាងនេះ៖ កសាងជំនាញដឹកនាំក្នុងខ្លួន ខំធ្វើការសម្រេចគោលដៅមេដាក់ឱ្យ ឬធ្វើឱ្យលើសអ្វីដែលមេរំពឹង រកឱកាសបង្ហាញសមត្ថភាពរបស់អ្នកឱ្យថ្នាក់លើឃើញ ក្លាហានសាកល្បងដោះស្រាយបញ្ហា និងកសាងតម្លៃខ្លួនឯង ស្វែងយល់ឱ្យច្បាស់ពីរចនាសម្ព័ន្ធរបស់ស្ថាប័ន និងស្វែងរកឱ្យឃើញពីផែនការយុទ្ធសាស្ត្ររបស់ស្ថាប័ន…។ ជារួមមកវិញ បើអ្នកចង់បានប្រាក់ខែ១ពាន់ដុល្លារ អ្នកត្រូវជឿជាក់លើខ្លួនឯងឱ្យបាន១២០%ឡើងថាអ្នកពិតជាអាចទទួលវាបាន។ បន្ទាប់មក អ្នកត្រូវខំយកជំហានទាំង៣ធំៗខាងលើទៅអនុវត្តឱ្យបានខ្ជាប់ខ្ជួន នោះអ្នកពិតជាអាចទទួលបានប្រាក់ខែ១ពាន់ដុល្លារ ដូចអ្វីដែលអ្នកប្រាថ្នាពិតប្រាកដមែន៕  រៀនគំនិតរកស៊ីល្អៗ និង គន្លឹះដឹកនាំជីវិត សូមចូលក្នុងគ្រុបពិសេសខ្ញុំទីនេះ ( https://t.me/LongVathanak777 )	{ "spider_name": "businesscambodia", "scrape_at": "2025-06-14_19:40:32", "date_created": "2023-02-14T09:10:58.512Z", "category": "ភាពជាអ្នកដឹកនាំ", "views": 3777, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
ឆ្នាំថ្មីចង់ទិញផ្ទះ! តោះមកដឹងគុណសម្បត្តិនិងគុណវិបត្តិ នៃការចាយលុយទិញផ្ទះ ពេលសេដ្ឋកិច្ចធ្លាក់ចុះ	https://business-cambodia.com/articles/advantage-and-disadvantage-of-buying-house-in-recession	ស្របពេលដែលឆ្នាំ២០២៣ ឈានមកដល់ គេសង្គេតឃើញថាមានមនុស្សជាច្រើនបានជជែកវែកញែកថា ឆ្នាំនេះសេដ្ឋកិច្ចអាចនឹងធ្លាក់ចូលទៅក្នុងវិបត្តិ ជាហេតុនាំឱ្យមនុស្សភាគច្រើនទប់ការចំណាយ ហើយអ្នកខ្លះចង់ទិញផ្ទះក៏មិនហ៊ានទិញព្រោះតែមិនប្រាកដចិត្តថា បើទិញទៅនឹងមានបញ្ហាចំពោះហិរញ្ញវត្ថុផ្ទាល់ខ្លួនឬអត់។ ពាក់ព័ន្ធនឹងការទិញផ្ទះក្នុងវិបត្តិសេដ្ឋកិច្ចនេះដែរ ប្រធានក្រុមហ៊ុន Gelt Financial និងជាទីប្រឹក្សាផ្នែកអចលនទ្រព្យ លោក Jack Miller បានលើកឡើងពីគុណសម្បត្តិ និងគុណវិបត្តិ នៃការទិញផ្ទះពេលសេដ្ឋកិច្ចធ្លាក់ចុះ ដើម្បីឱ្យលោកអ្នកបានពិចារណា និងស្វែងយល់ថា តើគួរទិញផ្ទះក្នុងឆ្នាំនេះដែរឬទេ។ +គុណសម្បត្តិ ១. ការប្រកួតប្រជែងតិចជាង៖ វិបត្តិសេដ្ឋកិច្ច អាចធ្វើឱ្យមនុស្សស្ថិតក្នុងស្ថានភាពលំបាកផ្នែកហិរញ្ញវត្ថុ ដូច្នេះពួកគេមិនសូវមានលទ្ធភាពទិញផ្ទះថ្មីទេ បើអ្នកចង់ទិញគឺមិនសូវមានការប្រកួតប្រជែង មានពេលពិចារណារកផ្ទះដែលល្អ មិនភ័យខ្លាចអ្នកណាទិញកាត់មុខឡើយ។ ២. តម្លៃទាប៖ ពេលតម្រូវការទិញធ្លាក់ចុះ អ្នកលក់ផ្ទះនឹងព្យាយាមរកវិធីទាញអតិថិជនមកវិញ ដោយបញ្ចុះតម្លៃ ឬការផ្ដល់ជូនជាច្រើនខុសពីធម្មតា ហេតុនេះអ្នកអាចចំណេញលុយបានច្រើនបើទិញអំឡុងពេលហ្នឹង។ ៣. ការប្រាក់ទាប៖ ពេលមានវិបត្តិសេដ្ឋកិច្ច ធនាគារកណ្ដាល អាចបន្ថយអត្រាការប្រាក់ដើម្បីជំរុញឱ្យមានដំណើរការសេដ្ឋកិច្ច ដែលជាហេតុនាំឱ្យអ្នកអាចទទួលបានកម្ចីក្នុងអត្រាការប្រាក់ទាបជាងធម្មតា។ +គុណវិបត្តិ ១. តម្រូវការកម្ចីតឹងរឹង៖ ដើម្បីការពារវិស័យធនាគារ អាចនឹងបង្កើតលក្ខខណ្ឌតឹងរឹង ដើម្បីប្រាកដចិត្តថាអ្នកខ្ចី មានលទ្ធភាពទទួលខុសតម្រូវកម្ចីទិញផ្ទះរបស់ខ្លួន។ ដូច្នេះហើយអ្នកអាចនឹងត្រូវស្មុគស្មាញបំពេញលក្ខខណ្ឌច្រើន ប៉ុន្តែមិនជាបញ្ហាអ្វីធំឡើយ ព្រោះវាក៏ជាការធានាសុវត្ថិភាពហិរញ្ញវត្ថុជូនអ្នកដូចគ្នា។ ២. ជម្រើសតិចជាងមុន៖ ស្របពេលដែលមានការប្រកួតប្រជែង តម្លៃផ្ទះក៏កាន់តែទាប អ្នកលក់មួយចំនួនអាចនឹងដកខ្លួនចេញពីទីផ្សារ ហើយជ្រើសរើសរង់ចាំសេដ្ឋកិច្ចស្ងប់វិញ ដូច្នេះហើយ ជម្រើសផ្ទះមានឱ្យអ្នករើសអាចនឹងមិនសូវសម្បូរបែបដូចពេលធម្មតាឡើយ។ ៣. សេដ្ឋកិច្ចមិនប្រាកដប្រជា៖ ជាធម្មតា មនុស្សជាច្រើនបាត់បង់ការងាររបស់ពួកគេក្នុងអំឡុងពេលមានវិបត្តិសេដ្ឋកិច្ច ហើយស្ថានភាពហិរញ្ញវត្ថុផ្ទាល់ខ្លួនក៏ប្រែប្រួលទៅតាមហ្នឹង។ លំហូរសាច់ប្រាក់ជារឿងសំខាន់បំផុត បើអ្នកបាត់បង់ប្រភពចំណូលស្របពេលដែលកំពុងមានបំណុលអចលនទ្រព្យវាមិនមែនជាការល្អនោះទេ។ លោក Miller បានគូសបញ្ជាក់ផងដែរថា ការទិញផ្ទះក្នុងអំឡុងពេលមានវិបត្តិសេដ្ឋកិច្ច អាចជាឱកាសវិនិយោគដ៏ល្អមួយ សម្រាប់មនុស្សដែលមានស្ថិរភាពហិរញ្ញវត្ថុគ្រប់គ្រាន់ និងអ្នកចេះត្រៀមខ្លួនក្នុងការកសាងប្រភពចំណូលជាក់លាក់ ហើយពួកគេនឹងទទួលបានផលចំណេញជាសាច់ប្រាក់ច្រើនខុសពីពេលវេលាធម្មតាដាច់តែម្ដង៕ អត្ថបទដោយ៖ សូ សុខលី ចង់បានគំនិតល្អៗ សម្រាប់ដោះស្រាយបញ្ហាបំណុល សូមចុចចូលគ្រុប Telegram មួយនេះ ( https://t.me/so_soklyofficial )	{ "spider_name": "businesscambodia", "scrape_at": "2025-06-14_19:40:32", "date_created": "2023-02-14T09:09:53.489Z", "category": "ហិរញ្ញវត្ថុ", "views": 849, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
ចង់បានចំណូលបន្ថែម នេះជារបរសាមញ្ញដែលអ្នកគួរធ្វើ ព្រោះអាចរកចំណូលបានមិនចាញ់ប្រាក់ខែឡើយ	https://business-cambodia.com/articles/make-4-business	សម្រាប់អ្នកដែលមានដើមទុនរកស៊ីហើយ ប៉ុន្តែគិតថាខ្លួនឯងពុំមានបទពិសោធន៍ឬគ្មានជំនាញទាក់ទងជាមួយការរកស៊ីសោះ លោកអ្នកអាចសម្លឹងទុននៅមុខរបរទាំងនេះបាន បើទោះជាគ្មានបទពិសោធន៍រកស៊ីក៏អាចចាប់ផ្តើមនៅរបរទាំងនេះបានដែរ។ របរទាំងនោះមានដូចជា៖ ១. រកមុខរបរដើមទុនតិច៖ ការដែលយើងមានលុយខ្ទង់៥ពាន់ដុល្លារ ទៅ១ម៉ឺនដុល្លារ វាគឺជាលុយដែលស្ថិតក្នុងចំណោមលុយច្រើនបំផុតក្នុងការរកស៊ីតែការចាប់មុខរបរវាពិតជាចាំបាច់អោយយើងត្រូវគិតជាខ្លាំង ពោលទោះបីជាមានលុយច្រើនក៏ដោយយើងត្រូវតែចាប់មុខរបរណាដែលតូចតែត្រូវមានក្តីស្រមៃអោយធំ។ ការចេញរកស៊ី វាជារឿងសំខាន់ហេតុនេះហើយ យើងមិនគួរទៅចាប់មុខរបរណាធំពេកនោះទេ គួរតែចាប់ពីតូចទៅធំវិញ ប៉ុន្តែមុខរបរតូចនឹងយើងត្រូវធ្វើវាអោយស្របជាមួយនឹងក្តីស្រមៃធំរបស់យើងហើយអោយត្រូវជាមួយនឹងទីផ្សារទើបអាជីវកម្មរបស់យើងរស់បានយូរអង្វែង។ ២. រៀនលក់គម្រោង៖ គ្រប់អាជីវកម្មគឺយើងអាចលក់គម្រោងបានទាំងអស់ ពោលដូចយើងមានគម្រោងបើករបរកសិកម្មចិញ្ចឹមមាន់ ហាងម្ហូបអាហារ គឺអ្នកទាំងអស់គ្នាបើមានគម្រោងមួយនេះហើយអាចលក់ទៅអ្នកដែលមានដើមទុនច្រើន ហើយអាចយកលុយមួយនោះមកពង្រីកអាជីវកម្មយើងបន្ថែមទៀតក៏បានដែរ។ ៣. រៀនចាប់ផ្តើមដើមទុនតិច៖ ការរកស៊ីមួយយើងមិនអាចចាប់ផ្តើមដំបូងគឺធំតែម្តងនោះទេ តែយើងត្រូវចាប់ពីតូចទៅជាមុនសិន ពោលបើយើងចង់បើកម៉ាតមួយមិនមែនយើងហក់ធំតែម្តងនោះទេ គឺយើងត្រូវតែរៀនបើកតូចទៅសិនដើម្បីអោយមានគេស្គាល់ច្រើន ទើបយើងមានហានិភ័យទាបក្នុងបើកអាជីវកម្ម។ ៤. បើកម៉ាត៖ មែនទែនទៅ ចំពោះការបើកម៉ាតយើងអាចចំណាយខ្ទង់បួនប្រាំម៉ឺនដុល្លារឯណោះ ប៉ុន្តែប្រសិនជាយើងមានត្រឹមតែ១ម៉ឺនដុល្លារយើងអាចធ្វើទៅតាមលទ្ធភាពយើងសិន ប្រសិនជាយើងមើលឃើញនៅតំបន់ដែលយើងកំពុងតែរស់នៅគ្មានម៉ាតលក់សម្ភារៈទារក តំបន់ដែលយើងនៅគ្មានម៉ាតណាលក់ទាក់ទងជាមួយជីកសិកម្មទេ ដូចនេះនៅត្រង់ចំណុចនេះយើងអាចសាកល្បងបើកសិន កាលណាមានអតិថិជនគាំទ្រច្រើនចាំយើងបន្ថែមទុនពង្រីកម៉ាតបន្តទៀតក៏មិនទាន់ហួសពេលដែរ។ នៅត្រង់ចំណុចម៉ាតកសិកម្មនេះដែរ បងប្អូនទាំងអស់គ្នា អាចបើកម៉ាតកសិកម្មដែលមានលក់របស់គ្រប់យ៉ាងដូចជាជីកសិកម្ម គ្រាប់ពូជ ដែលទាក់ទងជាមួយកសិកម្មដើម្បីងាយស្រួលដល់អតិថិជនពេលមកទិញចង់បានអីគឺម៉ាតរបស់លោកអ្នកមានទាំងអស់ ដូនេះហើយនៅពេលដែលអតិថិជនចង់បានទំនិញកសិកម្មពេលក្រោយទៀតគេប្រាកដជាមកទិញនៅម៉ាតរបស់អ្នកជាក់ជាមិនខានឡើយ។ អត្ថបទដោយ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:32", "date_created": "2023-02-14T08:58:21.897Z", "category": "ចាប់ផ្តើមអាជីវកម្ម", "views": 562, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
លោក លន់ រិទ្ធី ៖ ប្រែខ្លួនពីបុគ្គលិកលាងចានឲ្យគេ មកជាសហគ្រិនទាំងវ័យក្មេង មានហាងធំៗ៤ ក្នុងដៃ	https://business-cambodia.com/articles/sushi-chef-cambodia-	លោក លន់ រិទ្ធី ជាស្ថាបនិក Sushi Chef ដែលបច្ចុប្បន្នលោកកំពុងទទួលបានជោគជ័យយ៉ាងខ្លាំងជាមួយអាជីវកម្មរបស់លោក ដែលពេលនេះលោកពង្រីកបានហាងដល់ទៅ៤ធំៗនៅភ្នំពេញ។ ទន្ទឹមនិងភាពជោគជ័យនាពេលនេះ ស្ថាបនិកវ័យ ៣៧ ឆ្នាំរូបនេះក៏មានរឿងរ៉ាវជូរចត់ក្នុងជីវិតជាច្រើនផងដែរ។ យោងតាមកិច្ចសម្ភាសន៍ជាមួយ Business Cambodia លោក លន់ រិទ្ធី បានឲ្យដឹងថា ខណៈលោកមានវ័យ១៨ឆ្នាំ លោកត្រូវបានគ្រួសារ បញ្ជូនឲ្យទៅធ្វើការនិងរស់ជាមួយបងប្អូននៅឯប្រទេសបារាំង ហើយលោកបានចាប់ផ្តើមចូលធ្វើការនៅក្នុងហាងអាហារចិនមួយកន្លែងនៅឯជាយក្រុងស្ថិតក្នុងប្រទេសបារាំង។ ទន្ទឹមនិងនោះដែរ លោកធ្លាប់បានការងារជាច្រើន សូម្បីតែលាងចាន រត់តុ អ្នកបោសសម្អាតហាងផ្សេងៗទៀត។ លោកបន្តថា ការរស់នៅទីនោះវាពិតជាមានផលលំបាកច្រើនណាស់ ជាពិសេសគឺភាសាតែម្តង ដោយសារមិនចេះនិយាយភាសាបារាំងលោកមិនអាចចេញទៅក្រៅផ្ទះបានឡើយបានត្រឹមតែសង្ងំនៅក្នុងផ្ទះប៉ុណ្ណោះ។ តែក្រោយទៅរស់នៅបានមួយឆ្នាំ លោកបានផ្លាស់ចេញពីហាងអាហារចិននៅឯជាយក្រុង មកធ្វើការនៅហាងអាហារជប៉ុនមួយក្នុងក្រុងប៉ារីសវិញដោយទទួលបានប្រាក់ខែ ៦០០ដុល្លារ។ ការតស៊ូនិងការព្យាយាមលោកបានផ្លាស់ប្តូរខ្លួនពីបុគ្គលិកធម្មតាដែធ្វើសូម្បីតែលាងចានរហូតក្លាយជាអ្នកគ្រប់គ្រងភោជនីយដ្ឋាន។ តែនៅឆ្នាំ ២០០៨ លោកបានគិតឃើញថា បើលោកនៅបន្តធ្វើការទីនេះ វាមិនអាចផ្តល់ជីវិតល្អប្រសើរសម្រាប់លោកនោះទេ ទើបលោកសម្រេចចិត្តវិលត្រឡប់មកស្រុកកំណើតវិញដើម្បីយកអ្វីដែលលោកទទួលបានពីបារាំងក្នុងរយៈពេល៤ឆ្នាំកន្លងមក យកមកចាប់ជីវិតថ្មីនៅទឹកដីកំណើតវិញ។ ក្រោយការវិលត្រឡប់មកដល់កម្ពុជា វិញភា្លមលោកមិនទាន់ចាប់ផ្តើមចេញរកស៊ីអ្វីឡើយ ដោយនៅចាំជួយមើលការខុសត្រូវការងារគ្រួសារមួយរយៈសិន។ខណៈនោះ លោកក៏យល់ឃើញថា វិស័យអាហារជប៉ុននៅស្រុកខ្មែរហាក់មិនទាន់ជាមានច្រើននៅឡើយទេ ម្យ៉ាងវិញទៀតលោកផ្ទាល់ក៏មានបទពិសោធន៍ធ្លាប់ធ្វើការក្នុងហាងអាហារស្រាប់ ដូច្នេះវាជាឱកាសល្អដែលលោកគួរតែចេញរកស៊ី។ នៅឆ្នាំ ២០១៤ លោកបានចាប់ផ្តើមយកលុយមួយចំនួនដែលលោកសន្សំបានខ្លះនិងប្រាក់ពីគ្រួសារខ្លះបើសរុបប្រមាណជា២ម៉ឺនដុល្លារ ទៅជួលហាងតូចមួយនៅកោះពេជ្រដើម្បីលក់អាហារបែបជប៉ុនមួយដែលមានឈ្មោះថា “Sushi Chef” ចាប់ផ្តើមបានមួយឆ្នាំលោកបានពង្រីកសាខាមួយបន្ថែមទៀតនៅ មុន្នីវង្ស បន្តក្រោយៗមកត្រឹមរយៈពេល៥ឆ្នាំលោកអាចពង្រីកបានដល់ទៅ៤សាខាធំៗ មានសាខានៅមុន្នីវង្ស សាខាបឹងកេងកង១ សាខាទួលទំពូង និងសាខាទួលគោក។ ទន្ទឹមនិងភាពជោគជ័យនេះផងដែរ លោក រិទ្ធី បានបង្ហើបថាបញ្ហាប្រឈមដែលលោកជួបពេលបើកដំបូងៗគឺ ពិបាករកអតិថិជន ដោយសារតែប្រជាជនខ្មែរពេលនោះមិនសូវជាមានអ្នកស្គាល់ហើយក៏មិនសូវជាមានអ្នកស្គាល់អាហារប្រភេទនេះ មួយវិញទៀតការគ្រប់គ្រងរបស់លោកផ្ទាល់ក៏មិនទាន់មានភាពច្បាស់លាស់ ដែលធ្វើឲ្យបុគ្គលិកបង្ករបញ្ហាម្តងៗផងដែរ។ លោក លន់ រិទ្ធី បានសង្កត់ធ្ងន់ថា មូលហេតុដែលធ្វើឲ្យលោកអាចដោះស្រាយបញ្ហានេះបានព្រោះ លោកផ្តោតសំខាន់បំផុតគឺរសជាតិនៃអាហារ ដោយព្យាយាមច្នៃនិងបង្កើតរូបមន្តរបស់អាហារឲ្យមានភាពសមាមាត្រទៅនិងអតិថិជនគោលដៅ ដែលភាពច្រើនជាជនជាតិខ្មែរនិងអឺរ៉ុប មួយវិញទៀតគឺការរក្សាអតិថិជនចាស់ៗឲ្យបានច្រើន។ លោកបានបន្ថែមថា បើរក្សាអតិចិជនចាស់ៗបានកាន់តែច្រើនកាលណា ឱកាសជោគជ័យក៏មានច្រើនទៅតាមនោះដែរ ព្រោះពួកគេគឺជាអ្នកផ្សព្វផ្សាយល្អបំផុតនិងរហ័សបំផុតក្នុងចំណោមមធ្យោបាយផ្សព្វផ្សាយផ្សេងៗ។ ក្រៅពីទិកនិកមួយនេះហើយនោះ ការយកចិត្តទុកដាក់លើផ្នែក បម្រើសេវាកម្ម អនាម័យ គុណភាពផលិតផលដែលត្រូវយកមកប្រើក្នុងការចម្អិន សោភ័ណ្ឌភាពនៃការរៀបចំ និងការសហការគ្នារវាងបុគ្គលិកក្នុងហាងក៏សំខាន់ដូចគ្នា។ គួររំលឹកឡើងវិញផងដែរថា រាល់គំនិតគ្រប់គ្រង ការរៀបចំផ្សេងៗរបស់ភោជនីយដ្ឋាន Sushi Chef គឺលោក រិទ្ធីទទួលបានមមតិយោបល់និងការជ្រោមជ្រែងពីគ្រួសាររបស់លោកដោយផ្ទាល់ ដោយសារតែលោកមានឈាមជ័រជាអ្នករកស៊ីស្រាប់៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:32", "date_created": "2023-02-14T08:23:54.592Z", "category": "ចាប់ផ្តើមអាជីវកម្ម", "views": 579, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ខូចជើងពីកំណើត យុវតី១រូប មិនបាក់ទឹកចិត្ត ធ្វើភេសជ្ជៈលក់តាមផ្លូវចំណូល៣ពាន់$	https://business-cambodia.com/articles/broken-leg-from-birth-a-young-woman-is-not-discouraged-valuntine	មនុស្សមិនអាចជ្រើសរើសកើតបានទេ ប៉ុន្តែអាចជ្រើសរើសរបៀបរស់នៅបាន ទោះបីជារូបកាយមិនល្អឥតខ្ចោះក៏មិនមែនជាឧបសគ្គសម្រាប់ជីវិតដែរ។ ជាក់ស្តែងកញ្ញា ចាចា បានកើតមកជាមួយជំងឺពុកឆ្អឹងតាំងពីកំណើត ដែលធ្វើឱ្យជើងរបស់កញ្ញាទាំងសងខាងមិនអាចដើរបានទេ ប៉ុន្តែកញ្ញាមិនបាក់ទឹកចិត្ត ខំពុះពារលក់ភេសជ្ជៈតាមផ្តូវ រហូតអាចកើបចំណូល៣០០០ដុល្លារក្នុងមួយខែ។ កញ្ញា ចាចា ជាជនជាតិថៃ មានអាយុជាង២០ឆ្នាំ ដែលត្រូវបានគេស្គាល់ថា ជាម្ចាស់តូប ចាចាទឹកដោះគោស្រស់ បានឱ្យដឹងថា គាត់មានជំងឺពុកឆ្អឹងតាំងពីកំណើត ហើយបើទោះបីរូបរាងកាយរបស់កញ្ញាមិនដូចទៅនឹងអ្នកដទៃ ប៉ុន្តែវាមិនមែនជាឧបសគ្គដែលធ្វើឱ្យនាងបាក់ទឹកចិត្តនោះទេ ព្រោះពេលរៀនចប់ កញ្ញាក៏ធ្លាប់បានចូលធ្វើការក្នុងរដ្ឋាភិបាល។ ប៉ុន្តែដោយសារតែដែនកំណត់នៃរាងកាយ ធ្វើឱ្យកញ្ញាមានអារម្មណ៍ថាពិបាកធ្វើ ពេលអង្គុយធ្វើការយូរ វាប៉ះពាល់ដល់ស្ថានភាពរាងកាយរបស់កញ្ញា ហើយមួយវិញទៀតនោះកន្លែងធ្វើការគឺឆ្ងាយពីផ្ទះរបស់ខ្លួនថែមទៀត ដូច្នេះហើយទើបកញ្ញាសម្រេចចិត្តលាឈប់ពីការងារ ហើយមកធ្វើអ្វីផ្សេងជំនួសវិញ។ ក្រោយពីឈប់ពីការងារ មានថ្ងៃមួយចាចាបានអង្គុយអូសយូធូប ស្រាប់តែឃើញ គេធ្វើទឹកដោះគោស្រស់ទំនងក៏មានកូនចិត្តចង់ចេះធ្វើវា។ ការចាប់ផ្តើមរៀនធ្វើដំបូងៗ កញ្ញាធ្វើខុសជាច្រើនសារ តែកញ្ញានៅតែបន្តធ្វើមិនបោះបង់រហូតសម្រេចបាននៅរសជាតិទឹកដោះគោស្រស់ដែលខ្លួនពេញចិត្ត។ បន្ទាប់ពីធ្វើបានហើយកញ្ញាក៏ចាប់ផ្តើមបង្ហោះលក់នៅលើអនឡាញ រួចដាក់ស្តង់លក់នៅតាមផ្តូវ កន្លែងដែលសម្បូរមនុស្សច្រើន។ ការលក់របស់កញ្ញាមិនអាក្រក់នោះទេ ព្រោះកញ្ញាមានរសជាតិរហូតដល់ទៅ៦រសជាតិសម្រាប់ជ្រើសរើស ហើយមួយទៀតនោះគេអាណិតចូលចិត្តកញ្ញាថែមទៀត ទើបធ្វើទឹកដោះគោរបស់កញ្ញាលក់ដាច់ខ្លាំងបែបនេះ។ ទន្ទឹមនឹងនេះដែរ ភ្ញៀវរបស់កញ្ញាភាគច្រើនជាអ្នកធ្វើការ ដែលសុទ្ធតែម៉ូយយិនសិនតែម្តង។ គួរជម្រាបផងដែរថា មួយថ្ងៃចាចា អាចលក់ដាច់ ចន្លោះពី ១៥០ដប ទៅ៣០០ដប បើគិតជាលុយវិញខ្ទង់៣ពាន់ដុល្លារក្នុងមួយខែ។ មួយវិញទៀតសម្រាប់បងប្អូន ដែលគិតថា ខ្លួនឯងមិនដូចគេ រូបមិនល្អ អាចក្រឡេកមកមើលកញ្ញាបាន គាត់មិនអាចដើររួចទាំងពីកំណើត តែកញ្ញានៅតែតស៊ូមិនបោះបង់៕	{ "spider_name": "businesscambodia", "scrape_at": "2025-06-14_19:40:32", "date_created": "2023-02-14T08:19:17.203Z", "category": "កំពូលអ្នកលក់", "views": 657, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ទើបប្រឡូកចូលវិស័យអចលនទ្រព្យថ្មីថ្មោង បើមានប៉ុន្មានចំណុចនេះគួរប្ដូរទម្លាប់ចេញបើមិនចង់ខាតទុន	https://business-cambodia.com/articles/7-mistakes-that-real-estate-investors-should-avoid	ការបណ្ដាក់ទុនវិនិយោគដំបូងៗ ចៀសមិនផុតពីបញ្ហានិងកំហុសជាមិនខានឡើយ។ ពិសេសគឺការវិនិយោគលើវិស័យអចលនទ្រព្យក៏ត្រូវតែមានចំណុចត្រូវសិក្សារៀនសូត្រដែរ។ ម្យ៉ាងវិញទៀតការវិនិយោគលើអចលនទ្រព្យអាចទទួលបានជោគជ័យ លុះត្រាលោកអ្នកយល់ដឹងពីវិធីសាស្រ្ត ច្បាស់លាស់ និងមានទម្លាប់ល្អៗនៅក្នុងខ្លួន។ យោងតាមការដកស្រង់ចេញពីគេហទំព័រ INVESTOPEDIA បានបង្ហាញទម្លាប់ និងចរិកលក្ខណៈសាមញ្ញាៗចំនួន៥ ដែលអ្នករកស៊ីក្នុងវិស័យអលនទ្រព្យជោគជ័យតែងប្រកាន់ភ្ជាប់ ហើយយកមកអនុវត្តជាប្រចាំ៖ ១.ការស្រាវជ្រាវ នៅពេលអ្នកទិញអ្វីមួយ មិនថាតូចឬធំ អ្នកប្រាកដជាធ្វើការប្រៀបធៀបគុណភាព និងតម្លៃ។ សម្រាប់អចលនទ្រព្យ ព័ត៌មានកាន់តែលម្អិតផ្ដល់ភាពងាយស្រួល និងការសម្រេចចិត្តដោយត្រឹមត្រូវមួយ ហើយអ្នកចាប់ផ្ដើមស្រាវជ្រាវ ដោយការពិនិត្យមើលទីផ្សារក្នុងស្រុក ការស្រាវជ្រាវទីតាំងថាទីតាំងនៅតំបន់នោះ មានសុវត្ថិភាពកម្រិតណា ហើយប្រសិនជាមានភ្លៀងខ្លាំងអាចធ្វើឱ្យផ្ទះលិចឬទេ។ ២.មានប្រាក់បម្រុង អ្នកវិនិយោគថ្មីៗ គួរតែមានប្រាក់បម្រុង ដែលអាចគ្របដណ្ដប់ លើការចំណាយរយៈពេលខ្លីចន្លោះពី៦ខែទៅ៩ខែ មុនពេលអ្នកចាប់ផ្ដើមវិនិយោគឱ្យស៊ីជម្រៅជាងនេះ ព្រោះប្រសិនជាស្ថានការណ៍ប្រែប្រួល ដោយមិនបានរំពឹងទុកជាមុន នោះអ្នកនឹងមានប្រាក់បម្រុង ដែលអាចជួយទប់បានមួយគ្រា ហើយមិនបាច់បង្ខំចិត្តលក់អចលនទ្រព្យនោះដែរ។ ៣.មិនបានកំណត់គោលដៅ   កំហុសទូទៅរបស់វិនិយោគិនថ្មី គឺមិនបានកំណត់គោលដៅជាក់លាក់ ឬមានដែរ តែមិនផ្អែកលើគោលដៅខ្លួនឯង ជឿតាមពាក្យបញ្ចុះបញ្ចូលរបស់ភ្នាក់ងារអចលនទ្រព្យ។ សំនួរដែលអ្នកគួរសួរខ្លួនឯង មុននឹងទិញអចលនទ្រព្យណាមួយ ដូចជា តើអចលនទ្រព្យប្រភេទណាដែលអ្នកចង់ទិញ? តើលោកអ្នកកំពុងស្វែងរកផ្ទះសម្រាប់ម្នាក់ឯង ឬផ្ទះសម្រាប់គ្រួសារធំមែនទេ? តើអ្នកចង់ទិញអចលនទ្រព្យនៅទីណា ? តើវាស្ថិតនៅក្នុងកន្លែងសម្រាប់ដើរកម្សាន្តដែរទេ? តើអ្នកចង់ទិញអចលនទ្រព្យកែសម្រួលឬអចលនទ្រព្យថ្មី? ៤. កុំវិនិយោគលើអ្វី ដែលខ្លួនអ្នកមិនយល់ សម្រាប់វិនិយោគិនថ្មីៗ ប្រហែលជាត្រូវការស្រាវជ្រាវច្រើន និងសិក្សាគន្លឹះពីអ្នកធ្លាប់មានបទពិសោធន៍ឱ្យបានច្រើន។ ចំណុចទាំងនេះ ចង់ប្រាប់អ្នកថាមុននឹងវិនិយោគអចលនទ្រព្យនៅកន្លែងណាមួយ អ្នកត្រូវយល់ឱ្យច្បាស់ខ្លួនឯងជាមុនសិនថា តំបន់នោះពិតជាមានសក្ដានុពលដូចគេនិយាយមែនឬទេ ហាមដាច់ខាតមិនទាន់យល់ច្បាស់ផង លឺតែគេថាល្អ ក៏សម្រេចចិត្តភ្លាម។ ៥. ការលក់ដោយភាពភ័យស្លន់ស្លោនាំឱ្យខាតបង់   ជាទូទៅ នៅពេលទីផ្សារធ្លាក់ចុះ ឬអ្នកចាប់ផ្ដើមឃើញថាការវិនិយោគរបស់ខ្លួនមានការបាត់បង់ប្រាក់ច្រើន អ្នកក៏មានអារម្មណ៍ចង់លក់ចេញភ្លាមៗ ព្រោះរូបភាពបែបនេះបើទុកទៀតវាអាចនឹងខាតច្រើនជាងនេះ៕ អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:32", "date_created": "2023-02-14T07:37:07.477Z", "category": "អចលនទ្រព្យ", "views": 287, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
រថយន្តអគ្គីសនី MG Marvel R បានមកដល់កម្ពុជាហើយ និងត្រៀមខ្លួនសម្ពោធជាផ្លូវការក្នុងពេលឆាប់ៗនេះ	https://business-cambodia.com/articles/mg-ev-cambodia	រថយន្តអគ្គិសនី(EV) គឺជារថយន្តដែលអាចដំណើរការដោយម៉ូទ័រអេឡិចត្រូនិច ដែលទាញចរន្តអគ្គិសនីពីថ្មសាក ហើយមានសមត្ថភាពសាកថាមពលពីប្រភពខាងក្រៅបាន ហើយរថយន្តអគ្គីសនីបានផ្តល់ឱ្យអ្នកប្រើប្រាស់នូវអត្ថប្រយោជន៍ជាច្រើនបូករួមទាំងការសន្សំសំចៃខ្ពស់។ រថយន្តអគ្គិសនីគីកំពុងមានប្រជាប្រិយភាពយ៉ាងខ្លាំងនៅតាមបណ្តាប្រទេសជាច្រើននៅប៉ែកអឺរ៉ុប ហើយបច្ចុប្បន្ននេះរាជរដ្ធាភិបាលក៏បានកំពុងជំរុញឱ្យមានការប្រើសប្រាស់រថយន្តអគ្គិសនីឱ្យរីកចម្រើនក្នុងប្រទេសកម្ពុជាផងដែរ និងបានគាំទ្រយ៉ាងពេញទំហឹងដល់វិស័យក្រុមហ៊ុនរថយន្តឯកជនឱ្យនាំចូលរថយន្តអគ្គិសនីមកលក់នៅលើទីផ្សារ។ ថ្មីៗនេះ ក្រុមហ៊ុន MG Cambodia បានប្រកាសអំពីការមកដល់នូវរថយន្តអគ្គិសនី MG Marvel R ដែលជារថយន្តប្រភេទ SUV អគ្គិសនីជំនាន់ថ្មីនៃអ្នកផលិតជនជាតិអឺរ៉ុប ដែលមានការពេញចិត្តយ៉ាងខ្លាំងចំពោះការរចនាបែបអនាគត, ភាពប្រណិត និងដំណើរការល្អ ហើយថែមទាំងមានផាសុកភាពខ្ពស់ និងមានសមត្ថភាពសាកថ្មបានលឿនបំផុត ដែលបានធ្វើឱ្យរថយន្ត Marvel R បានក្លាយជារថយន្តដ៏ឆ្លាតវៃ និងមានតម្លៃសមរម្យមែនទែន ជាមួយតម្លៃនៅលើទីផ្សារប្រទេសកម្ពុជាត្រឹមតែជាង 6x,xxx$ ប៉ុណ្ណោះ។ ក្រុមហ៊ុនចែកចាយផ្លូវការ MG Cambodian បានប្រកាសថារថយន្តអគ្គិសនី MG Marvel R នឹងត្រូវបានដាក់លក់ជាផ្លូវការនៅក្នុងប្រទេសកម្ពុជាក្នុងពេលឆាប់ៗនេះ នាថ្ងៃទី២៤ ខែកុម្ភៈ ឆ្នាំ២០២៣ ហើយក៏អាចធ្វើការបើកបរសាកល្បងចាប់ពីពេលនេះតទៅបានផងដែរ។ ដូច្នេះ ចាំមើលទាំងអស់គ្នាថាតើរថយន្តអគ្គិសនី MG Marvel R មានចំណុចពិសេសនិងអស្ចារ្យអ្វីខ្លះ? ក្រុមហ៊ុន MG ពិតជារំភើបជាមួយនឹងការបង្ហាញវត្តមានរបស់រថយន្តអគ្គិសនី MG Marvel R ជាមួយនឹងបច្ចេកវិទ្យាទំនើប, ប្រណិតភាពនៃការបើកបរសម្រាប់រថយន្តប្រភេទ SUV អមជាមួយនឹងការប្រើប្រាស់ថាមពលអគ្គិសនីសុទ្ធ100% ដោយមិនមានការបំភាយឧស្ម័នពុលទៅបរិស្ថាន ដែលមានន័យថាការបើកបររថយន្តនេះនឹងមិនបណ្តាលឱ្យមានការរំខានឬផលអវិជ្ផមានណាមួយចូលទៅក្នុងបរិយាកាសទេ ដែលពិតជាប្រសើរនិងល្អសម្រាប់ការជួយដល់បរិស្ថាន។ ជាមួយនឹងរយៈចម្ងាយបើកបរបានឆ្ងាយរហូតដល់ជាង ៤០០គីឡូម៉ែត្រ បានធ្វើឱ្យរថយន្តអគ្គិសនី Marvel R ពិតជាផ្តល់នូវទំនុកចិត្តនិងភាពសុខសាន្តក្នុងការបើកបរឆ្ពោះទៅកាន់បណ្តាខេត្តឆ្ងាយៗ ឬការប្រើប្រាស់ក្នុងទីក្រុងបានយ៉ាងល្អ ស្របពេលដែលអ្នកបើកបរអាចពឹងផ្អែកលើសមត្ថភាពសាកថ្មរហ័សនៅតាមបណ្តាស្ថានីយ៏សាកថាមពលសាធារណៈ (AC) ជាមួយថាមពល 11-kW។ ថ្មសាកថាមពលរបស់ MG Marvel R គឺពិតជាស័ក្តសមជាមួយក្បាលសាកលឿនបំផុត (DC) ដើម្បីផ្តល់ថាមពលរហូតដល់ 80% ក្នុងរយៈពេលសាកត្រឹមតែ 30នាទីប៉ុណ្ណោះ។ វាពិតជាចំណេញទាំងពេលវេលា និងសន្សំសំចៃខ្ពស់លើថ្លៃប្រេងឥន្ធនៈ។ រថយន្តអគ្គិសនី MG Marvel R គឺមិនត្រឹមតែផ្តល់នូវសមត្ថភាពខ្ពស់នៃការធ្វើដំណើរផ្លូវវែងឆ្ងាយប៉ុណ្ណោះទេ ប៉ុន្តែវាថែមទាំងមានដំណើរការល្អក្នុងការបើកបរផងដែរ។ កម្លាំងអតិបរមាដែលផ្តល់ឱ្យអ្នកប្រើប្រាស់គឺ 212kW ជាមួយនឹងកម្លាំងរមួល 665Nm។ ថាមពលដ៏ខ្លាំងនេះអនុញ្ញាតឱ្យរថយន្ត MG Marvel R បង្កើនល្បឿនបានលឿនពី 0-50 គីឡូម៉ែត្រក្នុងមួយម៉ោងត្រឹមតែរយៈពេល 1.8វិនាទី និង ពី 0-100 គីឡូម៉ែត្រក្នុងមួយម៉ោងត្រឹមតែ 4.9 វិនាទីប៉ុណ្ណោះ។ ល្បឿនខ្ពស់បំផុតគឺត្រូវបានកំណត់នៅ 200គីឡូម៉ែត្រក្នុងមួយម៉ោង។ បើនិយាយអំពីភាពធំទូលាយវិញ និងប្រណិតភាពនៃបច្ចេកវិទ្យាខ្ពស់របស់ Marvel R វិញគឺវាបានរចនាមកជាមួយទំហំស្តង់ដារនៃរថយន្ត SUV គឺប្រវែងបណ្តោយ 4,674 mm, ទទឹង 1,919 mm និងកំពស់ 1,618 mm រួមជាមួយគម្លាតពីកង់មុខទៅកង់ក្រោយទំហំ 2,800 mm ដែលផ្តល់នូវទំហំខាងក្នុងធំល្អលើសពីគ្រប់គ្រាន់សម្រាប់ការប្រើប្រាស់ជាលក្ខណៈគ្រួសារ ឬផ្ទុកសម្ភារៈផ្សេងៗ។ ទំហំសម្រាប់កន្លែងដាក់អីវ៉ាន់នៅផ្នែកខាងក្រោយផ្តល់នូវទំហំធំចំណុះ 357L ជាមួយនឹងកៅអីខាងក្រោយបត់រាបស្មើចុះក្រោម វាអាចបង្កើនទំហំកាន់តែធំរហូតដល់ 1,396L. ខណៈពេលដែលវត្តមានរថយន្ត MG Marvel R បានមកដល់ប្រទេសកម្ពុជាហើយបានផ្ទុះការចាប់អារម្មណ៍ជាខ្លាំងនៅលើទីផ្សារ ជាមួយរថយន្តដ៏ឆ្លាតវៃ, ការផ្តល់ជូននូវតម្លៃដ៏ពិសេស, មុខងារប្រើប្រាស់ទំនើបមានស្តង់ដារ និងការសន្សំសំចៃខ្ពស់ ដែលធ្វើឱ្យរថយន្ត MG អគ្គិសនីនេះនឹងនាំមុខគេនូវរថយន្តអគ្គិសនីដ៏ល្អបំផុតនៅក្នុងប្រទេសកម្ពុជា ជាមួយនឹងតម្លៃសមរម្យ និងរយៈចម្ងាយនៃការបើកបរបានយូរសម្រាប់ការសាកថាមពលមួយពេញ។	{ "spider_name": "businesscambodia", "scrape_at": "2025-06-14_19:40:32", "date_created": "2023-02-14T06:07:00.250Z", "category": "PR", "views": 457, "author": { "first_name": "Makara", "last_name": "Chham", "email": "makarachham1998@gmail.com" }, "quality_warning": [ "noisy" ] }
មោទកភាពកម្ពុជា! រឿងធំៗ៥ ពិភពលោកកោតសរសើរខ្លាំង ហើយខ្លះបរទេសសុំរៀនពីខ្មែរទៀត	https://business-cambodia.com/articles/5-amazing-things-in-cambodia	ក្រៅពីជាទឹកដីវ័យចំណាស់ដ៏វិសុទ្ធ តាំងពីបុរាណកាលសម័យរហូតដល់សព្វថ្ងៃកម្ពុជាសុវណ្ណភូមិមានរឿងអស្ចារ្យជាច្រើនដែលទាក់ភ្នែកកន្លង់បរទេស ឲ្យលង់សម្រស់ ចាប់ចិត្តគយគន់លង់ស្នេហ៍មិនចេះជិនណាយ។ ខាងក្រោមនេះ គឺជារឿងធំៗទាំង៥ ពិភពលោកកោតសរសើរខ្លាំង និងមានខ្លះសុំរៀនពីខ្មែរថែមទៀត៖ ១/. អង្គរវត្ត ជាប្រាសាទធំបំផុតលើលោក ប្រាសាទអង្គរវត្ត ដែលជារមណីយដ្ឋានទេសចរណ៍បែបវប្បធម៌ប្រវត្តិសាស្រ្ត មានរចនាបទល្អឯក ឈរបង្អួតសម្រស់យ៉ាងស្រស់ត្រកាលក្នុងបរិវេណឧទ្យានអង្គរ លើដែនដីសីមាខេត្តសៀមរាប បានជាប់ចំណាប់ថ្នាក់លេខមួយជាប្រាសាទធំជាងគេបំផុតលើពិភពលោក។ នេះបើយោងតាមការចុះផ្សាយរបស់គេហទំព័រ Touropia នាថ្ងៃទី១៧ ខែធ្នូ ឆ្នាំ២០២២។ ២/. ប្រជាជនរួសរាយ និងមានទឹកចិត្តល្អជាងគេលើលោក នៅក្នុងការចាត់ចំណាត់ថ្នាក់កំពូលប្រទេសដែលមានភាពរួសរាយរាក់ទាក់បំផុត ទាំង១០ នៅក្នុងពិភពលោក របស់ស្ថាប័ន My International Movers បានឲ្យដឹងថា កម្ពុជា គឺជាប្រទេសជាប់ចំណាត់ថ្នាក់លេខ១ ដែលមានប្រជាជនរួសរាយរាក់ទាក់ មានទឹកចិត្តល្អ និងមានក្តីស្រឡាញ់ចេះជួយយកអាសាខ្លាំងបំផុតលើលោក។ បន្ថែមពីនេះ ស្ថាប័នអន្តរជាតិមួយនេះ ក៏បានលើកឡើងទៀតថា ប្រទេសកម្ពុជា គឺជាប្រទេសមួយនៅក្នុងតំបន់អាស៊ីអាគ្នេយ៍ និងកំពុងក្លាយជាឋានសួគ៌នៃជនបរទេសយ៉ាងសន្សឹមៗ សម្រាប់ការមកធ្វើដំណើរកម្សាន្ដ និងស្នាក់នៅ។ ៣/. ប្រជាជនមាន IQ ខ្ពស់ខ្លាំង ប្រជាជនកម្ពុជាមាន IQ ខ្ពស់បំផុតទី២ បន្ទាប់ពីសិង្ហបុរីក្នុងចំណោមប្រទេសទាំងអស់នៃសមាជិកអាស៊ានមានដូចជា ថៃ ឡាវ វៀតណាមជាដើម និងជាប់ចំណាត់ថ្នាក់លេខរៀងទី១៥ លើប្រទេសចំនួន១៩៥ ដែលប្រជាជនមានភាពឆ្លាតវៃ (IQ)៩៩.៧៥ ផ្អែកលើចំនួនប្រជាជនសរុប ១៦,៧៦៧,៨៤២ លាននាក់។ នេះបើយោងតាមការចេញផ្សាយរបស់ស្ថិតិផ្លូវការ World population Review គិតត្រឹមខែកក្កដា ឆ្នាំ២០២២។ ៤/. ប្រព័ន្ធទូទាត់បាគង បាគង គឺជាប្រព័ន្ធទូទាត់ខ្មែរបែបទំនើបថ្មីមួយ បានរៀបរៀងឡើងដោយធនាគារជាតិនៃកម្ពុជា ដោយតភ្ជាប់ធនាគារ គ្រឹះស្ថានហិរញ្ញវត្ថុ និងក្រុមហ៊ុនផ្តល់សេវាទូទាត់នៅកម្ពុជា ដើម្បីអនុញ្ញាតឱ្យអ្នកប្រើប្រាស់អាចធ្វើការទទួល និងផ្ញើប្រាក់បានតាមរយៈ QR code ផ្ទាល់ខ្លួន ឬលេខទូរស័ព្ទជាជាងប្រើគណនីធនាគារ ចំណេញពេល ងាយស្រួល និងចំណាយតិចបំផុត។ ក្នុងសន្និសីទលើកទី២៦ ថ្នាក់ទេសាភិបាល ធនាគារកណ្តាលនៃប្រទេសនិយាយភាសាបារាំង កាលពីចុងខែឧសភា ឆ្នាំ២០២២ នៅទីក្រុងរ៉ាបា ប្រទេសម៉ារ៉ុក អង្គប្រជុំបានថ្លែងការកោតសរសើរចំពោះប្រព័ន្ធបាគង ហើយធនាគារកណ្តាលប្រទេសអាហ្វ្រិកមួយចំនួន បានស្នើសុំរៀនសូត្រពីបទពិសោធន៍របស់ធនាគារជាតិនៃកម្ពុជា ក្នុងការបង្កើតប្រព័ន្ធបាគង ជាពិសេស ធនាគារកណ្តាលទុយនីស៊ី ម៉ូសំប៊ិក និងម៉ាដាហ្គាស្កា។ ៥/. អង្ករល្អដាច់គេ អង្កររបស់កម្ពុជាពូជ «ផ្ការំដួល» ត្រូវបានជាប់ជា «អង្ករល្អដាច់គេ» ឈ្នះពានរង្វាន់លេខ១ លំដាប់ថ្នាក់ពិភពលោកក្នុងការប្រកួតប្រជែងនៃវេទិកាស្រូវ-អង្ករពិភពលោក នៅខេត្តភូកេត ប្រទេសថៃ នាថ្ងៃទី ១៧ ខែវិច្ឆិកា ឆ្នាំ ២០២២ ហើយក៏ជាលើកទី៥ ដែលអង្ករកម្ពុជាទទួលជ័យលាភីនេះ។ យ៉ាងណាមិញ នេះគឺជាមោទកភាពមួយរបស់កម្ពុជាដែលកើតចេញពី បេះដូងប្រជាជនកម្ពុជា ការលះបង់ដើម្បីប្រយោជន៍រួម ការរួបរួមសាមគ្គីគ្នាជាធ្លុងមួយដើម្បីជួយឱ្យកម្ពុជាអាចឈរស្មើមុខស្មើមាត់នៅលើឆាកអន្តរជាតិ។ អ្វីដែលកាន់តែពិសេសជាងនេះទៅទៀតនោះ សកម្មភាពនេះអាចនិងក្លាយជាកាតាលីករក្នុងការរួមចំណែកទាក់ទាញភ្ញៀវទេសចរណ៍ និងវិនិយោគិនអន្តរជាតិឱ្យចូលមកវិនិយោគនៅកម្ពុជាកាន់កើនឡើងជាលំដាប់ ដែលជាដង្ហើមដ៏ធំមួយក្នុងប្រព័ន្ធសេដ្ឋកិច្ចជាតិ៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:32", "date_created": "2023-02-14T04:58:44.068Z", "category": "ភាពជាអ្នកដឹកនាំ", "views": 1715, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
កុំប្រញាប់ប្រញាល់! រឿងជីវិត៧យ៉ាងនេះ កុំសម្រេចចិត្តរហ័សពេក នាំឱ្យរងសម្ពោធ បើគិតមិនបានល្អ	https://business-cambodia.com/articles/never-rush-to-make-desicion-	“ទឹកភ្នែកដូចភ្លៀងរលឹម បើគិតសង្ឃឹមរឿងក្តីប្រាថ្នា មិនថ្លឹងថ្លែងបញ្ហានឹងអាចកើតមាន” ភាពប្រញាប់ប្រញាល់គឺជាភាពឆ្លាតវៃ ក្នុងការបង្រួមពេលវេលា សម្រួចសកម្មភាព។ ផ្ទុយមកវិញរឿងខ្លះបើសម្រេចចិត្តរហ័សពេក មិនរៀបចំផែនការ មិនថ្លឹងថ្លែងខុសត្រូវ ជីវិតនឹងមិនខុសអ្វីពីយកកទៅលអន្ទាក់នោះទេ។ ដូច្នេះរឿង៧យ៉ាង ក្នុងជីវិតនេះ កុំធ្វើការសម្រេចចិត្តលឿនពេក បើគិតមិនទាន់បានល្អ វាអាចនាំអ្នកឱ្យរងសម្ពោធទៅថ្ងៃមុខ។ ១. ចិញ្ចឹមឆ្នាំងឬចិញ្ចឹមចិត្ត? មានមនុស្សមិនតិចទេដែលជ្រើសរើសជំនាញនិងអាជីពដែលមិនច្បាស់លាស់ថាខ្លួនចេះអ្វី ធ្វើការដើម្បីបានមួយរស់ៗ ព្រោះប្រញប់ប្រញាល់ដើម្បីទទួលបានការងារ១ ឬមុខរបរណាមួយដោយសារកាលៈទេសៈបង្ខំឬតាមការបញ្ចុះបញ្ចូលរបស់អ្នកដទៃ ដោយមិនបានថ្លឹងថ្លែងតើអាជីពមួយដែលគាត់កំពុងធ្វើនេះអាចហុចផលបែបណាមកគាត់សម្រាប់អនាគត។ ដូច្នេះកុំប្រញាប់ប្រញាល់ពេកអីក្នុងការជ្រើសរើសជំនាញនិងអាជីព ទុកពេលបន្តិចដើម្បីថ្លឹងថ្លែង រៀបផែនការធ្វើវាឱ្យបានល្អបំផុត។ ២. កៀកស្មា ( សេពគប់) របស់ខ្លះគឺគ្រាន់តែជាបំណះជីវិតប៉ុណ្ណោះ ថ្ងៃណាវារហែកក៏ប៉ះ បើវានៅបែកបាក់ក៏ព្រមស្រប។ ពេលខ្លះអ្នកគ្រាន់តែស្វាគមន៍មនុស្សមួយចំនួនហើយងាកមកដើរតាមផ្លូវគោលដៅរបស់ខ្លួនឯង។ ប្រសិនបើអ្នកមានសំណាងគ្រប់គ្រាន់ដែលមានមិត្តស្មោះត្រង់ត្រឹមតែ១នាក់នោះចាត់ទុកថាល្អហើយ។ ដូច្នេះមុនសម្រេចចិត្តលើកដៃកៀកស្មានរណាៗដែលដើរកាត់ជីវិតរបស់អ្នក ចូរសម្លឹងតែម្យ៉ាងបានហើយតើគេតែងមានមុខទេ ពេលអ្នកលំបាក ? កុំប្រញាប់ប្រញាល់ក្នុងការវិនិច្ឆ័យចំពោះមិត្តភាពឬជ្រើសរើសទុកចិត្តមនុស្សម្នាក់នោះភ្លាមៗពេក។ ៣. លឿនដូចផ្លេកបន្ទោរ កុំប្រញាប់ទុកចិត្តគេពេក កុំប្រញាប់ចុះសម្រុងពេកនៅក្នុងកាលៈទេសៈខ្លះ នៅពេលដែលអ្នកឱ្យទំនុកចិត្តទៅនរណាម្នាក់លឿនពេក ដោយមិនបានសម្លឹងសព្វជ្រុងជ្រោយនៃរឿងរ៉ាវនោះទេ អ្នកនឹងទទួលបាននូវការខកចិត្ត ហួសពីការរំពឹងទុក។ ៤. សម្ព័ន្ធភាព១+១ តាមជំពូកមួយនៃសៀវភៅ Think and Grow Rich បានចែងថាសេចក្តីត្រូវការនៃសម្ព័ន្ធភាពផ្លូវភេទគឺជាអំណាចដែលមានលំដាប់ខ្ពស់ បំផុតដែលងាយនឹងគ្រប់គ្រងមនុស្ស ដូច្នេះការសម្រេចចិត្តធ្វើវាដោយគ្មានការពិចារណា វានឹងជះឥទ្ធិពលអវិជ្ជមានជាច្រើនក្នុងជីវិត។ ៥. ចំណង៥ប្រការ អាពាហ៍ពិពាហ៍គឺជារឿងមួយដែលមនុស្សភាគច្រើនតែងយល់ច្រឡំថាវាគឺជាសមិទ្ធផលជោគជ័យ។ ប៉ុន្តែវាគ្រាន់តែជាវិញ្ញាសាមួយនៃជីវិតប៉ុណ្ណោះដូច្នេះមុននឹងសម្រេចចិត្ត រៀបការចូរពិចារណាតើអ្នកអាចសរសេរក្រដាសប្រឡងនេះពោរពេញដោយពាក្យសុភមង្គលដែរឬទេ ហើយអាចបានប៉ុន្មានពិន្ទុ។ ៦. បង្កើតជីវិត១លើផែនដី បង្កើតជីវិតមួយមិនលំបាកនោះទេ ប៉ុន្តែអ្វីដែលលំបាកគឺការត្រៀមខ្លួនធ្វើជាឪពុកម្តាយគេ បង្រៀនកូនឱ្យក្លាយមនុស្សមានទំនួលខុសត្រូវចេញសម្រេចចិត្តជីវិតខ្លួនឯង។ ដូច្នេះហើយ មុននឹងគិតចង់មានកូន អ្នកត្រូវតែប្រាកដចិត្តថាអ្នកត្រៀមខ្លួនធ្វើជាឪពុកម្តាយដែលមានការប្តេជ្ញាចិត្តដោយគ្មានសម្ពោធណាមួយ។ ៧. មុនបើកកាបូប ការវិនិយោគ មនុស្សភាគច្រើនធ្វើខុសដោយសារពួកគេ មានទំនោរចង់មានអាជីវកម្មមួយខណៈ ដែលពួកគេមិនដឹងអ្វីទាំងអស់ពីមូលដ្ឋានគ្រឹះឬចំណេះដឹងវិនិយោគ ដោយគ្រាន់តែមិត្តភក្តិ ឬអ្នកជំុវិញខ្លួនធ្វើបានល្អនៅក្នុងពួកគេក៏ធ្វើតាម ដោយគ្មានការសម្រេចចិត្តច្បាស់លាស់ ដូច្នេះកុំប្រញាប់ប្រញាល់បើកកាបូប ដកលុយរបស់អ្នកមកធ្វើការវិនិយោគឬធ្វើអ្វីមួយតាមតែអារម្មណ៍និងសន្ទុះចិត្តចង់ភ្លាមៗអ្វី ត្រូវសិក្សាឱ្យបានច្បាស់លាស់ពីហេតុនិងផល៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:32", "date_created": "2023-02-14T04:56:42.688Z", "category": "ភាពជាអ្នកដឹកនាំ", "views": 621, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
កម្មវិធី “ម្សៅទឹកដោះគោ VS ទឹកដោះម្តាយ” ភាពដូចគ្នាដែលខុសគ្នា	https://business-cambodia.com/articles/attitude-mom	នាយកប្រតិបត្តិ “Attitude Mom & Plentitude”  Mr.Chanon Lukraiamorn និង  Miss Suree Kunmongkolwut និងនាយកប្រតិបត្តិ “Baby Outlet” Mrs.Meilee Chen បានរួមគ្នារៀបចំកម្មវិធី “ម្សៅទឹកដោះគោ VS ទឹកដោះម្តាយ” ភាពដូចគ្នាដែលខុសគ្នា  នៅថ្ងៃទី 28 ខែមករា ឆ្នាំ 2023 នៅ AEON MALL Sen Sok City ដើម្បីលើកទឹកចិត្តអ្នកម្តាយគ្រប់រូបឱ្យបំបៅកូនដោយទឹកដោះម្តាយ និងផ្តល់ចំណេះដឹងផ្សេងៗអំពីទឹកដោះម្តាយ ដោយសារតែប្រេន Attitude Mom & Plentitude បានឃើញពីសារៈសំខាន់នៃទឹកដោះម្តាយ  ព្រោះទឹកដោះម្តាយមានអត្ថប្រយោជន៍ដ៏ច្រើនចំពោះទារក និង ចង់ លើក ទឹក ចិត្ត អ្នក ម្តាយ ទាំង អស់  ជោគជ័យក្នុងការបំបៅកូនដោយទឹកដោះម្ដាយ។ នៅក្នុងកម្មវិធីនេះ ដែរយើងទទួល បាន កិត្តិយស ពី Dr. EK Mengly ( Specialty Gynecology and Obstetrics Orchid Hospital) មកពីប្រទេសកម្ពុជាជាមួយនឹងការនិយាយអំពីអត្ថប្រយោជន៍នៃការបំបៅកូនដោយទឹកដោះម្តាយល្អសម្រាប់អ្នកម្តាយនិងទារកនិងMiss Supaporn Raingha (Registered Nurse ) មកពីប្រទេសថៃ បានមកធ្វើបទបង្ហាញអំពីការបំបៅកូនដោយទឹកដោះម្តាយ ការថែទាំសុដន់ និងការម៉ាស្សាសុដន់សម្រាប់ម្តាយក្រោយពេលសម្រាលកូន រយះពេលនៅក្នុងដំណើរការកម្មវិធី អ្នកម្ដាយដែលបានចូលរួមក្នុងកម្មវិធី អាចសួរសំណួរនិងផ្លាស់ប្តូរបទពិសោធន៍ផងដែរ។ យើងក៏បាននិយាយសំណេះសំណាលជាមួយអ្នកម្តាយល្បីៗមកពីប្រទេសកម្ពុជា Miss Kalyan និង Miss Sophie Sin ហើយនិងអ្នកម្តាយដែលប្រើប្រាស់ពិតៗមកពីខាងគេហដ្ឋាន  មកចែករំលែកបទពិសោធន៍ការបំបៅកូនដោយទឹកដោះ និងប្រើម៉ាស៊ីនបូមទឹកដោះពី Attitude Mom & Plentitude ផងដែរ ដែលក្នុងលើកនេះមានការចូលរួមជាមួយនឹងដៃគូនៅក្នុងប្រទេសកម្ពុជា  Baby Outlet និង Orchid Koh Pich Hospital បានរួមគ្នារៀបចំកម្មវិធីនេះផងដែរ។ ក្រៅពីទទួលបាននូវចំណេះដឹងអំពីទឹកដោះម្តាយហើយ ក្នុង កម្មវិធី នេះយើង ក៏ មាន សកម្មភាព ជាច្រើន សម្រាប់ អ្នក ចូលរួម ទទួលបានបាន រីករាយ និង ឈ្នះ រង្វាន់ ផងដែរ ។ Attitude Mom & Plentitude សង្ឃឹមថានឹងក្លាយជាជំនួយការជួយអ្នកម្តាយទាំងអស់ឱ្យទទួលបានជោគជ័យក្នុងការបំបៅកូនដោយទឹកដោះ យើង នឹង បន្ត រៀបចំ កម្មវិធីនេះដើម្បីគាទ្រនិងផ្ដល់ចំណេះដឹងដល់អ្នក ម្តាយ ជា រៀងរាល់ឆ្នាំ។ ដូចជាចក្ខុវិស័យរបស់ក្រុមហ៊ុន”  យើងនឹងក្លាយជាម៉ាស៊ីនបូមទឹកដោះប្រេនថៃដ៏មានប្រសិទ្ធភាព ផ្ដោតលើសេវាកម្មដ៏ល្អវិសេស និងកំពុងអភិវឌ្ឍន៍ឥតឈប់ឈរ ដោយនាំយកមតិយោបល់ពីអ្នកម្តាយដែលបានប្រើទាំងអស់មកជាចំណុចណែនាំអភិវឌ្ឍន៍ ដើម្បីបំពេញតម្រូវការអ្នកប្រើប្រាស់ឲ្យបានច្រើនតាមដែលអាចធ្វើទៅបាន” អាចតាមដាននូវកម្មវិធីល្អៗបែបនេះតាមរយៈ Attitude Mom Website : https://cam.attitudemombreastpump.com/ Official Facebook Page: Attitude Mom Cambodia : Electric Breast Pump Instagram: attitudemom_international Official Telegram Channel: Attitude Mom Cambodia Official YouTube: Attitude Mom International Official Plentitude Website : https://plentitudethailand.com/km Official Facebook Page: Plentitude Cambodia : Electric Breast Pump Instagram: plentitude_international Official Telegram Channel: Plentitude Cambodia Official YouTube: Plentitude International Official	{ "spider_name": "businesscambodia", "scrape_at": "2025-06-14_19:40:32", "date_created": "2023-02-14T04:47:40.788Z", "category": "PR", "views": 144, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
គម្រោងលំនៅឋានវង្សប្រារពពិធីបើកសម្ភោធការលក់ជាផ្លូវការ នៅផ្សាទំនើបអ៉ីអន មានជ័យ	https://business-cambodia.com/articles/vong-housing-project-celebrates-official	ភ្នំពេញៈ ស្របពេលដែលសេដ្ឋកិច្ចក្រោកផុត ពីភាពរាំងស្ទះខ្លាំងដោយសារបញ្ហាសកលលោក ព្រះរាជាណាចក្រកម្ពុជា ក៏ជាចំណែកមួយដែលកំពុងស្ថិត ក្នុងត្រីវិស័យល្អខ្លាំងក្នុងតំបន់អាស៊ី ដែលល្បឿននៃការអភិវឌ្ឍលើវិស័យអចលនទ្រព្យមានសន្ទុះ ផ្គួបនឹងតម្រូវការសម្រាប់ការរស់ក្នុងរាជធានីភ្នំពេញ នៅមានកំណើនកើនឡើងជាលំដាប់។ ព្រឹត្តិការណ៍ដ៍រំភើបរីករាយ កាលពីថ្ងៃទី ១០ ១១ និង១២ ខែកុម្ភះ ឆ្នាំ ២០២៣ ដែលប្រព្រឹត្តឡើងនៅ ផ្សារទំនើប អុីអន មានជ័យ ដែលនៅជិតនឹងគម្រោងត្រឹមតែ១៥នាទីប៉ុណ្ណោះ ក្រោមការៀបចំយ៉ាងប្រណិតនិងយកចិត្តទុកដាក់ដោយគម្រោង លំនៅឋានវង្ស ដើម្បីបើកកម្មវិធីលក់ជាផ្លូវការណ៍ ។ ក្រោមការដាក់តាំងបង្ហាញម៉ូតផ្ទះដ៏ទាក់ទាញ ការចាប់រង្វាន់និងកាដូ រួមទាំងកញ្ចប់បញ្ចុះតម្លៃពិសេស សម្រាប់ជូនដល់អតិថិជនដែលបានអញ្ជើញជាវនូវគ្រប់ប្រភេទផ្ទះ ដូចជាអគារពាណិជ្ជកម្ម អគារការិយាល័យ ផ្ទះប្រភេទអាជីកម្ម អេ និង ប៊ី និងពិសេសគឺវិឡាភ្លោះ ពីគម្រោងលំនៅឋានវង្ស ក្នុងថ្ងៃដ៏ពិសេសអស្ចារ្យត្រឹមរយៈពេល៣ថ្ងៃនេះ ដោយអតិថិជនគ្រប់រូបអាចមានជម្រើស ក្នុងការបង់ប្រាក់ស្រប ជាមួយលក្ខខណ្ឌងាយល្អៗ ដែលតម្រូវនិងសម្រួលជូនដល់អតិថិជន មិនថាសម្រាប់បង់ប្រចាំខែ ពិសេសសម្រាប់ការបង់ផ្តាច់ គឺអតិថិជនអាចទទួលបាននូវរថយន្តថ្មីស្រឡាងឆ្នាំ ២០២៣ Full option មួយគ្រឿង ទូរសព្ទ iPhone 14 Pro Max ដោយមិនចាំចាប់ឆ្នោតផ្សងសំណាង ហើយបន្ថែមរង្វាន់គ្រឿងបរិក្ខាអេឡិចត្រូនិច១មុខថែមផង។ ជាមួយនឹងការចាប់លុយហោះក្នុងទូ អតិថិជនក៏អាចប្រើប្រាស់លុយដែលចាប់បាននោះសម្រាប់ទូទាត់ នៅពេលដែលអតិថិជនជាវផ្ទះពីគម្រោង លំនៅឋានវង្សក៏បាន រួមនឹងរង្វាន់ជាច្រើនទៀត និងមានការបើកអោយភ្ញៀវគ្រប់រូប ដែលអញ្ជើញឆ្លងកាត់អាចលេងហ្គេម ដើម្បីឈ្នះរង្វាន់បានដោយសេរី។ វត្តមានពិសេសគឺកញ្ញា នីគី នីគី ដែលជាទូតសុឆន្ទៈរបស់គម្រោង លំនៅឋានវង្ស បានមកអង្រួនឆាកនៃកម្មវិធី អោយបានតែសប្បាយរីករាយថែមទៀត ដោយមានអ្នកគាំទ្រ និងប្រិយមិត្តជាច្រើនបានមកទ  ស្សនានិងចូលរួម ដើម្បីថតរូបកំសាន្តទុកជាអនុស្សាវរីយ។ អ្វីដែលគួរអោយកត់សំគាល់ គឺកញ្ញាបានចែករំលែកនូវសុឆន្ទៈក្នុងការរួមគ្នា ដើម្បីបំពេញជូនលំនៅឋានវង្ស នូវបេសកកម្មឈានទៅរកភាពជោគជយរួមគ្នា ក្នុងន័យតែមួយនោះគឺ “សាងភាពសុខដុមរួមគ្នាតែមួយ” ឬ “Building One’s Harmony” ។ គម្រោង លំនៅឋានវង្ស ដែលមានអគារពាណិជ្ជកម្ម អគារការិយាល័យ ផ្ទះអាជីវកម្ម និងវីឡា កំពុងលេចត្រដែត ជារូបរាងឡើងនៅលើផ្លូវ 20A ក្បែរផ្លូវក្រវ៉ាត់ក្រុងទី3 ក្នុងខណ្ឌដង្កោ រាជធានីភ្នំពេញ ជាគោលដៃនៃតំបន់សេដ្ឋកិច្ច និងការអភិវឌ្ឍន៍សឹងគ្រប់វិស្ស័យ មិនថាមជ្ឈមណ្ឌលពាណិជ្ជកម្មតូចធំ សាលារៀន មន្ទីពេទ្យ និងផ្សាទំនើបនានា ដែលទាំងនោះគឺជា សក្តានុពលរបស់ លំនៅឋានវង្ស ក្នុងការផ្តល់ជូនអតិថិជននូវគម្រោងលំនៅឋាន ដែលមានបរិបទថ្មី ស៊ីវីល័យ និងប្រកបដោយគុណភាពភាពពិតប្រាកដ៕	{ "spider_name": "businesscambodia", "scrape_at": "2025-06-14_19:40:32", "date_created": "2023-02-14T04:41:48.343Z", "category": "PR", "views": 119, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ចំណូលតិច តែជំពាក់គេច្រើន មកស្គាល់ទិចនិក៦យ៉ាង ជួយដោះស្រាយស្រ្តេសពេលជាប់បំណុល	https://business-cambodia.com/articles/tips-to-deal-debt-stress-by-financial-expert	មនុស្សដែលកំពុងជួបនឹងវិបត្តិបំណុល ត្រូវប្រឈមជាមួយនឹងសម្ពាធគ្រប់ទិស ភ័យខា្លច បារម្ភគ្រប់ពេល ហើយក៏ពិបាកគេងឱ្យបានស្ងប់នឹងគេណាស់។ សម្ពាធបំណុលច្រើនមធ្យមទេ តែងំខ្លាំងនឹងពាក្យសម្ដីរបស់មនុស្សជុំវិញខ្លួនថែមទៀតតែម្ដង។ ត្រូវខ្មាសគេផង ត្រូវចំណាយកម្លាំងតតាំងនឹងបំណុលផង ដូច្នេះហើយអ្នកជាប់បំណុលពិបាកចៀសឱ្យផុតពីបញ្ហាស្រ្តេសណាស់។ ថ្ងៃនេះដែរ Business Cambodia សូមលើកយកនូវទិចនិកពិសេសចំនួន ៦យ៉ាង ជួយដោះស្រាយបញ្ហាស្រ្តេស ពេលកំពុងតែជាប់បំណុលច្រើនលើសលុប ដោយយោងតាមការចែករំលែករបស់ អ្នកជំនាញហិរញ្ញវត្ថុ ពីគេហទំព័រ CNBC លោក Brad Klont។ ទិចនិកពិសេសទាំង ៦នោះរួមមាន៖ ១. យកចិត្តទុកដាក់លើហិរញ្ញវត្ថុ៖ ចាប់ផ្ដើមពីការតាមដានចរន្តសាច់ប្រាក់ផ្ទាល់ខ្លួនរបស់អ្នក ដើម្បីដឹងឱ្យច្បាស់ថា អ្នកមានចំណូលប៉ុន្មាន ជំពាក់គេសរុបប៉ុន្មាន។ នៅពេលដែលអ្នកបានស្វែងយល់ និងរៀបចំសាច់ប្រាក់របស់អ្នកឱ្យមានរបៀបរៀបរយ ចូលដឹងចូលចេញដឹងចេញ វាក៏ជាផ្នែកមួយជួយសម្រួលភាពតានតឹងបានច្រើន។ ២. ប្រឈមមុខនឹងភាពអាម៉ាស់៖ ច្បាស់ណាស់អ្នកប្រាកដជាត្រូវខ្មាសគេដោយសារតែធ្លាក់ក្នុងបំណុល។ ប៉ុន្តែទោះជាយ៉ាងណាក៏ដោយ អ្នកត្រូវតែទទួលយកការពិត ទទួលយកស្ថានភាពដែលអ្នកកំពុងជួប ហើយព្យាយាមដោះស្រាយវាតាមដំណើរ កុំបណ្ដោយឱ្យភាពខ្មាសអៀនដាក់សម្ពាធលើផ្លូវចិត្តរបស់អ្នកខ្លាំងពេកអីណា។ ៣. ទទួលយកការស្ដីបន្ទោស៖ ការស្ដីបន្ទោសក៏ជាប្រភពនៃសម្ពាធដ៏ធំបំផុតសម្រាប់មនុស្សដែលកំពុងជាប់បំណុល ប៉ុន្តែវាក៏ជាករណីដែលពិបាកចៀសឱ្យផុតណាស់។ ទោះបីជាពិបាកប៉ុនណាក៏ដោយ ក៏អ្នកត្រូវតែទទួលយកការស្ដីបន្ទោសទាំងអស់នោះ ព្រោះអ្នកមិនអាចចំណាយពេលទៅតវ៉ាឱ្យគេឈប់ថាឱ្យអ្នកបានឡើយ។ ទន្ទឹមនឹងនោះ អ្នកគួរតែច្នៃភាពឈឺចាប់ទាំងនោះឱ្យក្លាយទៅជាអាវុធសម្រាប់ត្រួសផ្លូវវិញ ស្របពេលដែលគេបន្ទោសអ្នក អ្នកគួរតែសម្លឹងមើលពីកំហុសរបស់ខ្លួនឯង ដែលនាំឱ្យកើតបំណុល ហើយកែប្រែកំហុសតូចៗទាំងនោះ ដើម្បីថ្ងៃក្រោយលែងធ្លាក់ក្នុងបំណុលទៀត។ ៤. ស្វែងរកជំនួយផ្នែកយុទ្ធសាស្រ្ត៖ រកអ្នកណាម្នាក់ដែលអាចធ្វើជាទីប្រឹក្សាផ្នែកហិរញ្ញវត្ថុ អាចជាអ្នកជំនាញ ឬគ្រូបង្គោលណាម្នាក់ ដែលមានជំនាញ និងបទពិសោធន៍ ដើម្បីសុំឱ្យគេជួយរកវិធីដោះបំណុលឱ្យកាន់តែលឿនតាមដែលអាចធ្វើទៅបាន។ ៥. ត្រេកអរនឹងលទ្ធផលខ្លួនឯង៖ តាមដានស្ថានភាពខ្លួនឯងជាប្រចាំ ហើយប្តូរពីការស្ដីបន្ទោសលើកំហុសដែលបានសាង មកជាការសរសើរចំពោះការខិតខំកែប្រែខ្លួន ឱ្យតម្លៃសមិទ្ធផលតូចៗដែលអ្នកបានបង្កើត។ ការធ្វើបែបនេះ ជាកម្លាំងជម្រុញចិត្តដ៏ល្អបំផុត មិនខ្វល់ថាអ្នកដទៃមើលមកអ្នកបែបណា និយាយដាក់អ្នកបែបណាទេ សំខាន់ឱ្យអ្នកមើលឃើញការខំប្រឹងរបស់ខ្លួនឯង មិនយូរទេអ្នកច្បាស់ជាដោះបំណុលអស់មិនខានឡើយ។ ៦. ចងចាំថាលុយមិនមែនជាទីបញ្ចប់នោះទេ៖ ពេលជាប់បំណុលអ្នកប្រាកដជាតានតឹង ហើយក៏មានមនុស្សជាច្រើនបានបញ្ចប់ជីវិតខ្លួនឯងព្រោះតែសម្ពាធមួយនេះ។ ប៉ុន្តែបើអ្នកដកឃ្លាមួយភ្លែត ហើយគិតសារឡើងវិញអ្នកនឹងឃើញថា លុយមិនមែនជាអ្វីៗគ្រប់យ៉ាងសម្រាប់ជីវិតមួយនេះទេ។ ជីវិតរបស់អ្នកមានតម្លៃជាងបញ្ហាដែលអ្នកកំពុងប្រឈមនេះឆ្ងាយណាស់ ដូច្នេះហើយសូមជឿជាក់លើខ្លួនឯង ហើយប្រឹងបង្កើនសមត្ថភាពជានិច្ច ដើម្បីអាចយកឈ្នះបំណុលបាន។  លោក Brad Klont ក៏បានគូសបញ្ជាក់ផងដែរថា “ជាធម្មតាមនុស្សតែងគិតថាគេនឹងសប្បាយចិត្តពេលដែលគ្មានបំណុលជាប់ខ្លួន ហើយមានលុយច្រើនខ្លាំងដូចអ្នកមាន តែតាមការពិតទៅពួកគេនឹងមានអារម្មណ៍ធូរស្រាលដោយគ្រាន់តែអាចបំពេញតម្រូវការជីវិតប្រចាំថ្ងៃរបស់ខ្លួនឯងបាន”។ ដូច្នេះហើយសូមស្វែងយល់ពីខ្លួនឯងឱ្យច្បាស់ ដើម្បីអាចដឹងថារបស់អ្វីខ្លះដែលចាំបាច់បំផុតសម្រាប់ជីវិត ទើបអ្នកចាយលុយលែងខុសខ្ទង់ ហើយក៏លែងធ្លាក់ក្នុងបំណុលតទៅទៀត៕ អត្ថបទដោយ៖ សូ សុខលី ចង់បានគំនិតល្អៗ សម្រាប់ដោះស្រាយបញ្ហាបំណុល សូមចុចចូលគ្រុប Telegram មួយនេះ ( https://t.me/so_soklyofficial )	{ "spider_name": "businesscambodia", "scrape_at": "2025-06-14_19:40:32", "date_created": "2023-02-14T04:37:37.488Z", "category": "ហិរញ្ញវត្ថុ", "views": 6689, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
ប្រយ័ត្នដៃគូអន់ចិត្ត! របស់៥ដែលសុភាពបុរស មិនគួរទិញជាកាដូជូនដៃគូនៅថ្ងៃបុណ្យនៃក្ដីស្រាលាញ់	https://business-cambodia.com/articles/thing-you-should-not-buy-on-valentine-day	ថ្ងៃនៃក្ដីស្រលាញ់ មនុស្សតែងតែមានកាដូជូនគ្នាទៅវិញទៅមកដើម្បីបង្ហាញបញ្ជាក់ពីក្ដីស្រលាញ់និងទុកជារបស់អនុស្សាវរីយ៍និងការចងចាំ។ នៅថ្ងៃនៃទិវាស្ដីស្រលាញ់នេះដែរបុរសៗតែងតែមានកាដូជូនដៃគូរបស់ខ្លួន ក៏ប៉ុន្ដែអ្នកត្រូវចេះជ្រើសរើសកាដូដែលធ្វើឲ្យដៃគូរបស់អ្នកសប្បាយចិត្ត។ ខាងក្រោមនេះគឺរបស់ ដែលបុរសមិនគួរទិញជាកាដូជូនដៃគូថ្ងៃទិវានៃស្ដីស្រលាញ់ ព្រោះអាចនឹងធ្វើឲ្យពួកគាត់មិនសប្បាយចិត្ត។ ១. សម្ភារក្នុងផ្ទះ  ថ្ងៃទិវានៃក្ដីស្រលាញ់គឺស្រ្តីចង់ឲ្យបុរសបញ្ជាក់ថាខ្លួនសំខាន់ប៉ុនណាសម្រាប់ដៃគូរបស់គាត់ ដូច្នេះមុននឹងទិញអ្វីជាកាដូ អ្នកជាបុរសត្រូវគិតមុខក្រោយផង។ បើសិនជាអ្នកទិញសម្ភារក្នុងផ្ទះ ដូចជា ចង្រ្កាន្តនិងសម្ភារកិច្ចការផ្ទះផ្សេងៗ មិនធ្វើឲ្យស្រ្តីសប្បាយចិត្តឡើយ។ ការទិញសម្ភារក្នុងផ្ទះឬសម្ភារសម្រាប់ធ្វើកិច្ចការផ្ទះគឺប្រៀបដូចជារំលឹកស្រ្តីឲ្យខំធ្វើកិច្ចការផ្ទះបន្ថែមអ៊ីចឹង។ ២. ឧបករណ៍ឬកាតសមាជិកហាត់ប្រាណ  ការទិញឧបករណ៍ហាត់ប្រាណឬកាតសមាជិកហាត់ប្រាណ អាចធ្វើឲ្យប៉ះពាល់ដល់អារម្មណ៍របស់ស្រ្តីមែនទែននៅថ្ងៃទិវានៃក្ដីស្រលាញ់។ អ្នកត្រូវចាំថាស្រ្តីងាយនឹងប៉ះទង្គិចផ្លូវអារម្មណ៍ខ្លាំងណាស់។ ដូច្នេះបើអ្នកទិញឧបករណ៍ហាត់ប្រាណជូនគាត់នោះបញ្ជាក់ថាបច្ចុប្បន្នអ្នកកំពុងតែមិនពេញចិត្តនឹងរូបរាងរបស់គាត់ហើយ។ ៣. ទិញរបស់តម្រូវចិត្តខ្លួនឯងតែមិនតម្រូវចិត្តគាត់ បុរសត្រូវដឹងថាតើដៃគូរបស់ខ្លួនឯងចូលចិត្តអ្វី ហើយត្រូវជ្រើសរើសទិញកាដូឲ្យត្រូវនឹងចំណង់ចំណូលចិត្តរបស់គាត់។ ការទិញរបស់របរផ្សេងៗដែលមិនមែនជារបស់គាត់ចូលចិត្ត អាចនឹងធ្វើឲ្យគាត់មិនសប្បាយចិត្តហើយទទួលយកទាំងមិនពេញចិត្ត ជាពិសេសអ្នកមិនគួរទិញរបស់ដែលតម្រូវតែចិត្តខ្លួនឯងមិនតម្រូវចិត្តគាត់នោះទេ។ ៤. ទឹកអប់   ជាការពិតណាស់ការទិញទឹកអប់អ្នកចង់ឲ្យគាត់មានក្លិនក្រអូប ប៉ុន្ដែអ្វីដែលជាបញ្ហានោះគឺថាតើ អ្នកអាចជ្រើសរើសក្លិនទឹកអប់ដែលគាត់ចង់បានឬអត់។ ដូច្នេះបើអ្នកមិនដឹងច្បាស់ទេ គាត់នឹងទទួលបានយកាដូទាំងចិត្តមិនចង់ហើយទុកចោលមិនប្រើទៀតផង។ ៥. ផ្កាងាប់  តាមពិតផ្កាគឺជារបស់ពេញនិយមបំផុតដែលមនុស្សតែងតែទិញជូនជាកាដូនៅថ្ងៃទិវាក្ដីស្រលាញ់។ ប៉ុន្ដែជាជាងទិញផ្កាងាប់ អ្នកអាចប្ដូរទៅវិញរុក្ខជាតិផ្កាស្រស់ដែលវាអាចរស់បានយូរប្រៀបដូចជាទំនាក់ទំនងរវាងអ្នកនឹងដៃគូរបស់អ្នក។ ជាចុងចក្រោយរីករាយទិវានៃក្ដីស្រលាញ់ Business Cambodia សូមជូនពរបងប្អូន មានសុខភាពល្អ រកស៊ីនិងវិនិយោគទទួលបានផលជាផ្លែផ្កា សល់លុយ សល់ទ្រព្យ រស់នៅមានសុភមង្គលជាមួយមនុស្សជាទីស្រលាញ់និងក្រុមគ្រួសារ៕	{ "spider_name": "businesscambodia", "scrape_at": "2025-06-14_19:40:32", "date_created": "2023-02-14T04:12:59.870Z", "category": "ហិរញ្ញវត្ថុ", "views": 656, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
រៀនចប់ពេទ្យ មកបើកហាងនំ បុរសវ័យ៣៤ឆ្នាំរូបនេះ អាចទាញចំណូលរាប់ពាន់$ក្នុង១ខែ	https://business-cambodia.com/articles/graduated-from-doctor-but-open-bakery-valuntine	វាជារឿងចម្លែកមែនទែន ធ្លាប់ឮគេរៀនចប់ពេទ្យ ទៅធ្វើការក្នុងមន្ទីពេទ្យ ប៉ុន្តែប្លែកអីបុរសម្នាក់នេះវិញ រៀនចប់ពេទ្យ រត់ទៅស្រុកបើកហាងលក់កាហ្វេ និងនំបុ័ង ទៅវិញ ហើយថែមទាំងអាចបង្កើតចំណូលរាប់ពាន់ដុល្លារជារៀងរាល់ខែថែមទៀត។ លោក សេងសាក់ រាពីយ៉ា អាយុ៣៤ឆ្នាំ ដែលត្រូវបានគេស្គាល់ថា ជាម្ចាស់ហាង Deer Bunny បាននិយាយថា លោកបានបើកហាងកាហ្វេ និងនំនេះអស់រយៈពេលជាង១១ឆ្នាំមកហើយ ប៉ុន្តែមុននឹងលោកចាប់របរនេះ កាលដើមឡើយលោកជាអតីតនិសិត្សដែលបានបញ្ជាប់ការសិក្សាផ្នែក បច្ចេកទេស វេជ្ជសាស្រ្ត ហើយក៏ធ្លាប់ធ្វើការក្នុងបន្ទប់ពិសោធន៍ដូចគ្នា។ លោកបានបន្តទៀតថា មូលហេតុដែលលោក លាលែងពីការងារក្នុងបន្ទាប់ក្នុងមន្ទីពិសោធន៍របស់លោកព្រោះ លោកជាប្រភេទមនុស្សម្នាក់ដែលចូលចិត្តចេញក្រៅជួបគេឯងច្រើន ប៉ុន្តែការងាររបស់លោកតម្រូវឱ្យលោកនៅតែក្នុងបន្ទាប់ ដូច្នេះហើយលោករកឃើញថា វាមិនសមនឹងអ្វីដែលខ្លួនចង់បាន ទើបលោកសម្រេចចិត្តឈប់ពីការងារនោះទៅ។ បន្ទាប់ពីលាឈប់ពីការងារដែលអង្គុយតែក្នុងបន្ទាប់ លោករ៉ាពីយ៉ាបន្តគិតថាតើខ្លួនគួរធ្វើអាជីពអ្វីបន្តទៀត? ដោយមួយរយៈក្រោយលោកក៏បានរកឃើញខ្លួនឯងថា ខ្លួនស្រលាញ់សិល្បៈ ហើយថែមទាំងមានចំណូលចិត្តដុតនំថែមទៀត។ ក្រោយមកទៀត លោកក៏ចាប់ផ្តើមទៅរៀនធ្វើនំ ហើយនឹងលួចរៀនខ្លះបន្ថែមតាមរយៈអ៊ីនធឺណិត ហើយច្នៃធ្វើនំ ដែលជាម៉ូដរបស់ខ្លួនឯង។ ដោយការចាប់ផ្តើម រាងខ្វះខាត លោកបានប្រមូលប្រាក់ដែលខ្លួនសន្សំបន្ទាប់ពីធ្វើការអស់រយៈពេលចូល២ឆ្នាំរួចមកច្នៃ ផ្ទះបាយ និងផ្ទះរបស់ខ្លួន ធ្វើជាហាងកាហ្វេ និងនំលក់តែម្តង។ ទន្ទឹមនឹងនេះដែរ លោកក៏បានលើកទឹកចិត្តខ្លួនលោកថា លោកធ្វើនៅផ្ទះខ្លួនឯងថា ពីមុនលោកក៏ធ្លាប់មានបទពិសោធលក់ខ្លះពីទីពិសោធន៍ដែរ (លក់ឧបករណ៍ពិសោធន៍) មួយវិញទៀតលោកមិនចំបាច់ចំណាយលុយលើថ្លៃជួលឡើយព្រោះវាជាផ្ទះរបស់ខ្លួនឯង ដូច្នេះលោកជឿជាក់ថា លោកអាចធ្វើវាបាន។ ហាងបានបើកហើយ អ្វីមានអស់់ហើយ លោកបន្តគិតទៀត ថានឹងធ្វើអ្វីបន្តទៀតទើបលក់ដាច់ លោកចាប់ផ្តើមមានគំនិតទៀតនោះគឺ បើកវគ្គបង្រៀនធ្វើនំ ហើយប្រមូលអ្នកដែលគ្មានការងារធ្វើ ងាកមកគិតលើអាជីពមួយនេះ ដោយលោកព្យាយាមរករូបមន្តថ្មីៗជានិច្ច។ លើសពីនេះ ក៏បានបង្ហាញបច្ចេកទេសខ្លះតាមរយៈ Facebook ក្នុងការធ្វើបង្អែមផ្សេងៗ ទុកអោយអ្នកដែលចង់មានមុខរបរលក់ដូរ ហើយអាចទាក់ទាញអតិថិជនបានថែមទៀត។ ការធ្វើបែបនេះពិតជាមានប្រសិទ្ធិភាពខ្លាំងមែនទែន មានអ្នកចាប់អារម្មណ៍សួរនាំ និងសំុសិក្សាផងដែរ ដើម្បីអភិវឌ្ឍខ្លួនទៅជាអាជីពពិត ហើយមានភ្ញៀវស្គាល់លោកកាន់តែច្រើនៗឡើង។ លោកបានលើកឡើងទៀតថា “មនុស្សជាច្រើនចាប់អារម្មណ៍មកសិក្សាជាមួយខ្ញុំ។ ព្រោះខ្លួនខ្ញុំផ្ទាល់មានបទពិសោធធ្វើនំជាង ៩ឆ្នាំ មានអ្នកខ្លះមកញ៉ាំនៅហាងក៏មករៀន”។ គួរជម្រាប់ផងដែរថា បុរសរូបសង្ហារូបនេះក្នុងមួយខែៗ លោកអាចទាញចំណូលរាប់ពាន់ដុល្លារ ជាងម៉ឺនដុល្លារក៏បានដែរ។ ស្របគ្នានេះដែរ ប្រសិនបើបងប្អូនមានគោលបំណងចង់បើកអាជីពនេះ គឺអាចរៀនពីបទពិសោធន៍លោកក៏បាន ដោយទី១ រកឱ្យឃើញអ្វីដែលខ្លួនស្រលាញ់ ទី២ ចេះច្នៃ និងទី៣ ចេះធ្វើទីផ្សារលើឈ្មោះរបស់ខ្លួនឯង៕	{ "spider_name": "businesscambodia", "scrape_at": "2025-06-14_19:40:32", "date_created": "2023-02-14T04:08:54.308Z", "category": "កំពូលអ្នកលក់", "views": 877, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ចរាចរផ្លូវសហព័ន្ធរុស្ស៊ីនឹងធូស្រាល ខណៈរដ្ឋកំពុងសិក្សាសង់ផ្លូវ១ទៀតភ្ជាប់សាលាតិចណូទៅកាន់ព្រលានយន្ដហោះភ្នំពេញថ្មី	https://business-cambodia.com/articles/new-road-phnom-penh-to-phnom-penh-airport-	ដើម្បីសម្រួលការធ្វើដំណើរ និងការកកស្ទះចរាចរណ៍នៅរាជធានីភ្នំពេញពិសេសលើបណ្ដោយផ្លូវសហព័ន្ធរុស្ស៊ី ពេលនេះរដ្ឋបាលរាជធានីភ្នំពេញ និងក្រសួងសាធារណការ និងដឹកជញ្ជូន បាននិងកំពុងធ្វើការសិក្សាដើម្បីស្ថាបនាផ្លូវថ្មីមួយខ្សែ ដែលតភ្ជាប់ពីអាកាសយានអន្ដរជាតិភ្នំពេញ មកក្រោយសាលាតិចណូស្របតាមបណ្ដោយផ្លូវរថភ្លើង។ នេះបើយោងតាមការលើកឡើងពីឯកឧត្ដម ឃួង ស្រេង អភិបាលរាជធានិភ្នំពេញ។ ថ្លែងនៅក្នុងជំនួបជាមួយលោក Cyril Girot នាយកប្រតិបត្ដិក្រុមហ៊ុនអាកាសយានដ្ឋានកម្ពុជាកាលពីថ្ងៃទី១៣ ខែកុម្ភៈ ឆ្នាំ២០២៣ ឯកឧត្ដម ឃួង ស្រេង បានបញ្ជាក់ថា រដ្ឋបាលរាជធានីភ្នំពេញនិងក្រសួងសាធារណការ ពេលនេះបាននិងកំពុងសិក្សា ដើម្បីស្ថាបនាផ្លូវមួយខ្សែទៀតស្រប តាមបណ្ដោយផ្លូវរថភ្លើង ដោយចាប់ពីព្រលានយន្តហោះអន្តរជាតិភ្នំពេញ រហូតមកដល់ក្រោយសាលាតិចណូ ខណ្ឌទួលគោក ដើម្បីដោះ ស្រាយបញ្ហាកកស្ទះចរាចរណ៍ នៅតាមបណ្ដោយផ្លូវសហព័ន្ធរុស្សី។ ឯកឧត្ដមបន្ដថា  កំណាត់ផ្លូវដែលគ្រោងស្ថាបនានៅតាមបណ្ដោយផ្លូវរថភ្លើងនេះ បានទទួលការឯកភាពពីរាជរដ្ឋាភិបាលហើយ តែក៏ត្រូវផ្អាកទៅវិញក្រោយការផ្ទុះឡើងជំងឺកូវីដ១៩។ ប៉ុន្តែសម្រាប់ពេលនេះយើងបាននិងកំពុងសិក្សាដើម្បីស្ថាបនាផ្លូវមួយខ្សែនេះឡើងវិញ។ សូមជម្រាបផងដែរថា ដើម្បីចូលរួមការបន្ថយការកកស្ទះចរាចរ និងសម្រួលការធ្វើដំណើរនៅក្នុងរាជធានីភ្នំពេញ រាជរដ្ឋាភិបាល ក៏ដូចជារដ្ឋបាលរាជធានីផ្ទាល់ បានធ្វើការសាងសង់ផ្លូវថ្មីៗជាច្រើន ក្នុងនោះក៏បានសង់ស្ពានអាកាស ស្ពានថ្មើរជើងលើអាកាសផងដែរ។ ក្រៅពីនោះក៏បានកំពុងសិក្សាសាងសង់ផ្លូវរថភ្លើងក្រោមថ្មី និងរថភ្លើងលើអាកាសបន្ថែមទៀត ដើម្បីឆ្លើយតបទៅហ្នឹងត្រូវការនៃការធ្វើដំណើរនះ៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:32", "date_created": "2023-02-14T04:06:40.717Z", "category": "អចលនទ្រព្យ", "views": 1126, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
អាយុ២០ ឆ្នាំចង់បានផ្ទះជារបស់ខ្លួនឯងទេ? នេះជាគន្លឹះមួយចំនួនដែលជួយយុវវ័យសម័យថ្មីមានលុយទិញផ្ទះតាមក្ដីស្រមៃ	https://business-cambodia.com/articles/buying-a-house-in-your-early-20s	ស្ថិតនៅក្នុងវ័យចាប់ពី២០ឆ្នាំឡើង គឺជាវ័យមួយ ដែលមានប្រាក់បៀវត្សរ៍នៅមាន កម្រិត ដែលត្រូវរៀនផងនឹងត្រូវធ្វើការក្រៅម៉ោងផង ហើយក៏ជាវ័យមួយ ដែលពេញសប្បាយ។ ដូច្នេះ ការគិតទៅលើរឿងវិនិយោគអចលនទ្រព្យ គឺអាចហួសពីលទ្ធភាពរបស់ ពួកគេ។ ប៉ុន្តែវាក៏អាចទៅរួច ប្រសិនបើអ្នកមានការរៀបគម្រោងច្បាស់លាស់។ មែនទែនទៅការទិញផ្ទះក្នុងវ័យ២០ឆ្នាំ គឺជាការវិនិយោគដ៏ល្អនាពេលអនាគត ហើយក៏ជាការវិនិយោគដែលអាចរីក ចម្រើនយ៉ាងខ្លាំងណាស់ដែរ។ យោងតាមការដកស្រង់ចេញពីគេហទំព័រ homebuyer បានបង្ហាញពីគន្លឺះមួយចំនួនដែលជួយឱ្យយុវវ័យសម័យថ្មីអាចមានសម្ធភាពសន្សំលុយទិញផ្ទះតាមក្ដីស្រមៃបាន៖ ១. បង្កើនប្រាក់ចំណូល ពិតណាស់ មនុស្សគ្រប់គ្នាមានការលំបាកក្នុងការបង្កើនប្រាក់ចំណូលរៀងៗខ្លួន ។ នៅពេលដែលអ្នក គិតថាខ្លួនឯងមិនមានលុយគ្រប់គ្រាន់ នោះអ្នកបានដាក់គោលដៅបរាជ័យឲ្យខ្លួនឯងស្រាប់ទៅហើយ។ រឿងសំខាន់បំផុត ត្រូវផ្លាស់ប្ដូរគំនិតនឹងតាំងចិត្ត ថាខ្លួនឯងអាចរកវិធីសាស្ត្របង្កើតលុយបាន។ ត្រូវចាំថាគោលដៅរបស់យើងគឺទិញផ្ទះ ដូច្នេះអ្នកត្រូវចាប់ផ្ដើមសន្សំប្រាក់ឬធ្វើការវិនិយោគបន្ថែម ដោយសារ យើងមិនអាចមានប្រភពចំណូលតែមួយមុខបានទេ យ៉ាងតិច២ ដើម្បីសល់ប្រាក់ ក្រោយពេលដែលអ្នកបានចំណាយប្រាក់ទៅលើការរស់នៅប្រចាំថ្ងៃ និងដើម្បីទប់ទល់ពីហានិភ័យដែលអាចកើតមានឡើងជាយថាហេតុ ដែលធ្វើបាត់បង់ប្រភពចំណូល ។ ២.ការសន្សំលុយ បន្ទាប់ពីប្រាក់ចំណូលហើយអ្វីដែលលោកអ្នកត្រូវធ្វើគឺសន្សំលុយនេះឯង  ការសន្សំលុយដើម្បីទិញផ្ទះ ដូចបំណងប្រាថ្នារបស់អ្នក អាចជារឿងដ៏ពិបាក ប៉ុន្តែវាអាចងាយស្រួលជាង ប្រសិនបើលោកអ្នកមានវិធីសាស្រ្តត្រឹមត្រូវ ក្នុងការសន្សំប្រាក់។ ការដាសតឿនខ្លួនឯងឱ្យចេះសន្សំលុយ មុននឹងចំណាយផ្សេងៗ ដោយត្រូវចំណាយទៅលើរឿងដែលត្រឹមត្រូវ ហើយអ្នកត្រូវការ។ ឧទាហរណ៍ បើអ្នកទម្លាប់ចំណាយលើអាហារខាងក្រៅមួយពេល ១០ដុល្លារមានន័យថា អ្នកនឹងចំណាយច្រើននៅក្នុងមួយខែ ដែលអាចលើសពីប្រាក់ចំណូលរបស់ខ្លួន។ ប៉ុន្តែប្រសិនបើអ្នកកាត់បន្ថយការចំណាយខាងក្រៅ បែរមកធ្វើម្ហូបដោយខ្លួនឯងវិញ វាមិនត្រឹមតែកាត់បន្ថយការចំណាយប៉ុណ្ណោះទេ តែថែមទាំងឱ្យអ្នកមានប្រាក់ទុកសន្សំថែមទៀតផង។ ៣. ប្រើក្បួន៣០/៣០/៣ មានចំណូល ចេះសន្សំលុយ តែមិនដឹងចាត់ចែងលុយតាមរបៀបណា ទើបមានផ្លែផ្កា ។ ហើយចំណុចនេះគឺ ជាច្បាប់ទិញផ្ទះចំនួនបីដែលត្រូវអនុវត្តតាម។ ប្រសិនបើអ្នកមិនអាចធ្វើបានទាំងអស់នោះទេគួរធ្វើតាមយ៉ាងហោចណាស់ឱ្យបានមួយដែរ។ ក្បួន៣០ ចំណាយមិនលើសពី ៣០% នៃប្រាក់ចំណូលសរុបរបស់អ្នកលើការបង់រំលស់ប្រចាំខែ ក្បួន៣០ មានយ៉ាងហោចណាស់ត្រូវមាន ៣០% នៃតម្លៃផ្ទះដែលបានរក្សាទុកជាសាច់ប្រាក់ ឬទ្រព្យសម្បត្តិ ក្បួន០៣ កំណត់តម្លៃផ្ទះគោលដៅរបស់អ្នកមិនលើសពីបីដងនៃប្រាក់ចំណូលសរុបប្រចាំឆ្នាំរបស់អ្នក។ ៤. ជ្រើសរើសភ្នាក់ងារអចលនទ្រព្យ ភ្នាក់ងារអចលនទ្រព្យដែលជឿទុកចិត្តនឹងធ្វើឱ្យការទិញផ្ទះដំបូងរបស់អ្នកមានលក្ខណៈសាមញ្ញតាមដែលអាចធ្វើទៅបាន។ ពួកគេនឹងជួយអ្នកក្នុងការស្វែងរកផ្ទះដែលសមនឹងថវិកា និងតម្រូវការរបស់អ្នក កាលវិភាគបង្ហាញ បង្កើតកិច្ចសន្យារបស់អ្នក និងចរចាជំនួសអ្នកបានយ៉ាងល្អ៕ អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:32", "date_created": "2023-02-14T03:58:30.642Z", "category": "អចលនទ្រព្យ", "views": 390, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
លោក ប៊ុននីកា ៖ សុខចិត្តលក់អាជីវកម្ម៦សាខានៅអាមេរិក មករកស៊ីនៅខ្មែរ ដើម្បីលើកស្ទួយវិស័យផលិតកម្មក្នុងស្រុក	https://business-cambodia.com/articles/agri-smart-innovation	ព្រោះតែចង់ឃើញប្រទេសកម្ពុជាមានភាពរីកចម្រើនខាងផ្នែកកសិកម្មបានជម្រុញឱ្យលោក សាន ប៊ុននីកា សម្រេចចិត្តចោលភាពសុខស្រួលនៅបរទេស និងចោលអាជីវកម្មនំដូណាត់ ៦សាខានៅអាមេរិក យកលុយមករកស៊ីនៅស្រុកខ្មែរវិញ ដើម្បីលើកស្ទួយការធ្វើកសិកម្មក្នុងស្រុកឱ្យកាន់តែមានភាពប្រសើរឡើង និងចូលរួមចំណែកកាត់បន្ថយការនាំចូលពីបរទេស តាមរយៈការបង្កើតនូវម៉ាស៊ីនស្ទូងស្រូវ ព្រោះស្រូវ និងម៉ាស៊ីនបំបែកមែកឈើសម្រាប់បំម្លែងទៅជាជី ដែលជាម៉ាស៊ីនផលិតដោយស្នាដៃកូនខ្មែរសុទ្ធសាទ។ ជាក់ស្តែង ក្នុងកិច្ចសម្ភាសន៍ជាមួយ Business Cambodia លោក ប៊ុននីកា បច្ចុប្បន្នជាម្ចាស់ក្រុមហ៊ុន Agri-Smart Innovation Co., Ltd បានឱ្យដឹងថា មុនចាប់ផ្តើមក្រុមហ៊ុនមួយនេះ លោកធ្លាប់បានទៅរស់នៅសហរដ្ឋអាមេរិកក្នុងនាមជាជនភាសខ្លួននៅអំឡុងឆ្នាំ ១៩៧៥។ លោកបានបន្តថា ការរស់នៅលើទឹកដីគេពិតមិនស្រួលប៉ុន្មានទេជាពិសេសសម្រាប់អ្នកដែលមិនសូវពូកែភាសាអង់គ្លេសមិនសូវមានថវិកាដូចលោក ហេតុនេះហើយទើបក្រោយមកលោកបានរកការងារនៅលើទឹកដីមហាអំណាចមួយនេះ ដោយការងារដំបូងរបស់លោកគឺធ្វើការជាអ្នកលាងចាននៅក្នុងភោជនីយដ្ឋានមួយកន្លែង ដែលមានប្រាក់ខែ ១ម៉ោង តម្លៃ១.៨០ដុល្លារ។ ថ្វីបើការងារជាអ្នកលាងចានសម្រាប់អ្នកផ្សេងមើលមកជាការងារតូចតាច ប៉ុន្តែបើនិយាយចំពោះលោក ប៊ុននីកា មិនបានគិតដូច្នោះឡើយ ផ្ទុយទៅវិញលោកបានខិតខំបំពេញការងារនេះយ៉ាងអស់ពីចិត្ត និងរៀនសូត្រពីការងារនេះជានិច្ច រហូតអាចអភិវឌ្ឍន៍ខ្លួនពីអ្នកលាងចាន ក្លាយជាអ្នកគ្រប់គ្រងហាងដល់ទៅ ១៦សាខានៅទូទាំងសហរដ្ឋអាមេរិក ថែមទាំងមានសមត្ថភាពអាចបើកអាជីវកម្មខ្លួនឯងបាន ដល់ទៅ ៦សាខាថែមទៀត។ លុះក្រោយមក នៅអំឡុងឆ្នាំ ២០០០ លោកក៏បានវិលត្រឡប់មកស្រុកខ្មែរវិញ និងបានចូលធ្វើការនៅតាមអង្គការជាច្រើនដែលធ្វើការយ៉ាងជិតស្និតក្នុងវិស័យកសិកម្ម ហើយរូបលោកផ្ទាល់ក៏បានចុះធ្វើកសិកម្មដោយផ្ទាល់ជាមួយកសិករផងដែរ។គឺដើម្បីយល់ឱ្យបានកាន់តែស៊ីជម្រៅបន្ថែមទៀតក្នុងវិស័យកសិកម្មនេះ បន្ទាប់ពីការធ្វើកសិកម្មបានមួយរយៈពេលធំ សហគ្រិនចាស់វស្សារូបនេះក៏សម្រេចចិត្តលក់អាជីវកម្មនំដូណាត់ដែលមានទាំង៦សាខានៅអាមេរិក ហើយយកថវិកាមកបង្កើតជាអាជីវកម្មមួយថ្មីទៀតនៅក្នុងឆ្នាំ ២០១៣ សម្រាប់ជួយសម្រួលការងារដល់កសិករដែលជាអ្នកដាំដំណាំស្រូវដោយការបង្កើតម៉ាស៊ីនស្ទូងស្រូវ ព្រោះស្រូវ ខ្នាតតូចដែលប្រើកម្លាំង និង ថវិកាអស់តិច ប៉ុន្តែទទួលបានទិន្នផលខ្ពស់ជាងមុន។ តាមរយៈការបង្កើត Agri-Smart Innovation Co., Ltd បានធ្វើឱ្យការធ្វើកសិកម្មក្នុងស្រុកកាន់តែមានភាពប្រសើរឡើងពីមួយឆ្នាំទៅមួយឆ្នាំ ព្រោះម៉ាស៊ីនដែលផលិតដោយក្រុមហ៊ុនលោក សាន ប៊ុននីកា មានការគាំទ្រពីរាជរដ្ឋាភិបាល និងប្រជាកសិករកម្មង់ទិញជាបន្តបន្ទាប់។ គួរបញ្ជាក់ផងដែរថា បច្ចុប្បន្ននេះ ក្រុមហ៊ុន Agri-Smart Innovation Co., Ltd បានផលិតនូវម៉ាស៊ីជាច្រើនប្រភេទដូចជា ម៉ាស៊ីនស្ទូងស្រូវ ម៉ាស៊ីនព្រោះស្រូវ និងម៉ាស៊ីនកិនបំបែកមែកឈើសម្រាប់ធ្វើជាជីកំប៉ុសជាដើម។ចំពោះម៉ាស៊ីនទាំងអស់ដែលបង្កើតឡើងដោយក្រុមហ៊ុន Agri-Smart Innovation Co., Ltd គឺផលិតដោយខ្មែរសុទ្ធសាទ ដោយមានការគូសរៀបចំដោយវិស្វករ និងជាងដែលមានជំនាញ។ហើយសម្រាប់ម៉ាស៊ីនស្ទូងស្រូវ និង ព្រោះស្រូវខាងលើនេះ គឺត្រូវបានដាក់លក់ក្នុងតម្លៃធូរថ្លៃបំផុតគឺមិនដល់ ២ពាន់ដុល្លារនោះទេ ប៉ុន្តែមានសមត្ថភាពអាចស្ទូងស្រូវបានរហ័សក្នុងមួយហិកតាប្រើមនុស្សតែម្នាក់ទៅពីរនាក់ និងចាយពេលតែ១ម៉ោងប៉ុណ្ណោះ ហេតុនេះសម្រាប់បងប្អូនដែលមានបំណងចង់កម្មង់ទិញម៉ាស៊ីនស្ទូងស្រូវ ព្រោះស្រូវ និងម៉ាស៊ីនកិនបំបែកមែកឈើ អាចធ្វើការទំនាក់ទំនងទៅកាន់ហ្វេសប៊ុកផេក Agri-Smart Innovation Co., Ltd ឬក៏តាមរយៈលេខទំនាក់ទំនង 010 44 77 25, 095 380 337, 086 44 96 43, 090 501 708។ ដោយឡែកសម្រាប់បងប្អូនដែលចង់សហការក្នុងអាជីវកម្មផលិតម៉ាស៊ីនខ្នាតតូចរបស់ក្រុមហ៊ុន Agri-Smart Innovation Co., Ltd ក៏អាចធ្វើការចូលរួមសហការបានផងដែរ ដោយបងប្អូនអាចធ្វើការសាកសួរតាមលេខទំនាក់ទំនងទាំង ៤ ខ្សែខាងលើ៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:32", "date_created": "2023-02-14T03:38:10.270Z", "category": "ចាប់ផ្តើមអាជីវកម្ម", "views": 1208, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
លោកស្រី Obama៖ បើខ្ញុំជាមនុស្សស្រីចូលចិត្ត Drama ប្រហែលមិនអាចក្លាយជាប្រពន្ធប្រធានាធិបតីទេ	https://business-cambodia.com/articles/michelle-obama	ចង់បានមនុស្សល្អមករួមរស់ អ្នកត្រូវប្រព្រឹត្តខ្លួនឲ្យសក្តិសមជាមុនសិន ដូចពាក្យចាស់ពោលថា «ឆ្នាំងណាគ្របនោះ»។ ក្នុងយុគសម័យត្រចៀកទិព្វភ្នែកទិព្វ មនុស្សខ្លះឆាប់រំជើបរំជួលបង្ហោះបង្ហាញអារម្មណ៍ក្នុងសង្គមនិមិត្ត តម្អូញតម្អែរមើលតែសំបកក្រៅ យកខ្លួនធៀបនឹងរូបភាព ចាប់តាំងពីរាងរូវ ពណ៌សម្បុរ កម្ពស់កម្ព ដល់សុភមង្គលជីវិត ហើយសួរខ្លួនឯងថា ហេតុអ្វីជីវិតខ្ញុំគ្មានសំណាងដូចគេ? ក្នុងនោះដោយមើលឃើញស្ត្រីមួយចំនួនពូកែ Drama ក្នុងបណ្តាញសង្គម លោកស្រី Michelle Obama ដែលត្រូវជាភរិយាប្រធានាធិបតីទី៤៤ របស់សហរដ្ឋអាមេរិក លោក Barack Obama បានលើកឡើងក្នុងកិច្ចសម្ភាសន៍មួយកាលពីពេលកន្លងទៅយ៉ាងដូច្នេះថា៖ «ប្រសិនបើខ្ញុំជាមនុស្សពូកែ Drama ខ្វល់គិតតែអំពី តើនរណាចូលចិត្តខ្ញុំ? និង តើគេមើលមកខ្ញុំគួរឲ្យស្រលាញ់ទេ? នាគ្រាដែលខ្ញុំមានអាយុស្របាលអ្នក ខ្ញុំនឹងមិនអាចរៀបការជាមួយប្រធានាធិបតីសហរដ្ឋអាមេរិកបានឡើយ»។ យ៉ាងណាមិញ រូបសម្រស់គ្រាន់តែជាគ្រឿងលម្អ ចរិតមាយាទល្អផ្សំវិជ្ជាលោកិយ៍ទើបជារឿងប្រពៃ។ ចូរធ្វើខ្លួនជាមនុស្សស្រីប្រកបដោយសមត្ថភាព គុណភាព និងចិត្តនឹងធឹង រឹងមាំតែមិនរឹងរួស ដឹងរាក់យល់ជ្រៅ ពុំមែនជាទីហិង្សាតែជាទីប្រឹក្សាដ៏ល្អក្នុងការកសាងគ្រឹះសុភមង្គលរួមជាមួយមនុស្សជាទីស្រលាញ់ដូចភាសិតបុរាណខ្មែរចែងថា «សំណាបយោងដី ស្រីយោងប្រុស» និង «សម្លឆ្ងាញ់ត្បិតគ្រឿង គ្រួសាររុងរឿងត្បិតភរិយាជា»៕ អត្ថបទដោយ៖ កាន់ ដារ៉ា (ស្មេរពនេចរ) ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:32", "date_created": "2023-02-14T03:24:42.235Z", "category": "ភាពជាអ្នកដឹកនាំ", "views": 844, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
KY Development ចាប់ផ្តើមផែនការចុះបញ្ជីមូលបត្រ KY、NHTក្រុមហ៊ុនធំពីរ បង្កើតវិបុលភាពតម្លៃបន្ថែមនៃអចលទ្រព្យ	https://business-cambodia.com/articles/ky-development-launches-securities-listing-plan-ky-nht-two-big-companies-prosperity-value-added-real-estate	ភ្នំពេញ នៅថ្ងៃសៅរ៍ ទី១១ ខែកុម្ភៈ ឆ្នាំ២០២៣ នាថ្ងៃនេះ ក្រុមហ៊ុនខេវ៉ាយ ឌីវេឡុបមិន ឯ.ក (KY Development Co., Ltd.)  បានចុះហត្ថលេខាលើអនុស្សរណៈនៃការយោគយល់ ជាមួយក្រុមហ៊ុន Cambodia Securities Plc ដើម្បីបើកដំណើរការជាផ្លូវការ “នៃការចុះបញ្ជី និងចាប់ផ្តើមផែនការចេញមូលបត្របំណុលរបស់ ក្រុមហ៊ុនខេវ៉ាយ ឌីវេឡុបមិន ឯ.ក”។ក្នុងឪកាសនេះផងដែរ សូមប្រកាសក្រុមហ៊ុនធំពីរ KY、NHTជាទិសដៅសំខាន់ពីរនៃការអភិវឌ្ឍន៍អចលនទ្រព្យ នៅឆ្នាំ២០២៣នេះ ក្រុមហ៊ុនធំពីរនេះបានបញ្ចេញនៅគម្រោងថ្មី ដើម្បីបង្កើនតម្លៃអចលនវត្ថុក្នុងរយៈពេលវែង ហើយបង្កើតតម្លៃដ៏មានអត្ថប្រយោជន៍ដែលគិតគូរដល់ការវិនិយោគ កម្មសិទ្ធិផ្ទះ លទ្ធភាពរស់នៅ។ KYចាប់ផ្តើមការចុះបញ្ជី អភិវឌ្ឍយ៉ាងសកម្ម និងចែករំលែកទីផ្សារពិសេសនាថ្ងៃនេះ ក្រុមហ៊ុនខេវ៉ាយ ឌីវេឡុបមិន ឯ.ក (KY Development Co., Ltd.)  បានចុះហត្ថលេខាលើអនុស្សរណៈនៃការយោគយល់។ ក្រុមហ៊ុនខេវ៉ាយ ឌីវេឡុបមិន ឯ.ក ផែនការចុះបញ្ជីនៅផ្សារហ៊ុនកម្ពុជាត្រូវបានចាប់ផ្តើមជាផ្លូវការ   តាមរយៈការចុះបញ្ជី និងការចេញមូលបត្រ នឹងមានប្រតិបការណ៍បន្ថែមទៀតដើម្បីចូលរួមយ៉ាងសកម្មនៅក្នុងទីផ្សារអចលនទ្រព្យ ដោយក្រុមហ៊ុនផ្តល់នូវលំនៅដ្ឋានដែលមានគុណភាពខ្ពស់ ដើម្បីបំពេញតម្រូវការដែលកំពុងកើនឡើងរបស់ប្រទេសកម្ពុជា តម្រូវការកើនឡើងសម្រាប់លំនៅដ្ឋាន ពាណិជ្ជកម្ម និងលំហពាណិជ្ជកម្ម ក៏ដូចជាសម្រាប់ការអភិវឌ្ឍសេដ្ឋកិច្ចនាពេលអនាគតរបស់កម្ពុជា និងការចូលរួមវិនិយោគរបស់ប្រជាជននៅក្នុងទីផ្សារ ដើម្បីបង្កើត និងចែករំលែកលទ្ធផលកំណើនប្រាក់ចំណូលបន្ថែមទៀត។    KY iCenterការិយាល័យពាណិជ្ជកម្មឆ្លាតវៃដែលឈ្នះពានរង្វាន់នៅពេលដែលជំងឺរាតត្បាតកូវីតថយចុះ ចិនបានបើកប្រទេសឡើងវិញ សេដ្ឋកិច្ចពិភពលោកបានងើបឡើងវិញ ចំណែកឯអាជីវកម្មនៅប្រទេសកម្ពុជាត្រូវបានគេរំពឹងថានឹងបន្តភាពរីកចម្រើន គួបផ្សំនឹងការកើនឡើងនៃក្រុមហ៊ុនថ្មីៗ តម្រូវការការិយាល័យពាណិជ្ជកម្មក៏កើនឡើងផងដែរ។ KY iCenter ជាការិយាល័យអាចបំពេញតម្រូវការ ដែលរួមមបញ្ចូលគ្នានូវភាពវៃឆ្លាត សេវាកម្ម និងការចែករំលែក សម្រាប់បំពេញតម្រូវការនៅក្នុងភ្នំពេញដោយមានការិយាល័យពីខ្នាតតូចរហូតដល់ខ្នាតធំ។ នៅឆ្នាំ២០២២ក្រុមហ៊ុនបានឈ្នះនៅពានរង្វាន់អចលទ្រព្យអគារឆ្លាតវ៉ៃបំផុត ជាក់ស្តែង KY Development ជាគម្រោងដែលមានគុណភាព និងការយកចិត្តទុកដាក់ក្នុងការសាងសង់។ ឆ្នាំនេះនឹងដាក់បញ្ចេញនូវ KY iCenter 2 តាមការអភិវឌ្ឍន៍អាជីវកម្មរបស់ប្រទេសកម្ពុជា យើងនឹងបន្តបង្កើតគម្រោងការិយាល័យពាណិជ្ជកម្មដែលសមស្របបំផុត និងបង្កើតទីតាំងការិយាល័យពាណិជ្ជកម្មជាបន្តបន្ទាប់ ជាមួយផ្តល់ការគាំទ្រអាជីវកម្មពេញលេញបំផុតសម្រាប់សហគ្រាសជាមួយនឹងសេវាកម្មអាជីវកម្មតភ្ជាប់នៃ 1+1 ធំជាង 2 និងជួយសហគ្រាសបង្កើនសមត្ថភាពប្រកួតប្រជែង និងពង្រីកឥទ្ធិពលរបស់ពួកគេ។  ផែនការប្លង់មេថ្មីក្នុងរាជធានីភ្នំពេញ សម្រាប់ការអភិវឌ្ឍន៍ទីក្រុង និងអចលនទ្រព្យនាពេលអនាគតយោងតាមក្រសួងរៀបចំដែនដី និងសំណង់កម្ពុជាបានដាក់ចេញនូវផែនការប្រើប្រាស់ដីនៅរាជធានីភ្នំពេញឆ្នាំ២០៣៥ ផែនការសម្រាប់ការបែកចែកដីនៅរាជធានីភ្នំពេញ និងការប្រើប្រាស់ទម្រង់ពិនិត្យ និងកែសម្រួលអគារជារៀងរាល់៥ឆ្នាំម្តង ដើម្បីសម្រេចបាននូវឧត្តមគតិនៃការប្រើប្រាស់លំហទីក្រុងប្រកបដោយប្រសិទ្ធភាព និងជៀសវាងការអភិវឌ្ឍន៍ហួសកម្រិត។តំបន់ក្រវ៉ាត់ទីបីដែលកំពុងសាងសង់(ចាប់ពីផ្លូវជាតិលេខ៤ លាតសន្ធឹងដល់ផ្លូវជាតិលេខ១) វានឹងក្លាយជាទីតាំងថ្មីសម្រាប់ការផ្លាស់ទីលំនៅរបស់ប្រជាជនវណ្ណៈកណ្តាលមួយចំនួនធំនៅក្នុងតំបន់ទីក្រុងនៃរាជធានីភ្នំពេញ ហើយតម្រូវការលំនៅដ្ឋាននៅក្នុងតំបន់នេះកាន់តែកើនឡើងពីមួយថ្ងៃទៅមួយថ្ងៃ។នៅឆ្នាំ២០២២ខែមិថុនា បានបញ្ចប់ការវាយតម្លៃលទ្ធភាពនៃផ្លូវក្រវ៉ាត់ក្រុងទីបួន នឹងបន្តដល់ផ្លូវជាតិលេខ៤ ផ្លូវជាតិលេខ៣ ផ្លូវ៥១ ផ្លូវ៤១ និងផ្លូវជាច្រើនទៀត។ផ្លាស់ប្តូរទីតាំងរោងចក្រក្នុងរង្វង់ 30 គីឡូម៉ែត្រទៅខាងជើង ខាងលិច និងខាងត្បូងជាស្នូលរាជធានីភ្នំពេញ ទៅកាន់តំបន់រង្វង់មូលទី 4 ដើម្បីបង្កើតជាមូលដ្ឋានថ្មី និងការរស់នៅសម្រាប់កែច្នៃ និងផលិត។ ឆ្ពោះទៅតំបន់នេះ ស្របតាមផែនការនេះ រដ្ឋាភិបាលនឹងអនុវត្តការសាងសង់ហេដ្ឋារចនាសម្ព័ន្ធសាធារណៈមួយចំនួន រួមមានផ្លូវ លូ ការគ្រប់គ្រងបរិស្ថាន។ល។ និងជំរុញឱ្យមានការសាងសង់លំនៅឋាន ដើម្បីបំពេញតម្រូវការរស់នៅរបស់ប្រជាពលរដ្ឋដែលមានការងារធ្វើក្នុងមូលដ្ឋាន។ លោកតឹង័ ចិនយៀកប្រធានក្រុមហ៊ុន ក្រុមហ៊ុនខេវ៉ាយ ឌីវេឡុបមិន ឯ.ក (KY Development Co., Ltd.) បានធ្វើការលើកឡើងថាយើងអាចមើលឃើញពីអនាគតនៃអចលនទ្រព្យនៅកម្ពុជាតាមរយៈគោលនយោបាយ និងការអភិវឌ្ឍន៍សេដ្ឋកិច្ច ឧស្សាហកម្មនេះបានបង្កើតការងារដល់ប្រជាជនយ៉ាងច្រើន ហើយទីតាំងនៃឧស្សាហកម្មនេះនឹងជំរុញឱ្យមានការផ្លាស់ទីលំនៅនៃប្រជាជនឲ្យមានការងារធ្វើ។ ភ្នំពេញ និងខេត្តព្រះសីហនុក្រុងធំពីរនេះ ជាពិសេសផ្លូវល្បឿនលឿនភ្នំពេញ ក្រុងព្រះសីហនុ ដោយសារភាពចាំបាច់នៃចរាចរ ការដឹកជញ្ជូន ក្លាយជាទីតាំងដែលពេញចិត្តសម្រាប់រោងចក្រផលិត ហើយតំបន់ជិតភ្នំពេញជាជម្រើសដំបូង ផ្លូវលេខជាតិលេខ ៤ ជាផ្លូវដែលនៅជិតច្រកចេញនៃផ្លូវល្បឿនលឿនភ្នំពេញ ខេត្តព្រះសីហនុ។ ដោយសារកំំណើននៃរោងចក្រ ធ្វើឲ្យបុគ្គលិកក៏មានការកើនឡើង ហើយវានឹងក្លាយទៅជាទីក្រុងរណបភ្នំពេញពិតប្រាកដ។ ចំណែកឯ ក្រុមហ៊ុនខេវ៉ាយ ឌីវេឡុបមិន ឯ.ក (KY Development Co., Ltd.) នឹងយកតម្រូវការរបស់ប្រជាជនកម្ពុជាមកពិចារណា មិនត្រឹមតែរៀបចំផែនការ និងអភិវឌ្ឍគម្រោងអចលនទ្រព្យដែលស័ក្តិសមបំផុតសម្រាប់ការរស់នៅ និងការងារប៉ុណ្ណោះទេ ថែមទាំងជំរុញការអភិវឌ្ឍន៍សេដ្ឋកិច្ចក្នុងតំបន់ និងលើកកម្ពស់ជីវភាពរស់នៅរបស់ប្រជាជនថែមទៀត។  NH TOWN, 18 ហិចតានៃទីក្រុងដែលមានមុខងារពេញលេញដើម្បីបង្កើតទីក្រុងរណបភ្នំពេញក្រុមហ៊ុនខេវ៉ាយ ឌីវេឡុបមិន ឯ.ក (KY Development Co., Ltd.) គម្រោងថ្មី "NH TOWN" នឹងត្រូវសាងសង់នៅចម្ងាយ 32 គីឡូម៉ែត្រពីផ្លូវលេខ 4 ជាប់ច្រកចេញទីមួយនៃផ្លូវល្បឿនលឿន និងផ្លូវប្រសព្វលេខ 51។ ក្នុងផ្ទៃដី១៨ហិចតារួមមាន៖ ហាង ផ្សារ ផ្ទះល្វែង វីឡា និងសួនច្បារ ក្លឹបសម្រាប់ការសម្រាកលំហែ មជ្ឈមណ្ឌលផ្សារទំនើប សណ្ឋារគារ ការិយាល័យអាជីវកម្ម សាលារៀន មន្ទីរពេទ្យដែលជាមុខងាររួមបញ្ចូលគ្នានៃទីក្រុង។ ដើម្បីបំពេញតម្រូវនៃការរស់នៅប្រកបដោយភាពពេញលេញនៃលំនៅដ្ឋាន ការថែទាំវេជ្ជសាស្រ្ត ការអប់រំ។ល។ ដោយសហការជាមួយនឹងផែនការដីរួមរបស់រាជធានីភ្នំពេញ និងការព្យាករណ៍ពីចំនួនបុគ្គលិកជាច្រើននាពេលអនាគត ក្រុមហ៊ុន ក្រុមហ៊ុនខេវ៉ាយ ឌីវេឡុបមិន ឯ.ក (KY Development Co., Ltd.) នឹងអភិវឌ្ឍគម្រោងជាបន្តបន្ទាប់នៅក្នុងតំបន់រង្វង់ទី 3 និងទី 4 ដើម្បីសាងសង់តំបន់នេះទៅជាទីក្រុងរណបដ៏ល្អបំផុតនៃរាជធានីភ្នំពេញ។ ចំពោះការចុះបញ្ជីក្រុមហ៊ុន ក្រុមហ៊ុនខេវ៉ាយ ឌីវេឡុបមិន ឯ.ក (KY Development Co., Ltd.) និងការអភិវឌ្ឍន៍គម្រោងថ្មីៗ លោកតឹង័ ចិនយៀកប្រធានក្រុមហ៊ុន ក្រុមហ៊ុនខេវ៉ាយ ឌីវេឡុបមិន ឯ.ក (KY Development Co., Ltd.)  បានធ្វើការលើកឡើងបន្ថែមទៀតថា[យុទ្ធសាស្ត្រអភិវឌ្ឍន៍ម៉ាកយីហោធំៗពីរចំណុច និងមួយបន្ទាត់]ក្រុមហ៊ុន KY Development នឹងប្រើប្រាស់ម៉ាកយីហោអចលនទ្រព្យធំៗពីររបស់ KY និង NHT ដើម្បីអភិវឌ្ឍក្នុងទិសដៅពីរនៃអគារទីក្រុង និងទីប្រជុំជនសហគមន៍រៀងៗខ្លួន។ និង [ពីរចំណុចមួយខ្សែ] យុទ្ធសាស្ត្រទីតាំង ដោយយកទីក្រុងភ្នំពេញ ព្រះសីហនុ និងផ្លូវល្បឿនលឿន តភ្ជាប់ទីក្រុងទាំងពីរ ជាជម្រើសទីតាំងសម្រាប់ការអភិវឌ្ឍន៍អចលនទ្រព្យ។ ក្រុមហ៊ុន ក្រុមហ៊ុនខេវ៉ាយ ឌីវេឡុបមិន ឯ.ក (KY Development Co., Ltd.) នឹងអភិវឌ្ឍអគារការិយាល័យ និងលំនៅឋានក្នុងរាជធានីភ្នំពេញ ឬនៅទីតាំងជិតទីក្រុងភ្នំពេញ។ NHT ប្រើប្រាស់មូលដ្ឋានធំមួយនៅជាយក្រុងភ្នំពេញ ដើម្បីអភិវឌ្ឍសហគមន៍ទីប្រជុំជន ។ក្រោមការជ្រើសរើសទីតាំងដែលមានសក្តានុពលបន្ថែមតម្លៃពីរចំណុច និងមួយខ្សែ សហការជាមួយការអភិវឌ្ឍន៍សេដ្ឋកិច្ច និងសំណង់ដីនៅកម្ពុជា ចូលរួមយ៉ាងសកម្មក្នុងការអភិវឌ្ឍន៍ទីផ្សារអចលនទ្រព្យ និងបង្កើតផលផ្លែនៃការបញ្ចប់គម្រោងនាពេលអនាគត និងកំណើនការអនុវត្ត។ចំពោះការបង្កើតតម្លៃសម្រាប់អតិថិជន យើងរំពឹងថាខ្លួនយើងតែងតែនាំមុខគេជានិច្ច។គំនិតអាជីវកម្មសកម្ម ការគ្រប់គ្រងអចលនទ្រព្យដ៏ប្រណិត គម្រោង KY មិនត្រឹមតែបង្កើតថ្មីប៉ុណ្ណោះទេ ប៉ុន្តែថែមទាំងជួយបង្កើនប្រាក់ចំណេញផងដែរក្រុមហ៊ុនខេវ៉ាយ ឌីវេឡុបមិន ឯ.ក (KY Development Co., Ltd.) ជ្រើសរើសបុគ្គលិកជំនាញផ្នែកអចលនទ្រព្យ ទីផ្សារ វិស្វកម្ម ការគ្រប់គ្រងអចលនទ្រព្យ និងផ្នែកផ្សេងទៀត ហើយមានចំណុចខ្លាំងចំពោះសកម្មភាពអាជីវកម្ម និងនិន្នាការអភិវឌ្ឍន៍សេដ្ឋកិច្ច។លោកស្រី Tung Jui Chin ជាប្រធាននាយកប្រតិបត្តិនៃ ក្រុមហ៊ុនខេវ៉ាយ ឌីវេឡុបមិន ឯ.ក (KY Development Co., Ltd.)បាននិយាយបន្ថែមទៀតថា យើងនាំយកការអនុវត្តប្រកបដោយភាពច្នៃប្រឌិតអន្តរជាតិទៅក្នុងវិស័យអចលនទ្រព្យ ដើម្បីឱ្យគម្រោងនីមួយៗមានការគិតគូរពីការអភិវឌ្ឍន៍ពាណិជ្ជកម្ម និងបង្កើតគម្រោងដែលមានគុណសម្បត្តិពិសេស និងចំណុចសំខាន់ៗពីទស្សនៈរបស់អ្នកប្រើប្រាស់ ធ្វើជាគោលដៅនៃការច្នៃប្រឌិត។ យើងក៏បានបង្កើតក្រុមហ៊ុនគ្រប់គ្រងអាគាផ្ទាល់ខ្លួនផងដែរ បន្ទាប់ពីប្រគល់អចលនទ្រព្យរួច យើងនឹងគ្រប់គ្រងប្រតិបត្តិការនេះ ដើម្បីធានាបាននូវការអភិវឌ្ឍន៍ប្រកបដោយនិរន្តរភាពនៃផែនការគម្រោង ហើយបន្ទាប់មកប្រើប្រាស់គ្រប់គ្រងអាគាដែលមានគុណភាពខ្ពស់ ដើម្បីជួយក្នុងការបង្កើនប្រសិទ្ធភាពអចលនទ្រព្យ។ ការថែទាំ និងផលប្រយោជន៍របស់ម្ចាស់ អនុញ្ញាតឱ្យអចលនទ្រព្យបន្តកើនឡើងតម្លៃ និងជំរុញប្រាក់ចំណូលនាពេលអនាគត។ វាក៏នឹងបើកឱ្យមានការអភិវឌ្ឍន៍ដ៏ល្អសម្រាប់វិស័យអចលនទ្រព្យកម្ពុជាផងដែរ។ការរួមបញ្ចូលការចុះបញ្ជីមូលបត្រនឹងការអភិវឌ្ឍន៍ ជំរុញភាពរីកចម្រើនបន្ថែមនៃតម្លៃអចលនទ្រព្យកម្ពុជាការចុះបញ្ជី និងការបោះផ្សាយមូលបត្ររបស់ ក្រុមហ៊ុនខេវ៉ាយ ឌីវេឡុបមិន ឯ.ក (KY Development Co., Ltd.) នឹងពង្រីកប្រតិបត្តិការ និងអភិវឌ្ឍ ក្រុមហ៊ុនខេវ៉ាយ ឌីវេឡុបមិន ឯ.ក (KY Development Co., Ltd.)និងបង្កើនការចូលរួមទីផ្សារ វាមិនត្រឹមតែផ្តល់អត្ថប្រយោជន៍ដល់ការផ្សព្វផ្សាយគម្រោងអភិវឌ្ឍន៍ KY ប៉ុណ្ណោះទេ ថែមទាំងអាចឱ្យប្រជាជនកម្ពុជាចែករំលែកលទ្ធផលនៃការអភិវឌ្ឍន៍ និងសាងសង់អចលនទ្រព្យទាំងអស់ផងដែរ។ លទ្ធផលនឹងត្រូវបានវិនិយោគឡើងវិញក្នុងមូលដ្ឋាន ក្នុងការអភិវឌ្ឍន៍ និងការកសាងទីផ្សារ ការលើកកម្ពស់អចលនទ្រព្យទៅជារង្វង់ប្រកបដោយគុណធម៌ បង្កើតការចែករំលែក និងផលប្រយោជន៍ទៅវិញទៅមក។ ក្រុមហ៊ុនខេវ៉ាយ ឌីវេឡុបមិន ឯ.ក (KY Development Co., Ltd.) និងអនាគតរបស់កម្ពុជាមានទំនាក់ទំនងគ្នាយ៉ាងជិតស្និទ្ធ និងសម្រេចបាននូវវិបុលភាពលំនៅដ្ឋានកាន់តែប្រសើរ។	{ "spider_name": "businesscambodia", "scrape_at": "2025-06-14_19:40:32", "date_created": "2023-02-14T02:55:16.065Z", "category": "PR", "views": 136, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
ធនាគារ អ៊ូរី (ខេមបូឌា) ម.ក ត្រៀមខ្លួនរួចជាស្រេចដើម្បីក្លាយជា អ្នកនាំមុខទាំង៥ នៅក្នុងវិស័យ ធនាគារ នៅកម្ពុជា	https://business-cambodia.com/articles/wb-ready-to-be-top-5-players-in-banking-industry-in-cambodia	ភ្នំពេញ៖ នៅថ្ងៃទី ៤ ខែកុម្ភៈ ឆ្នាំ ២០២៣ ធនាគារ អ៊ូរី បានប្រារព្ធសន្និបាតស្តីពីយុទ្ធសាស្ត្រអាជីវកម្មឆ្នាំ ២០២៣ នៅសណ្ឋាគារ សូហ្វីតែល ភ្នំពេញភូគីត្រា។ គោលបំណងនៃព្រឹត្តិការណ៍នេះគឺដើម្បីបូកសរុប វាយតម្លៃ និងផ្តល់រង្វាន់លើទឹកចិត្តដល់ការសម្រេចសមិទ្ធផលក្នុងឆ្នាំ ២០២២ ព្រមទាំងការពង្រឹងយុទ្ធសាស្រ្ត និងគោលដៅអាជីវកម្មសម្រាប់ឆ្នាំថ្មី ដើម្បីក្លាយជាធនាគារមួយក្នុងចំណោមធនាគារកំពូលរបស់កម្ពុជាជាមួយនឹងការផ្តល់សេវាកម្មដែលមានភាពរហ័សបំផុត ងាយស្រួលបំផុត និងប្រកបដោយភាពច្នៃប្រឌិត។ ពិធីនេះប្រព្រឹត្តទៅក្រោមអធិបតីភាពលោក គីម ហុង ជូ អគ្គនាយកប្រតិបត្តិ និងគណៈប្រតិភូ និងមានការចូលរួមពីថ្នាក់ដឹកនាំជាន់ខ្ពស់ ប្រធានតំបន់ និងសាខា ព្រមទាំងអ្នកទទួលរង្វាន់ពីការបំពេញការងារបានល្អបំផុតពីសាខាទូទាំងប្រទេសរបស់ធនាគារ អ៊ូរី ។ លើសពីការប្រារព្ធ ពិធីលៀងសាយភោជន៍ នាយកដ្ឋាន ការិយាល័យប្រចាំតំបន់ និងសាខា ព្រមទាំងបុគ្គលិកដែលមានសមិទ្ធផលការងារល្អបំផុត ត្រូវបានផ្តល់រង្វាន់ ដោយលោកនាយកប្រតិបត្តិ និងថ្នាក់ដឹកនាំជាន់ខ្ពស់សម្រាប់ការរួមចំណែកបំពេញការងាររបស់ពួកគេដល់ធនាគារក្នុងកំឡុងឆ្នាំ ២០២២។ សាររបស់ លោកនាយកប្រតិបត្តិ ផ្តោតលើការពង្រឹងការគ្រប់គ្រងផ្ទៃក្នុង ដើម្បីឱ្យមានភាពរីកចម្រើនប្រកបដោយនិរន្តភាព និងក្លាយជាធនាគារមួយក្នុងចំណោមធនាគារធំជាងគេទាំង ៥ នៅកម្ពុជានាពេលអនាគតដ៏ខ្លីខាងមុខនេះ។ លើសពីនេះមានសារពិសេសពីការិយាល័យកណ្តាលរបស់ Global Group និងតំណាងម្ចាស់ភាគហ៊ុនពី ក្រុមហ៊ុនមេ ដើម្បីកោតសរសើរ និងលើកទឹកចិត្ត ដល់ធនាគារ អ៊ូរី ខេមបូឌា ផងដែរ។ ធនាគារ អ៊ូរី បានបង្កើនសក្តានុពលរបស់ខ្លួនកាន់តែរឹងមាំតាមរយៈការអភិវឌ្ឍខ្លួនប្រកបដោយនិរន្តភាព។ ដោយមើលឃើញពីសារៈសំខាន់នៃការអភិវឌ្ឍសង្គមរបស់កម្ពុជា ធនាគារ អ៊ូរី ចូលរួមចំណែកដល់សង្គមតាមរយៈគម្រោង ការងារសង្គមជាច្រើន រួមមានការជួយដល់គ្រួសារដែលមានទឹកជំនន់ជាមួយធនាគារជាតិនៃកម្ពុជា ក្នុងឆ្នាំ ២០២២ ហើយថ្មីៗនេះបានចុះហត្ថលេខាលើ អនុស្សរណៈ ជាមួយសាកលវិទ្យាល័យធំបំផុតរបស់កម្ពុជា គឺសាកលវិទ្យាល័យភូមិន្ទភ្នំពេញ ដើម្បីផ្តល់អាហារូបករណ៍ដល់និស្សិតថ្នាក់បរិញ្ញាបត្រចំនួន ១០០ នាក់ក្នុង១ឆ្នាំ។  ទាំងនេះសបង្ហាញថា ធនាគារ អ៊ូរី មានការយកចិត្តទុកដាក់ចំពោះការអភិវឌ្ឍសេដ្ឋកិច្ចសង្គម ឱ្យចម្រើនជាមួយគ្នាជាមួយកំណើនអាជីវកម្ម។ អំពីធនាគារ អ៊ូរី៖ ធនាគារ អ៊ូរី មានសមិទ្ធផលសំខាន់ៗជាច្រើននៅក្នុងប្រទេសកម្ពុជាក្នុងរយៈពេល ៣០ ឆ្នាំមកនេះ។ ជាមួយនឹងការចាប់ផ្តើមកម្មវិធីផ្តល់មូលនិធិក្នុងឆ្នាំ ១៩៩០ និងទទួលបានអាជ្ញាប័ណ្ណជាផ្លូវការដើម្បីធ្វើប្រតិបត្តិការជាគ្រឹះស្ថានមីក្រូហិរញ្ញវត្ថុនៅឆ្នាំ ២០០៤។ បន្ទាប់មក នៅឆ្នាំ ២០១១ ទទួលបានអាជ្ញាប័ណ្ណ ដើម្បីក្លាយជាគ្រឹះស្ថានមីក្រូហិរញ្ញវត្ថុទទួលប្រាក់បញ្ញើ និងក្រោយមកគួបបញ្ចូលគ្នាជាមួយ អ៊ូរី ហ្វាយនែន ក្នុងឆ្នាំ ២០២០ ដើម្បីពង្រីកបណ្តាញប្រតិបត្តិការឱ្យកាន់តែទូលំទូលាយ។ លើសពីនេះ ធនាគារជាតិនៃកម្ពុជា បានអនុម័តអាជ្ញាប័ណ្ណជាធនាគារពាណិជ្ជ កាលពីខែវិច្ឆិកាឆ្នាំ២០២១ និងបានដាក់ណើរការជាធនាគារពាណិជ្ជនាខែមករា ឆ្នាំ២០២២ ដែលអាចឱ្យធនាគារ បម្រើជូននូវផលិតផល និងសេវាកម្មយ៉ាងទូលំទូលាយនៅទីផ្សាកម្ពុជា។គិតត្រឹមខែមករា ឆ្នាំ២០២៣ ធនាគារ អ៊ូរី មានសាខាចំនួន ១៤០ ទូទាំងប្រទេស មានបុគ្គលិកជាង ៤,២០០ នាក់ និងបម្រើអតិថិជនជាង ៤១៧ នាក់ ជាមួយនឹងទ្រព្យសកម្មសរុប១,៤ ពាន់លាន ផលប័ត្រប្រាក់កម្ចី ១,១៨២ លានដុល្លារ និងសមតុល្យសន្សំប្រាក់បញ្ញើរហូតដល់ ៣៤៥ លានដុល្លារ។ “ធនាគារ អ៊ូរី ជម្រើសហិរញ្ញវត្ថុដ៏ឆ្លាតវៃរបស់អ្នក!”	{ "spider_name": "businesscambodia", "scrape_at": "2025-06-14_19:40:32", "date_created": "2023-02-14T02:51:04.657Z", "category": "PR", "views": 574, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
រើសមុខរបរឱ្យចេះប្រយ័ត្ន! នេះជាអាជីវកម្ម៣ ប្រភេទ ដែលអ្នករកស៊ីគួរកុំប៉ះបើចង់ក្លាយជាអ្នកមាន	https://business-cambodia.com/articles/here-are-three-types-of-businesses	ការជ្រើសរើសមុខរបរយកមករកស៊ី ប្រៀបបីដូចជារើសប្តីប្រពន្ធអញ្ចឹងប្រសិនជាអ្នករើសខុសអ្នកនឹងមានអារម្មណថាហត់ ខាតពេលវេលាក៏ដូចជាស្តាយក្រោយនៅក្នុងជីវិតមិនខានឡើយ អញ្ចឹងមុននឹងសម្រេចរើសមុខរបរគួរតែសម្លឹងនឹងគិតឱ្យបានវែងឆ្ងាយដើម្បីចៀសឆ្ងាយពីការខាតលុយ ខាតពេល ស្តាយក្រោយជាដើម។ ខាងក្រោមនេះជាប្រភេទមុខរបរ ៣ប្រភេទ ដែលអ្នករកស៊ីគួរកុំប៉ះបើចង់ក្លាយជាអ្នកមានក្នុងវិស័យរកស៊ី៖ ប្រភេទមុខរបរដែលជាយីហោរបស់គេ ៖ លោក សំ កុសល បាននិយាយថា ប្រសិនជាយើងចង់ក្លាយជាអ្នកមាន ចង់ក្លាយទៅជាសហគ្រិនដ៏ពូកែម្នាក់យើងមិនគួរទិញអាជីវកម្មដែលមានឈ្មោះយីហោបរទេសទេ ជាពិសេសនោះសម្រាប់អ្នកដែលមានទុនច្រើនគួរតែបង្កើតអាជីវកម្មដែលជារបស់ខ្លួនឯងព្រោះការដែលយើងអាចបង្កើតរបរមួយដែលមានឈ្មោះជាយីហោខ្លួនឯងជារឿងល្អខ្លាំងបំផុត។ នៅត្រង់ចំណុចនេះមានន័យថា ប្រសិនជាយើងទិញយីហោរបស់គេហើយយកមករកស៊ីខ្លួនឯងគឺមិនងាយរកចំណូលបានច្រើននឹងសល់ច្រើនទេ ព្រោះពេលលក់បានម្តងៗយើងត្រូវបែងចែកទៅឱ្យគេ បែបនេះហើយចាបក្រហមសូមលើកទឹកចិត្តទៅដល់អ្នករកស៊ីជំនាន់ក្រោយគ្រប់ៗគ្នាថាបើមានដើមទុនហើយត្រូវតែបង្កើតយីហោដាក់ឈ្មោះខ្លួនឯងដែលជាលក្ខណៈយីហោបែបខ្មែរឱ្យបានច្រើន ព្រោះយីហោខ្មែរពិតជាមានតម្លៃខ្លាំងណាស់។ ក៏ប៉ុន្តែនៅក្នុងន័យនេះ មិនមែនមិនឱ្យបងប្អូនទៅទិញហ្រ្វេនឆាយរបស់ខ្មែរមករកស៊ីឡើយ តែមុននឹងសម្រេចចិត្តទិញយីហោខ្មែរមករកស៊ីបន្តត្រូវតែសើបយីហោនោះឱ្យបានច្បាស់ តែបងប្អូនទាំងអស់ក៏ត្រូវតែយល់ដែលថាការរកស៊ីមុខរបរដែលមានឈ្មោះគេគឺមិនអាចក្លាយទៅជាអ្នកមានដូចយើងបង្កើតយីហោខ្លួនឯងហើយដាក់ឈ្មោះខ្លួនឯងទេ។ ប្រភេទអាជីវកម្មដែលពិបាកពង្រីក៖ ចំពោះប្រភេទអាជីវកម្មដែលពិបាកពង្រីកនេះ គឺជាប្រភេទអាជីវកម្មដែលយើងមើលទៅឃើញថាអាជីវកម្មដែលប្រើម៉ាស៊ីនជំនួសអត់បាន អញ្ចឹងប្រភេទអាជីវកម្មនេះទោះបីជាចង់លក់ហ្រ្វេនឆាយបន្តក៏ពិបាកខ្លាំងដែរ ដោយសារអាជីវកម្មរបស់យើងប្រើតែកម្លាំងមនុស្សសុទ្ធមិនសូវមានខាងបច្ចេកវិទ្យាចូលទេ ដូច្នេះហើយអាជីវកម្មណាដែលគ្មានបច្ចេកវិទ្យានៅក្នុងនោះគឺជាអាជីវកម្មដែលពិបាកពង្រីកខ្លាំងបំផុត បែបនេះសម្រាប់បងប្អូនដែលកំពុងតែរកស៊ីហើយឃើញថាខ្លួនឯងកំពុងតែគ្មានបច្ចេកវិទ្យាចូលខ្លះមែនសូមប្រញាប់កែកុនទៅ។ ប្រភេទអាជីវកម្មងាយចំណេញ៖ នៅក្នុងឆ្នាំថ្មីនេះ មានអ្នករកស៊ីមួយចំនួនគាត់ចង់តែរកស៊ីរបរណាដែលឆាប់ចំណេញលឿនទេ ពោលគឺគាត់មិនខ្វល់ថារបរនោះរកស៊ីបានយូរឆ្នាំឬអត់ទេសំខាន់ឱ្យតែគាត់អាចបានលុយច្រើនៗ។ ដូចនេះហើយក្នុងនាមយើងជាអ្នករកស៊ីម្នាក់ត្រូវតែរើសមុខរបរណាដែលមិនងាយ ចំណេញ ព្រោះរបរដែលមិនងាយចំណេញគឺមិនងាយអ្នកមានរកស៊ីតាមទេ ហើយសម្រាប់អាជីវកម្មដែលពិបាកចំណេញនេះ គឺអ្នកដែលបានរកស៊ីរបរនោះពិតជាមានសំណាងខ្លាំងណាស់ព្រោះជីវិតយើងម្នាក់ៗកាន់តែជួបរឿងលំបាកៗនឹងកាន់តែសំណាង។ ដូច្នេះហើយដើម្បីកុំឱ្យលោក លោកស្រីជ្រើសរើសមុខរបរខុសទៀតហើយនឹងសម្រាប់អ្នកដែលចង់មានមុខរបរមួយនឹងគេ កុំភ្លេចចូលរួមក្នុងសិក្ខាសាលា "មុខរបរ២០២៣" នៅថ្ងៃទី១៨កុម្ភៈនៅCJCC មានសហគ្រិន៥រូបនឹងបង្ហាញគំនិតរកស៊ីថ្មីៗ15$/នាក់ សម្រាប់ព័ត៌មានលម្អិតសូមទាក់ទងតេឡេក្រាម 081 688 228 ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:32", "date_created": "2023-02-14T02:48:32.004Z", "category": "ចាប់ផ្តើមអាជីវកម្ម", "views": 1213, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ក្រុមហ៊ុនទីតានស្តូនរៀលអ៊ីស្តេតគ្រុប នឹងចាប់ផ្តើមការចុះបញ្ជី និងផែនការចេញមូលបត្របំណុលទីតានស្តូនហូលឌីង ដែលជាក្រុមហ៊ុនមេ ក៏បានប្រកាសពីអង្គភាពអាជីវកម្មរបស់ក្រុមហ៊ុនត្រូវបានបែងចែកទៅជាពីរក្រុមធំៗ	https://business-cambodia.com/articles/titanstone-real-estate-group-will-begin-listing-and-bond-issuance-plans-titanium-holding-the-parent-company	ភ្នំពេញ នៅថ្ងៃសៅរ៍ ទី១១ ខែកុម្ភៈ ឆ្នាំ២០២៣ នាថ្ងៃនេះ ក្រុមហ៊ុន ទីតានស្តូនរៀលអ៊ីស្តេតគ្រុប ដែលជាក្រុមហ៊ុនបុត្រសម្ព័ន្ធរបស់ ក្រុមហ៊ុនមេ ទីតានស្តូនហូលឌីង បានចុះហត្ថលេខាលើអនុស្សរណៈនៃការយោគយល់ ជាមួយក្រុមហ៊ុន Cambodia Securities Plc ដើម្បីបើកដំណើរការជាផ្លូវការ “នៃការចុះបញ្ជី និងផែនការចេញមូលបត្របំណុលរបស់ក្រុមហ៊ុន ទីតានស្តូនរៀលអ៊ីស្តេត”។ ក្រុមហ៊ុនមេទីតានស្តូនហូលឌីង ក៏បានប្រកាសស្ដីពីការបំបែកអាជីវកម្មរបស់ខ្លួនជាពីរអង្គភាពធំៗ គឺ ទីតានស្តូនរៀលអ៊ីស្តេតគ្រុប    និង    ទីតានស្តូនធានារ៉ាបរងគ្រុប។ ការចុះបញ្ជី និងការចេញមូលបត្របំណុលនឹងត្រូវបានអនុវត្តក្នុងពេលដំណាលគ្នា និងចូលរួមយ៉ាងសកម្មក្នុងទីផ្សារអចលនទ្រព្យ ទីតានស្តូនរៀលអ៊ីស្តេតគ្រុប ដែលជាក្រុមហ៊ុនបុត្រសម្ព័ន្ធរបស់ ក្រុមហ៊ុនមេទីតានស្តូនហូលឌីង, បានចុះហត្ថលេខាលើអនុស្សរណៈនៃការយោគយល់ ជាមួយក្រុមហ៊ុន Cambodia Securities នៅថ្ងៃនេះលើការចុះបញ្ជី និងការចេញមូលបត្របំណុលរបស់ក្រុមហ៊ុន ទីតានស្តូនរៀលអ៊ីស្តេត ព្រមទាំងបានដាក់ចេញនូវផែនការជាផ្លូវការនៃការចុះបញ្ជីអចលនទ្រព្យ របស់ ទីតានស្តូនរៀលអ៊ីស្តេត និងការចេញមូលបត្រនៅ ផ្សារមូលបត្រកម្ពុជា Cambodia Securities Exchanges (CSX) ទៅតាម ពេលវេលាដែលបានកំណត់។ យើងសង្ឃឹមថាតាមរយៈការចុះបញ្ជី និងការចេញមូលបត្របំណុលរបស់ក្រុមហ៊ុន ទីតានស្តូនរៀលអ៊ីស្តេត នឹងមានប្រតិបការណ៍បន្ថែមទៀតដើម្បីចូលរួមយ៉ាងសកម្មនៅក្នុងទីផ្សារអចលនទ្រព្យ ដោយក្រុមហ៊ុនផ្តល់នូវលំនៅដ្ឋានដែលមានគុណភាពខ្ពស់ ដើម្បីបំពេញតម្រូវការកើនឡើង ក្នុងការរស់នៅក្នុងប្រទេសកម្ពុជា។ សាធារណជនក៏នឹងមានឱកាសចូលរួមក្នុងការរីកចម្រើន និងការអភិវឌ្ឍន៍ របស់ក្រុមហ៊ុន ទីតានស្តូនរៀលអ៊ីស្តេត ផងដែរ ដែលអាចចូលរួមនៅក្នុងទីផ្សារសាធារណៈ និងការចែករំលែកលទ្ធផលប្រាក់ចំណូលនាពេលអនាគត។ លំនៅដ្ឋាន ពីកាសូរ ដែលមានការទទួលស្គាល់ខ្ពស់ និងបំពេញតម្រូវការលំនៅដ្ឋានយ៉ាងសកម្មយោងតាមទិន្នន័យពីកម្មវិធីអភិវឌ្ឍន៍របស់អង្គការសហប្រជាជាតិ United Nations Development Program ហៅកាត់ (UNDP) ប្រទេសកម្ពុជានៅមានគម្លាត 58% នៃតម្រូវការលំនៅដ្ឋាន។ បន្ទាប់ពី លំនៅដ្ឋានប្រណីត ពីកាសូរស៊ីធីហ្គាដិន ដែលជាលំនៅដ្ឋានប្រណីតទីមួយ នៅក្នុងទ្វីបអាស៊ី បានបង្កើតកេរ្តិ៍ឈ្មោះល្អនៅលើទីផ្សារ ក្រុមហ៊ុន ទីតានស្តូនរៀលអ៊ីស្តេត បានបន្តធ្វើផែនការគម្រោងថ្មី នៃរចនាប័ទ្មសិល្បៈរបស់ ពីកាសូរ ។ បន្ថែមពីលើការបើកដំណើរការគម្រោងថ្មីរបស់ ពីកាសូរ ដែលមានការទទួលស្គាល់ខ្ពស់ សម្រាប់ “ការរស់នៅ” ក្នុងប្រទេសកម្ពុជា គម្រោង ពីកាសូរ ថោន នឹងត្រូវបានគ្រោងទុកក្នុងពេលតែមួយ។ ពីកាសូរ ថោន មិនត្រឹមតែផ្ដល់នូវ លំនៅដ្ឋានប្រកបដោយគុណភាព និងទាន់សម័យប៉ុណ្ណោះទេ ប៉ុន្ដែបានបង្កើតនូវ បរិយាកាសរស់នៅប្រកបដោយផាសុកភាព សុវត្ថិភាព ភាពងាយស្រួល និងបរិស្ថានដ៏ទាក់ទាញ។ ជាមួយនឹងការប្តេជ្ញាចិត្តចំពោះអ្នករស់នៅក្នុងតំបន់ ក្រុមហ៊ុនទីតានស្តូនរៀលអ៊ីស្តេតប្តេជ្ញាផ្តល់នូវបរិយាកាសរស់នៅកាន់តែប្រសើរទៅដល់ប្រជាជនកម្ពុជា។ ការចុះបញ្ជើ និង ផែនការ SEZ នឹងជំរុញការអភិវឌ្ឍន៍ទីផ្សារមូលធន និងកំណើនសេដ្ឋកិច្ចជាតិ ទីផ្សារមូលធនកម្ពុជាស្ថិតក្នុងដំណាក់កាលដំបូងរបស់ខ្លួន ជាមួយនឹងសក្តានុពលដ៏ធំ និងឱកាសរីកចម្រើន។ ដោយក្រុមហ៊ុន ទីតានស្តូនរៀលអ៊ីស្តេត បានចុះបញ្ជី និងការចេញមូលបត្របំណុលនៅផ្សារមូលបត្រកម្ពុជា។ ក្រុមហ៊ុន ទីតានស្តូនរៀលអ៊ីស្តេតគ្រុប មិនត្រឹមតែអាចពន្លឿនការសម្រេចបាននូវចក្ខុវិស័យរបស់ក្រុមហ៊ុនតែប៉ុណ្ណោះទេ ថែមទាំងបានផ្តល់ឱកាសដល់សាធារណជនក្នុងការចែករំលែកសមិទ្ធផលរបស់ក្រុមហ៊ុន ក៏ជួយដល់ទំហំទីផ្សារភាគហ៊ុនកម្ពុជា និងក្លាយជាកម្លាំងជំរុញការអភិវឌ្ឍន៍ទីផ្សារមូលធនផងដែរ។ បន្ថែមពីលើការផ្តោតលើអចលនទ្រព្យ និងទីផ្សារមូលធន ក្រុមហ៊ុន ទីតានស្តូនរៀលអ៊ីស្តេតគ្រុប ក៏បន្តធ្វើការលើ ផែនការតំបន់សេដ្ឋកិច្ចពិសេស តំបន់សេដ្ធកិច្ចពិសេសទីតានស្តូន និង ប្រើប្រាស់ធនធានអន្តរជាតិនៃក្រុមមេគឺ   ទីតានស្តូនហូលឌីង ដើម្បីទាក់ទាញក្រុមហ៊ុនឈានមុខគេល្បីៗទូទាំងពិភពលោក និងក្រុមហ៊ុនផលិតខ្សែសង្វាក់ផ្គត់ផ្គង់ដ៏ពេញលេញ ដើម្បីបង្កើតឱកាសការងារ ក៏ដូចជាជួយការផ្ទេរ និងធ្វើឱ្យប្រសើរឡើងនូវឧស្សាហកម្មរបស់ប្រទេស រួមទាំងកំណើនសេដ្ឋកិច្ចកម្ពុជា។ អាជីវកម្មឯកទេសរបស់ក្រុមហ៊ុនមេ ទីតានស្តូនហូលឌីងរយៈពេលប៉ុន្មានឆ្នាំមកនេះ ទីតានស្តូនហូលឌីង បានរីកចម្រើនយ៉ាងឆាប់រហ័ស និងពង្រីកអាជីវកម្មរបស់ខ្លួននៅក្នុងប្រទេសកម្ពុជា។ ដើម្បីបង្កើនភាពស៊ីជម្រៅ និងទំហំនៃប្រតិបត្តិការអាជីវកម្ម ក៏ដូចជាធ្វើឱ្យអាជីវកម្មកាន់តែមានជំនាញ ក្រុមហ៊ុនមេ ទីតានស្តូនហូលឌីង បានប្រកាសនៅថ្ងៃនេះថា អង្គភាពអាជីវកម្មរបស់ខ្លួននឹងត្រូវបែងចែកជាពីរក្រុមធំៗ គឺ ក្រុមហ៊ុន ទីតានស្តូនរៀលអ៊ីស្តេត និង ក្រុមហ៊ុន ទីតានស្តូនធានារ៉ាបរង ក្នុងលក្ខណៈដែលមានប្រសិទ្ធភាពក្នុងការចំណាយ និងគ្រប់គ្រងហានិភ័យ។ អាជីវកម្មទាំងអស់ក៏អាចមានជំនាញ និងឯករាជ្យ ហើយផ្តោតលើអាជីវកម្មផ្ទាល់ខ្លួនរបស់ពួកគេកាន់តែច្រើន។ បន្ថែមពីលើការផ្តល់ផលិតផលដែលមានគុណភាពខ្ពស់ និងសេវាកម្មល្អប្រណិតដល់សាធារណជន   ការអភិវឌ្ឍន៍នាពេលអនាគត នៃអង្គភាពអាជីវកម្មផ្សេងៗក៏មានភាពបត់បែន និងកានត់តែទូលំទូលាយ។ ប្រើប្រាស់ឯកទេស របស់ក្រុមហ៊ុនទាំងពីរ នឹងរួមគ្នាជាមួយប្រជាជនដើម្បីអភិវឌ្ឍន៍ប្រទេស លោក Darren Teng ដែលជាប្រធាន ក្រុមហ៊ុន ទីតានស្តូនរៀលអ៊ីស្តេតគ្រុប បានមានប្រសាស៍ថា “តាមរយៈឯកទេស ក្រុមហ៊ុនមេ ទីតានស្តូនហូលឌីង រំពឹកថាក្រុមធំពីររបស់ខ្លួននឹងអាចផ្តោតកាន់តែច្រើនលើវិស័យឬអាជីវកម្មរៀងខ្លួន។ ក្រុមហ៊ុនមេ ទីតានស្តូនហូលឌីង ខ្លួនឯងក៏នឹងអាចប្រើប្រាស់ធនធានរបស់ខ្លួនឱ្យកាន់តែមានប្រសិទ្ធភាព និងស្វែងរកគោលដៅវិនិយោគដែលមានសក្តានុពលផងដែរ។ លើសពីនេះ ក្តីស្រមៃមួយនៃក្រុមហ៊ុន ទីតានស្តូនរៀលអ៊ីស្តេតគ្រុប គឺការសម្រេចបាននៅក្នុងប្រទេសកម្ពុជាដោយការទទួលស្គាល់និងការបង្កើតបរិយាកាសរស់នៅប្រកបដោយគុណភាពខ្ពស់ ដើម្បីចែករំលែកផលប្រយោជន៍ដល់ប្រជាជន និងជាកត្តាជំរុញដល់ការអភិវឌ្ឍន៍សេដ្ឋកិច្ច និងទីផ្សារមូលធននៅកម្ពុជា។ ការចុះបញ្ជីអចលនទ្រព្យនៃ ក្រុមហ៊ុន ទីតានស្តូនរៀលអ៊ីស្តេត គឺជាព្រួញដំបូងក្នុងការសម្រេចក្តីសុបិនទាំងបីនេះក្នុងពេលតែមួយ ហើយយើងសង្ឃឹមថានឹងអភិវឌ្ឍន៍ប្រទេសកម្ពុជា និងបង្កើតអនាគតដ៏អស្ចារ្យរួមគ្នាជាមួយប្រជាជនកម្ពុជា។ ពីកាសូរ ២ ដែលជាលំនៅដ្ឋានបែបប៊ូទិកកំពុងស្ថិតក្រោមការរៀបចំ កញ្ញា Teoh Seok Ai ប្រធានចាត់ការទូទៅរបស់ក្រុមហ៊ុន ទីតានស្តូនរៀលអ៊ីស្តេតគ្រុប បានមានប្រសាស៍ថា “បន្ទាប់ពីភាពជោគជ័យនៃគម្រោងលំនៅដ្ឋានប្រណីត ពីកាសូរស៊ីធីហ្គាដិន យើងមានទំនុកចិត្ត និងគំនិត ពង្រឹងបន្ថែម នៃការផ្តល់លំនៅដ្ឋានដ៏ល្អសម្រាប់សាធារណជន។ ក្រុមហ៊ុន ទីតានស្តូនរៀលអ៊ីស្តេត បានធ្វើការលើការស្រាវជ្រាវរបស់ ពីកាសូរ ២  ដែលជាគម្រោងថ្មីទី២ របស់លំនៅដ្ឋាន ពីកាសូរ ។ គម្រោងនេះនឹងផ្តោតលើលំនៅដ្ឋានបែបប៊ូទិក និងផ្តល់ឱ្យមនុស្សកាន់តែច្រើននូវឱកាសដើម្បីរីករាយជាមួយនឹងស្តង់ដារខ្ពស់នៃការរស់នៅនៅក្នុងលំនៅដ្ឋានសិល្បៈ ពីកាសូរ ។ ក្រុមហ៊ុន ទីតានស្តូនរៀលអ៊ីស្តេត នឹងប្រកាសព័ត៌មានបន្ថែមអំពី ពីកាសូរ ២  ក្នុងពេលឆាប់ៗនេះ ដូច្នេះសូមរង់ចាំ”។ ការបង្កើតគោលដៅថ្មីដើម្បីសម្លឹងទៅមុខសម្រាប់ពេលអនាគត ការចុះហត្ថលេខាលើអនុស្សរណៈនៃការយោគយល់ ចំពោះការបោះផ្សាយលក់មូលបត្រជាសាធារណៈជាលើកដំបូង (IPO) និង ផែនការចេញមូលបត្របំណុលរបស់ក្រុមហ៊ុន ទីតានស្តូនរៀលអ៊ីស្តេត គឺជាការចាប់ផ្តើមនៃព្រឹត្តិការណ៍បន្ទាប់។ ការចុះបញ្ជើរបស់ ក្រុមហ៊ុន ទីតានស្តូនរៀលអ៊ីស្តេត  សម្រាប់ ទីតានស្តូនរៀលអ៊ីស្តេតគ្រុប  តាមរយៈគម្រោងនេះទីតានស្តូនរៀលអ៊ីស្តេតគ្រុប សង្ឃឹមថានឹងក្លាយជាកម្លាំងចលករសម្រាប់ការអភិវឌ្ឍទីផ្សារមូលធននៅផ្សារមូលបត្រកម្ពុជា និង ភ្ជាប់បន្ថែមទៀតទៅកាន់ទីផ្សារហិរញ្ញវត្ថុថ្មី។ នេះនឹងផ្តល់ឱកាសដល់សាធារណជនក្នុងការចូលរួម និងចែករំលែកនៅក្នុងការរីកចម្រើន និងភាពជោគជ័យរបស់ក្រុមហ៊ុន និងបង្កើតទំនាក់ទំនង កាន់តែជិតស្និទ្ធជាមួយប្រទេសកម្ពុជា។ សំខាន់ជាងនេះទៅទៀត អ្នកទាំងអស់គ្នាអាចធ្វើការរួមគ្នាដើម្បីកម្ពុជា និងទន្ទឹងរង់ចាំអនាគតដ៏ល្អប្រសើរជាមួយគ្នា។ អំពី ទីតានស្តូនហូលឌីង និង ទីតានស្តូនរៀលអ៊ីស្តេតគ្រុប ដែលជាក្រុមហ៊ុនគ្រប់គ្រងហិរញ្ញវត្ថុប្រកបដោយវិជ្ជាជីវៈ ទីតានស្តូនហូលឌីង ត្រូវបានបង្កើតក្នុងទីក្រុង Hong Kong ឆ្នាំ ២០០៣។ សេវាកម្មរបស់ក្រុមហ៊ុនរួមមានការវិនិយោគ វិស័យធនាគារឯកជន ការធានារ៉ាប់រង ក៏ដូចជាអចលនទ្រព្យនៅបរទេស ការធានារ៉ាប់រងអាយុជីវិត ការទិញភាគហ៊ុន ការគ្រប់គ្រងទ្រព្យសកម្ម និងផែនការហិរញ្ញវត្ថុផ្ទាល់ខ្លួន។ល។ ក្រុមហ៊ុនត្រូវបានបែងចែកទៅជា"ទីតានស្តូនរៀលអ៊ីស្តេតគ្រុប" និង "ទីតានស្តូនធានារ៉ាបរងគ្រុប" ដោយផ្អែកលើវិសាលភាពអាជីវកម្ម  ជាមួយនឹងប្រវត្តិហិរញ្ញវត្ថុដ៏រឹងមាំរយៈ ១៩ ឆ្នាំ និងបទពិសោធន៍ប្រតិបត្តិការវិនិយោគដ៏សម្បូរបែប។ ក្រុមហ៊ុន ទីតានស្តូនហូលឌីង ផ្តល់ឱ្យសហគ្រាស និងអ្នកវិនិយោគនូវឱកាសវិនិយោគប្រកបដោយការយល់ដឹង និងឈានមុខគេបំផុត ជាមួយនឹងចក្ខុវិស័យតែមួយគត់ដែលលើសពីការរំពឹងទុករបស់ទីផ្សារ ក្នុងការអភិវឌ្ឍន៍យ៉ាងសកម្មនៅអាស៊ី និងផ្តល់សេវាវិនិយោគដ៏ពេញលេញ ព្រមទាំងប្រកាន់ខ្ជាប់គោលនយោបាយឈ្នះ-ឈ្នះសម្រាប់ រដ្ឋាភិបាលនិង សាធារណៈជន ក្នុងតំបន់ ។ ក្រុមហ៊ុន ទីតានស្តូនរៀលអ៊ីស្តេតគ្រុប គឺជាក្រុមហ៊ុនមួយដែលស្ថិតក្រោម ក្រុមហ៊ុនមេ ទីតានស្តូនហូលឌីង និងជាក្រុមអចលនៈទ្រព្យអាជីពដែលមានឯកទេសក្នុងការរៀបចំផែនការ និងការអភិវឌ្ឍន៍អចលនទ្រព្យនៅប្រទេសកម្ពុជា។ ដើម្បីស្វែងយល់បន្ថែមអំពីក្រុមហ៊ុន ទីតានស្តូនគ្រុប និង ក្រុមហ៊ុន ទីតានស្តូនរៀលអ៊ីស្តេតគ្រុប សូមចូលអាន តាមគេហទំព័រ http://www.titanstonegroup.com	{ "spider_name": "businesscambodia", "scrape_at": "2025-06-14_19:40:32", "date_created": "2023-02-14T02:30:46.289Z", "category": "PR", "views": 267, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
ត្រឹមវ័យ១៨ ឆ្នាំយុវជនរូបនេះរកចំណូលពីការបង្កើតវេបសាយលក់ទំនិញនៅក្រៅស្រុកបានមិនចេះតិច	https://business-cambodia.com/articles/rean-e-commerce	ជាការពិតការចេញរកស៊ីគឺមិនប្រកាន់វ័យនោះទេ ពោលគឺវ័យកាន់តែក្មេងកាន់តែល្អ ព្រោះវាមានឱកាសច្រើន និងពេលវេលាយូរដើម្បីកែខៃនូវ បទពិសោធន៏មិនល្អៗ ឱ្យល្អប្រសើរវិញនៅថ្ងៃខាងមុខ។ ជាក់ស្ដែងការចេញរកស៊ីបណ្ដើរ រៀនសូត្រពីអាជីវកម្មបណ្ដើរ វាអាចជួយឱ្យអ្នកដើរទៅមុខបានលឿនរហ័សផងដែរ។ បើក្រឡេកមើលទៅយុវជនវ័យ១៨ឆ្នាំម្នាក់ឈ្មោះ អឿន រស្មី (Oeun Rasmei) តែងស្រមៃតាំងពីតូច ចង់ក្លាយជាសហគ្រិនដ៏ឆ្នើមម្នាក់នៅថ្ងៃអនាគត ទើបរូបគាត់រៀនសូត្របណ្ដើរស្វះស្វែងរកស៊ីបណ្តើរ ដោយចាប់ឱកាសធ្វើជំនួញ លក់ទំនិញនៅ ក្រៅប្រទេស តាមរយះការធ្វើ DropShipping តាំងពីវ័យ ១៥ឆ្នាំមកម្ល៉េះ ព្រោះយុវជនរូបនេះចង់ជួយសម្រួលជីវភាពគ្រួសារ  និងមើល ឃើញឱកាសល្អៗយ៉ាងទូលំទូលាយពីវិស័យមួយនេះ។ យុវជនរូបនេះ ធ្លាប់ជាអ្នកលក់អនឡាញធម្មតានៅក្នុងស្រុក ដោយយកទំនិញពីចិនមកលក់នៅខ្មែរតែ ដោយសារតែចំនួនអ្នកលក់ច្រើននៅក្នុងស្រុក ច្រើនជាងអ្នកទិញទៅទៀតទើបធ្វើឱ្យអាជីវកម្មពុំសូវចំណេញច្រើន ដែលជាហេតុធ្វើឱ្យយុវជនរូបនេះ  ស្វះស្វែងរកមធ្យោបាយថ្មីៗដើម្បីរកប្រាក់ចំណូល ជាលទ្ធផលគេក៏ ចាប់ចិត្តស្រឡាញ់ក្នុងវិស័យ E-commerce ហើយបានឃើញពីអត្ថប្រយោជន៏ជាច្រើនក្នុងការធ្វើ Dropshipping ។ យុវជននេះធ្លាប់ធ្វើ Dropshipping លើបណ្តាញ Platform E-commerce អន្តរជាតិធំៗដូចជា Ebay, Etsy, និង Shopify ជាដើម ។ តើអ្វីទៅជា Dropshipping ? បើនិយាយអោយស្រួលស្តាប់ទៅ Dropshipping ប្រៀបបានដូចជាការធ្វើនំអត់ម្សៅ ធ្វើជំនួញដោយខ្ចីដៃគេមកប្រើអ៊ីចឹង។ Dropshipping ជា Business Model មួយដែលពេញនិយម នា ពេលបច្ចុប្បន្ន ជាពិសេសនៅតាមបណ្ដាប្រទេសអភិវឌ្ឍន៍ ដោយហេតុថា យើងអាចលក់ទំនិញដោយមិនចំបាច់ទិញទំនិញមកស្តុកទុកទេ គ្រាន់តែអ្នកស្វែងរកអតិថិជន ហើយទុកភារកិច្ចឱ្យក្រុមហ៊ុនមេជាអ្នកដឹកជញ្ជូនទំនិញឱ្យអតិថិជនជំនួសអ្នក។ ជាក់ស្តែងដូចយុវជន អឿនរស្មី បានធ្វើ Dropshipping ដោយយកឥវ៉ាន់ពីចិនដែលមានតម្លៃធូរថ្លៃ ទៅលក់នៅបណ្តាប្រទេសនៅប៉ែកអឺរ៉ុប ចក្រភពអង់គ្លេស សហរដ្ឋអាមេរិកជាដើម ។ យោងតាមសម្តីយុវជនខាងលើ បានថ្លែងប្រាប់ Business Cambodia ថាក្នុងឥវ៉ាន់នីមួយៗ គឺអាចដាក់លក់ ក្នុងតម្លៃទ្វេដង គឺអាចគុណនឹង៣ នៃតម្លៃដើមទៀតផង។ ឧទាហរណ៍ អីវ៉ាន់តម្លៃដើម២០ ដុល្លារ រូបគេអាចដាក់លក់ទៅក្រៅប្រទេសបានចន្លោះពី ៤៥ - ៨០ ដុល្លារឯណោះ ហើយបើប្រៀបជាមួយការយកមកលក់នៅខ្មែរគឺខុសគ្នាដាច់ ដោយហេតុថា ប្រទេសគេរីកចម្រើន ហើយលុយមានតម្លៃថោក។ ចំពោះដំណើរការនៃការធ្វើ Dropshipping ១. យកឥវ៉ាន់ពីរោងចក្រផុសលក់បន្តក្នុងវេបសាយ ២. ពេលភ្ញៀវចុចបញ្ជាទិញយកប្រាក់ដែលភ្ញៀវបង់រួចទៅទិញឥវ៉ាន់បន្ត ពីរោងចក្រក្នុងតម្លៃដើម (មិនបាច់ទិញស្តុកទេ) ហើយរក្សាទុកប្រាក់ចំនេញ ៣. រោងចក្រជាអ្នករៀបចំ និង ដឹកជូនភ្ញៀវរបស់យើង មិនចាំបាច់ហត់ទេ អ្វីដែលត្រូវមាន ដើម្បីចាប់ផ្តើម ត្រូវចេះបង្កើតវេបសាយលក់ទំនិញ (មិនចេះសរសេរកូដ ក៏អាចធ្វើបាន) ចេះស្វែងរកផលិតផលល្អៗ តម្លៃធូរៗ គុណភាពល្អ ពេញនិយម ចេះកម្មង់ទំនិញពីរោងចក្រផ្ទាល់ យល់ដឹងពីយុទ្ធសាស្រ្តទីផ្សារ មានការអត់ធ្មត់ មិនរារែកជាមួយបញ្ហាឬ ឧបសគ្គដែលកើតមាន។ ជារួមការចាប់ផ្តើម ធ្វើ Dropshipping ពិតជាឱកាសល្អ សម្រាប់រកប្រាក់ចំណូលបន្ថែមពីការងារ តែទាមទារការចេះច្បាស់យល់ច្បាស់ពីការធ្វើផងដែរ។  អ្វីដែលរឹតតែពិសេស យុវជនខាងលើក៏បានបើកការបង្រៀនដើម្បីជួយដល់ប្រជាជនខ្មែរយើងឱ្យចេះ និងចាប់ផ្តើមធ្វើ Dropshipping ផងដែរ។ បងប្អូនអាចទាក់ទងរៀន តាមរយះផេកឈ្មោះ Rean E-commerce ឬ Telegram ( https://t.me/ReanEcommerce )	{ "spider_name": "businesscambodia", "scrape_at": "2025-06-14_19:40:32", "date_created": "2023-02-13T11:04:44.972Z", "category": "PR", "views": 5730, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
ចង់មាន ត្រូវគិតពីអនាគត! នេះជាថ្នាំទិព្វ៣យ៉ាង អាចព្យាបាលជំងឺចាយលុយអស់ មុនដាច់ខែ	https://business-cambodia.com/articles/how-to-fix-your-finance-and-grow-money	បញ្ហាលុយដាច់លុយចុងខែ តែងតែកើតមានចំពោះមនុស្សជាច្រើននាពេលបច្ចុប្បន្ន។ យ៉ាងណាមិញកុំគិតថាបញ្ហាលុយអ្នកណាៗក៏ជួប ហើយយើងមិនខ្វល់រកដំណោះស្រាយ ព្រោះវានឹងក្លាយទៅជាទម្លាប់ដែលប៉ះពាល់ដល់អនាគត ពោលគឺបើអ្នកនៅតែបន្តឲ្យបញ្ហាលុយកើតឡើង ជីវិតអ្នកមិនរីកចម្រើនហើយក៏មិនអាចសម្រេចគោលដៅជីវិតបានឡើយ។ ដោយសារមានប្រិយមិត្តអ្នកអានBusiness Cambodia ជាច្រើនជួបញ្ហាដាច់លុយចុងខែ អ៊ីចឹង ថ្ងៃនេះយើងសូមបង្ហាញនូវវិធីព្យាបាលជំងឺដាច់លុយ មុនដាច់ខែ។  ១. តាមដានចំណូលនិងចំណាយ នេះគឺជារឿងដំបូងអ្នកគួរធ្វើនៅពេលអ្នកចង់គ្រប់គ្រងលុយកាក់ឲ្យកាន់តែប្រសើរឡើយ ក្នុងករណីអ្នកចាយលុយមិនដឹងមុខក្រោយធ្វើឲ្យជួបបញ្ហាដាច់លុយទាំងមិនទាន់ដាច់ខែសោះដែលភាសាពេញនិយមយើងតែងតែនិយាយថា” ចាយលុយសល់ថ្ងៃ”។ ជាការពិតណាស់មនុស្សជាច្រើនជួបញ្ហាលុយកាក់ដោយសារតែមិនបានតាមដានថាខ្លួនឯងរកបានប៉ុន្មានហើយត្រូវចំណាយប៉ុន្មានដើម្បីកុំឲ្យជួបបញ្ហាលុយក់។  ឧទាហរណ៍អ្នកមានប្រាក់ខែ៥០០ដុល្លារ ហើយរាល់ខែជួបបញ្ហាចាយលុយសល់ថ្ងៃរហូត ព្រោះអ្នកមិនបានតាមដានចំណាយ ហើយចេះតែចាយតាមចិត្តចង់ទើបមិនដែលសល់លុយសោះ។ ដូច្នេះសូមធ្វើការតាមដានចំណាយដើម្បីដឹងច្បាស់ថាតើអ្នកចំណាយចាំបាច់ក្នុងរស់នៅមួយខែអស់ប៉ុន្មានពិតប្រាកដ។ ២. កាត់បន្ថយចំណាយមិនចាំបាច់  បន្ទាប់ពីអ្នកធ្វើការតាមដានចំណាយដូចដែលបានរៀបរាប់ខាងលើរួចហើយ អ្នកនឹងឃើញច្បាស់ពីចំណាយចាំបាច់និងចំណាយមិនចាំបាច់។ ចំណាយចាំបាច់គឺជាចំណាយដែលអ្នកអត់មិនបានដូចជា អាហារហូបចុក ការស្នាក់នៅ ទឹកភ្លើង ឬការធ្វើដំណើរជាដើម។ ចំណែកចំណាយមិនបាច់មានដូចជា ការដើរលេងកម្សាន្ត អាញ៉ាំអាហារនៅក្រៅថ្លៃៗនិងការទិញរបស់ប្រេនៗជាដើម។ ដូច្នេះបន្ទាប់តាមដានការចំណាយ ហើយឃើញចំណាយមិនចាំបាច់ហើយ អ្នកអាចព្យាយាមកាត់បន្ថយចំណាយមិនចាំបាច់។ តាមពិតចំណាយមិនចាំបាច់ភាគច្រើនគឺកើតចេញពីចំណង់ ដែលអ្នកចេះតែចង់ទិញនេះទិញនោះតាមចិត្តចង់ទើបរកលុយបានមិនសល់សោះ អ៊ីចឹងហើយបានមានឃ្លាមួយពោលថា” កុំស៊ីតាមឃ្លាន កុំហ៊ានតាមចង់”។ ៣. ចាត់ចែងសន្សំលុយនិងវិនិយោគ បន្ទាប់អ្នកកាត់បន្ថយចំណាយដែលមិនចាំបាច់ឬចំណាយលើចំណង់ហើយ អ្នកនឹងសល់លុយមួយចំនួនដោយស្វ័យប្រវត្តិ។ លុយដែលសល់បន្ទាប់ពីការកាត់ចំណាយនេះ អ្នកអាចយកមកចាត់ចែងសន្សំឬវិនិយោគឲ្យមានប្រសិទ្ធភាព។ ត្រង់នេះ មានមនុស្សមិនតិចទេតាំងចិត្តថាសន្សំលុយ តែពួកគាត់សន្សំលុយមិនមានប្រសិទ្ធភាពឡើយ ពោលគឺសន្សំដែរតែចេះតែដកចាយ ដែលធ្វើឲ្យការសន្សំរបស់ពួកគាត់មិនទៅមុខសោះ។ ដើម្បីឲ្យការសន្សំរបស់អ្នកមានប្រសិទ្ធភាព  សូមកុំសន្សំដោយបង្កើតលក្ខខណ្ឌងាយស្រួលក្នុងការដកពេក។ អ្នកអាចជ្រើរើសការសន្សំនៅធនាគារដោយដាក់ប្រាក់សន្សំក្នុងគណនីមានកាលកំណត់ ព្រោះការសន្សំបែបនេះ អ្នកមិនអាចចេះតែដកចាយផ្ដេសផ្ដាស់បានឡើយ។ លើសពីនេះ អ្នកត្រូវមានផែនការវិនិយោគ។ ត្រូវចាំថាកាលណាលុយនៅជាប់ខ្លួនយើងប៉ុនណាយើងចាយប៉ុណ្ណឹង ដូច្នេះបើអ្នករកលុយបានមានផែនការយកទៅវិនិយោគនោះ លុយអ្នកនឹងកាន់កើតកូនកើតចៅ។  ចំពោះការសន្សំ បើអ្នកមិនមានទម្លាប់ក្នុងការសន្សំទេ អ្នកអាចចាប់ផ្ដើមដកសន្សំ១០%នៃចំណូលប្រចាំខែ។ ពេលអ្នកអាចបង្កើតទម្លាប់សន្សំបានហើយ អ្នកអាចបង្កើនការសន្សំនិងវិនិយោគជាបន្តបន្ទាប់។ គួរបញ្ជាក់ផងដែរថាចំណុចដែលបានរៀបរាប់ខាងគឺជាវិធីគ្រប់គ្រងលុយដើម្បីកុំឲ្យជួបបញ្ហាដាច់លុយមុនដាច់ខែ ហើយធ្វើឲ្យលុយអ្នកកាន់តែកើនឡើង។ បើអ្នកមិនធ្លាប់គ្រប់គ្រងលុយទេ ដំបូងអ្នកពិបាកធ្វើបន្តិច ដូច្នេះទាមទារឲ្យអ្នកតាំងចិត្តក្នុងការចាត់ចែងដើម្បីបង្កើតជាទម្លាប់ ហើយពេលអ្នកបង្កើតទម្លាប់ចាត់ចែងបានហើយនោះ អ្នកនឹងមានសេរីភាព រស់នៅមិនជួបបញ្ហាលុយកាក់ទៀតហើយ ជាពិសេសលុយអ្នកកើនឡើយជាលំដាប់។	{ "spider_name": "businesscambodia", "scrape_at": "2025-06-14_19:40:32", "date_created": "2023-02-13T09:59:00.185Z", "category": "ហិរញ្ញវត្ថុ", "views": 641, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
Philips បើកសម្ពោធការិយាល័យតាំងបង្ហាញផលិតផលសោឆ្លាតវៃដំបូងគេបង្អស់នៅទីក្រុងភ្នំពេញ	https://business-cambodia.com/articles/showroom-philips-news	ភ្នំពេញ៖ ទីតាំងបង្ហាញសោទ្វារឌីជីថល Philips ថ្មីមួយបានបើកដំណើរការនៅតាមបណ្តោយមហាវិថីម៉ៅសេទុងកាលពីថ្ងៃអាទិត្យ។ Showroom នេះមានបំណងផ្តោតលើអាជីវកម្មទៅអ្នកប្រើប្រាស់ (B2C) និងអាជីវកម្មទៅអាជីវកម្ម (B2B)។ ផលិតផល B2B រួមមានបច្ចេកវិជ្ជាចុងក្រោយបង្អស់ដែលត្រូវបានរចនាឡើងសម្រាប់ក្រុមហ៊ុនសន្តិសុខ ខុនដូ អចលនទ្រព្យ និងការិយាល័យ។ ផលិតផលផ្នែក B2C មានដូចជាសោរឆ្លាតវៃដែលមានបច្ចេកវិទ្យាស្គែនមុខ, វីដេអូខល,  ស្កែនម្រាមដៃ, លេខកូដសម្ងាត់, កាត, ប៊្លូធូស, Wi-Fi, កូនសោធម្មតា និងមានវិធីសាស្ត្រដោះសោផ្សេងទៀត។  លោកកូយ ឡេឈុន នាយកប្រតិបត្តិនៃសោឌីជីថល Philips នៅកម្ពុជាបានលើកឡើងថា “Showroom នេះនឹងជួយឲ្យអតិថិជនស្វែងយល់កាន់តែច្បាស់អំពីផលិតផលរបស់យើង។ Philips EasyKey ត្រូវបានរចនាឡើងសម្រាប់ពង្រឹងសុវត្ថិភាពផ្ទះ និងសម្រួលដល់អាជីវកម្មរបស់អ្នកយ៉ាងល្អឥតខ្ចោះ” “បច្ចុប្បន្ននេះអតិថិជនភាគច្រើនស្គាល់ Philips លើផលិតផលផ្ទះបាយ និងគ្រឿងអេឡិចត្រូនិចផ្សេងៗ ប៉ុន្តែប្រ៊េនរបស់យើងក៏មានផ្ដល់ជូននូវសោឌីជីថល ឬសោឆ្លាតវៃផងដែរ”។ ជាមួយនឹងការបើកនូវទីតាំងបង្ហាញផលិតផលនេះ អតិថិជនទាំងអស់ នឹងទទួលបាននូវបទពិសោធន៍ក្នុងការប្រើប្រាស់ផលិតផលដោយផ្ទាល់ ដោយមានការពន្យល់បង្ហាញពីអ្នកតំណាងផលិតផលគ្រប់ផ្នែក។ ដើម្បីធ្វើការអោយអតិថិជនកាន់តែមានភាពងាយស្រួលបន្ថែមពីនោះទៀត ការតាំងបង្ហាញផលិតផលនេះក៏រួមបញ្ចូលនូវសេវាកម្មថែទាំនិងធានាគុណភាពរហូតដល់ 2 ឆ្នាំក្រោយការទិញរបស់អតិថិជន។ សម្រាប់សាជីវកម្មក៏អាចស្វែងយល់ពីបច្ចេកវិទ្យារបស់ក្រុមហ៊ុន Philips EasyKey កាន់តែច្បាស់ ។ ដោយមានដៃគូរក្នុងស្រុកយ៉ាងរឹងមាំជាច្រើន ក្រុមហ៊ុនអាចមានលទ្ធភាពក្នុងការផ្ដល់នូវដំណោះស្រាយ ដើម្បីបំពេញតាមតម្រូវការគ្រប់វិស័យដូចជា គេហដ្ឋាន ខនដូ សណ្ឋាគារ ការិយាល័យ ។ល។  លោកក៏បានបន្ថែមថា “បច្ចុប្បន្ននេះសោឌីជីថលទទួលបានការពេញចិត្តនិងតម្រូវការខ្ពស់ពីអតិថិជន ហើយខ្ញុំជឿជាក់ថាទីផ្សាររបស់ប្រទេសកម្ពុជានឹងមានការរីកចម្រើនយ៉ាងឆាប់រហ័សនាក្នុងពេលឆាប់ៗនេះ”។ កញ្ញា Karen Zhang ប្រធានតំណាងការិយាល័យ Philips EasyKey ប្រចាំនៅអាស៊ីប៉ាស៊ីហ្វិកមានប្រសាសន៍ថា “តាមរយៈការបើកទីតាំងបង្ហាញថ្មីនេះ យើងនឹងអាចបង្ហាញបច្ចេកវិទ្យាថ្មីៗរបស់ Philips ដល់អ្នកប្រើប្រាស់និងអាជីវកម្មនៅព្រះរាជាណាចក្រកម្ពុជា ទាំងឡាយយ៉ាងងាយស្រួល។ ស្របពេលដែលអចលនទ្រព្យនៅកម្ពុជាកំពុងរីកចម្រើន តម្រូវការសោឆ្លាតវៃក៏កាន់តែកើនឡើង យើងសង្ឃឹមថាការរីកលូតលាស់នេះនឹងជួយដល់អាជីវកម្មក្នុងស្រុក ហើយក៏ចូលរួមចំណែកដល់គោលដៅលក់សកលរបស់ Philips ចំនួន 1 ពាន់លានដុល្លារនៅចុងឆ្នាំ 2030។”	{ "spider_name": "businesscambodia", "scrape_at": "2025-06-14_19:40:32", "date_created": "2023-02-13T09:53:38.181Z", "category": "PR", "views": 150, "author": { "first_name": "Phanna", "last_name": "Phen", "email": "phenphanna12345@gmail.com" }, "quality_warning": [ "noisy", "short_sentences" ] }
ចង់ផ្ញើលុយតែ១ឆ្នាំ បានការប្រាក់ខ្ពស់ មកស្គាល់ធនាគារនិងគ្រឹះស្ថានធំៗ៥ ហ៊ានឱ្យការប្រាក់លើស៧%	https://business-cambodia.com/articles/5-different-banks-and-mfi-offer-more-then-7-persen-interest-rate-per-year	ប្រសិនបើលោកអ្នកកំពុងតែមានលុយសល់ មិនទាន់ត្រូវការប្រើប្រាស់ ប៉ុន្តែមិនចង់ដាក់នៅធនាគារយូរឆ្នាំ ខ្លាចពេលមានតម្រូវការដកមកវិញមិនបាន Business Cambodia សូមណែនាំឱ្យស្គាល់ ធនាគារ និងគ្រឹះស្ថានមីក្រូហិរញ្ញវត្ថុធំៗទាំង៥ ដែលហ៊ានឱ្យការប្រាក់លើសពី ៧% ទោះបីជាលោកអ្នកចង់ដាក់លុយតែ១ឆ្នាំរួចដកមកវិញក៏ដោយ។ ធនាគារ និងគ្រឹះស្ថានហិរញ្ញវត្ថុទាំង៥នោះរួមមាន៖ ១. ធនាគារ អ៊ូរី +ចំនួនទឹកប្រាក់៖ ចាប់ពី ១០ម៉ឺនរៀលឡើងទៅ+អត្រាការប្រាក់៖ រហូតដល់ ៨.២៥% (សម្រាប់ប្រាក់រៀល) និង ៧.៥០% (សម្រាប់ប្រាក់ដុល្លារ)+រយៈពេល៖ ត្រឹមតែ ១២ខែ +លេខទំនាក់ទំនង៖ ០២៣ ៩៦៣ ៣៣៣ ២. ធនាគារ ហត្ថា +ចំនួនទឹកប្រាក់៖ ចាប់ពី ២០ម៉ឺនរៀលឡើងទៅ+អត្រាការប្រាក់៖ ដល់ទៅ ៨% (ទាំងប្រាក់រៀល និងប្រាក់ដុល្លារ)+រយៈពេល៖ ត្រឹមតែ ១២ខែ+លេខទំនាក់ទំនង៖ ១៨០០ ២១២ ២២២   ៣. គ្រឹះស្ថានមីក្រូហិរញ្ញវត្ថុ អេ អឹម ខេ +ចំនួនទឹកប្រាក់៖ ចាប់ពី ១០ម៉ឺនរៀលឡើងទៅ+អត្រាការប្រាក់៖ រហូតដល់ ៧.៥% (សម្រាប់ប្រាក់រៀល)+រយៈពេល៖ ត្រឹមតែ ១២ខែ+លេខទំនាក់ទំនង៖ ០២៣ ២២០ ២០២ ឬ ១៨០០ ២០០ ២០០ (ឥតគិតថ្លៃ)   ៤. គ្រឹះស្ថានមីក្រូហិរញ្ញវត្ថុ អិលអូអិលស៊ី +ចំនួនទឹកប្រាក់៖ ចាប់ពី ២០ម៉ឺនរៀលឡើងទៅ+អត្រាការប្រាក់៖ រហូតដល់ ៨.១០% (៧.៧៥% + ០.៣៥%) សម្រាប់ប្រាក់រៀល និង ៧.៩០% (៧.៧៥% + ០.១៥%) សម្រាប់ប្រាក់ដុល្លារ ចំណាំ៖ ការបូកបន្ថែមការប្រាក់នេះគឺមានចាប់ពីថ្ងៃទី១ ខែមករា ឆ្នាំ២០២៣ ដល់ ថ្ងៃទី៣១ ខែមីនា ឆ្នាំ២០២៣ សម្រាប់អតិថិជនទាំងចាស់ទាំងថ្មី +រយៈពេល៖ ត្រឹមតែ ១២ខែ+លេខទំនាក់ទំនង៖ ០២៣ ៩៩១ ៩៩១   ៥. គ្រឹះស្ថានមីក្រូហិរញ្ញវត្ថុ អម្រឹត +ចំនួនទឹកប្រាក់៖ ចាប់ពី ២០ម៉ឺនរៀលឡើងទៅ+អត្រាការប្រាក់៖ រហូតដល់ ៧.២៥% (សម្រាប់ទាំងប្រាក់រៀល និងដុល្លារ)+រយៈពេល៖ ត្រឹមតែ ១២ខែ+លេខទំនាក់ទំនង៖ ០២៣ ៩៩៩ ០៣៣   សូមជម្រាបផងដែរថា ពេលដែលមានលុយសល់មិនទាន់ចង់យកទៅប្រើប្រាស់ ឬមិនទាន់មានឱកាសវិនិយោគ លោកអ្នកគួរតែដាក់លុយនៅធនាគារ។ វាជាជម្រើសល្អជាជាងការទុកលុយចោលនៅផ្ទះ ដែលអសុវត្ថិភាពខ្លាំង។ ទុកនៅធនាគារ ក្រៅពីមានសុវត្ថិភាពហើយ លោកអ្នកក៏ទទួលបានការប្រាក់ថែមទៀតផង ហើយនឹងបានកាន់តែខ្ពស់ប្រសិនបើអ្នកចេះជ្រើសរើសធនាគារ ឬគ្រឹះស្ថានហិរញ្ញវត្ថុបានត្រឹមត្រូវ៕ អត្ថបទបន្ទាប់៖ https://business-cambodia.com/articles/tips-to-build-good-credit-scores-for-loan អត្ថបទដោយ៖ សូ សុខលី ចង់បានគំនិតល្អៗ សម្រាប់ដោះស្រាយបញ្ហាបំណុល សូមចុចចូលគ្រុប Telegram មួយនេះ ( https://t.me/so_soklyofficial )	{ "spider_name": "businesscambodia", "scrape_at": "2025-06-14_19:40:32", "date_created": "2023-02-13T09:37:11.594Z", "category": "ហិរញ្ញវត្ថុ", "views": 4152, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
លោក Daniel ប្រាប់ឱ្យសួរខ្លួនឯង១សំណួរនេះមុនពេលចូលគេង ជួយឲ្យសម្រេចគោលដៅលឿនបំផុត	https://business-cambodia.com/articles/daniel-lubetzky-about-how-to-start-with-why	“កំពុងខ្វះគំនិត អាចគេងស្រួល ហូបឆ្ងាញ់ កំពុងដើរដល់បន្ទាត់ក្រហម!” មនុស្សជោគជ័យមិនមែនមានតម្លៃត្រឹមទ្រព្យសម្បត្តិ តែឋិតត្រង់សេរីភាពនៃគំនិត គោលដៅចុងក្រោយនៃជីវិត ពេញចិត្តនូវក្តីប្រាថ្នាជារបស់ខ្លួន។ មិនមែនជារឿងចម្លែកទេដែលមនុស្សត្រូវចូលគេង ប៉ុន្តែវាប្លែកបំផុត នៅពេលយើងមិនដឹងថាខ្លួនចង់សម្រេចគោលដៅអ្វីត្រូវការអ្វីឱ្យប្រាកដ។ ពាក់ព័ន្ធនឹងប្រធានបទខាងលើ មហាសេដ្ឋី Daniel Lubetzky ជាសហគ្រិនជើងចាស់ ស្ថាបនិកក្រុមហ៊ុនឧស្សាហកម្មចំណីអាហារ KIND តម្លៃ២ពាន់លានដុល្លារ ដ៏ធំមួយរបស់អាមេរិក បានចែករំលែកគំនិតថាភាពជាសហគ្រិនរបស់គាត់ជិត២០ឆ្នាំមកនេះ។ បើសួរគាត់ថាអ្វីទៅជារូបមន្តនៃភាពជោគជ័យ គឺលោកឆ្លើយថាដោយសារបុព្វហេតុនៃពាក្យថា"ហេតុអ្វី?" ដូច្នេះមុនពេលចូលដេកចូរបិទភ្នែកហើយសួរខ្លួនឯងថា “តើខ្ញុំចង់បានអ្វី? អ្វីសំខាន់សម្រាប់ខ្ញុំ? តើមុននឹងខ្ញុំលែងមានវត្តមានលើលោកនេះ តើខ្ញុំចង់សម្រេចអ្វី? ព្រោះលោកជឿថាការសួរសំណួរបែបនេះជារបៀបបង្ហាត់ខួរក្បាលឱ្យត្រៀមខ្លួនរួចរាល់ជានិច្ច មុនពេលកិច្ចការអ្វីមួយចូលមកដល់។ តាមរយៈការសួរសំណួរនេះផងដែរជំហានទី១ លោកបានបញ្ជាក់ថា “ត្រូវបិទទូរស័ព្ទ កំព្យូទ័រនិងគ្រឿងអេឡិចត្រូនិកមួយរយៈសិន ព្រោះមនុស្សដែលអ្នកត្រូវភ្ជាប់ទំនាក់ទំនងជាមួយដំបូងគេគឺ ខ្លួនឯង ចូរសួរសំណួរមកកាន់ខ្លួនឯង វាយតម្លៃឆ្លុះបញ្ជាំងខ្លួនឯងពីគំនិតដែលមានក្នុងខួរក្បាល និងជំនឿជាក់ផ្ទាល់ខ្លួន ហើយបន្ទាប់មកធ្វើសកម្មភាពលើគោលដៅដែលបានកំណត់ទុក ម្យ៉ាងវិញទៀតអ្នកនឹងមានទិន្នន័យគ្រប់គ្រាន់ក្នុងការសម្រេចចិត្តលើរឿងអ្វីមួយបានច្បាស់លាស់និងមានទិសដៅវែងឆ្ងាយ”។ ជាចុងក្រោយលោក Lubetzky បានបន្ថែមថា “មធ្យោបាយដ៏ល្អបំផុតក្នុងការពង្រឹងការគិតរបស់អ្នក និងកំណត់ខ្លួនឯងឱ្យទទួលបានជោគជ័យគឺត្រូវចង់ដឹងចង់ឃើញ រលាស់ខ្លួនជាអ្នកជំនាញណាមួយដែលអ្នកចង់ទៅដល់ ដាក់ខ្លួននៅជាមួយមនុស្សឆ្លាតជាសញ្ញាប្រាប់ថាអ្នកជាមនុស្សឆ្លាត” ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:32", "date_created": "2023-02-13T09:19:41.248Z", "category": "ភាពជាអ្នកដឹកនាំ", "views": 537, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ឃើញលក់ត្រឹកៗតាមចិញ្ចើមថ្នល់ កុំមើលងាយ របរខ្នាតតូចទាំង១០ នេះកំពុងល្បីរន្ទឺពេញទីផ្សារក្នុងស្រុក	https://business-cambodia.com/articles/10-business-on-the-road	អាហារនៅតាមចិញ្ចើមខ្នល់របស់ប្រទេសកម្ពុជា កំពុងតែមានឈ្មោះល្បីល្បាញខ្លាំងយ៉ាងខ្លាំងជា ពិសេសមានអាហារមួយចំនួនធំកំពុងទាក់ទាញភ្ញៀវទេសចរណ៍យ៉ាងខ្លាំង ដែលមុខម្ហូបទាំងអស់នោះមើលទៅពិតជាសាមញ្ញមែនទែនសំរាប់ប្រជាជនកម្ពុជា តែសំរាប់ភ្ញៀវទេសចរណ៍វិញបានពេញចិត្តនឹងម្ហូបនោះយ៉ាងខ្លាំង។ ចាបក្រហមនឹង បង្ហាញនៅមុខរបរទាំង ១០ ដែលកំពុងតែល្បីរន្ទឺនិងទាក់ទាញភ្ញៀវទេសចរណ៍យ៉ាងខ្លាំង ១. លតឆា៖ លតឆា គឺជាមុខម្ហូបដ៏ពេញនិយមខ្លាំងបំផុតនៅក្នុងប្រទេសកម្ពុជាហើយមុខម្ហូបមួយនេះគ្រាន់តែជាមុខម្ហូបសាមញ្ញមួយនោះទេ តែម្ហូបមួយនេះសំរាប់អ្នកដែលមកទស្សនាដូចជាភ្ញៀវទេសចរណ៍នៅប្រទេសកម្ពុជាពេលបានភ្លក់ហើយតែងតែសរសើរនៅមុខម្ហូបនេះខ្លាំងបំផុត។ ២. នំបុ័ង៖ នំបុ័ង ជាមុខម្ហូបមួយដែលអាចនិយាយបានថាវាជាអាហារសម្រន់មួយសំរាប់យកដាក់តាមខ្លួន ហើយមុខម្ហូបមួយនេះមិនថាជាជនបរទេស ឬជាជនជាតិខ្មែរនោះទេអោយតែមានដំណើរតាមកំសាន្តទៅខេត្តនានាតែងតែមានវាជាប់ខ្លួនជានិច្ចហេតុនេះហើយទើបធ្វើអោយម្ហូបមួយនេះកាន់តែមានឈ្មោះល្បីរន្ទឺមួយ។ ៣. ក្រឡានខ្មែរ៖ ក្រឡានខ្មែរ គឺត្រូវបានធ្វើឡើងអំពីអង្ករស្អិតឫស្សីដែលគេស្គាល់ថាខាលណានជាភាសាខ្មែរគឺជាប្រភេទអង្ករស្អិតមួយប្រភេទដែលត្រូវបានគេយកទៅអាំងនៅក្នុងដំបងឬស្សី។ វាធ្វើពីអង្ករស្អិតលាយជាមួយសណ្តែកខ្មៅនិងទឹកដោះគោដូងល្បាយនេះត្រូវបានដាក់ចូលទៅក្នុងគល់ឬស្សីហើយអាំងយឺត ៗ លើភ្លើងធ្យូងរហូតដល់ចម្អិន។ ដោយសារតែក្រឡានខ្មែរ  ជាមុខម្ហូបមួយដែលចាស់ៗសម័យពីដើមនិយមធ្វើរហូតមកដល់បច្ចុប្បន្ននេះទើបធ្វើអោយមានក្រឡានខ្មែរកាន់តែល្បីរហូតមកដល់ពេលនេះ។ ៤. លៀសហាល៖ លៀសហាល ត្រូវបានហាលក្រោមកម្តៅថ្ងៃដោយដោយមានរទេះរុញមួយ ហើយមុខរបរមួយនេះសំរាប់ភ្ញៀវទេសចរណ៍មើលទៅដូចជាប្លែកភ្នែកណាស់សំរាប់ជនបរទេសទើបធ្វើអោយរបរមួយនេះក៏កំពុងតែល្បីឈ្មោះផងដែរ។ ៥. នំក្រឆាយ៖ នំក្រឆាយ ជាមុខម្ហូបដ៏ពេញនិយមមួយនៅប្រទេសកម្ពុជាដែលមានដើមកំណើតមកពីប្រទេសចិន។ ខណៈពេលដែលនំក្រឆាយកាន់តែមានឈ្មោះល្បីរន្ទឺវាក៏មានធាតុផ្សំនៅខាងក្នុងច្រើនផងដែល។ ៦. នំបុ័ងចៀនជាមួយបង្គា៖ នៅតាមទីផ្សារក្នុងស្រុកក្នុងខេត្តសៀមរាបយើងទទួលបានការចាប់អារម្មណ៍យ៉ាងខ្លាំងពីនំចៀននិងនំបង្គានំមានរសជាតិឆ្ងាញ់ហើយវាក៏ជាមុខម្ហូបមួយប្លែកផងដែលសំរាប់ភ្ញៀវទេសចរណ៍ដែលបានមកទស្សនានៅកម្ពុជា។ ៧. សត្វចង្រិត៖ សត្វចង្រិត ជាមុខម្ហូបមួយដែលពោរពេញទៅដោយសត្វតូចៗបំពងដោយលក់តាមរទេះរុញ ហើយមុខម្ហូបមួយនេះក៏កំពុងតែលក់ដាច់ខ្លាំងមួយផងដែរ។ ៨. មឹកអាំង៖ នៅពេលព្រលប់អ្នកលក់លេចឡើងនៅតាមផ្សារនិងនៅតាមដងផ្លូវដ៏មមាញឹកដោយដាក់ម្ហូបផ្សេងៗសម្រាប់ពេលអាហារពេលល្ងាច ដូចជាមឹកអាំង បង្គា នឹងមុខម្ហូបជាច្រើនទៀតដែលកំពុងពេញនិយមសំរាប់យុវវ័យ។ ៩. សាច់ជ្រូកផ្អែម៖ សាច់ជ្រូកផ្អែម ជាប្រភេទសាច់ជ្រូកដែលគេយកអាំងហើយនឹងបរិភោគជាមួយបាយដំណើប ហើយវាក៏ជាម្ហូបមួយដែលល្បីល្បាញមួយផងដែរ។ ១០. កាហ្វេ៖ កាហ្វេ ជាភេសជ្ជៈមួយដែលជនបរទេសចូលចិត្តខ្លាំងមួយបន្ទាប់ពីមានការដើរកំសាន្ត ហើយភេសជ្ជៈមួយនេះក៏បានក្លាយជាការពេញនិយមខ្លាំងមួយផងដែរ។ អត្ថបទដោយ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:32", "date_created": "2023-02-13T09:16:45.777Z", "category": "ចាប់ផ្តើមអាជីវកម្ម", "views": 560, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
កញ្ញា រីបូន ឈប់ធ្វើការប្រាក់ខែ១ពាន់$ មកធ្វើមីកញ្ចប់លក់ ទាញចំណូល២ពាន់$ ក្នុង១ខែ	https://business-cambodia.com/articles/leave-city-to-homtown-run-business	ក្នុងសម័យកាលបច្ចប្បន្ននេះ មានមនុស្សមិនតិចទេ ដែលរត់ពីការធ្វើការឱ្យគេ ទៅរកស៊ីខ្លួនឯង ព្រោះពួកគេយល់ឃើញថា ការរកស៊ីខ្លួនអាចមានជីវភាពល្អជាងធ្វើការឱ្យគេ ហើយមួយវិញទៀតនោះ ការធ្វើការឱ្យគេបានតែពេលយើងមានកម្លាំងតែប៉ុណ្ណោះ ពេលដែលយើងគ្មានកម្លាំងគ្មាននរណាឱ្យយើងធ្វើទេ។ ស្របគ្នានេះដែរ កញ្ញា រីបូន បានលាឈប់ពីការងារពេញម៉ោងដែលមានប្រាក់ខែ១ពាន់ដុល្លារ ទៅរកស៊ីអាចទាញចំណូលពីរពាន់ដុល្លារក្នុងមួយខែ។ កញ្ញា រីបូន មានអាយុ២១ឆ្នាំ ជនជាតិថៃ ដែលត្រូវបានគេស្គាល់ថា ជាអ្នកធ្វើមីខ្ចប់ដោយដៃលក់ បានលើកឡើងថា “ប្រាក់ខែជាង១ពាន់ដុល្លារគឺច្រើនណាស់ ប៉ុន្តែវាធ្វើឱ្យខ្ញុំឃ្លាតឆ្ងាយពីគ្រួសាររបស់ខ្ញុំ ហើយយើងមិនដឹងនោះទេថា ឪពុកម្តាយ  ជីដូន ជីដូនជីតារបស់យើង នឹងនៅជាមួយយើងរយៈពេលប៉ុន្មាន? អាស្រ័យហេតុនេះ ខ្ញុំចង់ប្រើប្រាស់ពេលវេលាដែលខ្លួនមានឱ្យមានតម្លៃ ពោលគឺមកផ្ទះហើយមើលថែពួកគាត់”។ មុននឹងសម្រេចចិត្តវិលវិញ ស្ត្រីកតញ្ញូរូបនេះ គិតថា ខ្លួនមិនអាចទៅផ្ទះវិញបានទេ បើសិនទៅហើយ ធ្វើឱ្យអ្នកមានគុណរបស់ខ្លួនកាន់តែលំបាក ព្រោះគ្មានប្រាក់ចំណូលដើម្បីផ្គាត់ផ្គង់គ្រួសារ។ ម្ល៉ោះហើយទើបកញ្ញាព្យាយាមគិតរហូតរកឃើញមុខរបរមួយ នោះគឺការធ្វើមីលក់នេះឯង ព្រោះកញ្ញាគិតថាអាហារប្រភេទនេះងាយស្រួលក្នុងការចម្អិនញ៉ាំ។ ចាប់ផ្តើមដំបូងជាមួយការលក់អនឡាញ ដែលអតិថិជនរបស់កញ្ញាដំបូងនោះគឺជា ក្រុមអ្នកដែលធ្លាប់ធ្វើការជាមួយគ្នា អ្នកភូមិ រហូតដល់មានអ្នកស្គាល់ច្រើនតាមរយៈអនឡាញ។ មូលហេតុដែលកញ្ញាលក់ដាច់ព្រោះ មីរបស់កញ្ញា ផលិតដោយដៃផ្ទាល់ ហើយទាក់ទងនឹងគ្រឿងគឺមានច្រើនរសជាតិ ដែលងាយស្រួលក្នុងការជ្រើសរើស។ គួរជម្រាបផងដែរថា បន្ទាប់ពីមានអ្នកស្គាល់ពីស្នាដៃ និងរសជាតិរបស់កញ្ញាមក កញ្ញាមិនលក់ត្រឹមតែនៅលើអ៊ីនធើណែតនោះទេ ពោលគឺកញ្ញាបានដាក់លក់តាមតូប តាមកន្លែងបោះដំុថែមទៀត រហូតដល់កញ្ញាអាចរកចំណូលបានជាង២ពាន់ដុល្លារក្នុងមួយខែៗ	{ "spider_name": "businesscambodia", "scrape_at": "2025-06-14_19:40:32", "date_created": "2023-02-13T09:14:42.612Z", "category": "កំពូលអ្នកលក់", "views": 2347, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ទិញដីបែបណាទើបមិនងាយខុស ខណៈអ្នកជំនាញប្រាប់ថាឱ្យសិក្សាលើចំណុចទាំងនេះសិនមុនសម្រេចចិត្តទិញ	https://business-cambodia.com/articles/sorn-seap-tips-buy-land-	មែនទែនទៅនៅពេលដែលទិញអចលនទ្រព្យមិនថាដីឬទិញផ្ទះនោះទេអ្វីដែលគួរឱ្យបារម្ភបំផុតគឺនៅពេលទិញហើយគឺមានបញ្ហា  ដូច្នេះហើយទាមទារឱ្យលោកអ្នកពិនិត្យមើលឱ្យច្បាស់សិន មុនសម្រេចចិត្តទិញ។ ម្យ៉ាងវិញទៀតរាល់ប្រតិបត្តិការទិញលក់ទាំងអស់ អ្នកទិញត្រូវតែផ្ទេរសិទ្ធិកាន់កាប់អចលនទ្រព្យពីម្ចាស់មុនឱ្យបានត្រឹមត្រូវ ដើម្បីធានាថាពួកគេមានសិទ្ធិពេញលេញជាម្ចាស់ស្របច្បាប់លើអចលនទ្រព្យនោះ។ យ៉ាងណាមិញទាក់ទងនិងការទិញដីនេះផងដែរ លោក សន សៀប ដែលជា ប្រធានសមាគមអ្នកវាយតម្លៃនិងភ្នាក់ងារអចលនវត្ថុកម្ពុជា ( CVEA ) ក៏បានបង្ហើបពីចំណុចមួយចំនួនដែលលោកអ្នកគួរពិនិត្យមើលឱ្យច្បាស់សិន មុនពេលសម្រេចចិត្តដកលុយទៅទិញ។ ១. ហេតុផលក្នុងការទិញ ត្រង់ចំណុចនេះអ្នកជំនាញខាងលើបានលើកឡើងថា មិនថាទិញដីឬទិញផ្ទះនោះទេលោកអ្នកត្រូវច្បាស់ពីហេតុផលរបស់ខ្លួនឯងសិនថាតើទិញដើម្បីអ្វី? ហើយសម្រាប់ធ្វើអ្វី? នៅពេលដែលដឹងគោលដៅរបស់ខ្លួនឯងច្បាស់ទើបមិនងាយជួបហានិភ័យក្នុងការទិញអចលនទ្រព្យ។  ២. ផ្លូវច្បាប់ សម្រាប់ផ្លូវច្បាប់គឺសំខាន់ មុនទិញត្រូវដឹងថាដីនោះមានច្បាប់ត្រឹមត្រូវដែរទេ? ដោយសារជាទូទៅរាល់ដីដែលគេដាក់លក់មិនប្រាកដថាសុទ្ធតែមានច្បាប់ត្រឹមត្រូវនោះទេ។ ម្យ៉ាងវិញទៀតមិនថាដីនោះដាក់លក់ក្ដីឬមិនបានលក់ក្ដី ក៏អ្នកអភិវឌ្ឍន៍ទាំងអស់មានកាតព្វកិច្ចត្រូវតែចុះបញ្ជីឱ្យរួចរាល់ដែល ដើម្បីទទួលបានការយល់ព្រមពីក្រសួងពាក់ព័ន្ធ។ ការស្នើសុំពិនិត្យមើលប័ណ្ណចុះបញ្ជីក្រុមហ៊ុនស្របច្បាប់ គឺដើម្បីធានាបានថា ដីនោះអាចដំណើរការដោយស្របច្បាប់៕ អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:32", "date_created": "2023-02-13T08:44:49.623Z", "category": "អចលនទ្រព្យ", "views": 401, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
រោងចក្រសហគ្រាសជិត ៤០០ កន្លែងកំពុងដំណើរការនៅក្នុងខេត្ដកំពង់ស្ពឺមានទុនវិនិយោគជិត ២ ពាន់លាន$	https://business-cambodia.com/articles/400-factories	គិតត្រឹមដើមឆ្នាំ២០២៣ នេះ ខេត្ដកំពង់ស្ពឺមានរោងចក្រសហគ្រាសជិត ៤០០ កន្លែងបាននិងកំពុងដំណើរ និងបានបង្កើតឱកាសការងារជូនពលរដ្ឋចំនួនជាង ១៤ ម៉ឺនកន្លែងផងដែរ។ នេះបើយោងតាមការលើកពីឯកឧត្ដម វ៉ី សំណាង អភិបាលនៃគណៈអភិបាលខេត្ដកំពង់ស្ពឺ។ ថ្លែងនៅក្នុងសន្និសីទសារព័ត៌មាន ស្តីពី ភាពជោគជ័យក្នុងរយៈពេល៥ ឆ្នាំកន្លងមករបស់រដ្ឋបាលខេត្តកំពង់ស្ពឺ កាលពីថ្ងៃទី០៩ ខែកុម្ភៈ ឆ្នាំ២០២៣ ឯកឧត្ដមអភិបាលខេត្ដបានមានប្រសាសន៍ថា បច្ចុប្បន្នខេត្ដកំពង់ស្ពឺ មានរោងចក្រ សហគ្រាសចំនួន ៣៨៣ កន្លែងហើយ ហើយបានផ្ដល់ឱកាសការងាជូនកម្មករជាង ១៥ ម៉ឺននាក់ ក្នុងនោះស្រីចំនួន ១១ ម៉ឹននាក់។ ឯកឧត្ដមបន្ដថា ចំពោះរោងចក្រធន់ធំមានចំនួន ២២៩ កន្លែង ដែលប្រើប្រាស់កម្លាំងពលកម្មជាង ១៣ ម៉ឺននាក់ និងប្រើប្រាស់ទុនវិនិយោគជិត ១ ៧១៥ លានដុល្លារ។ ចំពោះរោងចក្រធន់តូច និងមធ្យម និងសិប្បកម្ម មានចំនួន ១ ១៣០ កន្លែង ប្រើប្រាស់ពលកម្មចំនួន ១ ម៉ឺននាក់។ សូមជម្រាបថា ខេត្តកំពង់ស្ពឺ មានទីតាំងស្ថិតនៅចន្លោះប៉ូលសេដ្ឋកិច្ចធំពីរ គឺ រាជធានីភ្នំពេញ និង ខេត្តព្រះសីហនុ មានផ្ទៃដីសរុបមានចំនួន ៦.៩៦៥៦៣គីឡូ ម៉ែត្រក្រឡា និងមានប្រជាជនសរុប ៩១៧.២៧៧នាក់ ស្មើនឹង ២២២.២៥៧គ្រួសារ។ ទំហំសេដ្ឋកិច្ចខេត្នេះតមានចំនួនប្រមាណ ១.៦១២លានដុល្លារ ស្មើនឹង ៥,៩៥% នៃសេដ្ឋកិច្ចជាតិ៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:32", "date_created": "2023-02-13T08:20:39.080Z", "category": "អចលនទ្រព្យ", "views": 3243, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
អ្នកមានបំផុតលេខ១ នៅទ្វីបអាហ្វ្រិក ប្រាប់ក្បួនគេងមួយថ្ងៃត្រឹម៤ម៉ោង តែមានកម្លាំងធ្វើការខ្លាំងដូចខ្លា	https://business-cambodia.com/articles/aliko-dangote-sleep-less	«ដេកទ្រមក់ឈ្លក់ទឹកមាត់ ងើបពីគេងក្រោយគេ រកស៊ីក៏ក្រោយគេដែរ»។ អ្នកខ្លះគេងច្រើន កើនស្រ្តេស មុខផ្អេះៗងើបពីគ្រែមិនរួច។ អ្នកខ្លះគេងតិច តែមានកម្លាំងធ្វើការខ្លាំងដូចខ្លា លឿនដូចខ្យល់ព្យុះទីហ្វុង។ ជាក់ស្តែងមហាសេដ្ឋីលេខ១ នៅទ្វីបអាហ្វ្រិកលោក Aliko Dangote គេងត្រឹម៤ម៉ោងប៉ុណ្ណោះ តែអាចមានថាមពលបំពេញការងារដ៏មមាញឹកបានមិនញញើតដៃ។ មហាសេដ្ឋីស្បែកខ្មៅ Aliko Dangote ជាសហគ្រិនខ្សត់ពេលវេលាខ្លាំងបំផុត ត្រូវធ្វើការមួយថ្ងៃ១២ម៉ោង ហើយក្នុងរយៈពេល៤-១០ឆ្នាំចុងក្រោយបុរសម្នាក់នេះមិនបានឈប់សម្រាកពីការងារសូម្បីតែមួយថ្ងៃ។ លោកធ្វើការច្រើនដេកតិច តែដេកមានគុណភាព មានប្រសិទ្ធភាព ជាមនុស្សពូកែដេក។ របៀបដេកនេះសន្សំពេលវេលា លោកថាដេកគ្រប់ហើយត្រឹម ៤-៥ម៉ោងហ្នឹង។ ខុសពីមនុស្សធម្មតាមួយចំនួនចំណាយពេលដេកប្រហែល ៨-១០ម៉ោងប៉ុន្តែដេកមិនស្ងប់។ ចំណែកលោក Aliko Dangote ទទួលទានដំណេកបានស្ងប់ល្អណាស់។ លោកចាប់ផ្តើមភ្ញាក់នាម៉ោង៥ព្រឹក ដើម្បីហាត់ប្រាណ បន្ទាប់មកចេញទៅធ្វើការម៉ោង៨ព្រឹក ដល់ម៉ោង៩យប់ទើបត្រឡប់មកវិញ។ ទោះរវល់យ៉ាងណា លោកនៅតែមានពេលសម្រាក មានពេលរត់ហាត់ប្រាណ មានពេលអានសៀវភៅ មើលទូរទស្សន៍ពីក្រុមហ៊ុនផ្សេងៗ ដើម្បីបណ្តុះទស្សនៈវិទ្យា ទស្សនៈវិស័យទៅអនាគតឲ្យខ្លាំង។ លើសពីនេះ ក្នុងនាមជាបុគ្គលមានមុខមាត់ម្នាក់ក្នុងសង្គម លោក Aliko Dangote លើកឡើងយ៉ាងដូច្នេះថា៖ «ខ្ញុំត្រូវបានគេអញ្ជើញឲ្យចូលរួមកម្មវិធីច្រើនណាស់ ធ្វើឲ្យខាតពេលក៏ក្រែលដែរ តែមិនអាចប្រកែកបានត្បិតនេះជាទម្លាប់ប្រទេសនីហ្សេរីយ៉ា»។ លោកបានបន្តទៀតថា៖ «ជួនកាលត្រូវធ្វើដំណើរទៅប្រជុំឆ្លងប្រទេស ឆ្លងទ្វីប បើជិះបក្សីស្លាបដែកហោះទៅប្រទេសចិនចាយពេលបានត្រឹម៥ម៉ោងទេត្រឡប់មកវិញហើយ ដល់ថ្នាក់មានយន្តហោះផ្ទាល់ខ្លួន ប៉ុន្តែមិនជិះ ព្រោះទៅហើយវិលវិញភ្លាមៗតៃកុងពុំមានពេលសម្រាក ដូច្នេះសុខចិត្តប្រើសេវាកម្មអាកាសចរណ៍ផ្សេងទៀត ដោយសារគ្មានពេលគ្រប់គ្រាន់»។ យ៉ាងណាមិញ ពេលវេលាគឺជាវត្ថុដ៏មានតម្លៃបំផុតរបស់សហគ្រិនជាពិសេសសហគ្រិនពូកែៗ គ្មានអ្វីមានតម្លៃជាងពេលវេលារបស់ពួកគាត់ឡើយ។ រឿងដែលយល់ថាអត់ប្រយោជន៍សម្រាប់ខ្លួនគឺពួកគាត់មិនធ្វើទេ។ រាប់ចាប់តាំងពីទម្លាប់ដេកពួន សុខចិត្តគេងតិចតែមានគុណភាព ប្រសើរជាងផ្តេកខ្លួនលើគ្រែរាប់ម៉ោងតែរសេះរសោះរសាប់រសល់ ងើបឡើងគ្មានកម្លាំងល្ហិតល្ហៃរកធ្វើអ្វីឲ្យកើតជាផ្លែផ្កាមិនចេញ។ អ្នកនិពន្ធល្បីឈ្មោះ Michael Altshuler បានបោះសម្តីថា៖ «ព័ត៌មានដ៏អាក្រក់បំផុតគឺពេលវេលាហោះហើរកន្លងផុតទៅលឿនដូចផ្លេកបន្ទោ តែដំណឹងល្អអ្នកគឺជាកាប់ពីទែនបញ្ជាលើវា»៕ អត្ថបទដោយ៖ កាន់ ដារ៉ា (ស្មេរពនេចរ) ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:32", "date_created": "2023-02-13T06:44:19.950Z", "category": "ភាពជាអ្នកដឹកនាំ", "views": 608, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
រៀបការហើយ គួរដឹង! នេះជាគុណសម្បត្តិទាំង១២ ទាក់ទងនឹងការចុះសំបុត្រអាពាហ៍ពិពាហ៍ជាមួយគ្នា	https://business-cambodia.com/articles/you-should-to-know-this	ជាធម្មតានៅពេលដែលរៀបការហើយ ប្តីប្រពន្ធថ្មីថ្មោងតែងតែនាំគ្នាទៅចុះសំបុត្រអាពាហ៍ពិពាហ៍នៅតាមភូមិស្រុករបស់ខ្លួន ដើម្បីជាការបញ្ជាក់ថាគូស្វាមីនេះក្លាយជាប្តីប្រពន្ធត្រឹមត្រូវស្របទៅតាមផ្លូវច្បាប់។ ប៉ុន្តែទន្ទឹមនឹងនោះក៏នៅមានគូស្វាមីមួយចំនួនតូចមិនបានគិតគូរអំពីរឿងនេះនៅឡើយដែរ ក្រោយរៀបការរួចពួកគាត់រស់នៅតាមធម្មតាជាមួយគ្នា ដោយមិនបានខ្វល់ខ្វាយពីការចំសំបុត្រអាពាហ៍ពិពាហ៍នោះទេ ដោយពួកគាត់យល់ឃើញថា ការចុះសំបុត្រអាពាហ៍ពិពាហ៍នេះជារឿងដែលមិនមានប្រយោជន៍ និងយល់ថាទោះមិនចុះក៏អាចរស់នៅចុះសម្រុងគ្នាបាន។ ជាការពិតណាស់ ថ្វីបើមិនចុះសំបុត្រអាពាហ៍ពិពាហ៍ ក៏អាចរស់នៅជាមួយក៏ពិតមែន ប៉ុន្តែនៅក្នុងផ្លូវច្បាប់ការចុះសំបុត្រអាពាហ៍ពិពាហ៍ អាចផ្តល់ផលប្រយោជន៍ជាច្រើនសម្រាប់គូស្វាមី បើយោងតាមការផ្សាយនៅលើផេក មជ្ឈមណ្ឌលនីតិក្រម បានឱ្យដឹងថា ការចុះសំបុត្រអាពាហ៍ពិពាហ៍ផ្តល់ផលប្រយោជន៍ដូចជា ៖ ១. ជា ប្ដី ប្រពន្ធ ស្របតាមផ្លូវច្បាប់ ដែលមិនអាចរំលាយទៅវិញបាន តាមទំនើងចិត្តរបស់ខ្លួនឡើយ ២. ទ្រព្យសម្បត្តិរួម ក្រោយអាពាហ៍ពិពាហ៍ ត្រូវចែកគ្នាស្មើនៅពេលលែងលះ ៣. កាន់តែមានសុភមង្គល និងជឿទុកចិត្តគ្នា ពេលមានសំបុត្រ អាពាហ៍ពិពាហ៍ ៤. ទទួលបានមរតកស្របច្បាប់ ៥. ចុះសំបុត្រកំណើត ឬបញ្ជាក់សំបុត្រកំណើតកូន ៦. ធ្វើប្លង់ ដី ឬ ផ្ទះ ៧. ធ្វើសៀវភៅស្នាក់នៅ សៀវភៅគ្រួសារ ៨. ការពារប្រឆាំង នឹងទ្វេពន្ធភាព ( ការពារប្រឆាំង ការមានប្ដីច្រើន ឬមានប្រពន្ធច្រើន ) ៩. ជួយការពារទ្រព្យសម្បត្តិរួមរបស់ ប្ដី ប្រពន្ធ ១០. ទទួលអាហារកិច្ច ពេលឱពុកម្ដាយ លែងលះគ្នា ១១. គ្មានអំពើហិង្សា ចំពោះកូន ១២. ការគាំទ្រ ដល់កូន៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:32", "date_created": "2023-02-13T06:43:47.180Z", "category": "ព័ត៌មានថ្មីៗ", "views": 762, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
ត្រូវប៉ាន់! ជំនាញនៅមហាវិទ្យាល័យទាំង៤ ទីផ្សារត្រូវការបំផុតនៅខ្មែរ ចេះកាន់តែច្រើន ចំណូលកាន់តែខ្ពស់	https://business-cambodia.com/articles/high-income-university-skill-in-cambodia-	ជំនាញត្រូវបានគេបែងចែកជា២ផ្នែកនាពេលបច្ចុប្បន្ននេះ គឺជំនាញរឹងនិងជំនាញទន់។ រវាងជំនាញទាំងពីរនេះត្រូវបានគេច្របាច់បញ្ចូលគ្នា ជាគ្រឹះកសាងអាជីពមួយជាក់លាក់ ដើម្បីទទួលបានចំណូលខ្ពស់។ យ៉ាងណាមិញជំនាញខ្លះយើងបានសិក្សានៅមហាវិទ្យាល័យនិងខ្លះទៀត ពីការអប់រំក្រៅប្រព័ន្ធឬស្វ័យសិក្សាជាដើម ខណៈមុខជំនាញខ្លះកំពុងមានទីផ្សារទូលាយ មានតម្រូវការច្រើន ចេះកាន់តែច្រើន មិនខ្វះការងារបង្កើនចំណូល។ យ៉ាងណាមិញខាងក្រោមនេះគឺជាជំនាញកំពូលៗទាំង៤នៅមហាវិទ្យាល័យ ស្របតាមទីផ្សារនិងលក្ខខណ្ឌសង្គមនិងតម្រូវការមនុស្ស ៖ ១. មហាវិទ្យាល័យវិទ្យាសាស្រ្តកំព្យូទ័រ៖ មហាវិទ្យាល័យនេះ នឹងមានជំនាញផ្សេងៗដែលពាក់ព័ន្ធកំព្យូរទ័រនិងការអភិវឌ្ឍន៍។ ឧទាហរណ៍ដូចជា ជំនាញព័ត៌មានវិទ្យាដែលយើងនិយមហៅថា IT វានឹងមានបែងចែកជាជំនាញបន្តទៀតនៅក្នុងជំនាញមួយនេះ ដូចជាការបង្កើតកម្មវិធី ឬបណ្តេញអ៊ីនធើណេតជាដើម។ ២. មហាវិទ្យាល័យភាសា៖ ភាសាគឺជាយានសម្រាប់ធ្វើការទំនាក់ទំនងទាំងវិស័យពាណិជ្ជកម្ម និងការទូត ដែលជាវិស័យដែលជំរុញកំណើនសេដ្ឋកិច្ចជាតិ។ មហាវិទ្យាល័យភាសាមានរួមបញ្ចូលទាំងអក្សរសាស្រ្ត របៀបទំនាក់ទំនង និងបំណិនជីវិត។ ក្នុងនោះ លោកបណ្ឌិត គីម ហ៊ាង ធ្លាប់មានប្រសាសន៍ថា៖ “ភាសាដែលសំខាន់ជាងគេនៅក្នុងសេដ្ឋកិច្ចទីផ្សារសេរីនាពេលបច្ចុប្បន្ននេះ និងក្នុងរយៈពេល ៥០ឆ្នាំទៅមុខទៀតគឺ ភាសាអង់គ្លេស និងភាសាចិន”។ ប្រសិនបើអ្នកចេះភាសាលើសពីភាសាកំណើត នោះឱកាសការងារ និងអទិភាពរបស់អ្នក មានភាគរយខ្ពស់ជាងអ្នកមិនចេះ៕ ៣. មហាវិទ្យាល័យ STEM៖  ខណៈប្រទេសកម្ពុជា ប្រាថ្នាចង់ប្រែក្លាយសេដ្ឋកិច្ចរបស់ខ្លួនទៅជាសេដ្ឋកិច្ចដែលជំរុញដោយបច្ចេកវិទ្យា និងចំណេះដឹងមហាវិទ្យាល័យមួយនេះបានដើរតួសំខាន់ក្នុងការអភិវឌ្ឍន៍។ កម្មវិធីសិក្សាSTEM  មកពីពាក្យថា Science, Technology, Engineering, and Math។ ៤. មហាវិទ្យាល័យបច្ចេកទេស៖ គឺជាជំនាញទីផ្សារខ្ពស់មួយក្នុងចំណោមជំនាញជាច្រើនព្រោះជំនាញ នេះគឺមានតម្រូវការស្ទើរតែគ្រប់វិស័យ ទាំងការអភិវឌ្ឍន៍និងសេដ្ឋកិច្ច។ ស្របគ្នានេះដែរ អ្នកឧកញ៉ា ពុង ឃាវសែ ប្រធានក្រុមប្រឹក្សាភិបាលធនាគារកាណាឌីយ៉ា ធ្លាប់ជំរុញយុវជនខ្មែរឱ្យរៀនជំនាញបច្ចេកទេសនេះ ដោយសារតែបច្ចុប្បន្នមានក្រុមហ៊ុនវិនិយោគជាច្រើនចូលមកកម្ពុជា  ជាហេតុធ្វើឱ្យតម្រូវការអ្នកជំនាញបច្ចេកទេសមានតម្រូវការខ្ពស់។ អ្វីដែលរឹតតែពិសេសគឺ សិស្សនិស្សិតដែលសិក្សាជំនាញបច្ចេកទេស ក៏ទទួលបានការជួយជ្រោមជ្រែងមួយផ្នែកពីធនាគារកាណាឌីយ៉ារបស់អ្នកឧកញ៉ា ដោយអាចទទួលបានឥណទានសិក្សារហូតដល់ទៅ ៧០ភាគរយ និងមានអត្រាការប្រាក់ទាបបំផុត ហើយប្រសិនបើជាសិស្សនិស្សិតនោះរៀនពូកែទៀតនោះ អត្រាការប្រាក់អាចនឹងបញ្ចុះដល់ ០ភាគរយទៀតផង។ គួរជម្រាបផងដែរថាជំនាញមហាវិទ្យាល័យខាងលើនេះគឺមានជំនាញពាក់ព័ន្ធគ្នាជាច្រើនដូចសម្បុកពីងពាង ប៉ុន្តែអ្វីដែលសំខាន់អ្នកដែលជ្រើសរើសខ្លួនឯង ត្រូវដឹងថាខ្លួនស្រឡាញ់អ្វី ជំនាញមួយនោះរៀនអ្វីខ្លះ អនាគតអាចធ្វើអ្វីបានខ្លះ ជម្រើសមួយនោះជាជម្រើសត្រឹមត្រូវ។ ជាមួយគ្នានេះអ្នកឧកញ៉ា វេជ្ជបណ្ឌិត គួចម៉េងលី ធ្លាប់បានលើកឡើងថា” “ពេលប្រលងបាក់ឌុបចប់គួប្បីជ្រើសរើសជំនាញណាមួយដែលខ្លួនពិតជាស្រលាញ់ មានចំណេះដឹងភាសា  ហើយអាចផ្ដល់លទ្ធផលល្អត្រឡប់មកខ្លួនវិញនាពេលអនាគត និងត្រូវជៀសវាងឱ្យបាននូវ ការរៀនជំនាញតាមការបង្ខំរបស់ឪពុកម្ដាយ ឬរៀនតាមមិត្តភក្តិ”៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:32", "date_created": "2023-02-13T05:00:56.125Z", "category": "ភាពជាអ្នកដឹកនាំ", "views": 1253, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
សេដ្ឋកិច្ចមិនច្បាស់លាស់ ខ្លាចហានិភ័យ មកស្គាល់ការវិនិយោគ៤បានការប្រាក់ខ្ពស់ ហានិភ័យទាប	https://business-cambodia.com/articles/best-investment-with-low-risk-during-recession	បច្ចុប្បន្នស្ថានភាពសេដ្ឋកិច្ចពិភពលោកស្ថិតនៅភាពមិនច្បាស់លាស់ ដូច្នេះហើយមនុស្សមួយចំនួនមិនហ៊ានយកលុយទៅរកស៊ីឬវិនិយោគផ្ដេសផ្ដាសឡើយព្រោះខ្លាចហានិភ័យធ្វើឲ្យខ្លួនជួបបញ្ហាជាពិសេសបញ្ហាបំណុលជាដើម។ សម្រាប់អ្នកដែលហ៊ានយកលុយរកស៊ីឬវិនិយោគព្រោះខ្លាចហានិភ័យ ថ្ងៃនេះ Business Cambodia សូមណែនាំនូវការវិនិយោគមួយចំនួនដែលមានហានិភ័យទាប តែបានផលចំណេញមកវិញគួរសម  ១. ដាក់សន្សំនៅធនាគារ  នៅពេលដែលស្ថានភាពសេដ្ឋកិច្ចមិនច្បាស់លាស់ មនុស្សមួយចំនួនតែងតែយកលុយដាក់ធនាគារ ព្រោះវិស័យធនាគារមិនងាយដួលរលំងាយៗឡើយ ហើយជាវិស័យមួយដែលរកស៊ីបានប្រាក់ចំណេញច្រើន។ ជាពិសេសបច្ចុប្បន្នមានធនាគារជាច្រើនបានចាប់ផ្ដើមដំឡើងអត្រាការប្រាក់សន្សំកាន់ខ្ពស់ចាប់ពី៨ទៅ១០%ក្នុងមួយឆ្នាំ។ ដូច្នេះអំឡុងពេលនេះ បើអ្នកមិនទាន់ហ៊ានយកលុយវិនិយោគនិងរកស៊ី អាចគិតគូដាក់លុយធនាគារបាន។ ២. វិនិយោគលើចំណេះដឹង  តាមពិតមានមនុស្សជាច្រើនមិនទាន់ដឹងទេថាការវិនិយោគដែលធ្វើឲ្យពួកគាត់ទទួលបានការប្រាក់ខ្ពស់និងល្អបំផុតគឺវិនិយោគលើខ្លួនឯងឬយើងហៅម្យ៉ាងទៀតថា” វិនិយោគលើចំណេះដឹង”។ ដូចលោកតាស្ថិតនៅក្នុងក្រដាសប្រាក់១០០ដុល្លារ Benjamin Franklinបានលើកឡើងថា” ការវិនិយោគដែលល្អបំផុតគឺវិនិយោគលើចំណេះដឹង”។ សាកគិតទៅមើលមនុស្សកើតមក ទៅរៀនស្រូបយកចំណេះដឹងតាំងពីក្មេងរហូតដល់ធំ ព្រោះយើងត្រូវមានចំណេះដឹង ជំនាញដើម្បីបង្កើនឥទ្ធិពលក្នុងការរកចំណូលចិញ្ចឹមជីវិតយើងក៏ដូចជាកូនចៅរបស់យើង។ ការវិនិយោគលើចំណេះដឹង នឹងធ្វើឲ្យអ្នកមានជំនាញច្បាស់លាស់ហើយជំនាញនឹងធ្វើឲ្យអ្នករកចំណូលបានកាន់តែច្រើន។ ឧទាហរណ៍ បើអ្នកស្រលាញ់ផ្នែកពន្ធដារ អ្នកអាចវិនិយោគលើចំណេះដឹងខាងផ្នែកពន្ធដារ តាមរយៈចូលរួមវគ្គបណ្ដុះបណ្ដាលផ្នែកពន្ធដារឬរៀនជំនាញពន្ធដារ នោះអ្នកនឹងទទួលបានជំនាញពន្ធដារក្នុងខ្លួន ហើយជំនាញនេះទៀតសោត អ្នកអាចប្រើប្រាស់ដើម្បីបង្កើតចំណូល ហើយបើចេះច្បាស់អាចនឹងរកលុយបានច្រើនដូចជាប្រឹក្សាផ្នែកពន្ធដារទៅកាន់ម្ចាស់អាជីវកម្មជាដើម។ ការវិនិយោគលើចំណេះដឹង អ្នកណាៗក៏អាចវិនិយោគបានដែរ ហើយការវិនិយោគនេះដំបូងឡើយអ្នកត្រូវចំណាយលុយ តែពេលអ្នកបណ្ដុះជំនាញក្នុងខ្លួនបានហើយនោះ អ្នកនឹងចាប់ផ្ដើមបង្កើតចំណូលកាន់តែច្រើនចេញពីជំនាញរបស់អ្នក។ ៤. ទិញមូលបត្របំណុល បើតាមនិយមន័យរបស់ផ្សារមូលបត្រកម្ពុជាបានឲ្យដឹងថាមូលបត្របំណុលគឺកិច្ចសន្យាខ្ចីប្រាក់រវាងបុគ្គលបោះផ្សាយមូលបត្របំណុល (រូមមានសាជីវកម្ម សហ-គ្រាសរដ្ឋ ឬរាជរដ្ឋាភិបាល) និងវិនិយោគិន (ម្ចាស់មូលបត្របំណុល)។  ការទិញមូលបត្របំណុលគឺស្រដៀងនឹងការដាក់លុយធនាគារយកការប្រាក់។ ឧទាហរណ៍បើអ្នកទិញមូលបត្របំណុលគ្រឹះស្ថានមីក្រូហិរញ្ញវត្ថុប្រាសាក់ នោះគ្រឹះស្ថាននេះគិតផ្ដល់ការប្រាក់៧.៥%ក្នុងមួយឆ្នាំ។ នៅកម្ពុជាក្រុមហ៊ុនមួយចំនួនដែលចុះបញ្ជីលក់មូលបត្របំណុល មានដូចជា ធនាគារ PPCBank គ្រឹះស្ថានមីក្រូហិរញ្ញវត្ថុប្រាសាក់ តែល កូថេក រ៉ូយ៉ាល់ រេលវេ និងនិងក្រុមហ៊នហ្គោលដេន ទ្រីជាដើម។ អត្រាគូប៉ុង( អត្រាការប្រាក់ទទួលបានពីការទិញមូលបត្របំណុលចន្លោះពី៥ទៅ៧.៥%ក្នុងមួយឆ្នាំ។ ៣. ទិញភាគហ៊ុនក្រុមហ៊ុនដែលរឹងមាំ នៅប្រទេសសេដ្ឋកិច្ចខ្លាំងដូចជាអឺរ៉ុបនិងសហរដ្ឋអាមេរិកគេមានភាគហ៊ុនច្រើនប្រភេទ។ ប៉ុន្ដែបើអ្នកចង់វិនិយោគទិញហ៊ុនអំឡុងពេលមានវិបត្តិហើយនៅតែបានចំណូល មានភាគមួយប្រភេទមានឈ្មោះថាភាគហ៊ុន Defensive( Defensive Stock)ដែលអ្នកមិនគួរមើលរំលង។ ប្រភេទភាគហ៊ុននេះគឺជាភាគហ៊ុនរបស់ក្រុមហ៊ុនដែលដំណើរការល្អដូចជាភាគហ៊ុននៅតែឡើងថ្លៃហើយភាគលាភក៏កើន។  ក្រុមហ៊ុនបរទេសមួយចំនួនដែលគេចាត់ទុកជាភាគហ៊ុន Defensive មានដូចជា Woodward, BWX Technologies, Cadre Holdings និងGeneral Dynamic ជាដើម។ សម្រាប់ភាគហ៊ុនក្រុមហ៊ុននៅលើផ្សារហ៊ុនខ្មែរយើងវិញក៏មានក្រុមហ៊ុនមួយចំនួនដែលនៅតែដំណើរការល្អដូចជាភាគហ៊ុន ធនាគារ អេស៊ីលីដា និងរដ្ឋករទឹកក្រុងភ្នំពេញជាដើម។ ជាពិសេសក្រុមហ៊ុនទាំង២នេះភាគលាភកើនឡើងជារឿងរាល់ឆ្នាំ។ ដូច្នេះការវិនិយោគភាគហ៊ុនគឺជារឿងដែលអ្នកមិនគួរមើលរំលងឡើយព្រោះការវិនិយោគហ៊ុនគឺជាផ្លូវមួយក្នុងការបង្កើតចំណូលអកម្ម(passive income) ទោះជាដេកលក់ ដើរលេងក៏នៅតែលុយហូរចូល។ ចង់រៀនវិនិយោគលើផ្សារហ៊ុន អាចតាមដាន Facebook page របស់ខ្ញុំ Toeuy Hong-ទឿយ ហុងឬ ចូលគ្រុបតេឡេក្រាម https://t.me/toeuy_hong	{ "spider_name": "businesscambodia", "scrape_at": "2025-06-14_19:40:32", "date_created": "2023-02-13T04:57:41.103Z", "category": "ហិរញ្ញវត្ថុ", "views": 670, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ថ្ងៃនៃក្តីស្រលាញ់ ក្រុមហ៊ុន លី ហួរ លីស៊ីង ចែករំលែកក្តីស្រលាញ់ទៅកាន់សាធារណះជន	https://business-cambodia.com/articles/valentine-s-day-ly-hour-lixing-shares-love-to-the-public	ថ្ងៃនៃក្ដីស្រលាញ់ ត្រូវបានប្រព្រឹត្តិឡើងនៅចំ ថ្ងៃទី១៤កុម្ភ:។ បុណ្យនេះគឺជាថ្ងៃដែលបញ្ជាក់អំពីសេចក្ដីស្រលាញ់ ជាទូទៅ ដោយមិនចាំបាច់សម្រាប់តែគូស្នេហ៍ទេ។ សេចក្ដីស្រលាញ់ មានលក្ខណះទូលំទូលាយ ក្តីស្រលាញ់បង្ហាញទៅឪពុកម្តាយ ក្រុមគ្រួសារ បងប្អូន មិត្តភក្តិ និងអ្នកនៅជុំវិញខ្លួនយើង។ ក្នុងឱកាសទិវានៃក្តីស្រលាញ់ ក្រុមហ៊ុន លី ហួរ លីស៊ីង ក៏បង្ហាញក្តីស្រលាញ់ ទៅកាន់សាធារណៈជនផងដែរ ពិសេសយុវវ័យយើងចាប់ពីថ្ងៃទី ១៣ រហូតដល់ថ្ងៃទី១៤ ខែកុម្ភៈ ឆ្នាំ២០២៣ ចាប់ពីម៉ោង ៩:00 ព្រឹក ដល់ ម៉ោង ៩:00 យប់ នៅផ្សារទំនើបអ៊ីអន ម៉ល សែនសុខ ដោយការដាក់ស្តង់តាំងបង្ហាញពីសេវាកម្មបង់រំលស់ម៉ូតូតាមប្រព័ន្ធឌីជីថល មានភាពងាយស្រួលនិងរហ័សទាន់ចិត្តផងដែរ។ បន្ថែមពីនោះទៀត បងប្អូនយើងក៏អាចទទួលបានកាដូជាសំបុត្រកុននៅរោងភាពយន្ត Major Cineplex ផ្កាកុលាបដ៍ស្រស់ស្អាត និងរង្វាន់អនុស្សាវរីយ៍ពីក្រុមហ៊ុន លី ហួរ លីស៊ីងជាច្រើនទៀតផង។ សូមបញ្ជាក់ផងដែរថា ក្រុមហ៊ុន លី ហួរ លីស៊ីងបានបង្កើតឡើងតាំងពីឆ្នាំ២០១៥  ជាមជ្ឈមណ្ឌលបង់រំលស់ រថយន្ត និងម៉ូតូ ដែលឈានមុខគេនៅកម្ពុជា។	{ "spider_name": "businesscambodia", "scrape_at": "2025-06-14_19:40:32", "date_created": "2023-02-13T04:52:11.063Z", "category": "ព័ត៌មានថ្មីៗ", "views": 219, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
អ្នកជំនាញបង្ហើបពីរបស់៤យ៉ាង មិនគួរចាយលុយទិញក្នុងឆ្នាំ២០២៣ បើមិនចង់ខាតលុយជួបបញ្ហា	https://business-cambodia.com/articles/4-things-expert-remind-to-cut-from-spending	ឈានចូលដល់ឆ្នាំ ២០២៣ មនុស្សភាគច្រើន បានជជែកវែកញែកពីបញ្ហាសេដ្ឋកិច្ច ដែលហាក់ដូចជាកំពុងប្រឈមនឹងបញ្ហា ដូច្នេះហើយមនុស្សក៏នាំគ្នារឹតត្បិតការចំណាយ ដោយសារតែខ្លាចជួបនឹងបញ្ហា ព្រោះថាបើចាយខុសខ្ទង់ដឹងតែជួបវិបត្តិហិរញ្ញវត្ថុផ្ទាល់ខ្លួនមិនខានឡើយ។ ពាក់ព័ន្ធនឹងបញ្ហាការចាយវាយនេះដែរ គ្រូបង្គោលផ្នែកហិរញ្ញវត្ថុផ្ទាល់ខ្លួន និងជាសមាជិកក្នុងក្រុមសន្សំប្រាក់នារី អ្នកស្រី ប្រាក់ លឹមហ៊ាង បានណែនាំពី របស់៤យ៉ាង ដែលអាចនាំឱ្យមានបញ្ហាជាប់គាំងលុយកាក់ នៅពេលដែលសេដ្ឋកិច្ចមានស្ថានភាពមិនសូវល្អដូចឆ្នាំ២០២៣នេះ។ របស់ទាំង៤នោះរួមមាន៖ ១. ការទិញអចលនទ្រព្យ៖ ប្រសិនបើអ្នកមានចំណូលមិនទាន់ទៀងទាត់ មានលុយសន្សំមិនទាន់ច្រើនខ្លាំងទេ កុំទាន់ចំណាយលុយទិញអចលនទ្រព្យធំៗ ដូចជាផ្ទះ ឬដី ជាដើម ព្រោះវាអាចធ្វើឱ្យលុយបម្រុងរបស់អ្នកសល់តិច ពិបាកគ្រប់គ្រងបើមានស្ថានការមិនល្អណាមួយចូលមក។ ក៏ប៉ុន្តែបើអ្នកមានលុយច្រើនហើយ ចង់ឆ្លៀតយកឱកាសនេះទិញអចលនទ្រព្យសម្រាប់វិនិយោគ វាមិនសូវជាបញ្ហាទេ គ្រាន់តែត្រូវលៃយ៉ាងណាឱ្យមានលុយបម្រុងសម្រាប់ទប់ទល់ការចំណាយចាំបាច់ណាមួយដែលអាចនឹងមានទៅបានហើយ។ ២. ការបង់រំលស់៖ ពេលវេលានេះ មិនសក្តិសមសម្រាប់ការបង់រំលស់ ឬទិញទ្រព្យរបស់ណាដែលមិនមែនជាតម្រូវការចាំបាច់ដូចជា ឡានថ្មី ម៉ូតូថ្មី ឬទូរស័ព្ទថ្មីឡើយ។ របស់ទាំងអស់នោះ ក្រៅពីនាំឱ្យអ្នកត្រូវចំណាយលុយទិញវាច្រើនហើយ ថែមទាំងត្រូវមានលុយសម្រាប់ចិញ្ចឹមវាគ្រប់ពេលថែមទៀតផង។ ៣. ការទិញឡានដាក់ជួល៖ វាអាចនឹងជាប់គាំង ដោយសារគ្មានអ្នកជួល ឬអាចនឹងជួលបានតម្លៃថោកជាងធម្មតាខ្លាំង។ ៤. ការទិញគ្រឿងយន្តកសិកម្ម៖ កុំទាន់អាលទិញ អេស្កា ឡានដឹកដី ឬម៉ាស៊ីនកសិកម្មផ្សេងៗទៀតយកមកទុកដាក់ជួល ព្រោះថាទីផ្សាររបស់វាអាចនឹងចង្អៀតខ្លាំង។ ដោយសារតែតម្រូវការនៃការជួលអាចនឹងធ្លាក់ចុះ ហើយក៏អាចធ្វើឱ្យតម្លៃជួលធ្លាក់ចុះផងដែរ បើទិញយកមកអាចនឹងអត់ចំណេញទេ។ សូមជម្រាបផងដែរថា ទោះបីជាស្ថានភាពសេដ្ឋកិច្ចស្ថិតនៅក្នុងកម្រិតណាក៏ដោយ ក៏ការសន្សំសំចៃ ការចេះបែងចែករបស់ណាចាំបាច់និងមិនចាំបាច់សម្រាប់ការចំណាយប្រាក់កាសលើ គឺជាអ្វីដែលមនុស្សគ្រប់រូបគួរតែយកចិត្តទុកដាក់ឱ្យបានហ្មត់ចត់។ ហើយលោកអ្នកក៏ត្រូវដឹងដែរថា ការសន្សំមិនមែន គំរិះនោះទេ ហើយការចាយលុយច្រើនក៏មិនមែនខ្ជះខ្ជាយដែរ សំខាន់ត្រង់ថា តើសន្សំចំកន្លែង និងចាយលុយត្រូវច្រកដែរឬអត់៕ អត្ថបទបន្ទាប់៖ https://business-cambodia.com/articles/tips-to-build-good-credit-scores-for-loan អត្ថបទដោយ៖ សូ សុខលី ចង់បានគំនិតល្អៗ សម្រាប់ដោះស្រាយបញ្ហាបំណុល សូមចុចចូលគ្រុប Telegram មួយនេះ៖ ( https://t.me/so_soklyofficial )	{ "spider_name": "businesscambodia", "scrape_at": "2025-06-14_19:40:32", "date_created": "2023-02-13T04:39:59.221Z", "category": "ហិរញ្ញវត្ថុ", "views": 45613, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
ទំនើបណាស់! ផលិតផលកសិកម្ម ២ប្រភេទរបស់កម្ពុជា កំពុងទាក់ចិត្តឱ្យជប៉ុនមកកែច្នៃនៅកម្ពុជា ឆាប់ៗនេះ	https://business-cambodia.com/articles/company-two-japan	ពិតជាដំណឹងដ៏រីករាយមួយ សម្រាប់ប្រជាជនកម្ពុជាដែលកំពុងតែដាំដំណាំកសិកម្មចំនួន ២ប្រភេទនេះ ព្រោះពេលបច្ចុប្បន្នដំណាំកសិកម្មទាំងនេះ បានកំពុងតែទាក់ចិត្តអ្នកវិនិយោគជប៉ុន ឱ្យមកវិនិយោគកែច្នៃនៅកម្ពុជាឆាប់ៗនេះផងដែរ។ កាលពីកន្លងទៅនេះ ឯកឧត្តម សុខ លូ ក៏បានទទួលជួបជាមួយក្រុមហ៊ុន Shop Shindou Shigeharu Limited Company  ដោយនៅក្នុងនោះ ក្រុមហ៊ុនក៏បានបង្ហើបពីគម្រោង ចង់មកបោះទុនវិនិយោគ លើការកែច្នៃផលិតផលកសិកម្ម នៅក្នុងខេត្តបាត់ដំបងនាពេលខាងមុខនេះ ប៉ុន្តែក្រុមហ៊ុនចង់សិក្សា និងស្វែងយល់បន្ថែមទៀត មុននឹងការបោះទុនវិនិយោគ នៅក្នុងខេត្តបាត់ដំបង ក្នុងការកែច្នៃផលិតផលកសិកម្ម ដែលមានដូចជាផ្លែឈើហូបផ្លែជាដើម ។ សូមបញ្ជាក់ថា ក្រុមហ៊ុន Shop Shindou Shigeharu Limited Company គឺជាក្រុមហ៊ុនផលិតអាហារដ៏ល្អបំផុតនៅក្នុងខេត្តអិហិមិ ជាពិសេសខាងផ្លែឈើស្ងួត ដូចជា ក្រូចឆ្មារ/ក្រូចពោធិ៍សាត់ដ៏ល្បីល្បាញរបស់ខេត្តអិហិមិ នៃប្រទេសជប៉ុន។ ជាមួយគ្នានោះដែរ ថ្មីៗនេះឯកឧត្តម ឌិត ទីណា រដ្ឋមន្ត្រី ក្រសួងកសិកម្ម រុក្ខាប្រមាញ់ និងនេសាទ បានចូលរួមកិច្ចប្រជុំពិភាក្សាការងារជាមួយលោកអគ្គនាយកក្រុមហ៊ុន Top Planning Japan Co.,LTD ដែលជាក្រុមហ៊ុនហ៊ុន១របស់ជប៉ុន។ នៅក្នុងជំនួបនេះដែរ ឯកឧត្តម ក៏បានកោតសរសើរចំពោះគំនិតច្នៃប្រឌិតក្នុងការកែច្នៃសម្រកចន្ទីទៅជាឥន្ធនៈ ប៉ុន្តែកិច្ចការងារនេះត្រូវធ្វើការសិក្សាស្រាវជ្រាវបន្ថែមទៀត ហើយបានណែនាំឱ្យធ្វើការពិចារណាលើកែច្នៃទៅជាផលិតផលម្ហូបអាហារ ឬជីកសិកម្មវិញ ខណៈដែលកម្ពុជាកំពុងត្រូវការជី។ សូមបញ្ជាក់ថា គោលបំណងនៃជំនួបនេះ គឺដើម្បីពង្រឹងកិច្ចសហប្រតិបត្តិការបន្តរវាងក្រុមហ៊ុន និងក្រសួង ដើម្បីបង្កើតរោងចក្រកែច្នៃចន្ទីនៅកម្ពុជានិងផលិតទៅទីផ្សារពិភពលោក និងការកែច្នៃប្រេងឥន្ធនៈពីសំបកចន្ទីក្នុងប្រទេសកម្ពុជា៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:32", "date_created": "2023-02-13T04:38:20.292Z", "category": "ចាប់ផ្តើមអាជីវកម្ម", "views": 671, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
មិនដែលចេះសល់ស្តុកយូរ! អ្នកស្រី សុខ ហ្វាណែតប្រាប់រឿង៣យ៉ាង លក់ដាច់អស់ៗ រកអីវ៉ាន់ឱ្យភ្ញៀវមិនចង់ទាន់	https://business-cambodia.com/articles/no-longer-in-stocksale-tips	ជាទូទៅ ការលក់តាមអនឡាញនៅស្រុកខ្មែរ ត្រូវបានគេគិតថាជារឿងដែលងាយស្រួលមួយ ដោយគ្រាន់តែថតរូប រួចបង្ហោះដាក់ជាមួយលេខទូរស័ព្ទ និងទីតាំងជាការស្រេច។ ប៉ុន្តែទាក់ទងនឹងការលក់បែបនេះមើលទៅហាក់ដូចជាការលក់បែបចាស់កម្រឹលនៅឡើយ។ ជាមួយគ្នានេះដែរ អ្នកស្រី សុខហ្វាណែត ប្រាប់នៅគន្លឹះសំខាន់ៗ លក់ដាច់អស់ៗ ដោយចៀសវាងត្រឹមតែការផុសរូបលក់ធម្មតាៗ។ ថ្លែងប្រាប់ក្រុមការងារ Business Cambodia អ្នកស្រី សុខ ហ្វាណែត ជាអតីតនិសិត្ស រៀនចប់ផ្នែកជំនួញ ដែលបចុប្បន្នត្រូវបានគេស្គាល់ថាជាម្ចាស់អាហារដ្ឋានហាង បាយមាន់សុកហុក២ និងជាអ្នកលក់បាយក្តាំងអនឡាញមួយរូប បានចែករំលែកគន្លឹះលក់អនឡាញដាច់អស់ៗ ចំនួន៣ ដោយក្នុងនោះរួមមាន៖ ១. គុណភាព ៖  អ្នកស្រីបានលើកឡើងថា ក្នុងវិស័យនេះ បើចង់លក់ដាច់ ត្រូវសិក្សាឱ្យច្បាស់ពីអ្វីដែលយើងកំពុងធ្វើ ព្រោះបើគុណភាពយើងអន់ ភ្ញៀវទិញតែម្តងនឹងឈប់ទិញហើយ ហើយគេប្រាប់តៗគ្នាទៀត។ ដូច្នេះហើយទើបអ្នកស្រីតែងតែប្រាប់ខ្លួនឯងថា បាយដែលអ្នកស្រីលក់ឱ្យភ្ញៀវ បើមិនថ្មី មិនឆ្ងាញ់គឺមិនលក់តែម្តង។ ២. ស្វែងរកគំនិតថ្មីៗ៖  អ្នកស្រីបានបន្តទៀតថា  “ការរកស៊ីវាទាមទាឱ្យយើងគិតរកគំនិតថ្មីៗរហូត បើយើងនៅតែប្រើគំនិតចាស់ៗ លក់មិនឈ្នះគេនោះទេ ហើយទោះចង់ ឬមិនចង់អីវ៉ាន់ច្បាស់ជាសល់ពេញស្តុកជាមិនខាន”។ ដោយយល់ឃើញចំណុចនេះហើយ ទើបបាយក្តាំងរបស់អ្នកស្រីមានលក្ខណៈខុសពីគេ  ខណៈបាយគេធ្វើបន្ទះធំៗ តែបើបាយរបស់អ្នកស្រីវិញមានរូបរាងមូលស្អាត ងាយស្រួលដាក់ចូលមាត់ញ៉ាំ។ មិនតែប៉ុណ្ណោះទេអ្នកស្រីបានគិតគូរដល់វេចខ្ចបយ៉ាងប្រណិតផងដែរ គេខ្ចប់ថង់ អ្នកស្រីប្រើកំប៉ុង ងាយស្រួលដាក់ញ៉ាំតាមខ្លួន គេប្រើផ្លាស់ស្ទីក អ្នកស្រីប្រើប្រអប់ក្រដាស់ មានចងបូរថែមទៀត ដែលមើលទៅដូចការដូរជូនមនុស្សពិសេសអញ្ចឹងដែរ។ សហគ្រិនស្ត្រីរូបនេះ បានបន្តទៀតថា នៅពេលដែលរបស់យើងស្អាតមានអនាម័យល្អ មិនខ្វះទេអ្នកត្រូវការ ដូចឥវ៉ាន់របស់អ្នកស្រីផ្ទាល់ បានដាក់លក់នៅតាមម៉ាត និងតាមហាងជាច្រើនកន្លែង ហើយថែមទាំងមានអ្នកលក់ខ្លះយកទៅលក់អនឡាញបន្តថែមទៀត។   ៣. រូបភាព៖ ត្រង់កន្លែងនេះ ស្តាប់ទៅហាក់ដូចសាមញ្ញប៉ុន្តែអ្នកស្រីបានលើកឡើងថា វាពិតជាផ្នែកទាក់ទាញដ៏ធំមួយសម្រាប់អតិថិជន ព្រោះថា រូបភាពក៏ជាចំណុចមួយដែលបង្ហាញថា អ្នកធ្វើមានអនាម័យល្អ ទំនង គួរឱ្យចង់ញ៉ាំជាដើម។	{ "spider_name": "businesscambodia", "scrape_at": "2025-06-14_19:40:32", "date_created": "2023-02-13T04:34:02.672Z", "category": "កំពូលអ្នកលក់", "views": 414, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
រត់ពីក្រុងទៅស្រែ! លោក គីណាល់ ចាយទុនជាង ៨ម៉ឺន$ បើកហាងកាហ្វេក្នុងភូមិ អាចទាញភ្ញៀវចូលពេញៗរាល់ថ្ងៃ	https://business-cambodia.com/articles/le-toul-cafe-	ជាធម្មតាហាងកាហ្វេត្រូវបានគេនិយមបើករកស៊ីនៅកន្លែងដែលមានលក្ខណៈអ៊ូអរមានមនុស្សឆ្លងកាត់ទៅមកច្រើន ឬបើកនៅតំបន់ទេសចរណ៍ជាដើម។ដោយឡែក ប្លែកតែហាងកាហ្វេ Le Toul Café គេចចេញពីការបើកហាងកាហ្វេនៅទីក្រុង ទៅបើកនៅក្នុងភូមិដែលមិនសូវអ៊ូអរទៅវិញ។ ជាក់ស្តែងនៅក្នុងកិច្ចសម្ភាសន៍ជាមួយ Business Cambodia លោក គឹម គីណាល់ បច្ចុប្បន្នជាម្ចាស់ហាងកាហ្វេ ឡឺទួលកាហ្វេ បានឱ្យដឹងថា កាហ្វេ Le Toul Café នេះត្រូវបានបង្កើតឡើងនៅអំឡុងខែ កុម្ភៈ ឆ្នាំ ២០១៨ ដោយលោកបើកដំបូងគឺត្រឹមតែជាលក្ខណៈតូបតូចមួយប៉ុណ្ណោះ លុះក្រោយមកទើបលោកពង្រីកបន្តិចម្តងៗរហូតក្លាយជាហាងកាហ្វេធំ ដែលមានកន្លែងអង្គុយលេងច្រើនមកដល់បច្ចុប្បន្ននេះ។ លោកបានបន្តទៀតថា មូលហេតុដែលនាំឱ្យលោកបើកហាងកាហ្វេនេះឡើង គឺលោកយល់ឃើញថា តំបន់នេះមានអ្នករកស៊ីដីឡូត៍ ចេញចូលច្រើនទើបលោកចង់បើកសម្រាប់ឈ្នួញឬម្ចាស់ដីគាត់មកទិញដីតំបន់នេះ អាចឱ្យគាត់ចូលអង្គុយនឹងញ៉ាំកាហ្វេបាន។ម្ចាស់ហាងកាហ្វេ រូបនេះបានបន្ថែមផងដែរថា លុះក្រោយៗមកបន្ទាប់ពីបើកបានមួយរយៈពេល មានភ្ញៀវចេញចូលមកសាករសជាតិកាហ្វេនៅ Le Toul Café ក៏ធ្វើឱ្យភ្ញៀវជាប់ចិត្តនឹងគុណភាពនៅទីនេះ ដែលនាំឱ្យមានការណែនាំគ្នាជាបន្តបន្ទាប់រហូតធ្វើឱ្យមានគេស្គាល់កាន់តែច្រើនបន្ថែមទៀត។ ប៉ុន្តែទន្ទឹមនឹងភាពជោគជ័យមកដល់សព្វថ្ងៃនេះ ហាងកាហ្វេ Le Toul Café ក៏ធ្លាប់ជួបព្យុះភ្លៀងមិនតិចប៉ុន្មានដែរ ដោយពេលចាប់ផ្តើមដំបូង លោកធ្លាប់ត្រូវមិត្តភក្តិ មនុស្សជុំវិញខ្លួនលើកឡើងនូវមតិអវិជ្ជមានជាច្រើនផងដែរ ដូចជា ថាលោកបើកកាហ្វេនេះលក់ឱ្យស្វាឬឱ្យមនុស្សជាដើម។ប៉ុន្តែបើទោះជាមានមតិមិនល្អយ៉ាងនេះក្តី ក៏មិនបានធ្វើឱ្យលោក គីណាល់ បោះបង់គំនិតនិងក្តីស្រមៃខ្លួនឯងចោលដែរ ផ្ទុយទៅវិញលោកនៅតែបន្តបោះជំហានទៅមុខជានិច្ចរហូតក្លាយខ្លួនជាថៅកែហាងកាហ្វេដ៏ល្បីឈ្មោះ ដែលមានភ្ញៀវចេញចូលពេញៗរាល់ថ្ងៃ។ ដោយឡែក ចំពោះចំណុចពិសេសដែលធ្វើឱ្យ Le Toul Café ល្បីល្បាញខ្លាំងបែបនេះដោយសារតែហាងកាហ្វេមានការតុបតែងខុសពីហាងកាហ្វេដទៃ ដោយមានការរៀបចំបែបលក្ខណៈផ្ទះខ្មែរសម័យបុរាណ ដោយបង្គុំរវាងគ្រឿងទព្វសម្ភារ (គ្រឿងសំណង់)ចាស់ប្រមែប្រមូលយកពីតាមបណ្តាខេត្តនានា និងជញ្ជាំងធ្វើពីបង្អួចស្លាបព្រិលសុទ្ធសាធ ហៅថា “ផ្ទះបង្អួច១០០” និងមានរបស់បុរាណសម្រាប់តាំងលម្អដូចជា ថាសចម្រៀងជំនាន់ដើម វិទ្យុ ឆ្នាំអ៊ុត ឧបករណ៍ភ្លេងខ្មែរ ជាមួយនឹងទេសភាពខាងក្រៅមានការដាំដើមឈើលម្អ ជុំវិញបរិវេណហាងកាហ្វេទាំងមូលដែលធ្វើឱ្យអ្នកដែលបានទៅមានអារម្មណ៍ស្រស់ស្រាយ ជាមួយនឹងអារម្មណ៍ដូចខ្លួនឯងកំពុងនៅសៀមរាប ព្រោះតែការតុបតែង និង ការរៀបចំបែបលក្ខណៈសម័យបុរាណ បានទៅហើយចង់ទៅម្តងទៀតមិនជិនចាយ។ បើនិយាយពីសេវាកម្មវិញគឺរហ័សទាន់ចិត្ត បុគ្គលិកមានភាពរួសរាយរាក់ទាក់ ស្វាគមន៍យ៉ាងកក់ក្តៅ រីឯតម្លៃក៏សមរម្យ រសជាតិអាហារឆ្ងាញ់ញ៉ាំហើយមានអារម្មណ៍ថាដូចបានញ៉ាំម្ហូបនៅផ្ទះយើងអ៊ីចឹង។ហេតុនេះហើយ សម្រាប់បងប្អូនដែលមិនទាន់បានទៅសាករសជាតិ ចំណីអារម្មណ៍ប្លែករបស់ហាង Le Toul Café កុំភ្លេចទៅដល់ទីតាំង Le Toul Café ដែលមានទីតាំងនៅ លើផ្លូវលេខ៤២ ភូមិទួល សង្កាត់ពន្សាំង ខណ្ឌព្រែកព្នៅ រាជធានីភ្នំពេញ៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:32", "date_created": "2023-02-13T03:54:19.774Z", "category": "ចាប់ផ្តើមអាជីវកម្ម", "views": 1522, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
“Maserati Grecale ជំនាន់ថ្មី បង្ហាញខ្លួនទៅកាន់ពិភពលោក”	https://business-cambodia.com/articles/new-maserati-grecale-global-premiere	កម្ពុជា, ថ្ងៃទី 09 ខែកុម្ភៈ ឆ្នាំ 2023 – រថយន្ត Maserati Grecale SUV គឺជារបស់ពិសេសជារៀងរាល់ថ្ងៃ “The Everyday Exceptional” ។ Grecale ធ្វើឱ្យមានតុល្យភាពត្រឹមត្រូវរវាងភាពប៉ិនប្រសប់ ភាពឆើតឆាយ ការអនុវត្ត និងការច្នៃប្រឌិត ធានា នូវការអនុវត្ត ផាសុកភាព និងសុវត្ថិភាព ទាំងអស់ក្នុងពេលតែមួយ។ លក្ខណៈពិសេសទាំងនេះត្រូវបានរួម បញ្ចូលជាមួយសមត្ថភាពបើកបរផ្លូវ លំបាក និងភាពរីករាយក្នុងការបើកបរដោយការចង់បាននៃសន្ទុះល្បឿន។ បង្កើតនៅ Maserati Innovation Lab ក្នុងទីក្រុងម៉ូដឺណា រថយន្ត SUV ថ្មីនេះត្រូវបានផលិតនៅរោងចក្រ Cassino ក្នុងប្រទេសអ៊ីតាលី ។ Grecale គឺជាត្រកូលមួយរបស់ម៉ាកយីហោ Trident ពេញលេញដែលមិនធ្លាប់មាន។ ភាពសម្បូរបែបជា ច្រើននៃម៉ាស៊ីន គឺអាច រកបានទាំង៖ ប្រភេទម៉ាស៊ីនចំហេះក្នុងធម្មតា ម៉ាស៊ីន Hybrid ហើយក្នុងរយៈពេលប្រហែលមួយឆ្នាំទៀត Grecale ក៏នឹងក្លាយជា រថយន្ត SUV អគ្គិសនីទាំងស្រុងដំបូងគេក្នុង ប្រវត្តិសាស្ត្ររបស់ Maserati។ កំណែចំនួន 3 នឹងត្រូវបានបង្ហាញនៅពេលដាក់ឱ្យដំណើរការ៖ ដូចជា GT ដំណើរការដោយម៉ាស៊ីនស៊ីឡាំង ៤ ជាមួយ បច្ចេកវិទ្យាម៉ាស៊ីន Mild Hybird ដែលមានសមត្ថភាពផ្តល់កម្លាំង 300 សេះ។ Modena ជាមួយនឹងម៉ាស៊ីន Mild Hybrid កម្លាំង 330-hp ស៊ីឡាំង 4 និង Trofeo ដ៏មានអានុភាព បំពាក់ដោយម៉ាស៊ីនសាំង 3.0L កម្លាំង 530-hp High Performance ផ្អែកលើម៉ាស៊ីន Nettuno បំពាក់ជាមួយ MC20។ នៅពេលបើកបង្ហាញខ្លួន Grecale ក៏មាននៅក្នុង PrimaSerie ដែលជាការបោះពុម្ព មានកំណត់ត្រឹម 1000 គ្រឿងប៉ុណ្ណោះ។ ដើម្បីបំពេញជួរគឺ Grecale Folgore ដែលជាកំណែរថយន្តអគ្គិសនី 100% ជាមួយនឹងបច្ចេកវិទ្យាកម្លាំង 400V ។ រថយន្ត SUV ស៊េរីថ្មីនេះមានភាពលេចធ្លោនៅក្នុងលក្ខខណ្ឌនៃទំហំធំទូលាយ និងផាសុកភាព ដោយមានលក្ខណៈពិសេសគួរឱ្យចាប់ អារម្មណ៍នៃ “ថ្នាក់ល្អបំផុត” ។ វាល្អបំផុតក្នុងថ្នាក់ ទាក់ទងនឹងទំហំខាងក្នុង សមត្ថភាពបើកបរ ការគ្រប់គ្រង ការបង្កើនល្បឿន (0-100 គីឡូម៉ែត្រ/ម៉ោង ក្នុងរយៈពេល 3.8 វិនាទី – នៅលើ Trofeo) ល្បឿនកំពូល (285 គីឡូម៉ែត្រ/ម៉ោង) ហើយនៅមានគុណភាពសំឡេង និងការប្រើប្រាស់យ៉ាង ទូលំ ទូលាយនៃវត្ថុធាតុដើមល្អដូចជាឈើ កាបោនសរសៃ និងស្បែក។ វិមាត្ររបស់វាគឺជាកត្តាចំបងមួយ៖ នៅក្នុងកំណែ GT Grecale មានប្រវែង 4,846 ម.ម ទទឹងកង់ក្រោយ 2,901 ម.ម, កម្ពស់ 1,670 ម.ម, ទទឹង 2,163 ម.ម (និងកាន់តែអស្ចារ្យនៅក្នុង Trofeo) ។ ការរចនារបស់ Grecale ចាប់យកនិមិត្តសញ្ញាដែលមើលឃើញថ្មីរបស់ Maserati ដែលសម្គាល់ រាល់ ម៉ូដែល ថ្មី ចាប់តាំងពី MC20 ។ ផ្នែកខាងមុខមានក្រឡាចត្រង្គទាប និងរឹងមាំ។ ទម្រង់នេះគឺគួរឱ្យកត់សម្គាល់សម្រាប់ភាព ផ្ទុយគ្នារវាងភាពបរិសុទ្ធ និងបច្ចេកទេស ជាមួយនឹងរាងកាយដែលមានជាតិទឹកខ្ពស់ដែលបង្ហាញពីការបត់ឆ្វេង ទម្រង់មើលឃើញ និងសមាសធាតុបច្ចេកទេស របស់វាដែលត្រូវបានរំលេចដោយការប្រើប្រាស់សរសៃកាបូន។ នៅផ្នែកខាងក្រោយ ភ្លើងខាងក្រោយ Boomerang ត្រូវបានបំផុសគំនិតដោយ Giugiaro 3200 GT និងសមនឹងខ្សែបន្ទាត់ Trapezoidal ដែលធ្វើឱ្យកាន់តែទាក់ទាញដោយឥទ្ធិពល coupé នៃកាប៊ីន ដូចជា រថយន្ត ស្ព័រ។ នៅខាងក្នុង កាប៊ីន លក្ខណៈបច្ចេកទេសលេចធ្លោរួមមាន មុខនាឡិកា Maserati ប្រពៃណី។ ឌីជីថល ជាលើក ដំបូង វាបំប្លែងទៅជា ម៉ាស៊ីនត្រជាក់ក្នុងរថយន្តដែលអាចផ្ទៀងផ្ទាត់បាន ដោយមានការអនុញ្ញាតពីការគ្រប់គ្រង សំឡេង ។ អ្វីគ្រប់យ៉ាងក្លាយជាការប៉ះ ជាមួយនឹងភាពស្អាតស្អំបំផុត។ បច្ចេកវិទ្យានេះត្រូវបានគ្រប់គ្រងពីអេក្រង់៖ អេក្រង់កណ្តាលទំហំ 12.3″ ដ៏ធំបំផុតមិនធ្លាប់មាន នៅក្នុងរថយន្ត Maserati។ បទពិសោធន៍ក្នុងរថយន្តត្រូវបានគ្រប់គ្រងពីប្រព័ន្ធ Maserati Intelligent Assistant (MIA) Multimedia ពី infotainment ដ៏ទំនើប។  សំឡេងនៅក្នុងរថយន្តត្រូវបានរុញទៅដែនកំណត់នៃ ការ រីករាយដោយបទពិសោធន៍សំឡេងគ្រប់ជ្រុងជ្រោយ ធានាដោយសំឡេង គ្រហឹមរបស់ Maserati និង ប្រព័ន្ធសំឡេង Sonus faber 3D ដ៏អស្ចារ្យ។ ប្រព័ន្ធ Sonus faber – ជាស្តង់ដារនៅកម្រិត Premium – រួមបញ្ចូលឧបករណ៌បំពងសម្លេង 14 គ្រាប់ ឬប្រភេទ 21 គ្រាប់តាមតម្រូវការសម្រាប់ប្រភេទ Premium ។ រាល់ការធ្វើដំណើរទាំងអស់ត្រូវបានផ្លាស់ប្តូរទៅជាដំណើរផ្សងព្រេងតែមួយគត់ដែលរួមបញ្ចូលគ្នានូវភាពសុខស្រួលប្រកបដោយថាមពល និងបទពិសោធន៍នៃការបើកបរដែលមិនអាចបំភ្លេចបាន ដែលអាចធ្វើទៅបានដោយការ គ្រប់គ្រងដ៏អស្ចារ្យដែលផ្តល់ដោយប្រព័ន្ធថ្មី 100% Maserati Vehicle Dynamic Control Module (VDCM) និងការគ្រប់គ្រង 360° ដែលវាផ្តល់ជូននៅលើរថយន្ត។ . ជម្រើសនៃការគ្រប់គ្រងពេញលេញ បកប្រែទៅជាភាព ខុសគ្នាយ៉ាងច្បាស់រវាង DRIVE MODES: COMFORT, GT, SPORT, CORSA (Trofeo only) និង OFF-ROAD ។ សម្រាប់ការបង្ហាញខ្លួនមកកាន់ពិភពលោករបស់ Grecale – ព្រឹត្តិការណ៍ឌីជីថលពិសេសនៅលើគេហទំព័ររបស់ ម៉ាកយីហោ (houseof.maserati.com) – Matilda De Angelis និង Alessandro Borghi – ជាឯកអគ្គរដ្ឋ ទូតម៉ាក និងតារាសម្តែង អ៊ីតាលីល្បីៗលំដាប់អន្តរជាតិ – ត្រូវបានជ្រើសរើសដើម្បីបញ្ចូល និងពន្យល់ពីរបៀបដែលម៉ូដែលថ្មី តំណាងឱ្យភាពពិសេសប្រចាំថ្ងៃ។ ក៏មានការចូលរួមផងដែរគឺសិល្បករអ៊ីតាលី Dardust ដោយមានការគាំទ្រ ផ្តាច់មុខសម្រាប់ផ្នែកនៃព្រឹត្តិការណ៍ឌីជីថល។ វិស្វករនៅ Maserati Innovation Lab នៅ Modena បានធ្វើការដោយផ្ទាល់ជាមួយ Dardust ដើម្បី រចនា សំឡេងនៅក្នុងរថយន្ត។ កិច្ចខិតខំប្រឹងប្រែងរួមគ្នាដែលបានកើតឡើងនៅក្នុងការផ្ទេររវាងបច្ចេកវិទ្យា និងការរចនា សំឡេង ដើម្បីប្ដូរតាមបំណង “សំឡេងរោទ៍” ដែលជាការជូនដំណឹងសំឡេងដែលទទួលបាន ដោយ អ្នកប្រើប្រាស់ ជាផ្នែកនៃបទពិសោធន៍បើកបរដ៏អស្ចារ្យនៅលើនាវា Grecale ។ Maserati S.p.A. Maserati ផលិតរថយន្តប្លែកៗគ្រប់ប្រភេទ ដែលអាចស្គាល់បានភ្លាមៗដោយបុគ្គលិកលក្ខណៈពិសេសរបស់ពួកគេ។ អរគុណចំពោះ រចនាប័ទ្ម បច្ចេកវិទ្យា និងតួអក្សរផ្តាច់មុខរបស់ពួកគេ ពួកគេពេញចិត្តនឹងរសជាតិ ដ៏ឈ្លាសវៃ ទាមទារបំផុត ហើយតែងតែជាចំណុច យោងសម្រាប់ឧស្សាហកម្មរថយន្តពិភពលោក។ ប្រពៃណីនៃ រថយន្តដែលទទួលបានជោគជ័យ ពួកគេម្នាក់ៗកំណត់ឡើងវិញនូវអ្វី ដែលធ្វើឱ្យរថយន្តស្ព័រអ៊ីតាលី ទាក់ទងនឹង ការរចនា ការអនុវត្ត ការលួងលោម ភាពឆើតឆាយ និងសុវត្ថិភាព ដែលបច្ចុប្បន្នមានលក់ នៅលើទីផ្សារ អន្តរជាតិ ជាង 70 កន្លែង។ ឯកអគ្គរដ្ឋទូតនៃបេតិកភណ្ឌនេះគឺម៉ាក Quattroporte flagship, Ghibli sport sedan, Levante, SUV ដំបូងដែលផលិតដោយ Maserati, និង Grecale ដែលជាប្រភេទ SUV “ពិសេសប្រចាំថ្ងៃ” ថ្មីទាំងអស់ គ្រប់ម៉ូដែលទាំងអស់ត្រូវបានកំណត់ដោយការប្រើប្រាស់សម្ភារៈគុណភាពខ្ពស់បំផុត និង ដំណោះស្រាយបច្ចេកទេស ដ៏អស្ចារ្យ។ Ghibli, Levante និង Grecale ក៏មាននៅក្នុងកំណែកូនកាត់ផងដែរ។ ជួរពេញលេញ បំពាក់ដោយ ម៉ាស៊ីន Hybrid 4 ស៊ីឡាំង សាំង V6 និង V8 សាំង ប្រភេទប៉ុង ១ ប្រភេទប៉ុង ២ ដែលបង្កប់នូវ DNA នៃដំណើរការ របស់ម៉ាក Trident ។ កំពូលនៃជួរគឺរថយន្តស្ព័រទំនើប MC20 ដំណើរការដោយម៉ាស៊ីន Nettuno V6 ដ៏ល្អឥតខ្ចោះ ដោយរួមបញ្ចូលនូវបច្ចេកវិទ្យា F1 ដែលមាននៅក្នុងអង្គភាពថាមពល នៃ រថយន្ត ផលិត ស្តង់ដារ ជាលើកដំបូង។ សម្រាប់ព័ត៌មានបន្ថែម៖ Maria Conti – Chief Communication Officer, Maserati – maria.conti@maserati.com Davide Kluzer – Product Communication Responsible – davide.kluzer@maserati.com	{ "spider_name": "businesscambodia", "scrape_at": "2025-06-14_19:40:32", "date_created": "2023-02-13T03:08:43.278Z", "category": "PR", "views": 125, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ត្រៀមខ្លួន! មហាសេដ្ឋី៥រូបថា រឿងធំៗទាំងនេះអាចនឹងកើតឡើងក្នុងឆ្នាំ២០២៣	https://business-cambodia.com/articles/what-will-happen-in-this-year	ឆ្នាំ២០២២បានកន្លងផុតទៅជាមួយរឿងរ៉ាវសោកនាដកម្មជាច្រើនទាំងជំងឺរាតត្បាត សង្រ្គាម និងវិបត្តិសេដ្ឋកិច្ចសកល វាយដំច្រុំធាក់ពិភពលោកស្ទើរសន្លប់ រួមទាំងបានបន្សល់ទុកស្លាក់ស្នាមនៃភាពឈឺចាប់ដល់មនុស្សជាតិជាច្រើនលាននាក់។ ចុះតើការចាប់ផ្តើមបើកទំព័រនៃសករាជថ្មីឆ្នាំ២០២៣ នឹងមានហេតុការណ៍អ្វីកើតឡើងខ្លះ? មហាសេដ្ឋីកំពូល៥រូបថា រឿងធំៗខាងក្រោមនេះអាចនឹងកើតឡើងក្នុងឆ្នាំ២០២៣៖ ១/. មហាសេដ្ឋី Elon Musk នាយកប្រតិបត្តិក្រុមហ៊ុន Tesla (TSLA) បានព្រមានថា យើងអាចស្ថិតក្នុង "វិបត្តិសេដ្ឋកិច្ចធ្ងន់ធ្ងរ" ក្នុងឆ្នាំ២០២៣ ដោយបានរំឮកពីការធ្លាក់ចុះសេដ្ឋកិច្ចបន្ទាប់ពីវិបត្តិហិរញ្ញវត្ថុសកលឆ្នាំ ២០០៧-២០០៨ ដែលអាចបណ្តាលឱ្យមានការឈឺចាប់យ៉ាងខ្លាំងដល់អ្នកប្រើប្រាស់ និងវិនិយោគិន។ លោក Elon Musk បានបញ្ជាក់ច្បាស់នៅក្នុងបទសម្ភាសន៍ជាមួយ Bloomberg កាលពីថ្ងៃទី២៣ ខែធ្នូ ឆ្នាំ២០២២ យ៉ាងដូច្នេះថា៖ «ខ្ញុំគិតថាយើងស្ថិតនៅក្នុងវិបត្តិសេដ្ឋកិច្ច ហើយក្នុងឆ្នាំ២០២៣ នឹងជាវិបត្តិសេដ្ឋកិច្ចធ្ងន់ធ្ងរ។ តាមគំនិតរបស់ខ្ញុំ វានឹងអាចប្រៀបធៀបបានទៅនឹងឆ្នាំ ២០០៩។ ខ្ញុំមិនដឹងថាវានឹងអាក្រក់ជាងនេះបន្តិច ឬប្រសើរជាងនេះបន្តិចនោះទេ ប៉ុន្តែខ្ញុំគិតថា វាជាទស្សនៈរបស់ខ្ញុំ ទំនងជាអាចប្រៀបធៀបបាន»។ ២/. មហាសេដ្ឋី Bill Gates សហស្ថាបនិកក្រុមហ៊ុន Microsoft បានចែករំលែកនូវអារម្មណ៍ស្រដៀងគ្នាមួយនៅក្នុងបទសម្ភាសន៍ជាមួយ Fareed Zakaria កាលពីខែឧសភា ឆ្នាំ២០២២ ថា៖ «ពិភពលោកកំពុងឆ្ពោះទៅរកការធ្លាក់ចុះសេដ្ឋកិច្ចនៅក្នុង "អនាគតដ៏ខ្លី" ចំពេលមានការធ្លាក់ចុះនៃ ជំងឺរាតត្បាត និងការឈ្លានពានរបស់រុស្ស៊ីលើអ៊ុយក្រែន»។ ៣/. មហាសេដ្ឋី Jamie Dimon  នាយកប្រតិបត្តិ JP Morgan បានព្រមានអំពី ខ្យល់ព្យុះសេដ្ឋកិច្ចដែលជំរុញដោយជម្លោះនៅអ៊ុយក្រែន និងអតិផរណាខ្ពស់ ហើយបាននិយាយថា៖ «ធនាគាររបស់គាត់កំពុងត្រៀមខ្លួនសម្រាប់ "លទ្ធផលអាក្រក់" ចាប់តាំងពីដើមខែមិថុនា ឆ្នាំ២០២២មកម្ល៉េះ»។ ៤/. មហាសេដ្ឋី Ken Griffin ស្ថាបនិក និងជានាយកប្រតិបត្តិនៃ Citadel បាននិយាយកាលពីខែឧសភា ឆ្នាំ២០២២ យ៉ាងដូច្នេះថា៖ «ប្រសិនបើកម្រិតអតិផរណានៅតែមានប្រហែល ៨.៥% ធនាគារកណ្តាលនឹងត្រូវប្រឹងប្រែងខ្លាំងបំផុត ក្នុងការទាញសេដ្ឋកិច្ចកុំឱ្យធ្លាក់ចូលក្នុងវិបត្តិសេដ្ឋកិច្ចសកល»។ ៥/. មហាសេដ្ឋី Jeff Gundlach នាយកប្រតិបត្តិក្រុមហ៊ុន Doubleline Capital គិតថាមានឱកាស ៧៥% ដែលប្រព័ន្ធធនាគារកណ្តាលរបស់សហរដ្ឋអាមេរិក (Fed) នឹងបង្ខំចិត្តកាត់បន្ថយអត្រាការប្រាក់នៅឆ្នាំ២០២៣ ដើម្បីឆ្លើយតបទៅនឹងហានិភ័យខ្ពស់នៃការធ្លាក់ចុះសេដ្ឋកិច្ចរបស់សហរដ្ឋអាមេរិក។ លោក Gundlach បាននិយាយនៅក្នុងការផ្សាយតាមគេហទំព័ររបស់វិនិយោគិននៅខែធ្នូ ឆ្នាំ២០២២ ដែលរៀបចំដោយក្រុមហ៊ុនរបស់គាត់ DoubleLine Capital តាមរយៈ CNBC ថា៖ «ខ្ញុំគិតថាហាងឆេងប្រហែលជាធំជាង ៧៥% ដែលមានការកាត់អត្រានៅឆ្នាំ២០២៣។ ការដំឡើងអត្រា Jumbo ដោយ Fed ក៏អាចមានន័យថាអតិផរណាធ្លាក់ចុះទាបជាងការរំពឹងទុកផងដែរ»។ គួរជម្រាបផងដែរថា យោងតាមសារព័ត៌មាន Bloomberg បានរាយការណ៍ថា ទ្រព្យសម្បត្តិរួមរបស់មហាសេដ្ឋីទាំង ៥០០នាក់របស់ពិភពលោកបានធ្លាក់ចុះចំនួន ១.៤ ពាន់ពាន់លានដុល្លារក្នុងឆ្នាំ២០២២។ ទ្រព្យសម្បត្តិសរុបរបស់មហាសេដ្ឋីល្បីឈ្មោះ Elon Musk, Jeff Bezos, Changpeng Zhao, និង Mark Zuckerberg បូកបញ្ចូលគ្នាបានធ្លាក់ចុះរហូតដល់ ៣៩២ពាន់លានដុល្លារឯណោះ៕ អត្ថបទដោយ៖ កាន់ ដារ៉ា (ស្មេរពនេចរ) ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:32", "date_created": "2023-02-13T03:01:32.497Z", "category": "ភាពជាអ្នកដឹកនាំ", "views": 13579, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
សាកថ្មលឿនប្រកបដោយទំនុកចិត្ត ជាមួយបច្ចេកវិទ្យាសាកថ្មលឿនកំពូល 67W លើ OPPO Reno8 T នឹងមកដល់ឆាប់ៗ…	https://business-cambodia.com/articles/67-w-super-flash-charge-on-reno-series	សមត្ថភាពខ្លាំងមិនធ្លាប់មាន! លើកនេះក្រុមហ៊ុន OPPO បាននាំយកនូវស្មាតហ្វូនដែលមានកម្លាំងសាកថ្មកំពូលរហូត 67W ដែលធ្វើឲ្យការសាកថ្មកាន់តែរហ័ស ជាមួយកម្រិតសុវត្ថិភាពខ្ពស់នោះគឺស្មាតហ្វូនជំនាន់ថ្មី OPPO Reno8 T Series ។ ដោយក្រុមហ៊ុនបានបញ្ជាក់ថា បច្ចេកវិទ្យាសាកថ្មលឿន 67W SuperVOOC មានលក្ខណៈពិសេសត្រង់ថា សាកថ្ម 5នាទី និយាយទូរស័ព្ទ 5ម៉ោង ហើយសាក 44នាទី បានថាមពល 100%។ បន្ថែមពីនេះ គឺវាសាកថ្មដោយសម្ពាធភ្លើងទាប និងសាកថ្មលឿនទាំងពេលកំពុងលេង។ ដូចនេះ កុំភ្លេចត្រៀមបំពេញថាមពលជីវិតឲ្យកាន់តែរហ័ស និងប្រកបដោយទំនុកចិត្ត ជាមួយបច្ចេកវិទ្យាសាកថ្មលឿនកំពូល 67W SuperVOOC លើស្មាតហ្វូនស៊េរីថ្មី OPPO Reno8 T 5G។ លើកនេះមិនដូចមុន! OPPO Reno8 T ក៏បានបំពាក់នូវរចនាបថដែលមិនធ្លាប់មានពីមុននោះគឺ អេក្រង់កោង 3D ផ្តល់បទពិសោធន៍កាន់តែប្លែកជាងអេក្រង់ធម្មតា ចំណែកផ្ទៃកោងសងខាងផ្តល់ឲ្យអារម្មណ៍ស្រស់ថ្លា និងស្និទ្ធស្នាលរាល់ពេលចាប់កាន់ជាមួយល្បឿនបង្ហាញកម្រិតកំពូល 120Hz រលូនឥតទាក់ និងកម្រិតបង្ហាញច្បាស់ពណ៌ធម្មជាតិរស់រវើក។ បន្ថែមពីនេះទៀត OPPO Reno8 T បានបំពាក់កាមេរ៉ាធំមិនធ្លាប់មាន Portrait ខ្នាតធំទំហំ 108MP ជួយឲ្យយើងថតរូបបានកាន់តែច្បាស់ ពណ៌កាន់តែស្រស់ សាច់រូបភាពកាន់តែលម្អិត ទោះយើងពង្រីកមើល ឬចង់ផ្តិតរូបចេញមកក្រៅក៏នៅតែច្បាស់ល្អដែរ ទាំងរូបមនុស្ស និងទេសភាពគឺច្បាស់លេចធ្លោ។ យ៉ាងម៉េចដែរ! កំពុងតែជាប់ចិត្ត OPPO Reno8 T Series បណ្តើរៗហើយមែនអត់? កុំភ្លេចត្រៀមស្វាគមន៍ការមកដល់របស់ស្មាតហ្វូនស៊េរីថ្មីដែលនឹងមកដល់ឆាប់ៗនេះ។ ចំពោះតម្លៃ និងថ្ងៃប្រកាសចេញលក់នៅមិនទាន់ដឹងនៅឡើយទេ ហើយសម្រាប់ព័ត៌មានលម្អិតបន្ថែមអាចចូលទៅកាន់ផេគផ្លូវការរបស់ OPPO៕	{ "spider_name": "businesscambodia", "scrape_at": "2025-06-14_19:40:32", "date_created": "2023-02-13T02:45:48.044Z", "category": "PR", "views": 667, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
ដំណឹងល្អ ក្រុមហ៊ុនចិនចំនួន ៣ ផ្តល់ជំនួយជាង ៤លានដុល្លារ សង់អគារសំខាន់ៗ ២ នៅកម្ពុជា	https://business-cambodia.com/articles/3-chinese-companies-provide-more-than-4-million-to-build-two-major-buildings-in-cambodia	ក្រុមហ៊ុនធំៗចំនួន៣ របស់ប្រទេសចិនរួមមាន ក្រុមហ៊ុនសាងសង់គមនាគមន៍ចិន, ក្រុមហ៊ុនសាជីវកម្មស្ពានថ្នល់ចិន និងក្រុមហ៊ុន China Metro Group Limited ផ្ដល់ជំនួយប្រមាណជាង៤ លានដុល្លារ ដល់កម្ពុជាក្នុងការសាងសង់អគារសំខាន់ចំនួន២ មានអគារវិទ្យាស្ថានសម្តេចតេជោសែន សាធារណការ និងដឹកជញ្ជូន និងអគារពន្ទីរពេទ្យតេជោសែន កោះធំ ស្រុកកោះធំ ខេត្តកណ្តាល។ នេះបើយោងតាមការចុះផ្សាយរបស់ក្រសួងសាធារណការ និងដឹងជញ្ជូន កាលពីថ្ងៃទី១០ ខែកុម្ភៈ ឆ្នាំ២០២៣។ ប្រភពខាងលើបានឱ្យដឹងថា អគារសំខាន់ចំនួន២ ខាងលើនេះមានតម្លៃសរុបជាង៤លានដុល្លារ ដោយជំនួយទី១ មានតម្លៃ ២,៥លានដុល្លារ សម្រាប់សាងសង់អគារវិទ្យាស្ថានសម្តេចតេជោសែន សាធារណការ និងដឹកជញ្ជូនចំនួន ១ខ្នង កម្ពស់ ៤ជាន់ ដែលរួមមានបន្ទប់សិក្សា ការិយាល័យរដ្ឋបាល មន្ទីរពិសោធន៍ និងការបំពាក់សម្ភារសិក្សា និងឧបករណ៍បច្ចេកទេសពិសោធន៍ទំនើបៗ។ ដោយឡែកចំណែកជំនួយទី២ មានតម្លៃ២លានដុល្លារ គឺសម្រាប់ជួយសាងសង់អគារពន្ទីរពេទ្យតេជោសែន កោះធំ ស្រុកកោះធំ ខេត្តកណ្តាល។ សូមជម្រាប់ផងដែរថា គិតមកទល់បច្ចុប្បន្ន ការដ្ឋានសាងសង់អគារមន្ទីរពេទ្យតេជោ សែន កោះធំនេះ សម្រេចបាន ៨០.៥១% ហើយ ខណៈ អគារនេះបើកការដ្ឋានសាងសង់កាលពីថ្ងៃទី១៤ ខែកុម្ភៈ ឆ្នាំ២០២២ ដោយគ្រោងបញ្ចប់ការសាងសង់ឱ្យរួចជាស្ថាពរ និងដាក់ដំណើរការជាផ្លូវការនៅខែមិថុនាឆ្នាំ២០២៣ ខាងមុខនេះ៕  អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:32", "date_created": "2023-02-13T02:41:14.179Z", "category": "អចលនទ្រព្យ", "views": 455, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ក្បួនពេញនិយម! ប្ដីប្រពន្ធដោះបំណុលកម្ចីទិញផ្ទះជាង២៣ម៉ឺន$ ប្រើពេល៥ឆ្នាំតាមក្បួនពេញនិយមទាំងនេះ	https://business-cambodia.com/articles/a-couple-get-out-of-debt-in-just-5-years	ស្របពេលដែលមនុស្សជាច្រើនកំពុងលង់ក្នុងបំណុលរកផ្លូវចេញស្ទើរតែមិនរួច ប្ដីប្រពន្ធមួយគូបែរជាអាចដោះបំណុលអស់ជាង ២៣ម៉ឺនដុល្លារ ក្នុងរយៈពេលត្រឹម៥ឆ្នាំ ព្រមទាំងអាចកសាងទ្រព្យសម្បត្តិក្លាយជាសេដ្ឋីប្រាក់លានដុល្លារថែមទៀតផង។ នេះបើយោងតាមការចុះផ្សាយរបស់សារព័ត៌មាន Insider។ ប្រភពបដដែលបានឱ្យដឹងថា លោក Brennan និងអ្នកស្រី Erin Schlagbaum បានជាប់បំណុលថ្លៃផ្ទះ ប្រមាណជាង ២៣៤,០០០ដុល្លារ ព្រមទាំងកម្ចីសិស្ស កម្ចីទិញឡាន និងកម្ចីមួយចំនួនទៀត សរុបទាំងអស់គឺលើសពី ៣០ម៉ឺនដុល្លារ។ ខាងក្រោមនេះជាវិធីដែលប្ដីប្រពន្ធមួយគូនេះ ប្រើសម្រាប់ដោះស្រាយបញ្ហាបំណុលដែលពួកគាត់ជួប ដែលវាសុទ្ធសឹងតែក្បួនដ៏ពេញនិយមបំផុត៖ ទី១. បណ្ដុះចំណេះដឹងហិរញ្ញវត្ថុ៖ ពួកគាត់បានចាប់ផ្ដើមពីការទាញយកចំណេះដឹងហិរញ្ញវត្ថុដាក់ក្នុងខ្លួន ដើម្បីអាចរកឃើញផ្លូវចេញពីបំណុល តាមរយៈការមើល យូធូប ឬអាបសៀវភៅជាដើម។ ទី២. ប្រើក្បួនដុំព្រិល៖ ដំបូងគាត់ធ្វើការកត់ត្រារាល់បំណុលដែលពួកគាត់មានទាំងអស់ចូលទៅក្នុងក្រដាសមួយ ដោយបែងចែកទៅតាមអត្រាការប្រាក់ ទាបនិងខ្ពស់។ បន្ទាប់មកអ្នកទាំងពីរ ចាប់ផ្ដើមដោះបំណុលដែលមានការប្រាក់ខ្ពស់ជាងគេមុន ជាបន្តបន្ទាប់រហូតដល់អស់។ ទី៣. កាត់បន្ថយចំណាយ៖ ពួកគាត់ពិនិត្យមើលការចំណាយរយៈពេល២ ខែចុងក្រោយ ដើម្បីស្វែងយល់ពីប្រភពចំណាយដែលពួកគាត់មាន ហើយចាប់ផ្ដើមកាត់បន្ថយច្រកណាដែលមិនសូវចាំបាច់ចេញ ដើម្បីសល់លុយខ្លះសម្រាប់ដោះស្រាយបំណុល។ ក្នុងនោះពួកគាត់រកឃើញថា ការកាត់បន្ថយការញ៉ាំអាហារខាងក្រៅ ព្រមទាំងការចំណាយដោយមិនដឹងខ្លួនមួយចំនួនទៀត ជួយឱ្យអ្នកទាំងពីរ សល់ប្រាក់ជាង ១ពាន់ដុល្លារក្នុងមួយខែ សម្រាប់ដោះបំណុលបន្ថែម។ ទី៤. តាមដាន៖ ប្ដីប្រពន្ធមួយគូនេះ ត្រួតពិនិត្យរបាយការណ៍បំណុលដែលគាត់មានជាប្រចាំ ដើម្បីជាការរំលឹក និងជាការលើកទឹកចិត្តឱ្យខ្លួនឯងមានកម្លាំងបន្ត នៅពេលដែលឃើញបំណុលថយចុះជាលំដាប់ រៀងរាល់ខែ។ សូមជម្រាបផងដែរថា ដោយសារតែសកម្មភាពខាងលើនេះហើយ ដែលជួយឱ្យអ្នកទាំង២ អាចដោះបំណុលអស់ជាច្រើនក្នុងពេលត្រឹមតែ៥ឆ្នាំ។ ហើយវាក៏ជាការបណ្ដុះគំនិតសន្សំសំចៃ ជួយឱ្យពួកគាត់លែងប្រើលុយខុស ឈប់បង្កើតបំណុលមិនល្អ និងមានជំនាញប្រើប្រាស់លុយជាងមុន រហូតអាចបង្កើតទ្រព្យបានជាង ១លានដុល្លារ ក្លាយជាសេដ្ឋីប្រាក់លាននៅវ័យត្រឹមតែ ខ្ទង់៣០ឆ្នាំប៉ុណ្ណោះ៕ អត្ថបទបន្ទាប់៖ https://business-cambodia.com/articles/tips-to-build-good-credit-scores-for-loan អត្ថបទដោយ៖ សូ សុខលី ចង់បានគំនិតល្អៗ សម្រាប់ដោះស្រាយបញ្ហាបំណុល សូមចុចចូលគ្រុប Telegram មួយនេះ៖ ( https://t.me/so_soklyofficial )	{ "spider_name": "businesscambodia", "scrape_at": "2025-06-14_19:40:32", "date_created": "2023-02-12T11:35:41.667Z", "category": "ហិរញ្ញវត្ថុ", "views": 15703, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
HANUMAN VIP LOUNGE នៅផ្សារទំនើប AEON MALL សែនសុខ ចាប់ផ្តើមបើកដំណើរការជាផ្លូវការហើយ	https://business-cambodia.com/articles/hanuman-vip-lounge-at-aeon-mall-sen-sok-officially-opened	ដើម្បីជាតម្រូវការ នឹងភាពងាយស្រួលដល់អតិថិជនដែលតែងតែគាំទ្រនូវគម្រោងលំនៅឋានរបស់ក្រុមហ៊ុន ហនុមាន អ៊ីស្ទេត (Hanuman Estate) បានបើកដំណើរការជាផ្លូវការនូវ ហនុមាន វីអាយភី ឡោញ (Hanuman VIP Lounge) ដែលស្ថិតនៅក្នុងផ្សារទំនើប អ៊ីអនម៉ល សែនសុខ (AEON Mall sen sok) ដើម្បីជាភាពងាយស្រួល ក្នុងការផ្ដល់ព័ត៌មាន នៃគម្រោង ដឹ អាណាចក្រ (The Anajak) និងគម្រោង ដឹ វីន វីន (The Win Win)។ មិនត្រឹមតែជាទីកន្លែងសម្រាប់អតិថិជនទទួលព័ត៌មានប៉ុណ្ណោះទេ ប៉ុន្តែអតិថិជនទាំងអស់នឹងទទួលបានការប្រឹក្សាយោបល់ មុនពេលសម្រេចចិត្តកក់ ឬទិញ ជាមួយទីកន្លែងដែលមានផាកសុខភាព។ លើសពីនេះទៅទៀត ដើម្បីជាការអបអរនូវការបើកដំណើរការនេះ ហនុមាន អ៊ីស្ទេត សូមណែនាំនូវប្រភេទផ្ទះថ្មី វីឡាភ្លោះ គង្គារ ប្រភេទប៊ី (KONGKEA Twin Villa B) តម្លៃពិសេសត្រឹមតែជាង$12មឺុន បង់ប្រចាំខែត្រឹមតែ $598 គ្មានការប្រាក់ គ្មានប្រាក់កក់ រំលស់ដើមសុទ្ធ រយៈពេលវែង អាចចរចាពេលវេលាបង់ប្រាក់ទៅតាមស្ថានភាពចំណូលរបស់លោកអ្នកផ្ទាល់ ដែលស្ថិតនៅក្នុងគម្រោង ដឹ អាណាចក្រ គម្រោង ដឹ អាណាចក្រ ទំហំជាង 300 ហិកតា នៅតាមបណ្តោយផ្លូវជាតិលេខ5 ត្រឹមតែ 15នាទី ពី ផ្សារទំនើប អ៊ីអន សែនសុខ។ លោកអ្នកក៏អាចសាកសួរព័ត៌មានអំពីគម្រោង ដឹ វីន វីន (The Win Win) របស់ក្រុមហ៊ុន ហនុមាន អ៊ីស្ទេតដូចគ្នា ដែលគម្រោងដីខ្នាតវីឡា តម្លៃចាប់ពីជាង $9មឺុន ផ្ទះអាជីវកម្ម តម្លៃតែជាង $12មឺុន ជាប់ផ្លូវរដ្ឋ 30ម៉ែត្រ សល់ដីមុខផ្ទះ 7ម៉ែត្រ និង ដីក្រោយផ្ទះ 2ម៉ែត្រ ស្ថិតនៅលើផ្លូវមហាវិថី ឈ្នះឈ្នះ ក្បែរផ្លូវហាណូយ។ ព័ត៌មានបន្ថែមទាក់ទងនឹងគម្រោងទាំងពីរ របស់ក្រុមហ៊ុន ហនុមាន អ៊ីស្ទេតសូមចូលទៅកាន់page ផ្លូវការ៖The Win Win by Hanuman Estate The Anajak by Hanuman Estate កុំភ្លេចអញ្ជើញមកសាកសួរព័ត៌មានអំពីគម្រោងទាំងពីរនៅ ហនុមាន វីអាយភី ឡោញ (Hanuman VIP Lounge) ផ្សារទំនើប អ៊ីអនម៉ល សែនសុខ (AEON Mall sen sok) ទាំងអស់គ្នា។ សម្រាប់ព័ត៌មានបន្ថែមសូមទំនាក់ទំនងតាមរយៈលេខទូរសព្ទ៖ 093 903 330 / 078 913 330 ឬចូលរួមជាមួយ Telegram Channel:  https://t.me/hanumanestate៕	{ "spider_name": "businesscambodia", "scrape_at": "2025-06-14_19:40:32", "date_created": "2023-02-12T10:28:30.920Z", "category": "PR", "views": 152, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
បើកហាង៣ខែហើយ តែស្ងាត់ដូចចោរលួចសេះ! អ្នកគួរតែពិនិត្យមើលចំណុចទាក់ភ្ញៀវ២នេះឡើងវិញ	https://business-cambodia.com/articles/3tips-sale-business	បញ្ហាធំក្នុងការចេញរកស៊ីដំបូងៗតែងតែជួបរឿង មិនសូវមានគេស្គាល់ មិនសូវមានភ្ញៀវ ដោយជៀស មិនផុតឡើយ ខណៈអ្នកខ្លះស៊ូមិនបានប៉ុន្មានផងឈានដល់ការបិទហាង ជំពាក់គេជុំទិសក៏មានដែរ។ ជុំវិញបញ្ហាដ៏ស្មុគស្មាញនេះ យើងសូមលើកយករបៀបខ្លះៗដែលអាចទាក់ចិត្តភ្ញៀវចូលកន្លែងយើងកាន់តែច្រើន។ នេះបើតាមការដកស្រង់ចេញពីសារពត៌មាន Forbes ។ ១. ធ្វើការផ្សព្វផ្សាយតាមរយៈបណ្តាញសង្គម៖ អ្នកមិនអាចព្រងើយកន្តើយនឹងប្រព័ន្ធផ្សព្វផ្សាយសង្គមបានទេព្រោះ វាជាកន្លែងវេទមន្តសម្រាប់ជប់ភ្ញៀវមកកាន់កន្លែងយើង។ ជាកាពិតណាស់ ប្រព័ន្ធផ្សព្វផ្សាយសង្គមអាចជួយអ្នកឱ្យមានទំនាក់ទំនងជាមួយអតិថិជនរបស់អ្នកនឹងជួយអាជីវកម្មអ្នកដូចជា៖ ជួយជូនពត៌មានដល់អតិថិជនបានចំគោលដៅ ងាយស្រួលក្នុងការស្រាវជ្រាវនៅលើប្រព័ន្ឋអុីធើណែត និងជួយឱ្យភ្ញៀវស្គាល់នៅយីហោរបស់អ្នកជាងមុន តាមរយៈការផ្សព្វផ្សាយ។ ២. សុំមតិកែលម្អដោយស្មោះត្រង់៖ បើយោងតាមការផ្សព្វផ្សាយរបស់សារពត៌មាន Forbes កាលពីពេលកន្លងនេះបានឱ្យដឹងថា ការបង្កើតវប្បធម៌មតិសួរត្រឡប់មិនត្រឹមតែជាគន្លឹះសម្រាប់កំណើនអាជីពរបស់អ្នកប៉ុណ្ណោះទេ ប៉ុន្តែការស្រាវជ្រាវមួយចំនួនបានរកឃើញថាវាក៏ជាកត្តាជំរុញដ៏សំខាន់បំផុតនៃលទ្ធផលវិជ្ជមាននៃស្ថាប័ន និងហិរញ្ញវត្ថុផងដែរ។ មួយវិញទៀត វាក៏អាចជួយអ្នកក្នុងការបង្កើតទំនាក់ទំនងឱ្យកាន់តែស្អិតរមួតជាមួយយើងកាន់តែខ្លាំង ហើយមិនត្រឹមតែប៉ុណ្ណោះទេ យើងថែមទាំងចំណេញដែលទទួលបាននៅការរិះគន់ក្នុងន័យស្ថាបនា និងគូសបញ្ជាក់ពីស្នាដៃយើងផងដែរ ដែលជាមេរៀនល្អមួយដើម្បីជាកែខៃមុខជំនួញយើងកាន់តែខ្លាំង។ បញ្ជាក់ឱ្យច្បាស់ថាអ្នកចង់បានមតិកែលម្អដោយស្មោះត្រង់ ព្រោះវានឹងជួយអ្នកឱ្យរីកចម្រើនយ៉ាងពិតប្រាកដ។ គួរជម្រាបផងដែរថា គន្លឹះ៣ខាងលើនេះយើងមិនអាចមើលរំលងមួយណាបានទេ ព្រោះថាបើអ្នកខ្វះការផ្សព្វផ្សាយ យីហោរបស់អ្នក អ្នកស្គាល់ក៏មានមិនច្រើន ហើយបើរើសទីតាំងខុសក៏ខ្វះអ្នកគាំទ្រ ហើយចុងក្រោយនោះដើម្បីឱ្យការលក់ដូររបស់អ្នកមានអ្វីថ្មីៗ លុះត្រាតែយើងសុំយោបល់អ្នកជំុវិញខ្លួន ។	{ "spider_name": "businesscambodia", "scrape_at": "2025-06-14_19:40:32", "date_created": "2023-02-12T10:12:41.868Z", "category": "កំពូលអ្នកលក់", "views": 374, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ប្រយ័ត្នប៉ះក្លែងក្លាយ! មើលតែប៉ុន្មានចំណុចនេះ អ្នកលែងភ័យខ្លាចប៉ះក្រដាសប្រាក់ដុល្លារក្លែងក្លាយហើយ	https://business-cambodia.com/articles/how-to-identify-if-usd-bill-real-or-fake	មានបងប្អូនយើងមិនតិចទេ ដែលធ្លាប់កាន់ក្រដាសប្រាក់១០០ដុល្លារអាមេរិក តែមិនទាន់ដឹងថាតើក្រដាសប្រាក់ដុល្លារក្លែងក្លាយនិងដុល្លារពិតប្រាកដគេសម្គាល់ដូចម្ដេច ខណៈក្រដាសប្រាក់ដុល្លារជាពិសេសក្រដាស១០០ដុល្លារមានជនខិលខូចបន្លំច្រើន។ ដើម្បីជាជំនួសសម្រាប់បងប្អូន ចៀសវាងប៉ះចំក្រដាស១០០ដុល្លារក្លែងក្លាយឬហៅម្យ៉ាងទៀតថាដុល្លារខ្មោចនោះ ថ្ងៃនេះ Business Cambodia សូមបង្ហាញបងប្អូនពីរបៀបមើលក្រដាសប្រាក់១០០ដុល្លារពិតប្រាកដ។ ១. មើលលើ Serial number លេខserial number គឺបង្ហាញថាក្រដាស១០០ដុល្លារនោះជាស៊េរីក្រដាសប្រាក់បោះពុម្ពនៅឆ្នាំណា។ ជាក់ស្ដែងបើក្រដាស១០០ដុល្លារបោះពុម្ពចាប់ពីឆ្នាំ២០០៩មកដល់ច្ចុប្បន្នគឺSerial number គួរតែចាប់ផ្ដើមដោយអក្សរ J និងអក្សរL។ សូមមើលរូបខាងក្រោមនេះ។ ២. យកម្រាបដៃស្ទាប់លើស្មាតា១០០ដុល្លារ  មកអ្នកទទួលបានក្រដាស១០០ដុល្លារពីអ្នកណាម្នាក់ អ្នកអាចយកម្រាបដៃស្ទាបលើកអាវឬស្នារបស់លោកតា១០០ដុល្លារ។ ពេលអ្នកស្ទាប់ អ្នកនឹងមានអារម្មណ៍ថាវាមានសភាពគ្រើមៗ ដែលនេះបញ្ជាក់ថាដុល្លារពិតប្រាកដ។ ៣. រូបជួងនឹងប្ដូរពីពណ៌ទង់ដែងទៅបៃតង  នៅខាងមុខក្រដាសប្រាក់ដែលមានរូបតាដុល្លារ អ្នកនឹងឃើញរូបជួងមួយដែលមានពណ៌ទង់ដែង។ ត្រង់នេះបើអ្នកយកក្រដាសប្រាក់មកកាន់ហើយផ្អៀងមើលឬមើលពំហៀង អ្នកនឹងឃើញរូបជួងនឹងប្ដូរពីពណ៌ទង់ដែងមកពណ៌បៃតង។ សូមមើលរូបខាងក្រោម។ ៤. មើលចំណុចខៀវចំកណ្ដាលក្រដាសប្រាក់   ចំណុចកណ្ដាលពណ៌ខៀវៗ បើអ្នកសង្កេតមើលនឹងឃើញថាវាចោះទម្លុះក្រដាសប្រាក់ពីលើមកក្រោម។ មិនតែប៉ុណ្ណោះត្រង់ចំណុចខៀវៗនេះក៏មានបង្កប់នូវលេខ១០០ជាច្រើន ហើយលេខ១០០នេះវានឹងធ្វើចលនា បើអ្នកយកក្រដាសប្រាក់មកធ្វើចលនាផ្អៀងចុះឡើងនោះលេខ១០០វានឹងធ្វើចលនាចុះឡើងដូចគ្នា។ សូមមើលរូបខាងក្រោម។ ៥. ស្រមោលតា១០០ដុល្លារ  ពេលទទួលបានក្រដាសប្រាក់១០០ដុល្លារ អ្នកអាចយកមកកាន់ហើយដាក់ឲ្យត្រូវនឹងពន្លឺនោះអ្នកនឹងឃើញស្រមោលរូបតាដុល្លារដែលស្ថិតនៅផ្នែកខាងស្ដាំនៃក្រដាសប្រាក់ ដែលនេះគឺជាចំណុចស្គាល់មួយថាវាជាក្រដាសប្រាក់ពិតប្រាកដ។ គួរបញ្ជាក់ផងដែរថា បើអ្នកជាអ្នករកស៊ី លក់ដូរដែលទទួលក្រដាសប្រាក់ច្រើនៗ អ្នកអាចប្រើម៉ាស៊ីនក្នុងការត្រួតពិនិត្យក្រដាសប្រាក់ដើម្បីចៀសវាងប៉ះចំក្រដាសប្រាក់ក្លែងក្លាយ៕	{ "spider_name": "businesscambodia", "scrape_at": "2025-06-14_19:40:32", "date_created": "2023-02-12T10:09:20.535Z", "category": "ហិរញ្ញវត្ថុ", "views": 853, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
កុំខ្ជះខ្ជាយវ័យមាសពេជ្រ! អាយុចូល២០ឆ្នាំ យុវជនគួរត្រៀមរឿង៥យ៉ាង ជាវត្ថុទិព្វប្រចាំជីវិត	https://business-cambodia.com/articles/20-5-things-youth-should-do	ស្លឹកឈើចាកមែក ដើម្បីលាស់ត្រួយថ្មី ចាកចេញពីរង្វង់ក្តីសុខ ព្រោះវ័យនិងអាយុកាល។ ប្រៀបដូចមនុស្សត្រូវផ្លាស់ប្តូរវ័យដើម្បីស្វែងរកទីលូតលាស់ថ្មីដើម្បីដល់គោលដៅពេញចិត្ត។ វ័យខ្ទង់២០ មិនចង់ដេកភ័យថ្ងៃអនាគត គប្បីខិតខំស្វែងរកវត្ថុទិព្វធំៗទាំង៥ ជាទ្រព្យប្រចាំជីវិត។ ១. ក្រដាសទិព្វ៖ លុយ១កាក់១សេន បើមិនសន្សំលេងៗ ពិបាកកាន់ទ្រព្យ។ គោលការណ៍សកលជាច្រើនតែងចែងថាជាការពិតមនុស្សចេះសន្សំគឺកើតជាអ្នកមាន។ ដូច្នេះហើយក្នុងនាមជាយុវវ័យទោះមិនអាចសន្សំលុយរាប់រយដុល្លារយ៉ាងណាក៏គួរចេះចាត់ចែងលុយឱ្យចំទិសដៅ ទុកបម្រើជាប្រយោជន៍ជិតឆ្ងាយធ្វើឱ្យយើងរីកចម្រើនទាំងបញ្ញានិងស្មារតី។ ២.យុទ្ធសាស្រ្តមុំ២៖ ក្នុងជីវិតមនុស្សអាចធ្វើរឿង២យ៉ាង៖ គឺរៀនពីកំហុសខ្លួនឯងនិងបទពិសោធន៍អ្នកដទៃ។ ពូកែគង់មានធ្លាយ ឆ្លាតគង់មានល្ងង់ មេរៀនពីអ្នកដទៃគុណតម្លៃនាំឱ្យយើងស្គាល់ផ្លូវ កំហុសខ្លួនឯងនាំឱ្យយើងមានយុទ្ធសាស្រ្តមានទិសដើម្បីដៅ។ ៣.កម្តៅ៥ឆ្នាំ៖ បេះដូងពុះកញ្ជ្រោលស្វែងរកគោលដៅ ៥ឆ្នាំច្ខុកវិស័យដូចភ្នែកឥន្រ្ទី មានជីវិតមិនមែនត្រឹមតែរស់កំដរលោក តែអាចគូសវាសពិភពលោករបស់ខ្លួនឯង។ ៤. នាំឱ្យដឹកឬដឹកឱ្យនាំ?៖ កូនសោតែ១គត់របស់មនុស្សដើម្បីឈ្នះ គឺអាចគ្រប់គ្រងចិត្តខ្លួនឯង ដឹកនាំខ្លួនឯង។តើយើងព្រមឱ្យជីវិតដឹកនាំយើងរស់តាមវាសនាឬយើងដឹកនាំខ្លួនឯងបង្កើតវាសនាឱ្យខ្លួនឯង? ៥.ពរជ័យ៖ ស្មារតី បញ្ញា រាងកាយ សុខភាព ជារបស់ទ្រព្យដែលទេវតា ព្រះរស់ ផ្តល់ឱ្យយើងមានវត្តមានលើផែនដី គួរថែរក្សាពរជ័យទាំងនេះ។ ដូច្នេះមានកម្លាំងចិត្តគ្រប់គ្រាន់ ដឹងថាហេតុអ្វីយើងត្រូវដើម្បីធ្វើរឿងណាមួយ។ យ៉ាងមិញខាងលើនេះគឺជាសារតឿនចិត្ត ពញ្ញាក់ស្មារតី ដល់ក្រុមមនុស្សដែលស្ថិតក្នុងវង្វង់ពណ៌មាស ដើម្បីក្លាយជាអ្នកឈ្នះ ឈ្នះលើខ្លួនឯង សម្រេចចិត្តយ៉ាងណាដើម្បីឈ្នះអ្នកដទៃ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:32", "date_created": "2023-02-12T10:03:06.752Z", "category": "ភាពជាអ្នកដឹកនាំ", "views": 602, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ធ្វើដំណើរផ្លូវណាក៏បាន! ក្រៅពីផ្លូវល្បឿនលឿន ពេលនេះក្រុមហ៊ុនចិន ក៏បានសិក្សាផ្លូវទឹកតភ្ជាប់ពីភ្នំពេញទៅសៀមរាបដែរ	https://business-cambodia.com/articles/expressway-port-phnom-penh-siem-reap	កាលពីពេលថ្មីៗកន្លងទៅនេះ ក្រុមហ៊ុនចិនចំនួន ៣ រួមមាន ក្រុមហ៊ុនសាងសង់គមនាគមន៍ចិន, ក្រុមហ៊ុនសាជីវកម្មស្ពានថ្នល់ចិន និងក្រុមហ៊ុន China Metro Group Limited បានលើកឡើងថា ខ្លួនបានបញ្ចប់ការសិក្សាបឋមលើគម្រោងស្ដារផ្លូវទឹកតភ្ជាប់ពីភ្នំពេញទៅសៀមរាបហើយ។ ដោយការលើឡើងនេះត្រូវបានធ្វើឡើងនៅក្នុងជំនួបជាមួយសម្ដេចតេជោ ហ៊ុន សែន នាយករដ្ឋមន្ដ្រីនៃព្រះរាជាណាចក្រកម្ពុជា កាលពីថ្ងៃទី៩ ខែកុម្ភៈ ឆ្នាំ២០២៣។ យោងតាមការដកស្រង់ពីក្រសួងសាធារណការ និងដឹកជញ្ជូន នៅក្នុងជំនួបនោះ ក្រុមហ៊ុនខាងលើបានជម្រាបជូនសម្ដេចតេជោថា ពួកគេបានបញ្ចប់ការសិក្សាបឋមគម្រោងស្តារផ្លូវទឹកទន្លេសាប ភ្នំពេញ សៀមរាប និងបានប្រគល់ជូនក្រសួងសាធារណការ និងដឹកជញ្ជូនរួចរាល់ហើយផងដែរ។ យ៉ាងណាក្រៅពីគម្រោងស្ដារផ្លូវទឹកពីភ្នំពេញទៅខេត្ដសៀមរាបនេះ កាលពីពេលថ្មីៗកន្លងទៅ ក៏មានក្រុមហ៊ុនធំៗចំនួន ៤ បានស្នើសុំរាជរដ្ឋាភិបាលដើម្បីធ្វើការសិក្សាសាងសង់ផ្លូវល្បឿនលឿនពីភ្នំពេញទៅកាន់ខេត្ដសៀមរាបផងដែរ។ ហើយបើតាមការបញ្ជាក់ពីឯកឧត្ដម ស៊ុន ចាន់ថុល ទេសរដ្ឋមន្រ្ដី រដ្ឋមន្ដ្រីក្រសួងសាធារណការ និងដឹកជញ្ជូន បច្ចុប្បន្នគម្រោងនេះបាននឹងកំពុងធ្វើការសិក្សាសម្រាប់ការសាងសង់ដូចគ្នា៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:32", "date_created": "2023-02-12T09:33:39.861Z", "category": "អចលនទ្រព្យ", "views": 535, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ខ្លាំងមែន! កីឡាករគុនខ្មែរ ធឿន ធារ៉ា មានប្រវត្តិប្រកួតមិនធម្មតា ធ្លាប់ល្បីកក្រើកពេញស្រុកថៃ	https://business-cambodia.com/articles/thoeun-theara	កាលពីម្សិលមិញ កីឡាករគុនខ្មែរ ធឿន ធារ៉ា បានឈ្នះខ្សែក្រវាត់ I PCC KUN KHMER Would CHAMPIONSHIP របស់ទូរទស្សន៍ Town HDTV ដោយយកឈ្នះកីឡាករប្រេស៊ីល ក្នុងការប្រកួត WURKZ ប្រដាល់គុនខ្មែរប្រចាំប្រទេស និងធ្លាប់មានកេរ្តិ៍ឈ្មោះល្បីល្បាញពេញស្រុកថៃ។ តើបុរសម្នាក់នេះមានប្រវត្តិបែបណាខ្លះលើសមរភូមិក្បាច់គុន? អ្នកលេងផ្លែកែងវ័យ២៥ឆ្នាំ ធឿន ធារ៉ា មានកម្ពស់១,៧៥ម៉ែត្រ ទម្ងន់៧២គីឡូក្រាម ធ្លាប់ប្រកួតចំនួន១១៨ដង ឈ្នះចំនួន៨៤ដង ចាញ់ចំនួន២៧ដង ស្មើរចំនួន០៦ដង និងផ្ដួលគូប្រកួតឲ្យសន្លប់ចំនួន៣៧ដង។ លើសពីនេះ លោកបានក្លាយជាកីឡាករគុនខ្មែរដំបូងគេដែលដណ្តើមបានខ្សែក្រវាត់ Thai Fight និងពានរង្វាន់ស្តេចថៃ ឆ្នាំ២០២២ បន្ទាប់ពីរូបលោកបានវាយកែងបណ្តាលឱ្យជើងខ្លាំងចាស់វស្សារបស់ថៃ Saiyok Sakchainrong បែកធំ និងត្រូវបានគ្រូពេទ្របញ្ឈប់ត្រឹមទឹកទី១ សម្រាប់ការប្រកួតផ្តាច់ព្រ័ត្រដណ្តើមខ្សែក្រវាត់នេះក្នុងប្រភេទទម្ងន់៧២,៥គីឡូក្រាម។ ជាមួយការឈ្នះខ្សែក្រវាត់ Thai Fight លោក ធឿន ធារ៉ា ទទួលបានប្រាក់រង្វាន់សរុបជិត៣ម៉ឺនដុល្លារ ហើយរូបលោកក៏ទទួលបានប្រាក់ឧបត្ថម្ភពីជនរួមជាតិជាច្រើនទៀតផងដែរ ព្រោះគ្រប់គ្នា ពិតជារំភើបខ្លាំងបំផុត ដែល ធារ៉ា បានផ្តួលខ្លាកំណាចប្រចាំនៅ Thai Fight សៃយុគ បានសម្រេច ខណៈកីឡាករកម្ពុជាច្រើននាក់ណាស់ បានសន្លប់ និងចាញ់ នៅលើសង្វៀនមួយនេះ ពោលគឺមានតែ សេន ប៊ុនថេន និង កែវ រំចង់ ប៉ុណ្ណោះ ដែលធ្លាប់ឈ្នះនៅ Thai Fight កន្លងមក ប៉ុន្តែនោះគ្រាន់តែជាការប្រកួតមិត្តភាពអន្តរជាតិប៉ុណ្ណោះ មិនមែនជាការប្រកួតដណ្តើមខ្សែក្រវាត់ដូច ធឿន ធារ៉ា នោះឡើយ។ មិនតែប៉ុណ្ណោះ ជារឿងដ៏គួរឲ្យស្ងើចសរសើរ និងស្ញប់ស្ញែងបំផុត នូវសមត្ថភាពដ៏ប៉ិនប្រសព្វរបស់កីឡាករគុនខ្មែររូបនេះ ដែលបច្ចុប្បន្នឈ្មោះរបស់លោកហក់ឡើងឈរលំដាប់លេខ១ ពានរង្វាន់ពិភពលោក កម្រិត Middle Weight 72.575kg តាមរយៈវេបសាយ World Mouy Thai Organization ចុះនាថ្ងៃទី០២ ខែមករា ឆ្នាំ២០២៣ថែមទៀតផង៕ អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:32", "date_created": "2023-02-12T09:24:20.933Z", "category": "ភាពជាអ្នកដឹកនាំ", "views": 677, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
មិនបាច់ខ្ចីធនាគារ មិនបាច់ប្រមូលពីមិត្តភ័ក្តិ! ស្ថាបនិកដៃខ្មែរ បង្ហើបផ្លូវប្រមូលទុនថ្មី ដោយមិនចាយលុយខ្លួនឯង	https://business-cambodia.com/articles/the-great-way-to-raise-fund-for-business	ស្របពេលដែលមនុស្សភាគច្រើនតែងតែលើកឡើងថា មិនអាចចេញរកស៊ីបានព្រោះតែខ្វះខាតដើមទុន ស្ថាបនិកសិប្បកម្មដៃខ្មែរ ផលិតផលិតផលថែរក្សាសម្រស់ អ្នកស្រី វត្ថា វិច្ឆិកា បែរជាអាចប្រមូលទុនបើកអាជីវកម្ម ដោយមិនពិបាកខ្ចីគេជាប់ការប្រាក់ ព្រមទាំងមិនត្រូវការសងត្រឡប់ទៅគេវិញថែមទៀតផង។ នៅក្នុងបទសម្ភាសន៍ជាមួយ Business Cambodia អ្នកស្រី វិច្ឆិកា បានលើកឡើងថាទុនសម្រាប់ដំណើរការអាជីវកម្មរបស់គាត់មួយភាគធំ គឺបានមកពី សហគ្រិនខ្មែរ Khmer Enterprise ដែលជាកន្លែងគាំទ្រ សហគ្រិនក្នុងប្រទេសកម្ពុជាទាំងមូល។ ខាងក្រោមនេះជាវិធីសាស្រ្តមួយចំនួនដែលអ្នកស្រីបានប្រើ ដើម្បីទទួលបានកញ្ចប់ទុនពី សហគ្រិនកម្ពុជា៖ ១. ចាប់ផ្ដើមអាជីវកម្មពីតូច៖ ត្រង់ចំណុចនេះអ្នកស្រីបានពន្យល់ថា ពេលដែលយើងមានឆន្ទៈនៅក្នុងការបើកអាជីវកម្មមួយ ដែលយើងស្រលាញ់និងជឿជាក់ថាវាគឺជាអាជីវកម្មល្អ អាចជួយឱ្យសង្គមនេះរីកចម្រើន ដើមទុននឹងលែងជាបញ្ហាចម្បងហើយអ្វីដែលសំខាន់បំផុតនោះគឺ ទឹកចិត្ត។ ពេលចាប់ផ្ដើមដំបូងអ្នកស្រីចំណាយលុយខ្លួនឯងត្រឹមតែ ៨០០ដុល្លារទេ ដោយមិនទាន់មានជាហាង ឬក្រុមហ៊ុនពេញសិទ្ធិគ្រាន់តែ ប្រើជំនាញផលិតផលិតផលដាក់លក់ និងស្វែងរកអតិថិជនឱ្យមកសាកនិង គាំទ្រផលិតផលរបស់គាត់ជាមុនសិន។ ២. ស្រាវជ្រាវឱ្យច្រើន៖ ជាអ្នករកស៊ីត្រូវពូកែស្រាវជ្រាវ ប្រើ Google ប្រើ Internet ដើម្បីស្វែងរកដំណោះស្រាយសម្រាប់ដោះស្រាយបញ្ហាដែលយើងកំពុងជួបប្រទះ។ ប្រសិនបើយើងមានបញ្ហាដើមទុន យើងត្រូវស្វែងរកកន្លែងណាដែលអាចផ្ដល់ជាកញ្ចប់ទុនឱ្យយើងបាន ដូចជា Khmer Enterprise ជាដើម។ ៣. ក្លាហានហ៊ានសួរគេ៖ ប្រសិនបើរកឃើញសមាគមន៍ ឬក្រុមអ្នកគាំទ្រសហគ្រិនហើយ ត្រូវហ៊ានសួរគេ ត្រូវហ៊ានខលទៅគេ សួរព័ត៌មានលម្អិត ព្រមទាំងសង្កេតឱ្យច្បាស់ផង ដើម្បីឱ្យប្រាកដថាព័ត៌មានដែលគេផ្ដល់ឱ្យគឺជាការពិត មិនមែនជាការបោកប្រាស់។ ៤. ជឿជាក់លើខ្លួនឯង ៖ ជាធម្មតា កញ្ចប់ថវិកាបែបនេះ មិនមែនបានមកដោយស្រួលៗឡើយ វាទាមទារឱ្យមានការប្រកួតប្រជែងជាមួយនឹងសហគ្រិនដទៃទៀត ព្រោះថាមិនមែនតែយើងម្នាក់ទេដែលចង់បាន។ ស្ថាបនិកដៃខ្មែរ បានប្រកួតជាមួយនឹងសហគ្រិនជាង១០០ ផ្សេងទៀត នៅលើឆាកប្រកួតរបស់ Khmer Enterprise ដើម្បីដណ្ដើមយកជ័យលាភី កញ្ចប់ថវិកាសម្រាប់ដំណើរកាលអាជីវកម្ម។ ពេលនោះដោយសារតែអ្នកស្រី ជឿជាក់លើខ្លួនឯង ជឿជាក់លើអាជីវកម្មរបស់ខ្លួនឯង និងមានការស្វែងយល់បានច្បាស់ ទើបធ្វើឱ្យគាត់អាចប្រកួតឈ្នះទឹកប្រាក់ចំនួន ១ម៉ឺនដុល្លារសម្រាប់ដំណើរការសិប្បកម្មដៃខ្មែរ ឱ្យរីកធំធាត់ឡើង។ ៥. បន្តស្រាវជ្រាវ៖ ពេលវេលាមិនដែលនៅមួយកន្លែងទេ វាទៅមុខជានិច្ច ដូច្នេះហើយមនុស្សយើងក៏ត្រូវតែបន្តដឹងអ្វីដែលថ្មីជានិច្ចដែរ។ ដោយសារតែការបន្តស្រាវជ្រាវ និងបន្តប្រឡូកខ្លួនក្នុងពិភពសហគ្រិនខ្មែរ បានធ្វើឱ្យម្ចាស់សិប្បកម្មដៃខ្មែររូបនេះ ទទួលបានឱកាសប្រកួតប្រជែងមួយផ្សេងទៀត ដែលនាំឱ្យគាត់ឈ្នះទឹកប្រាក់ប្រមាណជាង ២ពាន់ដុល្លារ សម្រាប់យកមកប្រើដើម្បីបើកអាជីវកម្មរបស់គាត់ឱ្យទៅជាក្រុមហ៊ុនពេញច្បាប់។ អ្នកស្រី វិច្ឆិកា បានគូសបញ្ជាក់ផងដែរថា ពេលដែលអាជីវកម្មរបស់យើងមានគុណតម្លៃគ្រប់គ្រាន់ យើងនឹងមានទឹកចិត្តសម្រាប់ធ្វើវា ហើយការប្រើប្រាស់ទឹកចិត្តគឺជាអាវុធដ៏រឹងមាំបំផុត ដែលអាចនាំយើងឆ្លងកាត់ឧបសគ្គ និងគ្មានចិត្តចង់បោះបង់ចោលមុខរបរមួយនោះទោះបីជាមានបញ្ហាប្រឈមច្រើនខ្លាំងក៏ដោយ។ ដូច្នេះហើយបើចង់ចេញរកស៊ី ត្រូវធ្វើអ្វីដែលអ្នកស្រលាញ់ និងជាមុខរបរដែលមានគុណតម្លៃសម្រាប់សង្គមមួយនេះ ទើបអ្នកមានទឹកចិត្តតស៊ូបានយូរ៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:32", "date_created": "2023-02-12T09:19:24.871Z", "category": "ហិរញ្ញវត្ថុ", "views": 1555, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
បច្ចេកវិទ្យាក្ដៅChatGPT ល្បីពេញពិភពលោក CEO ក្រុមហ៊ុននេះប្រាប់ក្បួនរកស៊ីឱ្យងាយជោគជ័យ	https://business-cambodia.com/articles/sam-altman-ceo-chat-gpt	ChatGPT គឺជាបច្ចេកវិទ្យាក្ដៅៗមួយ ដែលពិភពលោកកំពុងនាំគ្នាបោះពួយចំណាប់អារម្មណ៍មកលើវាយ៉ាងខ្លាំង។ វាគឺជា chatbot ដែលត្រូវបានបង្កើតឡើងដោយក្រុមហ៊ុន OpenAI របស់មហាសេដ្ឋី Elon Musk និងបានបើកដំណើរការក្នុងខែវិច្ឆិកា ឆ្នាំ ២០២២។ វាមានសមត្ថភាពពិសេសជាច្រើនដូចជា សមត្ថភាព ក្នុងការសរសេរអត្ថបទ សរសេរភាសាកូដ ហើយអាចឆ្លើយសំណួរណាមួយក្នុងរយៈពេលប៉ុន្មានវិនាទីតែប៉ុណ្ណោះ។ ក្រឡេកមកមើលលោក Sam Altman ត្រូវបានគេស្គាល់ថាជាសហស្ថាបនិក និងជា CEO នៃក្រុមហ៊ុននេះ បានបង្ហាញនូវគន្លឹះធំៗមួយចំនួន ដើម្បីរកស៊ីជោគជ័យ។ សម្រាបដំបូន្មានទី១ គឺលោកលើកទឹកចិត្តឱ្យសហគ្រិនទាំងអស់ ត្រូវជ្រើសរើសគំនិតណាមួយ ដែលពួកគាត់ងប់ងុល តែងតែគិតអំពីវាជានិច្ច។ មានសហគ្រិនក្មេងៗ ដែលមានគំនិតច្រើនណាស់ ដែលមានគំនិតអាជីវកម្មច្រើន ប៉ុន្តែចុងក្រោយ ពួកគាត់មិនដឹងជ្រើសរើសគំនិតណាមួយច្បាស់នោះទេ។ សម្រាប់ដំបូន្មានទី២ គឺចាប់ផ្ដើមពីអ្វីតូចមួយដែលសាមញ្ញៗ។ មានមនុស្សច្រើនណាស់ចង់ដែលរឿងតូចមិនចង់ធ្វើ តែរឿងធំគាត់បែរជាអសមត្ថភាពធ្វើមិនកើតទៅវិញ។ អាស្រ័យហេតុនេះ លោកណែនាំឱ្យសហគ្រិនចាប់ផ្ដើមពីអ្វីដែលតូចសាមញ្ញ តាមសមត្ថភាពដែលគាត់អាចធ្វើបាន ប្រៀបដូចជាការចាប់ផ្ដើមក្រុមហ៊ុនហហ្វេសប៊ុកដំបូង ហើយចាប់ផ្ដើមអភិវឌ្ឍន៍វាជាបន្តបន្ទាប់រហូតធំឡើងៗ។ សម្រាប់ដំបូន្មានទី៣ គឺត្រូវបើកចិត្តរៀនពីកំហុសឆ្គង ហើយស្ដាប់មតិកែលម្អពីអតិថិជនរបស់អ្នកជាប្រចាំ។ ពេលខ្លះអ្នកមិនអាចបង្កើតផលិតផលដែលល្អបំផុត ឬផលិតផលដែលអតិថិជនស្រលាញ់ចូលចិត្តតាំងពីដំបូងមកទេ ប៉ុន្តែបើសិនជាអ្នកស្ដាប់បញ្ហាអតិថិជន ហើយកែប្រែចំណុចខ្វះខាតរបស់អ្នកជាប្រចាំ នោះចុងក្រោយ អ្នកនឹងអាចបង្កើតបានផលិតផល ដែលអតិថិជនរបស់អ្នកលង់ស្រលាញ់។ ការចាប់ផ្ដើមរកស៊ីឱ្យជោគជ័យ វាពិតជារឿងពិបាក បើសិនជាអ្នកនៅខ្សោយ ឬមិនដឹងពីគន្លឹះដើម្បីសម្រេចវាបាន។ ប៉ុន្តែវានឹងងាយស្រួលជាងមុន បើសិនជាអ្នកដឹងច្បាស់ពីគន្លឹះដើម្បីដើរ។ អាស្រ័យហេតុនេះ ជម្រើសទាំង៣នេះ ជាគន្លឹះល្អបំផុតសម្រាប់អ្នកយកទៅអនុវត្តផងដែរ៕ រៀនគំនិតរកស៊ីល្អៗ និង គន្លឹះដឹកនាំជីវិត សូមចូលក្នុងគ្រុបពិសេសខ្ញុំទីនេះ ( https://t.me/LongVathanak777 )	{ "spider_name": "businesscambodia", "scrape_at": "2025-06-14_19:40:32", "date_created": "2023-02-12T09:08:05.409Z", "category": "ភាពជាអ្នកដឹកនាំ", "views": 758, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
ចង់ប្រើទេ ទូរស័ព្ទម៉ូដែលកូកាកូឡា មានលក្ខណៈពិសេសសំខាន់ៗទាំងនេះ តម្លៃជាង២០០ដុល្លារ	https://business-cambodia.com/articles/realme-10-pro-5-g-coca-cola-edition	ក្រុមហ៊ុនយក្សកូកា គឺជាក្រុមហ៊ុនភេសជ្ជៈដែលល្បីកក្រើកនៅជុំវិញពិភពលោក ដែលមិនថាមនុស្សចាស់ឬក្មេងរមែងតែងតែស្គាល់ពីយីហោមួយនេះ។ ទន្ទឹមនឹងនេះដែរ កាលពីថ្មីៗនេះ សារព័ត៌មានជាច្រើន បានបង្ហាញនូវទូរស័ព្ទដៃទំនើបមួយគ្រឿង ដែលសហកាផលិតរវាងក្រុមហ៊ុន Realme ជាមួយនឹងក្រុមហ៊ុនកូកាកូឡា ដើម្បីបង្កើតទូរស័ព្ទដៃម៉ូដែល Realme 10 Pro 5G Coca-Cola Edition។ បើតាមការបញ្ជាក់នូវលក្ខណៈពិសេសមួយចំនួននៃទូរស័ព្ទនេះ គឺវាប្រើបន្ទះឈីប Snapdragon 695 5G អេក្រង់ទំហំ 6.7 អ៊ីងកម្រិត 1080p ជាមួយនឹងល្បឿនអេក្រង់ 120Hz កម្លាំងថ្ម 5000 mAhសាកថ្ម 33W  Ram 8GB និងកាមេរ៉ាមេ 108 មេហ្គាភិចសែល។ ទូរសព្ទនេះមានមុខងារសាកថ្មផ្ទាល់ខ្លួនដែលធ្វើត្រាប់តាមការចាក់បំពេញដបកូកា ផ្ទាំងរូបភាពដ៏ចម្លែក និងរូបតំណាងជាច្រើនដែលមាននៅលើកម្មវិធី Realme 10 Pro ទាំងនេះប៉ុណ្ណោះ។ វាក៏មានសំឡេងជូនដំណឹងផ្ទាល់ខ្លួន និងសំឡេងរោទ៍តាមប្រធានបទ Coca-Cola ផងដែរ។ ចំពោះគោលបំណងនៃការបង្កើតវា គឺមិនមែនសម្រាប់មហាជនទូទៅនោះទេ ពោលគឺសម្រាប់អ្នកគាំទ្រដ៏ស្មោះត្រង់របស់ខ្លួនតែប៉ុណ្ណោះ។ បន្ថែមពីនោះ ការសហការគ្នានេះ វាក៏ជាយុទ្ធសាស្ត្រក្នុងការជំរុញម៉ាកយីហោ និងការលក់របស់ក្រុមហ៊ុនទាំង២ ឱ្យកាន់តែប្រសើរឡើងកាន់តែខ្លាំង។ គួរជម្រាបថា មកទល់នឹងពេលនេះ វាត្រូវបានគេដាក់លក់ជាផ្លូវការនៅតាមបណ្ដាប្រទេសមួយចំនួន ហើយវាក៏គ្រោងនឹងដាក់លក់នៅក្នុងប្រទេសឥណ្ឌាចាប់ពីថ្ងៃទី១៤ ខែកុម្ភៈ ក្នុងតម្លៃ ₹20,999 (ប្រហែល $254)៕ រៀនគំនិតរកស៊ីល្អៗ និង គន្លឹះដឹកនាំជីវិត សូមចូលក្នុងគ្រុបពិសេសខ្ញុំទីនេះ ( https://t.me/LongVathanak777 )	{ "spider_name": "businesscambodia", "scrape_at": "2025-06-14_19:40:32", "date_created": "2023-02-12T08:28:40.917Z", "category": "ភាពជាអ្នកដឹកនាំ", "views": 591, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
ចំណុចដែលអ្នកត្រូវពិនិត្យមើលដាច់ខាត ចំពោះសញ្ញា៧ នេះមុនទិញផ្ទះបង់រំលស់	https://business-cambodia.com/articles/7-signs-you-re-not-ready-to-buy-a-house-even-if-you-think-you-are	តើលោកអ្នកបានដឹងហើយឬនៅថា មុនពេលទិញផ្ទះបង់រំលស់ អ្នកត្រូវមានលក្ខខណ្ឌអ្វីខ្លះ? សម្រាប់ម្ចាស់អចលនទ្រព្យ គេត្រូវពិនិត្យមើលលើលទ្ធភាពរកចំណូលរបស់អ្នក ការចំណាយ និងលទ្ធភាពបង់រំលស់ជាដើម។ ក៏ប៉ុន្តែនេះគ្រាន់តែជាផ្នែកមួយប៉ុណ្ណោះ ពីព្រោះថា អ្នកត្រូវត្រៀមខ្លួនច្រើនជាងនេះឆ្ងាយណាស់មុននឹងសម្រេចចិត្តទិញផ្ទះ។ យោងតាមការដកស្រង់ចេញគេហទំព័រ Businessinsider នៅខាងក្រោមនេះ គឹជាសញ្ញាទាំង៧ ដែលលោកអ្នកត្រូវគិតពិចារណាមុនសម្រេចចិត្តបង់រំលសផ្ទះ។ ប្រសិនបើអ្នកមានសញ្ញាណទាំងអស់នេះ ឬចំណុចណាមួយនោះ លោកអ្នកមិនគួរប្រញាប់ប្រញាល់ពេកនោះទេ។ ១.គិតចង់ទិញផ្ទះដើម្បីវិនិយោគយកប្រាក់ចំណេញ បើមានអ្នកណាម្នាក់សួរអ្នកថា ហេតុអ្វីអ្នកទិញផ្ទះ ហើយអ្នកឆ្លើយថា មិនចង់នៅផ្ទះជួល ឬក៏គិតថា ទិញផ្ទះជាការវិនិយោគដ៏ល្អមួយ នោះទំនងមិនមែនជាសញ្ញាវិជ្ជមានមួយដែលថា ការគិតរបស់អ្នកពិតជាត្រឹមត្រូវ។ អ្នកអាចវិភាគដោយខ្លួនឯងបានថា តើមួយឆ្នាំផ្ទះឡើងថ្លៃប៉ុន្មាន%? ក្នុងករណីអ្នកគ្មានប្រាក់សោះ ហើយបង់រំលស់ តើអត្រាការប្រាក់ឡើងដល់ប៉ុន្មានទម្រាំអ្នកបង់គ្រប់? នេះមិនទាន់បូកអត្រាអតិផរណាប្រចាំផង។ យ៉ាងណាមិញ ប្រសិនបើអ្នកមានលុយបង់គ្រប់ ឬមានលុយត្រៀមខ្លះសម្រាប់ទិញផ្ទះពី ៥០% ឡើងទៅនេះអាចចាត់ទុកថា អ្នកទទួលបានលទ្ធផលវិជ្ជមានខ្លះចំពោះការវិនិយោគមួយនេះ។ ២.ការចំណាយប្រចាំខែលើស ៣០% នៃចំណូលរបស់អ្នក អ្នកជំនាញហិរញ្ញវត្ថុបានលើកឡើងថា ការចំណាយប្រចាំខែរបស់អ្នកមិនគួរលើស ៣០% នៃចំណូលរបស់អ្នកឡើយ។ ប្រសិនបើអ្នកចំណាយលើសពីចំនួននេះ ការចង់បានផ្ទះមួយនៅសមរម្យ វាមិនទាន់ស័ក្តិសមនៅឡើយទេសម្រាប់អ្នក។ ជាទូទៅ ក្រៅពីប្រាក់ចំណាយប្រចាំខែដូចជា ថ្លៃហូបចុក ស្លៀកពាក់ អាហារហូបចុក បំណុល ទិញនេះទិញនោះ អ្នកត្រូវការប្រាក់សម្រាប់សន្សំទុក ប្រាក់សម្រាប់គ្រាអាសន្ន ប្រាក់សម្រាប់វិនិយោគ និងប្រាក់សម្រាប់ការកម្សាន្តជាដើម។ ហេតុដូច្នេះតើអ្នកមានប្រាក់ឯណាទៀតសម្រាប់ការបង់រំលស់ផ្ទះនោះ? ៣.មិនមានប្រាក់សន្សំសម្រាប់គ្រាអាសន្ន សូមចាំថា ប្រាក់សន្សំសម្រាប់គ្រាអាសន្ន មិនត្រូវបានចាត់ទុកចូលក្នុងថវិកាដែលអ្នកត្រូវចំណាយប្រចាំខែនោះទេ។ វាត្រូវបានប្រើប្រាស់នៅពេលបន្ទាន់ដូចជាថ្លៃព្យាបាលជំងឺ គ្រោះថ្នាក់ បាត់បង់ការងារ រកស៊ីខាត ឬហានិភ័យផ្សេងៗដែលកើតមានឡើងដោយយថាហេតុ បើមិនដូច្នេះទេ អ្នកមិនគួរប៉ះពាល់វាជាដាច់ខាត។ ដូច្នេះហើយសាកស្រមៃបន្តិចថា អ្នកបានចំណាយលុយមួយផ្នែកធំដើម្បីទិញ ឬបង់រំលស់ផ្ទះ តើអ្នកបានលុយមកពីណា ប្រសិនបើបញ្ហាទាំងអស់នេះកើតឡើង? ដូច្នេះមុននឹងសម្រេចទិញផ្ទះ អ្នកត្រូវមានគម្រោងប្រាក់សន្សំសម្រាប់គ្រាអាសន្នជួយទប់ទល់ជាមុនសិន។ ៤.អត់បានសន្សំប្រាក់បន្តិចទាល់តែសោះ ផ្ទុយពីប្រាក់សន្សំសម្រាប់គ្រាអាសន្ន ប្រាក់សន្សំនេះសំដៅប្រាក់មួយផ្នែកដែលអ្នកបែងចែកសម្រាប់សន្សំទុកពីការចំណាយប្រចាំខែរបស់អ្នក។ ប្រាក់សន្សំនេះមានគោលដៅខុសពីប្រាក់សន្សំសម្រាប់គ្រាអាសន្ន ពោលអ្នកនឹងត្រូវយកទៅប្រើប្រាស់សម្រាប់ចំណាយទិញរបស់របរផ្សេងៗដោយមិនជំពាក់បំណុល ឬកាត់បន្ថយបំណុលនៅក្នុងអត្រាមួយទាបដូចជា ទិញរថយន្ត ទិញផ្ទះ វិនិយោគ ឬសម្រាប់ចាយវាយនៅពេលចាស់ទៅជាដើម។ ម្ល៉ោះហើយ មុនសម្រេចចិត្តទិញផ្ទះ អ្នកត្រូវប្រាកដថា អ្នកសល់ប្រាក់ច្រើនជាមុនសិន ឬមានប្រាក់សន្សំខ្លះជាមុនសិន បើមិនដូច្នេះទេ អ្នកនឹងជួបហានិភ័យធ្លាក់ក្នុងបំណុលជាមិនខាន។ ៥.អ្នកមានគម្រោងចំណាយធំៗនៅ២ ឬ៣ឆ្នាំខាងមុខ ចំណុចសំខាន់មួយទៀតមុនពេលទិញផ្ទះ អ្នកត្រូវគិតទៅដល់កំឡុងពេល ២ ទៅ ៣ឆ្នាំខាងមុខថា តើអ្នកមានគម្រោងត្រូវការលុយច្រើនដើម្បីចំណាយលើអ្វីមួយឬអត់? ឧទាហរណ៍ថា អ្នកមានលទ្ធភាពបង់រំលស់ផ្ទះមួយខែ ១ ០០០ ដុល្លារ។ ប៉ុន្តែនៅឆ្នាំក្រោយសម្រាប់តែអ្នកត្រូវការប្រាក់ដើម្បីរៀបការ បង្កើតគ្រួសារ ឬត្រូវការទុនរកស៊ីជាដើម អ្នកត្រូវសួរខ្លួនឯងថា តើអ្នកអាចរកចំណូលបន្ថែមបានអត់? បើមិនអាចទេនោះការចំណាយប្រចាំខែលើការបង់រំលស់ផ្ទះនឹងមានផលប៉ះពាល់។ ៦.គ្មានគម្រោងគោលដៅផ្សេងទៀត សូមកុំគិតថា ប្រាក់មួយកាក់ពីរកាក់របស់អ្នក ត្រូវតែយកទៅដោះបំណុលរបស់អ្នកឲ្យអស់មុនពេលសម្រេចចិត្តទៅទិញផ្ទះ។ អ្នកគួរស្វែងយល់ថា ហេតុអ្វីបានជាអ្នកមានបំណុល? តើអ្នកមានគម្រោងដោះបំណុលដោយរបៀបណា? នេះអាចបណ្តាលមកពីអ្នកចាយលើសចំណូលដូចជា ទិញរបស់របរដែលមិនចាំបាច់ ដើរកម្សាន្ត កម្មវិធីឥតព្រាងទុក ជាដើម ដែលនេះការចំណាយលើការទិញផ្ទះអាចនឹងជួបផលវិបាក។ គន្លឹះដ៏ល្អ អ្នកត្រូវមានបញ្ជីគោលដៅចំណាយប្រចាំខែឲ្យច្បាស់លាស់ជាមុនសិន និងចំណាយត្រូវបានកំណត់ថា អ្នកត្រូវចំណាយអ្វីខ្លះក្នុងមួយខែៗ? បន្ទាប់មកចំណាយវាតាមភាពចាំបាច់ និងអាទិភាពជាងគេ។ ៧.ធ្លាក់នៅក្នុងស្ថានភាពបំណុលធ្ងន់ធ្ងរ បំណុលវ័ណ្ឌករបស់អ្នក ជាសញ្ញាណមួយបញ្ជាក់ថា អ្នកគ្មានសមត្ថភាពគ្រប់គ្រាន់ក្នុងការរកលុយមកបង្គ្រប់ការចំណាយប្រចាំខែរបស់អ្នក។ នេះកាន់តែអាក្រក់ទៅទៀត ប្រសិនបើអ្នកហ៊ានសម្រេចចិត្តទៅទិញផ្ទះថែមទៀតនោះ។ រឿងដែលអ្នកត្រូវធ្វើ គឺត្រូវបូកសរុបបំណុលទាំងអស់ដែលអ្នកមានបញ្ចូលគ្នា ដូចជា ថ្លៃបង់រំលស់រថយន្ត សម្ភារៈទំនើបៗ ជាដើម។ ប្រសិនបើបំណុលទាំងនោះលើសពី ៤៣% នៃចំណូលរបស់អ្នក ការទិញផ្ទះមិនទាន់ជាជម្រើសល្អសម្រាប់អ្នកឡើយ៕ អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:32", "date_created": "2023-02-12T08:22:04.214Z", "category": "អចលនទ្រព្យ", "views": 304, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ប្រជាជនអាមេរិក រងវិបត្តិផ្លូវចិត្តជាច្រើនលាននាក់ ដោយសារកត្តាធំៗ៤នេះ	https://business-cambodia.com/articles/millions-of-americans-suffer-from-mental	ប៉ុន្មានឆ្នាំចុងក្រោយនេះ ពិភពលោកហាក់ជួបបញ្ហាផ្ទួនៗគ្នាអស់ពីមួយចូលមួយ មិនថាជះផលអវិជ្ជមានដោយផ្ទាល់ ឬដោយប្រយោលនោះទេ។ ជាពិសេសអំឡុងឆ្នាំ២០២២កន្លងទៅ ក្រៅពីបង្កឲ្យមានឱនភាពសេដ្ឋកិច្ច វាក៏បានវាយបំបាក់ផ្លូវចិត្តមនុស្សជាតិ ដោយក្នុងនោះគ្រាន់តែប្រជាជនអាមេរិករងវិបត្តិផ្លូវចិត្តរាប់សិបលាននាក់ទៅហើយ។ ជុំវិញរឿងនេះ គេបានរកឃើញថា ប្រជាជនអាមេរិកប៉ះទង្គិចផ្លូវចិត្តខ្លាំងបណ្តាមកពីកត្តាធំៗ៤គឺ៖ ទី១: មេរោគរាតត្បាតកូវីដ-១៩ ទី២: ភាពប្រែប្រួលខ្លាំងនៃទីផ្សារភាគហ៊ុនបានប៉ះពាល់ដល់ហិរញ្ញវត្ថុ ទី៣: ប្រជាជនអាមេរិករាប់លាននាក់បានបាត់បង់ការងារក្នុងរយៈពេលពីរឆ្នាំចុងក្រោយនេះ និងទី៤: ជម្លោះជាសកលដូចជាសង្រ្គាមរុស្ស៊ី និងអ៊ុយក្រែនទើបតែបានបន្ថែមសម្ពាធ។ នេះបើយោងតាមការចេញផ្សាយរបស់គេហទំព័រ Health ចុះនាថ្ងៃទី២៩ ខែវិច្ចិការ ឆ្នាំ២០២២។ យ៉ាងណាមិញសម្រាប់មធ្យោបាយដោះស្រាយបញ្ហាវិបត្តិផ្លូវចិត្តនេះ នាយកប្រតិបត្តិ Headspace Health លោក Russell Glass បានលើកឡើងយ៉ាងដូច្នេះថា៖ «ហាត់យូហ្គា និងការតាំងសមាធិអាចជួយនៅពេលដែលស្ថានភាពផ្លូវចិត្តរបស់អ្នកធ្លាក់ចុះខ្លាំង ឬអ្នកមានជំងឺរាតត្បាតសកល ឬទទួលរងនូវការផ្លាស់ប្តូរខ្លាំងណាមួយ។ ធ្វើដូចនេះ ជាការថែរក្សាខួរក្បាលរបស់អ្នកអាចដំណើរការកាន់តែប្រសើរ»។ ជាមួយគ្នានេះដែរ ការសិក្សាដាច់ដោយឡែកមួយបានរកឃើញថាភាពតានតឹងដែលទាក់ទងនឹងការងារ និងការថប់បារម្ភបានកើនឡើងជិត ៣០% ចាប់ពីចុងឆ្នាំ២០២១ ប៉ុណ្ណោះ។ យោងតាម Talkspace ជាងមួយភាគបីនៃកម្មករកំពុងសញ្ជឹងគិតអំពីការចាកចេញពីការងាររបស់ពួកគេដោយសារតែបញ្ហាសុខភាពផ្លូវចិត្ត ខណៈដែល ៥៣% កំពុងប្រឈមមុខនឹងការអស់កម្លាំងនិងមានចិត្តរារែក៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:32", "date_created": "2023-02-12T08:04:56.731Z", "category": "ភាពជាអ្នកដឹកនាំ", "views": 575, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ឈប់សុញថាទុនតិចរកស៊ីមិនកើត! មកស្គាល់ច្រកចេញ៥ផ្លូវ ជួយអ្នកទុនតិច អាចចេញរកស៊ីបាន	https://business-cambodia.com/articles/way-for-less-money	នាឱកាសចូលឆ្នាំចូលមកនេះ មានមនុស្សជាច្រើនបាននឹងកំពុងចាប់ផ្តើមផែនការដែលពួកគាត់បានរៀបកាលពីឆ្នាំចាស់ ទាំងការងារ ការសិក្សា ក៏ដូចជាការរកស៊ីជាដើម។ហើយក្នុងនោះដែរ ក៏នៅមានបងប្អូនយើងមួយចំនួនតូចហាក់នៅសុញជាមួយដើមទុនចេញរកស៊ីនៅឡើយដែរ ដោយក្នុងនោះពួកគាត់នៅគិតថាមិនទាន់មានទុនគ្រប់គ្រាន់ មិនដឹងចេញរកស៊ីបែបណាជាដើម។ ដូច្នេះនៅក្នុងថ្ងៃនេះ ក្រុមការងារចាប់ក្រហមក៏សូមលើកយក ៥ផ្លូវ ដែលបងប្អូនមានទុនតិច ខ្វះទុនរកស៊ីអាចធ្វើការពិចារណាបាន ដែលចំណុចទាំងនោះរួមមាន ៖ ១.រកស៊ីក្បួនដើមទុនតិច បើតាមការលើកឡើងរបស់ លោក សំកុសល ដែលជាស្ថាបនិករបស់ Business Cambodia និងជាអ្នកជំនាញចេញរកស៊ីដើមទុនតិចបាននិយាយថា ជាធម្មតាការរកស៊ីមិនតម្រូវចាំបាច់់ឲ្យយើងមានដើមទុនច្រើនដើម្បីធ្វើក្រុមហ៊ុនស្តង់ដាឬបើកហាងឲ្យធំសម្រាប់ចេញរកស៊ីទេព្រោះធ្វើបែបនេះវាធ្វើឲ្យយើងមានហានិភ័យដ៏ធំបើសិនជាអាជីវកម្មរបស់យើងមិនដំណើរការ។ ក្បួនរកស៊ីដើមទុនតិចនោះសំដៅទៅលើការលក់មុនផលិត។ ការធ្វើបែបនេះអាចឲ្យយើងដឹងថាផលិតផលរបស់យើងមានសក្ដានុពលនៅក្នុងទីផ្សារឬអត់មុននឹងយើងយកវាទៅលក់នៅក្នុងទីផ្សារ។ ២.ធ្វើការពេញម៉ោងដើម្បីយកលុយមករកស៊ីក្រៅម៉ោង សម្រាប់ចំណុចនេះទី ២នេះ ជាអ្វីដែលមនុស្សទូទៅតែងតែធ្វើ គឺធ្វើការឱ្យគេយកប្រាក់ សន្សំជំនាញ បន្ទាប់មកទើបចេញរកស៊ីតាមក្រោយ។ដែលការធ្វើបែបនេះវាជាជម្រើសដ៏ល្អបំផុតសម្រាប់អ្នកដែលមិនទាន់មានលុយសោះសម្រាប់ចេញរកស៊ី ព្រោះយើងអាចធ្វើការយកប្រាក់ខែដើម្បីចេញរកស៊ីបាន ហើយឆ្លៀតពេលចេញរកស៊ីក្រៅម៉ោងធ្វើការដើម្បីបង្កើនចំណូលក្រៅពីប្រាក់ខែផង អាចសម្រេចក្តីស្រមៃចេញរកស៊ីផងក្នុងពេលតែមួយ។ ៣.លក់ជំនាញដើម្បីយកទុន បើសិនជាយើងមានជំនាញណាមួយដែលអ្នកអាចចែករំលែកបាន ដូចជាជំនាញកាត់ត ឌីហ្សាញ ឬក៏ជំនាញគ្រប់គ្រងជាដើម ដោយបងប្អូនអាចចូលរួមជាផ្នែកមួយរបស់ម្ចាស់អាជីវកម្មណាមួយដោយដោះដូរធ្វើជាផ្នែកមួយក្នុងអាជីវកម្មនោះ ហើយលក់ជំនាញដែលអ្នកមានធ្វើការឱ្យគេជំនួសវិញ។ ៤.លក់ហ៊ុន នេះជាជម្រើសដ៏ល្អបំផុតសម្រាប់អ្នកដែលមិនមានលុយដើម្បីចេញរកស៊ី។ ដោយយើងអាចលក់ហ៊ុនរបស់យើងឲ្យដៃគូររកស៊ីរបស់យើងបាន ព្រោះវាអាចជួយយើងមួយផ្នែកធំក្នុងដើមទុនសម្រាប់ចេញរកស៊ី។ ៥.ខ្ចីលុយគេ វិធីនេះជាជម្រើសចុងក្រោយបំផុតដែលយើងអាចធ្វើបានបើសិនជាយើងគ្នានជម្រើស ប៉ុន្តែលោកគ្រូ សំ កុសល មិនសូវគាំទ្រលើវិធីនេះប៉ុន្មានទេ ប៉ុន្តែបើសិនជាយើងចង់បើកអាជីវកម្មពិតមែនយើងគួរតែរកវិធីខ្ចីលុយគេដោយគ្មានការប្រាក់ ហើយត្រូវទទួលខុសត្រូវលើប្រាក់កម្ចីដោយខ្លួនឯងកុំឲ្យគេពិបាកក្នុងការតាមទារលុយយើងវិញ៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:32", "date_created": "2023-02-12T07:43:20.038Z", "category": "ចាប់ផ្តើមអាជីវកម្ម", "views": 710, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ធនាគារជាតិមិនឲ្យគ្រឹះស្ថានហិរញ្ញវត្ថុទទួលយករបស់៣នេះ ធ្វើទ្រព្យធានា ពេលពលរដ្ឋខ្ចីលុយធនាគារឡើយ	https://business-cambodia.com/articles/do-not-use-these-documents-to-take-loan-from-banks	កាលពីថ្ងៃម្សិលមិញនេះ ធនាគារជាតិនៃកម្ពុជា បានចេញសេចក្ដីប្រកាសជាសាធារណៈថា មិនឲ្យគ្រឹះស្ថានធនាគារនិងហិរញ្ញវត្ថុនិងគ្រឹះស្ថានឥណទានជនបទទាំងអស់ទទួលយក អត្តសញ្ញាប័ណ្ណ សៀវភៅគ្រួសារនិងសៀវភៅស្នាក់នៅ ឲ្យពលរដ្ឋធ្វើជាទ្រព្យធានាពេលពួកគាត់ខ្ចីលុយធនាគារឡើយ។ បើយោងតាមសេចក្ដីប្រកាសដដែលរបស់ធនាគារជាតិបានឲ្យដឹងថា អត្តសញ្ញាប័ណ្ណ សៀវភៅគ្រួសារនិងសៀវភៅស្នាក់នៅគឺជាលិខិតយថាភូតដែលចេញដោយអាជ្ញាធរមានសម្ថកិច្ចសម្រាប់បញ្ជាក់អត្តសញ្ញាណបុគ្គលលនិងសម្រង់ស្ថិតិពលរដ្ឋតែប៉ុណ្ណោះ។ ដូច្នេះលិខិតយថាភូតរួមមានដូចជា អត្តសញ្ញាប័ណ្ណ សៀវភៅគ្រួសារនិងសៀវភៅស្នាក់ នេះមិនមែនជាទ្រព្យសម្រាប់ការដាក់បញ្ចាំឬទ្រព្យធានាក្នុងការប្រតិបត្តិការផ្ដល់ឥណទានឡើយ ព្រោះលិខិតទាំងនេះមិនមានតម្លៃសេដ្ឋកិច្ចសម្រាប់សកម្មភាពពាណិជ្ជកម្មឡើយ។ ធនាគារជាតិបានបញ្ជាក់ផងដែរថា សេចក្ដីប្រកាសដែលបានរៀបរាប់ខាងលើគឺជាការកើនរំលឹកដល់ គ្រឹះស្ថានធនាគារនិងហិរញ្ញវត្ថុនិងគ្រឹះស្ថានឥណទានជនបទទាំងអស់និងតម្រូវឲ្យគ្រឹះស្ថានបញ្ឈប់ជាបន្ទាន់ចំពោះការទទួលយកអត្តសញ្ញាប័ណ្ណ សៀវភៅគ្រួសារនិងសៀវភៅស្នាក់ សម្រាប់ជាវត្ថុធានាលើការផ្ដល់ឥណទាន។ ក្នុងករណីគ្រឹះស្ថានណាមួយ មិនអនុវត្តតាមច្បាប់និងបទបញ្ញត្តិជាធរមាន គ្រឹះស្ថាននឹងរងទណ្ឌកម្មខាងវិន័យតាមមាត្រា៥២នៃច្បាស់ស្ដីពីគ្រឹះស្ថានធនាគារនិងហិរញ្ញវត្ថុ៕	{ "spider_name": "businesscambodia", "scrape_at": "2025-06-14_19:40:32", "date_created": "2023-02-12T07:19:10.569Z", "category": "ហិរញ្ញវត្ថុ", "views": 2755, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
កាន់តែងាយស្រួល! មានចម្ងល់ទាក់ទងនឹង អត្តសញ្ញាណប័ណ្ណ សំបុត្រកំណើត ក្រសួងណែនាំឱ្យប្រើ App មួយនេះ	https://business-cambodia.com/articles/new-app-for-cambodian-	ជាទូទៅនៅពេលមានបញ្ហាទាក់ទងទៅនឹងការធ្វើលិខិតស្នាមដូចជា សំបុត្រកំណើត អត្តសញ្ញាណប័ណ្ណ សំបុត្រអាពាហ៍ពិពាហ៍ និងសេវាកម្មផ្សេងៗទៀតទាក់ទងទៅនឹងលិខិតទាំងអស់នេះ បងប្អូនប្រជាពលរដ្ឋខ្មែរទាំងអស់តែងតែ មិនដឹងថាគួរទៅសួរអ្នកណាអំពីបញ្ហាទាំងអស់នោះឡើយ។ហេតុនេះ ដោយមើលឃើញពីបញ្ហាទាំងអស់នេះ អគ្គនាយកដ្ឋានអត្តសញ្ញាណកម្ម.បានបង្កើតនៅ App មួយដែលអាចស្រាយចម្ងល់ជូនប្រជាពលរដ្ឋទូទៅបាន ទាក់ទងទងនឹងចម្ងល់ក៏ដូចជាបញ្ហាផ្សេងៗទៀតដែលពាក់ព័ន្ធជាមួយនឹងសេវាអត្តសញ្ញាណកម្ម។ ដែល App នោះមានឈ្មោះថា GDI eServices សម្រាប់ App នេះនៅពេលដែលបងប្អូនមាន សំណួរ ចម្ងល់ ឬសំណូមពរ អំពីសេវាអត្តសញ្ញាណកម្ម ដែលមានដូចខាងក្រោម៖ ១. សេវា អត្រានុកូលដ្ឋាន (សំបុត្រកំណើត សំបុត្រអាពាហ៍ពិពាហ៍ សំបុត្រមរណភាព សេវាកែតម្រូវឯកសារអត្រានុកូលដ្ឋាន។ល។) ២. សេវា អត្តសញ្ញាណប័ណ្ណសញ្ជាតិខ្មែរ ៣. សេវា លិខិតឆ្លងដែន និងលិខិតធ្វើដំណើរពលករទៅក្រៅប្រទេស ៤. សេវា ស្ថិតិប្រជាពលរដ្ឋ (សៀវភៅគ្រួសារ និង សៀវភៅស្នាក់នៅ ការផ្លាស់ប្តូរទីលំនៅ) បងប្អូនអាចធ្វើការ Download កម្មវិធី GDI eServices ឬ ទំនាក់ទំនង តាមលេខទូរស័ព្ទ 1271 ឬ 017 898 915 រៀងរាល់ម៉ោងធ្វើការ ពីថ្ងៃ ច័ន្ទ ដល់ថ្ងៃ សុក្រ ក្នុងនោះ រាល់បញ្ហារបស់បងប្អូន នឹងត្រូវបានដោះស្រាយដោយមន្ត្រីជំនាញរបស់អគ្គនាយកដ្ឋានអត្តសញ្ញាណកម្ម៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:32", "date_created": "2023-02-12T07:01:33.703Z", "category": "ព័ត៌មានថ្មីៗ", "views": 1101, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
មើលឱ្យបានច្រើនដង នេះឯកសារផ្លូវច្បាប់សំខាន់ៗ ដែលអ្នកត្រូវស្វែងយល់បន្ថែមមុននឹងទិញផ្ទះក្នុងបុរី	https://business-cambodia.com/articles/legal-documents-before-considering-buying-new-home	នៅពេលនិយាយអំពីការទិញលំនៅឋាននៅក្នុងបុរី មនុស្សភាគច្រើនផ្ដោតការយកចិត្តទុកដាក់លើទីតាំង តម្លៃ និងម៉ូតផ្ទះ ប៉ុន្តែពេលខ្លះពួកគេមិនបានស្វែងយល់អំពីឯកសារច្បាប់សំខាន់ៗមួយចំនួនពីសំណាក់អ្នកអភិវឌ្ឍន៍គម្រោងនោះទេ។ យ៉ាងណាមិញ ក្នុងនាមយើងជាអ្នកទិញ តើមានចំណុចសំខាន់អ្វីខ្លះ ដែលអ្នកត្រូវដឹងមុននឹងសម្រេចចិត្តទិញលំនៅឋានក្នុងបុរី? យោងតាមការដកស្រង់ចេញពីគេហទំព័រដែលមានឈ្មោះថា HOMECAPITAL បានបង្ហាញពីឯកសារផ្លូវច្បាប់សំខាន់ៗ ដែលអ្នកត្រូវស្វែងយល់បន្ថែមមុននឹងទិញផ្ទះក្នុងបុរី៖ ១.ប្លង់មេ ប្លង់មេមានសារៈសំខាន់បំផុតចំពោះគម្រោងបុរីនីមួយៗ ដូច្នេះអ្នកត្រូវសួរក្រុមហ៊ុនអភិវឌ្ឍន៍ ដើម្បីបង្ហាញប្លង់មេរបស់គម្រោង ដែលត្រូវបានអនុម័តដោយក្រសួងពាក់ព័ន្ធ។ មុននឹងគម្រោងបុរីណាមួយអាចសាងសង់បាន លុះត្រាណាគំរូប្លង់មេនៃគម្រោងមួយនោះត្រូវបានអនុម័តពីក្រសួងពាក់ព័ន្ធជាមុនសិន។ ២. ប្លង់រឹង មុននឹងទិញលំនៅឋានក្នុងគម្រោងបុរីណាមួយ អ្នកគួរតែសួរអំពីប្លង់មេ និងប្លង់រឹងនីមួយៗ ពីអ្នកអភិវឌ្ឍន៍គម្រោងមួយនោះ។ ប្លង់មេគ្របដណ្តប់លើដីទាំងអស់សម្រាប់ការអភិវឌ្ឍន៍បុរីទាំងមូល ខណៈដែលប្លង់កម្មសិទ្ធិនីមួយៗត្រូវបានបែងចែកជាយូនីតផ្សេងៗគ្នា។ ដូច្នេះ អ្នកត្រូវប្រាកដថាអ្នកអភិវឌ្ឍន៍គម្រោងនោះមានឯកសារច្បាប់ផ្លូវការ ដើម្បីបញ្ជាក់ពីប្លង់រឹងទាំងពីរប្រភេទនេះ។ ៣. អាជ្ញាប័ណ្ណសាងសង់ មុននឹងផ្តល់អាជ្ញាប័ណ្ណសាងសង់ដល់ក្រុមហ៊ុនសំណង់ ក្រសួង នឹងធ្វើការត្រួតពិនិត្យពីគម្រោងរបស់ក្រុមហ៊ុនយ៉ាងហ្មត់ចត់ ទាំងការរចនា និងគុណភាព រួមទាំងហេដ្ឋារចនាសម្ព័ន្ធផ្សេងៗទៀតដូចជា៖ ប្រព័ន្ធទឹក ភ្លើង និងលូជាដើម ដើម្បីគាំទ្រដល់គម្រោងអភិវឌ្ឍទាំងមូល។ ៤. ប័ណ្ណចុះបញ្ជីក្រុមហ៊ុន មុនពេលចាប់ផ្តើមសាងសង់បុរី ក្រុមហ៊ុនអភិវឌ្ឍន៍មានកាតព្វកិច្ចត្រូវតែចុះបញ្ជីឱ្យរួចរាល់ ដើម្បីទទួលបានការយល់ព្រមពីក្រសួងពាក់ព័ន្ធជាមុនសិន ទើបអាចទទួលបានសិទ្ធិសម្រាប់ការចាប់ផ្តើមសាងសង់គម្រោងរបស់ពួកគេ។ ការស្នើសុំពិនិត្យមើលប័ណ្ណចុះបញ្ជីក្រុមហ៊ុនស្របច្បាប់ គឺដើម្បីធានាបានថា គម្រោងនោះអាចដំណើរការដោយស្របច្បាប់៕ អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:32", "date_created": "2023-02-12T06:34:00.197Z", "category": "អចលនទ្រព្យ", "views": 493, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ចង់បើកកន្លែងលក់បោះដំុ ឬលក់រាយ ត្រូវការដើមទុនប៉ុន្មាន? តោះមកដឹងតម្លៃទាំងអស់គ្នា	https://business-cambodia.com/articles/wholesale-retail-how-much	រកស៊ីដើមទុនគឺជារឿងសំខាន់បំផុតមួយ ហើយសំខាន់ជាងនេះទៀតនោះគឺចំណេះដឹងនិងប្រាជ្ញា ក្នុងការរកស៊ី ជាពិសេសនោះការស្គាល់ទីផ្សារច្បាស់លាស់នៅក្នុងទីផ្សារបោះដុំ និងលក់រាយ។ យ៉ាងណា មិញសម្រាប់បងប្អូងចង់បើកកន្លែងលក់បោះដំុ ឬលក់រាយ ត្រូវការដើមទុនប៉ុន្មានទើបអាចបើកបាន? ខាងក្រោមនេះ យើងនឹងធ្វើការបង្ហាញទាំងអស់គ្នាមុនពេលចាប់ផ្តើម ៖ រកស៊ីបោះដុំ ៖  អ្នកបោះដុំម្នាក់ឈ្មោះ សៅ ថេត បានប្រាប់ឱ្យដឹងថា រកស៊ីវិស័យបោះដុំទំនិញទាំងអស់គ្នា ត្រូវត្រៀមដើមទុនឱ្យច្រើនយ៉ាងហោចណាស់ក៏មាន៥ម៉ឺននៅក្នុងដៃដែរ ដោយសារតែវិស័យមួយនេះ ត្រូវ ការទុនបង្វិលច្រើនដើម្បីយកទំនិញចូលស្តុកវិញ ណាមួយភេសជ្ជមួយចំនួនត្រូវរង្វាន់ច្រើនណាស់ ដូច្នេះ បើទុនល្មមៗមិនអាចទប់បានឡើយ មួយវិញទៀតអ្នកលក់បោះដុំគឺត្រូវការកាត់ស្តុកទំនិញម្តងៗក៏ច្រើន ដែរ ម្តងៗរាប់ពាន់ដុល្លារ ។ រកស៊ីលក់រាយ ៖ ប្រសិនបើទាំងអស់គ្នាចង់ក្លាយជាឈ្មួញកណ្តាល អាចថាជាបាទដៃទីពីរឬទីបី ទាំងអស់គ្នាអាចនឹងមានឱកាសច្រើនដើម្បីចំណេញ អ្នកលក់រាយភាគច្រើនលក់ចំណេញច្រើនណាស់ អាចនិយាយបានថាចង់ចំណេញជាងអ្នកបោះដុំទៀត ហើយអ្នកលក់រាយក៏មិនត្រូវការដើមទុនច្រើន ដូចអ្នកបោះដុំឡើយ ពោលគឺដើមទុនខ្ទង់២ម៉ឺនដុល្លារក៏អាចចាប់ផ្តើមបានដែរ ។ ប៉ុន្តែអ្វីដែលបងប្អូន ទាំងអស់គ្នាត្រូវដឹងនោះ ពេលចាប់ផ្តើមដំបូងៗត្រូវសង្កេតមើលទីផ្សារសិន ថាតើទីផ្សារត្រូវការអ្វីខ្លះ ហើយកុំដាក់អីវ៉ាន់ច្រើនពេកដំបូងៗ ។ សរុបមកចង់រកស៊ីវិស័យទំនិញនិញបោះដុំ ឬលក់រាយនេះ ទាំងអស់គ្នាត្រូវមានដើមទុននៅក្នុងដៃឱ្យច្រើន បន្តិច ព្រោះដើមទុននេះការពារទុកសម្រាប់បង្វិលទិញទំនិញ ហើយរឿងដែលអ្នកលក់បោះដុំ និងរាយត្រូវ មាននោះគឺត្រូវមានពហុទំនិញនៅក្នុងដៃ ទំនិញច្រើនឱ្យកាសចំណេញក៏ច្រើនដែរ ។	{ "spider_name": "businesscambodia", "scrape_at": "2025-06-14_19:40:32", "date_created": "2023-02-12T05:49:16.667Z", "category": "កំពូលអ្នកលក់", "views": 1277, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ពិព័រណ៍អចលនទ្រព្យ រថយន្ត និងការរស់នៅកម្ពុជា-ចិន នឹងប្រារព្ធធ្វើនៅខែមីនាខាងមុខនេះ	https://business-cambodia.com/articles/cambodia-achinesee-property-auto-lifestyle-expo-	ថ្ងៃទី១១ ខែកុម្ភៈ សន្និសីទសារព័ត៌មានស្ដីពីពិព័រណ៍អចលទ្រព្យ រថយន្ត និងការរស់នៅកម្ពុជា-ចិនបានធ្វើឡើងនៅផ្សារទំនើបអូឡាំផ្យារាជធានីភ្នំពេញ។ លោកHe Panប្រធានផ្នែកទីផ្សាររបស់ក្រុមហ៊ុន compass.com.kh និងលោកWang Hao ប្រធានផ្នែកទីផ្សារក្រុមហ៊ុន58Cam.comបានពន្យល់ណែនាំពីពត៌មានលក្ខណៈពិសេស ចំណុចទាក់ទាញ និងស្ថានភាពទូទៅរបស់កម្មវិធីពិព័រណ៍លើកនេះ។ កម្មវិធីពិព័រណ៍លើកនេះនឹងធ្វើឡើងនៅថ្ងៃទី១៧ ដល់១៩ខែមីនា តាមការប៉ាន់ប្រមាណទុកនឹងមានហើយប្រជាជនខ្មែរ ចិន ប្រហែល៥ម៉ឺននាក់ចូលរួម  ។ ស្របពេលដែលសម្ដេចអគ្គមហាសេនាបតីតេជោ ហ៊ុន សែននាយករដ្ឋមន្ត្រីនៃព្រះរាជាណាចក្រកម្ពុជាត្រូវបានអញ្ជើញទៅបំពេញទស្សនកិច្ចនៅប្រទេសចិនក្នុងជំនួបគ្នាដែលបានចំណាយពេលប្រមាណ១០០នាទី មេដឹកនាំនៃប្រទេសទាំងពីរ បានឯកភាពគ្នាក្នុងការជំរុញកិច្ចសហប្រតិបត្តិការត្បូងពេជ្រ ដើម្បីជំរុញទំនាក់ទំនងនៃប្រទេសទាំងពីរ ឈានដល់ចំណុចកំពូលថ្មីមួយទៀត មេដឹកនាំទាំងពីរ នឹងបន្តពង្រឹងស្មារតីកសាងសហគមន៍តែមួយ ជោគវាសនាតែមួយ ដែលផ្តោតសំខាន់លើវិស័យចំនួន៦ រួមមានទី១)នយោបាយ និងការទូត ២)វិស័យសមត្ថភាពផលិត និងវាយភណ្ឌ ៣)កសិកម្ម ៤)ថាមពល ៥)សន្តិសុខ ៦)ទំនាក់ទំនងរវាងប្រជាជន និងប្រជាជន រួមទាំងការលើកកម្ពស់វិស័យសុខាភិបាលនៅកម្ពុជា។ ភាគីទាំងពីរបានវាយតម្លៃខ្ពស់ ចំពោះការចូលជាធរមាននៃកិច្ចព្រមព្រៀងពាណិជ្ជកម្មសេរីកម្ពុជា-ចិន ដែលបានចូលជាធរមានកាលពីថ្ងៃទី១ ខែមករាឆ្នាំ២០២២ដែលបានជំរុញការបើក ទីផ្សាររបស់ចិន ទទួលកសិផលនិងមច្ឆាជាតិរបស់កម្ពុជា។ ឯកឧត្តមប្រធានាធិបតីមានប្រសាសន៍ចាប់អារម្មណ៍ពីការអភិវឌ្ឍកសិកម្ម និងវារីវប្បធម៌នៅតំបន់ជុំវិញបឹងទន្លេសាប។ នៅក្នុងជំនួបគ្នានោះដែរ ឯកឧត្តម ស៊ី ជីនពីង និងសម្តេចតេជោ បានឯកភាពគ្នាក្នុងការជំរុញកិច្ចសហប្រតិបត្តិការលើការជំរុញការផលិតប្រភពថាមពលអគ្គសនីដោយផ្តោតលើការការពារបរិស្ថាន ថាមពលបៃតង។ ក្នុងជំនួបគ្នានោះ សម្តេចតេជោបានស្នើដល់ឯកឧត្តមប្រធានាធិបតី ជំរុញអ្នកទេសចរណណ៍ចិន មកទស្សនាកម្ពុជាឲ្យកាន់ច្រើនឡើង បន្ទាប់ពីការបន្ធូរបន្ថយការរិតត្បិតរបស់ប្រទេសចិន ពិសេសការលើកទឹកចិត្តពី ឯកឧត្តមប្រធានាធិបតី ដើម្បីឲ្យអ្នកទេសចរណ៍ចិនធ្វើដំណើរមកកាន់កម្ពុជា ដោយគ្មានការភ័យខ្លាច។ គួរបញ្ជាក់ថាទំនាក់ទំនងកម្ពុជាចិនកាន់តែស្អិតរមួតថែមមួយកម្រិតទៀត ឆ្នាំ២០២៣គឺជាខួបលើកទី៦៥នៃការបង្កើតទំនាក់ទំនងការទូតរវាងចិន និងកម្ពុជា ហើយក៏ជាឆ្នាំមិត្តភាពចិន-កម្ពុជាផងដែរ។ ប្រទេសចិន និងកម្ពុជានឹងអនុវត្តកិច្ចសហប្រតិបត្តិការស៊ីជម្រៅលើវិស័យផ្សេងៗដូចជាសេដ្ឋកិច្ច ពាណិជ្ជកម្ម ទេសចរណ៍ និងការអប់រំជាដើម។ ជាមួយនឹងការងើបឡើងវិញបន្ថែមនៃសេដ្ឋកិច្ច និងពាណិជ្ជកម្មសកល និងការបន្ធូរបន្ថយគោលនយោបាយចេញចូលដែនរបស់ប្រទេសចិន ប្រជាជនចិនវិលត្រឡប់មកកម្ពុជាបានក្លាយជានិន្នាការទូទៅ វិនិយោគិនចិនក៏កាន់តែយកចិត្តទុកដាក់ទៅលើឱកាសធ្វើពាណិជ្ជកម្ម និងកញ្ចប់សេវាកម្មនៅកម្ពុជា។ កម្មវិធីពិព័រណ៍លើកនេះធ្វើឡើងរួមគ្នាដោយ ក្រុមហ៊ុន COMPASS RELESTATE និងក្រុមហ៊ុន58Cam.com ដោយផ្ដោតទៅលើតម្រូវការពាណិជ្ជកម្ម និងប្រើប្រាស់ដែលកើនឡើងជាសន្សឹមៗក្នុងបណ្ដាប្រជាជនកម្ពុជា-ចិន ហើយរុករកសក្ដានុពលប្រើប្រាស់របស់ប្រជាជនកម្ពុជា-ចិន ដើម្បីពង្រីកទីផ្សារជូនដល់អាជីវករដែលចូលរួមពិព័រណ៍ ស្វែងរកអតិថិជន ចាប់យកឱកាសថ្មីៗ ជម្រុញដល់ការវិនិយោគ និងកំណើនអាជីវកម្មដែលជាប់ពាក់ព័ន្ធ។ កម្មវិធីពិព័រណ៍លើកនេះនឹងតាំងបង្ហាញសមិទ្ធផលដែលទទួលបានក្នុងវិស័យអចលនទ្រព្យ រថយន្ត និងសេវាកម្មនានាក្នុងការរស់នៅ នៅកម្ពុជាសព្វថ្ងៃ ក៏នឹងផ្ដល់នូវវេទិកាផ្លាស់ប្ដូររវាងអាជីវករ និងអ្នកប្រើប្រាស់ ជម្រុញដល់កិច្ចសហប្រតិបត្តិការផ្នែកទុរកិច្ច។ តាមដំណឹងបានបង្ហាញថា កម្មវិធីពិព័រណ៍នេះបែកចែកជា៣ផ្នែកសំខាន់ៗ ដូចជា អចលនទ្រព្យ រថយន្ត និងសេវាកម្មរស់នៅ គ្រោងមានស្ដង់ក្រុមហ៊ុនចំនួន៦៧ក្រុមហ៊ុន។ ក្នុងដំណាក់កាលកំពុងសិក្សាស្រាវជ្រាវ បានមានសហគ្រាសល្បីៗប្រមាណ៣០មានការចាប់អារម្មណ៍យ៉ាងខ្លាំងលើកម្មវិធីពិព័រណ៍នេះ។ គួរបញ្ជាក់ផងដែរថា កម្មវិធីពិព័រណ៍នេះគ្រោងនឹងរៀបចំការតាំងពិពណ៌ដែលមានប្រធានបទសម្បូរបែប និងទំនាក់ទំនង រួមបញ្ចូលការណែនាំដែលឆ្លុះបញ្ចាំងពីការអភិវឌ្ឍន៍ប្រវត្តិ និងវប្បធម៌នៃលំនៅដ្ឋានកម្ពុជា ព្រមនិងវេទិកាកំពូលអាជីវកម្ម ការសម្តែងសិល្បៈបែបប្រពៃណីចិន ល្បែងកម្សាន្តសំរាប់គ្រួសារជាដើម។ ទស្សនិកជននឹងអាចទទួលបានបទពិសោធន៍ពីវប្បធម៌ម៉ាកយីហោល្បី និងឈ្វេងយល់ពីនិន្នាការអភិវឌ្ឍន៍នៃអាជីវកម្មនានាដោយសេរី។ ក្រៅពីនេះ កម្មវិធីពិព័រណ៍នេះនឹងធ្វើការពិភាក្សាស្រាវជ្រាវទៅលើបញ្ហាអាជីវកម្មពាក់ព័ន្ធនឹងអចលនទ្រព្យ រថយន្ត និងសេវាកម្មក្នុងការរស់នៅសម្រាប់ប្រជាជនកម្ពុជាចិនតាមរយៈវេទិកានានា។ អ្នកជំនាញនឹងធ្វើការចែករំលែកពត៌មានអាជីវកម្មទៅកាន់មហាជន ដើម្បីស្វែងរកនូវដំណោះស្រាយបញ្ហាប្រឈម និងស្វែងរកនូវកាលានុវត្តភាពថ្មី។ បើធៀបនឹងពិព័រណ៍អាជីវកម្មផ្សេងទៀត ចំណុចពិសេសនៃកម្មវិធីពិព័រណ៍នេះគឺផ្ដោតលើប្រជាជនកម្ពុជាចិន រួមទាំងវិនិយោគិនចិន អណិកជនចិនដែលរស់នៅកម្ពុជាជាអចិន្ត្រៃ ប្រធានក្រុមហ៊ុន អាជីវកម្ម និងប្រជាជនខ្មែរជាប់ខ្សែស្រឡាយចិន និងសាច់ញាតិបងប្អូនដែលចាប់អារម្មណ៍លើការវិនិយោគនៅកម្ពុជា។ កម្មវិធីពិព័រណ៍លើកនេះនឹងធ្វើការផ្សព្វផ្សាយទាំងនៅខាងក្រៅផង ទាំងតាមអនឡាញផង សហការជាមួយនឹងសារពត៌មានកម្ពុជា និងចិន ដើម្បីផ្ដល់នូវឱកាសបង្ហាញអាជីវកម្មដល់អាជីវករដែលចូលរួម រំពឹងថានឹងទទួលបានការចាប់អារម្មណ៍ពីមនុស្ស១លាននាក់។ ពិព័រណ៍អចលទ្រព្យ រថយន្ត និងការរស់នៅ សម្រាប់ប្រជាជនខ្មែរជាប់ខ្សែស្រឡាយចិនកំពុងស្វែករកដៃគូពាណិជ្ជកម្មយ៉ាងសស្រាក់សស្រាំ។ សម្រាប់ពត៏មានបន្ថែមសូមទំនាក់ទំនងទូរស័ព្ទ 069611888 (Telegram, what APP, Wechat) អត្ថបទ៖ ពាណិជ្ជកម្ម	{ "spider_name": "businesscambodia", "scrape_at": "2025-06-14_19:40:32", "date_created": "2023-02-11T15:50:00.201Z", "category": "PR", "views": 243, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ច្បាស់ការ! ភាគហ៊ុនសាលាអ្នកឧកញ៉ា គួច ម៉េងលី នឹងត្រូវដាក់លក់ដំបូងនៅក្នុងខែមីនានេះ	https://business-cambodia.com/articles/mengly-j-quach-education	កាលពីពេលថ្មីៗកន្លងទៅនេះ ក្រុមហ៊ុន ម៉េងលី ជេ. គួច អេឌ្យូខេសិន ម.ក បានដាក់ពាក្យស្នើសុំលើការបោះផ្សាយមូលបត្រកម្មសិទ្ធិជាសាធារណៈលើកដំបូង ទៅកាន់និយតករមូលបត្រកម្ពុជា ហើយឥឡូវនេះកំពុងទទួលបានការចាប់អាម្មណ៍ខ្លាំង។ ហើយពេលនេះ ខាងក្រុមហ៊ុនក៏បានកំណត់កាលបរិច្ឆេទដៃការដាក់លក់ហ៊ុនដំបូងរបស់ខ្លួននៅក្នុងផ្សារហ៊ុន (IPO) ផងដែរ។   ថ្លែងនៅក្នុងសិក្ខាសាលាស្តីអំពីការស្វែងយល់ពីវិស័យមូលបត្រនៅកម្ពុជា និងត្រៀមខ្លួនវិនិយោគលើមូលបត្រកម្មសិទ្ធិ នៅថ្ងៃទី១១ ខែកុម្ភៈ ឆ្នាំ២០២៣នេះ អ្នកឧកញ៉ាវេជ្ជបណ្ឌិត គួច ម៉េងលី ស្ថាបនិក ប្រធានក្រុមប្រឹក្សាភិបាល និងអគ្គនាយកប្រតិបត្ដិនៃក្រុមហ៊ុន ម៉េងលី ជេ. គួច អេឌ្យូខេសិន បានមានប្រសាសន៍ឲ្យដឹងថា ស្ថិតក្រោមការសម្រេចយល់ព្រមពី និយ័តករមូលបត្រកម្ពុជា តម្លៃភាគហ៊ុនក្រុមហ៊ុន ម៉េងលី ជេ. គួច អេឌ្យូខេសិន ម.ក នឹងត្រូវដាក់លក់ដំបូងក្នុងផ្សារហ៊ុននៅពាក់កណ្តាលខែមីនាខាងមុខ។ អ្នកឧកញ៉ាវេជ្ជបណ្ឌិតបន្ដថា ការវិនិយោគជាមួយ ក្រុមហ៊ុន ម៉េងលី ជេ. គួច អេឌ្យូខេសិន ម.ក មានន័យថាជាការបើកសាលារៀនដែលមានគុណភាពបន្ថែមទៀតសម្រាប់ប្រជាជនកម្ពុជាដែលជាអ្នកត្រូវការខ្លាំងបំផុត។ ឥឡូវនេះយើងមានសាលា ១៥ សាខា ហើយគោលដៅរបស់យើងគឺត្រូវឈានឱ្យដល់ ១៦០ សាខា។ ពេលនេះសាធារណជន ជាពិសេសអ្នកអាណាព្យាបាល មាតាបិតារបស់សិស្សានុសិស្សយើង អាចចូលរួមក្នុងដំណើររីកចម្រើនរបស់យើងបាន។ អ្នកឧកញ៉ាវេជ្ជបណ្ឌិតបន្ថែមថា យើងមានគម្រោងរៃអង្គាសប្រាក់រហូតដល់ ១០ លានដុល្លារ ប្រមាណ ៥.៨៨% នៃភាគហ៊ុនរបស់ក្រុមហ៊ុនរបស់យើង។ ចំនួនទឹកប្រាក់សរុបដែលប្រមូលបានសម្រាប់ក្រុមហ៊ុនប្រមាណជា ៧ លានដុល្លារ បូកនឹងចំណូលថវិកា ផ្ទៃក្នុងរបស់យើង និងប្រាក់កម្ចីធនាគារថ្មីនឹងត្រូវបានប្រើប្រាស់សម្រាប់ការពង្រីកសាខាថ្មីចំនួន ២០ ទីតាំងបន្ថែមទៀតដែលមានក្នុងដៃរបស់យើងរួចជាស្រេច។ ក្នុងការណ៍ដែលមានតម្រូវការច្រើនជាងការរំពឹងទុក យើងនឹងស្វែងរកការសម្រេចយល់ព្រមសម្រាប់ការបោះផ្សាយលក់ភាគហ៊ុនបន្ថែម ដែលអាចដល់ ២០% ដែលជាភាគរយអតិបរមា។ សូមជម្រាបផងដែរថា សម្រាប់ចង់ទិញភាគហ៊ុនក្រុមហ៊ុន ម៉េងលី ជេ. គួច អេឌ្យូខេសិន ម. អាចធ្វើការកក់ទុក ឬស្នើសុំការបែងចែកភាគហ៊ុនជាមុនឥឡូវនេះរហូតដល់ថ្ងៃទី៣០ ខែមីនា ឆ្នាំ២០២៣ មុនពេលការបោះផ្សាយលក់សាធារណៈចាប់ផ្តើម ពីព្រោះចំនួនភាគហ៊ុនមានកំណត់! សូមអញ្ជើញបំពេញទម្រង់បែបបទដែលមាននៅក្នុង QR Code ខាងក្រោម ហើយផ្ញើមកកាន់ក្រុមហ៊ុន RHB Securities (Cambodia) Plc.៕	{ "spider_name": "businesscambodia", "scrape_at": "2025-06-14_19:40:32", "date_created": "2023-02-11T10:48:27.145Z", "category": "PR", "views": 26996, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
តម្លៃប្រេងសាំងថ្មី! នេះជាតម្លៃប្រេងសាំង ដែលក្រសួងប្រកាសឱ្យលក់ចាប់ពីថ្ងៃទី១១ ដល់ទី២០ ខែកុម្ភៈ	https://business-cambodia.com/articles/gas-station-in-february	យោងតាមសេចក្តីជូនដំណឹងរបស់ក្រសួងពាណិជ្ជកម្ម នាពេលមុននេះបន្តិចបានឱ្យដឹងថា តម្លៃប្រេងសាំងដែលត្រូវលក់នៅប្រទេសកម្ពុជាចាប់ពីថ្ងៃទី១១ ដល់ថ្ងៃទី២០ ខែកុម្ភៈ ឆ្នាំ២០២៣ ត្រូវលក់ ៤,៤០០ រៀល/ក្នុង១លីត្រសម្រាប់សាំងធម្មតា EA92  និង ៤,៣៥០ រៀល/ក្នុង១លីត្រសម្រាប់ប្រេងម៉ាស៊ូត DO 50ppm ។ បើតាមតម្លៃខាងលើនេះ បានឱ្យដឹងថា តម្លៃលក់រាយសម្រាប់សាំងធម្មតានៅកម្ពុជាគឺចុះថ្លៃ ១០០ រៀលក្នុង១លីត្រចំពោះម៉ាស៊ូតវិញគឺចុះថ្លៃ ៣០០ រៀល/ក្នុង១លីត្រសម្រាប់ប្រេងម៉ាស៊ូត DO 50ppm ។ ដោយឡែកកាលពីកន្លងទៅតម្លៃប្រេងសាំងលក់ក្នុងតម្លៃ៤,៥០០ រៀល/ក្នុង១លីត្រសម្រាប់សាំងធម្មតា EA92  និង ៤,៦៥០ រៀល/ក្នុង១លីត្រសម្រាប់ប្រេងម៉ាស៊ូត DO 50ppm ។ សូមបញ្ជាក់ថា ដើម្បីជួយសម្រួលដល់ជីវភាពរបស់ប្រជាជន និងដោយមានការរួមចំណែកពីក្រុមហ៊ុនចែកចាយប្រេងឥន្ធនៈនៅកម្ពុជា សម្តេចអគ្គមហាសេនាធិបតីតេជោ ហ៊ុន សែន នាយករដ្ឋមន្រ្តី នៃព្រះរាជាណាចក្រកម្ពុជា បានសម្រេចបញ្ចុះតម្លៃលក់រាយប្រេងឥន្ធនៈនៅកម្ពុជា ចំនួន៦,៥សេនដុល្លារក្នុងមួយលីត្រ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:32", "date_created": "2023-02-11T05:07:29.341Z", "category": "ព័ត៌មានថ្មីៗ", "views": 2790, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
បុរសវ័យ៣៤ឆ្នាំ រកចំណូលបាន៦ម៉ឺន$/១ខែ ប្រាប់កត្តាធំ៣ អាចទាញចំណូលពីជំនាញយើងស្រឡាញ់	https://business-cambodia.com/articles/mark-neace-story-success	លោក Mark Neace គឺជាគ្រូបង្វឹកវីដេអូហ្គេមពេញម៉ោងមួយរូបដែលចំណាយពេលភាគច្រើនក្នុងវ័យកុមារភាពរបស់គាត់លេងវីដេអូហ្គេម និងបានឈ្នះការប្រកួតរង្វាន់ជាសាច់ប្រាក់លើកដំបូងរបស់ខ្ញុំនៅអាយុ ១៧ឆ្នាំ ដោយលោកមានគំនិត១ គិតថាលោក មិនអាចរកលុយពីជំនាញដែលខ្លួនស្រឡាញ់បាននោះ ហើយរំពឹងថានឹងធ្វើដូចមនុស្សទូទៅ ទៅរៀននៅមហាវិទ្យាល័យ ចប់មកក៏ហើយធ្វើការងារ៨ម៉ោងដូចគេដូចឯង។ យ៉ាងណាមិញគាត់បានចាប់ផ្តើមធ្វើការងារអាជីពជា អ្នកឡាយវីដេអូហ្គេមនេះ ដោយចាប់ផ្តើមពីលុយ ២ម៉ឺនដុល្លារក្នុងគណនីសន្សំ ហើយបច្ចុប្បន្ន នេះគាត់អាចទាញចំណូលមកវិញ ៦៦០០០ ដុល្លារពីការបង្រៀនសិស្សក្នុងកម្មវិធីគេហទំព័រ១ ដោយអាចបង្រៀនសិស្សប្រហែល ២០ នាក់ក្នុងមួយសប្តាហ៍ ហើយគិតថ្លៃពី ២៥០ទៅ ៣៥០ដុល្លារក្នុងមួយវគ្គ ៩០ នាទី។ ដោយឡែកលោកបានបង្ហើបប្រាប់សារព័ត៌មាន CNBC ថាលោកមិនមែនធ្វើការងារនេះដោយគ្មានឧបសគ្គនោះទេ ប៉ុន្មានលោកបានរៀនសូត្រពីវាបានច្រើន ហើយអាចប្រែក្លាយវាទៅជាអាជីវកម្មបានព្រោះចំណូលចិត្តតាមរយៈធាតុផ្សំ៣យ៉ាង៖ ១. កុំគ្រាន់តែបង្ហាញថាអ្នកល្អកម្រិតណា តែបង្រៀនមនុស្សនូវអ្វីដែលមានតម្លៃ៖ ការងារអ្វីក៏ដោយសុទ្ធតែមានតម្លៃប៉ុន្តែ ប្រសិនបើអ្នកចង់រកប្រាក់ពីជំនាញរបស់អ្នក អ្នកត្រូវតែចែករំលែកចំណេះដឹងរបស់អ្នកក្នុងជំនាញមួយនោះមុជឱ្យជ្រៅទៅឱ្យឆ្ងាយលើវិស័យនោះ។ ២. ទោះបីជាអ្នកទើបតែចាប់ផ្តើមក៏ដោយ អ្នកមិនចាំបាច់កំណត់តម្លៃរបស់អ្នកឱ្យទាបនោះទេ៖ បើអ្នកស្គាល់ច្បាស់ពីខ្លួនឯងថាជាអ្នកណា ធ្វើវាបានល្អកម្រិតណា ចូរកុំឱ្យតម្លៃការងារខ្លួនឯងទាបពេកអ្វី តាមបទពិសោធន៍របស់ខ្ញុំកាលពីចាប់ផ្តើមដំបូងនៅឆ្នាំ២០១៩បានចាប់ផ្តើមផ្តល់វគ្គបង្វឹកតម្លៃ៥ដុល្លារ ខ្ញុំចាប់ផ្ដើមឱ្យតម្លៃការងារខ្លួនឯងទាបខ្លាំង ព្រោះខ្ញុំមិនស្គាល់ពីតម្លៃខ្លួនឯងច្បាស់លាស់ រហូតដល់ខ្ញុំប្រឹងធ្វើការ  និងបានកំណត់តម្លៃឱ្យខ្លួនឯង រហូតអាចទាញប្រាក់ចំណូលបានយ៉ាងច្រើនត្រឡប់មកវិញ។ ៣. រៀនពីការងារជាប់លាប់៖ ទោះបីជាអ្នកជំនាញលើការងារមួយនេះក៏ខ្ញុំមិនដែលភ្លេចខ្លួន ក្នុងបង្រៀនខ្លួនឱ្យជាប់លាប់ពីមួយថ្ងៃទៅ១ថ្ងៃនោះដែរ ខ្ញុំបានបង្រៀនខ្លួនឯងពីរបៀបថត និងកែសម្រួលវីដេអូរបស់ខ្ញុំ ដែលជាធាតុសំខាន់បំផុតនៃអាជីវកម្មរបស់ខ្ញុំដែរ។ ជាការពិតណាស់ការធ្វើការតាមចំណង់ចំណូលចិត្តអាចជួយយើងអាចសប្បាយចិត្តនឹងធ្វើវា គួបផ្សំនឹងការខិតខំប្រឹងប្រែងធ្វើដោយមានគុណតម្លៃ ការងារអ្វីក៏ដោយសុទ្ធតែមានតម្លៃរបស់វា ប្រឹងប្រែងធ្វើពោរពេញដោយសកម្មភាព នោះជីវិតនឹងពោរពេញទៅដោយរឿងរ៉ាវជាច្រើនដែលយើងនឹកស្មានមិនដល់៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:32", "date_created": "2023-02-10T12:17:46.613Z", "category": "ភាពជាអ្នកដឹកនាំ", "views": 522, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ពិធីសម្ពោធដីលំដាប់អភិជនដំបូងគេបំផុត ចំកណ្តាលក្រុងរណបថ្មី ផ្លូវជាតិលេខ 6A	https://business-cambodia.com/articles/elite-park	ដោយសារកំណើនតម្រូវការដីប្លង់វីឡាសម្រាប់សង់វីឡាបែបស្ទាយដែលអតិថិជនអភិជនចូលចិត្ត ក្រុមហ៊ុន អេលីត ហូម ខេមបូឌា សហការជាមួយ អេលីត ផាក បានរៀបចំប្រារព្ធពិធីសម្ពោធជាផ្លូវការ គម្រោង អេលីត ផាក ជាដីលំដាប់អភិជនដំបូងគេបំផុតនៅទីក្រុងរណបថ្មី លី យ៉ុងផាត់ផ្លូវជាតិលេខ 6A នាថ្ងៃទី១០ ខែកុម្ភៈ ឆ្នាំ២០២៣ ។ សូមបញ្ជាក់ដែរថា គម្រោង អេលីត ផាក មានទំហំផ្ទៃដីសរុប ២០ ហិកតា ហើយបច្ចុប្បន្នយើងបានអភិវឌ្ឍន៍ ៧៣ ប្លង់ ដែលហ៊ុមព័ទ្ធជុំវិញទៅដោយការអភិវឌ្ឍធំៗជាច្រើន ដូចជា៖ ផ្សារទំនើប សួនទឹក ទីលានវាយកូនហ្គោល Garden City សួនសត្វភ្នំពេញសាហ្វារី ពហុកីឡដ្ឋានជាតិមរតកតេជោ  ដែលបានផ្តល់ភាពងាយស្រួលក្នុងការរស់នៅ។ គម្រោង អេលីត ផាក គឺស្ថិតនៅលើចំណុចមួយមានប្រព័ន្ធផ្លូវរដ្ឋជុំវិញដែលងាយស្រួលដល់ការធ្វើចរាចរណ៍ទៅទីតាំងផ្សេងៗ និងចំណេញពេលវេលាច្រើន គឺត្រឹមតែ ៣នាទី ទៅកាន់ផ្សារទំនើប ម៉ាក្រូ 6A ៥នាទី ទៅកាន់ពហុកីឡដ្ឋានជាតិមរតកតេជោ និង វិមានឈ្នះឈ្នះ ៨នាទី ទៅកាន់សួនទឹកហ្គាដិនស៊ីធី សួនសត្វសាហ្វារី និង ១៥ នាទីទៅកាន់ស្ពានជ្រោយចង្វា លោកស្រី លីម សុខាដាវីន អគ្គនាយិកាប្រតិបត្តិក្រុមហ៊ុន Elite Home (Cambodia) បានលើកឡើងថា “ដោយមានអតិថិជនជាច្រើន ចង់បានផ្ទះ និងសាងសង់ផ្ទះទៅតាមក្តីស្រមៃរបស់ខ្លួន ជាហេតុធ្វើឲ្យមានការបង្កើតឡើងនូវ  គម្រោង Elite Park ដែលជាគម្រោងមួយជួយឲ្យអតិថិជន បំពេញបានតាមបំណងប្រាថ្នារបស់ពួកគាត់ ក្នុងការសាងសង់ វីឡា ឬភូមិគ្រឹះ តាមបែបបទដែលពួកគាត់ត្រូវការ ហើយយើងជឿជាក់ថាគម្រោងនេះនឹងមានការគាំទ្រច្រើនពីអតិថិជន។ មូលហេតុដែលយើងហៅថា Elite Park ដោយសារតែគម្រោងនេះគឺយើងផ្តោតទៅលើការលក់ដីប្លង់វីឡាហើយមិនត្រឹមតែប៉ុណ្ណោះ Elite Park មិនមែនមានត្រឹមតែដីសម្រាប់អតិថិជននិងហ៊ុមព័ទ្ធទៅដោយតំបន់អភិវឌ្ឈធំៗទៅមុខជាលំដាប់តែប៉ុណ្ណោះទេ តែលើសពីនេះទៅទៀត យើងមានសួនពាណិជ្ជកម្ម ក្លឹបហោស៍ សួនហាត់ប្រាណ អាងហែលទឹក កន្លែងក្មេងលេង ដែលធ្វើអោយទីតាំងនេះមានប្រជាប្រិយភាព ភាពស៊ីវិល័យ និងភាពងាយស្រួលសម្រាប់ការរស់នៅ  ។ ដើម្បីធានាបានការរស់នៅប្រកបដោយសុវត្ថិភាព និង ភាពងាយស្រួល យើងបានផ្តល់ជូនអតិថិជននូវសេវាកម្មនានា ដូចជា សេវាកម្មមូលដ្ឋានមាន៖ ប្រព័ន្ធសន្តិសុខ ២៤ ម៉ោង រថយន្តដឹកអ្នកដំណើរឯកជន ជំនួយរៀបចំរថយន្តសង្រ្គោះបន្ទាន់ ២៤ម៉ោង សេវាកម្មពិសេសមាន៖ សេវាកម្មរើចូលគេហដ្ឋាន សេវាកម្មថែទាំ សម្អាតផ្អះ សេវាកម្មបោកអ៊ុតសំលៀកបំពាក់ សេវាកម្មថែរក្សាយានយន្ត សេវាកម្មរៀបចំកម្មវិធីផ្សេងៗ សេវាកម្មផ្គត់ផ្គង់គ្រឿងទេស សេវាកម្មជួសជុលបន្ទាន់ ២៤ ម៉ោង សេវាកម្មជួលរថយន្តនិងតាក់ស៊ី សេវាកម្មគ្រូបង្វឹកហាត់ប្រាណផ្ទាល់ខ្លួន ជាមួយនិងសេវាកម្មខាងលើ និងទីតាំងរបស់គម្រោង ធ្វើឲ្យគ្រមោង Elite Park មានភាពល្អពិសេសខុសដាច់ពីគេ។យើងសង្ឃឹមនិងមានភាពជឿជាក់ថាអតិថិជនរបស់ Elite Park នឹងទទួលបានការរស់នៅជាមួយនឹងវីឡាដែលជាក្តីស្រមៃ ភាពឧត្តុង្គឧត្តម ជាមួយនឹងការអភិវឌ្ឍជាលំដាប់ក្នុងតំបន់ក្រុងរណបថ្មីនេះនាពេលខាងមុខ។” លោក Lai Jin Kei ដែលជានាយកប្រតិបត្តិរបស់គម្រោង Elite Park ក៏បានលើកឡើងដែរថា “គម្រោង Elite Park ដែល ស្ថិតនៅលើចំណុចដែលមានប្រព័ន្ធផ្លូវរដ្ឋ បានជួយសម្រួលចរាចរណ៍បានលឿនទៅកាន់ទីតាំងផ្សេងៗ និងចំណេញពេលវេលាច្រើន។ វាស្រូបយកតំបន់សក្តានុពលនានាឲ្យមកនៅជិតអ្នកទាំងអស់គ្នា”។ សូមបញ្ជាក់ថា គម្រោងដីលំនៅឋានអភិជន Elite Park ដែលមានទីតាំងនៅក្រោយផ្សារម៉ាក្រូជ្រោយចង្វា ផ្លូវជាតិលេខ 6A និងផ្លូវ អ្នកឧកញ៉ា លីយ៉ុងផាត់ ដែលបង្កឲ្យមានភាពងាយស្រួលសម្រាប់ការសាងសង់លំនៅឋានគ្រប់ប្រភេទទៅតាមក្តីស្រមៃរបស់អ្នក។  Elite Park តំណាងអោយភាពឧត្តុង្គឧត្តមនៃការរស់នៅនិងការវិនិយោគនាយុគសម័យថ្មី។ ទំនាក់ទំនង៖ 089 399 111 Email: info@ehcambodia.com និង Facebook Page: Elite Home Cambodia ឬ Elite Park - អេលីត ផាក	{ "spider_name": "businesscambodia", "scrape_at": "2025-06-14_19:40:32", "date_created": "2023-02-10T11:47:00.976Z", "category": "PR", "views": 329, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
សម្ដេចតេជោ ហ៊ុន សែន ស្នើឲ្យក្រុមហ៊ុនចិនសិក្សាគម្រោងវិនិយោគផ្លូវរថភ្លើងល្បឿនលឿនធន់ស្រាល២កន្លែង	https://business-cambodia.com/articles/china-metro-group	សម្ដេចតេជោ ហ៊ុន សែន នាយករដ្ឋមន្រ្ដីនៃព្រះរាជាណាចក្រកម្ពុជា បានធ្វើការស្នើឲ្យក្រុមហ៊ុនចិន China Metro Group Limited ធ្វើការសិក្សាវិនិយោគគម្រោងផ្លូវរថភ្លើងល្បឿនលឿនធន់ស្រាលនៅក្នុងរាជធានីភ្នំពេញ និងពីភ្នំពេញភ្ជាប់ទៅអាកាសយានដ្ឋានអន្ដរជាតិភ្នំពេញថ្មី។ ការស្នើសុំរបស់សម្ដេចតេជោខាងលើត្រូវបានធ្វើឡើងនៅក្នុងជំនួបជាមួយក្រុមហ៊ុនវិនិយោគធំៗចំនួន៣ នៃប្រទេសចិន រួមមានក្រុមហ៊ុនសាងសង់គមនាគមន៍ចិន, ក្រុមហ៊ុនសាជីវកម្មស្ពានថ្នល់ចិន និងក្រុមហ៊ុន China Metro Group Limited កាលពីថ្ងៃទី៩ ខែកុម្ភៈ ឆ្នាំ២០២៣ កន្លងទៅ។ យោងតាមការចុះផ្សាយរបស់ក្រសួងសាធារណការ និងដឹកជញ្ជូន នៅថ្ងៃទី១០ ខែកុម្ភៈនេះ បានបញ្ជាក់ថា នៅក្នុងជំនួបខាងលើនោះក្រុមហ៊ុនចិនខាងលើបានចាប់អារម្មណ៍នៅក្នុងការវិនិយោគរថភ្លើងល្បឿនលឿនធន់ស្រាល ពីក្រុងសៀមរាបទៅកាន់អាកាសយានអន្តរជាតិថ្មី នៅជីក្រែង ក្នុងខេត្តសៀមរាប។ ឆ្លៀតក្នុងឱកាសនោះ ទាក់ទិននឹងការវិនិយោគផ្លូវរថភ្លើងល្បឿនលឿនធន់ស្រាលនេះ សម្តេចតេជោនាយករដ្ឋមន្រ្តី បានស្នើឲ្យក្រុមហ៊ុន China Metro Group Limited សិក្សាពីគ្រោងវិនយោគផ្លូវល្បឿនលឿនធន់ស្រាល ពីរាជធានីភ្នំពេញទៅកាន់អាកាសយានដ្ឋានអន្តរជាតិភ្នំពេញថ្មី និងផ្លូវរថភ្លើងល្បឿនលឿនធន់ស្រាលក្នុងរាជធានីភ្នំពេញ ដែលកំពុងមានចរាចរណ៍យ៉ាងមមាញឹក។ សូមជម្រាបផងដែរថា នាពេលបច្ចុប្បន្នរាជរដ្ឋាភិបាលកម្ពុជាបានកំពុងរៀបចំអភិវឌ្ឍ និងសាងសង់គម្រោងផ្លូវរថភ្លើងជាច្រើនខ្សែដើម្បីសម្រួលដល់ការដឹកជញ្ចូននៅកម្ពុជា។ ដោយក្នុងនោះរួមមាន ផ្លូវរថភ្លើងល្បឿនលឿនពីភ្នំពេញទៅក្រុងប៉ោយប៉ែត និងពីភ្នំពេញទៅខេត្ដព្រះសីហនុ, គម្រោងផ្លូវរថភ្លើងល្បឿនលឿនពីភ្នំពេញទៅក្រុងបាវិត និងគម្រោងផ្លូវរថល្បឿនលឿនធន់ស្រាលនៅក្នុងរាជធានីភ្នំពេញនេះជាដើម៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:32", "date_created": "2023-02-10T10:40:51.446Z", "category": "អចលនទ្រព្យ", "views": 1609, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
រដ្ឋមន្រ្តីក្រសួងហិរញ្ញវត្ថុថថៃព្រមានថា ប្រាក់បាតឡើងថ្លៃអាចធ្វើឲ្យមានហានិភ័យដល់សេដ្ឋកិច្ចរបស់ថៃ	https://business-cambodia.com/articles/thai-baht-will-risk-it-economy	បច្ចុប្បន្នប្រាក់បាតរបស់ថៃជាប់ជារូបិយប័ណ្ណដែលខ្លាំងបំផុតលំដាប់ទី២នៅអាស៊ី តែយ៉ាងណាមិញ ការឡើងថ្លៃនៃប្រាក់បាតនេះត្រូវបានរដ្ឋមន្ត្រីក្រសួងហិរញ្ញវត្ថុរបស់ថៃព្រមានថាអាចបង្កហានិភ័យដល់សេដ្ឋកិច្ចថៃខណៈស្ថានភាពសេដ្ឋកិច្ចសកលកំពុងដាំក្បាលចុះ។ នេះបើយោងតាមការចុះផ្សាយរបស់សារព័ត៌មាន Bangkok post ដែលដកស្រង់សម្ដីរបស់លោក Arkhom Termpittayapaisith រដ្ឋមន្រ្តីក្រសួងហិរញ្ញវត្ថុរបស់ថៃ។ លោក Arkhom Termpittayapaisith បានពន្យល់ថាឥទ្ធិពលប្រាក់បាតដែលកំពុងងើបឡើងធ្វើឲ្យមានហានិភ័យដល់សេដ្ឋកិច្ចនៅពេលបច្ចុប្បន្នខណៈវាកាត់បន្ថយការនាំចេញរបស់ថៃយ៉ាងច្រើន។ ត្រង់នេះលោកបានបញ្ជាក់បន្ថែមទៀតថាវិស័យអាជីវកម្មត្រូវការការពារនឹងហានិភ័យនៃការប្ដូរប្រាក់អន្តរជាតិ ហើយប្រាក់បាតបានកើនឡើង២.៧%ធៀបនឹងប្រាក់ដុល្លារអាមេរិកដែលរុញឲ្យការនាំចេញរបស់ថៃកំពុងតែដាំក្បាលចុះ ស្របពេលដែលសេដ្ឋកិច្ចពិភពលោកកំពុងថមថយ។  ជាការពិតណាស់ឡើងថ្លៃនៃប្រាក់បាតចំពេលដែលសេដ្ឋកិច្ចសកលមានកំណើនយឺត អាចធ្វើឲ្យប៉ះពាល់ដល់ការនាំចេញរបស់ថៃជាពិសេសប៉ះពាល់ដល់សេដ្ឋកិច្ចថៃតែម្ដង។ ត្រង់នេះអាចធ្វើឲ្យថៃបាត់បង់ការប្រកួតប្រជែងនៅក្នុងការនាំចេញ។ ជាក់ស្ដែងបើប្រាក់បាតថៃថ្ល ឧទាហរណ៍ ថៃនាំចេញទៅសហរដ្ឋអាមេរិកនោះ ពេលធ្វើជំនួញត្រូវប្ដូររូបិយប័ណ្ណ អាមេរិកនឹងត្រូវចំណាយលុយកាន់តែច្រើនដោយសារថៃប្រាក់បាតរបស់ថៃថ្លៃ។ ដូច្នេះអាចធ្វើអាមេរិកស្វែងរកដៃគូរធ្វើជំនួញជាមួយប្រទេសផ្សេងទៀតដែលអាចឲ្យខ្លួនចំណាយលុយកាន់តែតិចជាងនេះ។    គួរបញ្ជាក់ផងដែរថា ថៃធ្លាប់ជួបវិបត្តិដួលរលំអត្រាប្ដូរប្រាក់កាលពីឆ្នាំ១៩៩៧ដែលបង្កឲ្យមានវិបត្តិហិរញ្ញវត្ថុអាស៊ីឆ្នាំ១៩៩៧។ ពេលនោះថៃអត់មានលុយបម្រុងជារូបិយប័ណ្ណអន្តរជាតិ ក៏កើតជាវិបត្តិមួយគឺមិនអាចផ្គត់ផ្គង់អត្រាប្ដូរប្រាក់ដែលធ្វើឲ្យអត្រាប្ដូប្រាក់ដួលរលំ។ នៅពេលនោះថៃបង្ខំចិត្តធ្វើការប្ដូរប្រាក់បាតថៃធៀបនឹងប្រាក់ដុល្លារអាមេរិកដែលធ្វើឲ្យប្រាក់បាតថៃធ្លាក់ថ្លៃយ៉ាងខ្លាំហើយអត្រាប្ដូរប្រាក់របស់ថៃក៏ចាប់ផ្ដើមដួលរលំពេលនោះ។ អំឡុងពេលនោះមានផលប៉ះពាល់ច្រើន ជាពិសេសថៃជួបវិបត្តិអតិផរណាដោយទំនិញលើទីផ្សារឡើងថ្លៃ លុយចុះថោកដែលធ្វើឲ្យថៃជំពាក់បំណុលបរទេសយ៉ាងច្រើន។ វិបត្តិនេះបានរាលដាលនៅប្រទេសមួយចំនួននៅអាស៊ីផងដែរ ដូចជាប្រទេសឥណ្ឌូនេស៊ី ម៉ាឡេស៊ី ហ្វីលីពីនគឺចាប់ផ្ដើមទម្លាក់តម្លៃរូបិយប័ណ្ណរបស់ខ្លួនដោយសារតែប្រាក់បាតថ្លៃដែលធ្វើឲ្យប៉ះពាល់ដល់ប្រទេសទាំងនោះ។ ជាពិសេសប្រទេសដែលប៉ះពាល់ខ្លាំងមានដូចជាប្រទេសកូរ៉េនិងថៃខ្លួនឯងផ្ទាល់។ មិនតែប៉ុណ្ណោះវិបត្តិនេហក៏ប៉ះពាល់ដល់វិស័យផ្សេងៗផងដែរដូចជា វិស័យអចលនទ្រព្យនិងផ្សារភាគហ៊ុនធ្លាក់ចុះយ៉ាងខ្លាំង។	{ "spider_name": "businesscambodia", "scrape_at": "2025-06-14_19:40:32", "date_created": "2023-02-10T10:00:29.062Z", "category": "ហិរញ្ញវត្ថុ", "views": 333, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ប្រថុយលុយចុងក្រោយ! គូស្នេហ៍១គូចាប់ដៃគ្នារកស៊ីប្រថុយបើករបរ១នេះ អាចទាញចំណូល៥០០$/ថ្ងៃ	https://business-cambodia.com/articles/lover-run-businesses	ការធ្វើជំនួញ មកពីពាក្យថាជួញ ជួនជួញខុស ជួនជួញត្រូវ  បើត្រូវអរ បើខុសអស់លុយ ហើយការជួញនោះទៀតសោតមិនតែងតែរលូនទេ។ ប៉ុន្តែទោះបីជាយ៉ាងណាក្តីប្រសិនបើយើងមានការតាំងចិត្តខ្លាំង អ្វីៗគ្រប់យ៉ាងច្បាស់ជាទៅមុខ តួយ៉ាងដូចគូស្នេហ៍មួយគូនេះអញ្ចឹង ប្រថុយបើកហាងលក់ភេសជ្ជៈ តស៊ូ ព្យាយាមរហូតអាចទាញចំណូល៥០០ដុល្លារក្នុងមួយថ្ងៃ។ លោក ភ័ក្រ សារវ៉ាត់ អាយុ២៧ឆ្នាំ និងភរិយា ណេស ទីការផុន អាយុ២៤ឆ្នាំ ជាជនជាតិថៃ ដែលត្រូវបានគេស្គាល់ថា ជាម្ចាស់ប្រេនភេសជ្ជៈ NESPAIROCH ដែលជាហាងលក់ដាច់ខ្លាំងនូវសូកូឡាក្រឡុក និង គ្រាប់ hazelnut ក្រឡុក ដោយអ្នកទាំងពីរបានលើកឡើងថា ទម្រាំតែអ្នកទាំងពីរសម្រេចចិត្តធ្វើរឿងនេះ គឺត្រូវចំណាយពេលគិតយូរមែនទែន ព្រោះតែខ្លួនមិនសូវសម្បូរថវិការ បើធ្វើទៅខុសច្បាស់ជាអស់លុយពីខ្លួនជាមិនខានឡើយ។ តែងយ៉ាងណាក៏ដោយ ណេស មានអារម្មណ៍ថា ត្រូវតែចេញរកស៊ីខ្លួនឯង ព្រោះលែងចង់ធ្វើការទៀតហើយ ហើយបើនាងមិនសាកល្បងចេញរកស៊ីទេ នាងប្រាកដជាមិនសល់លុយច្រើនដូចសព្វថ្ងៃនេះអញ្ចឹង ទោះធ្វើទៅដួលក៏នាងសុខចិត្តដែរ  ហើយនាងជឿជាក់ថា បើនាងខំហើយ ដួលក៏អស់ចិត្តដែរ។ បន្ទាប់មក សារវ៉ាត់ បានឯកភាពនឹងភរិយារបស់ខ្លួន ហើយប្រថុយធ្វើវាទាំងពីនាក់តែម្តង។ មុនពេលចាប់ផ្តើមដំណើរការ ប្តីជាអ្នករកគំនិត តុបតែងម៉ូដ ហាង ហើយប្រពន្ធរត់ទៅរៀន ឆុងភេសជ្ជៈ រហូតគិតថាខ្លួនអាចធ្វើបានហើយពួកគេក៏ចាប់ផ្តើមធ្វើវាតែម្តង ដោយទុនពេលនោះមិនដល់១ពាន់ដុល្លារទេ មានវ៉ាត់ជាអ្នកច្នៃកូនតូបដ៏តូចមួយ ហើយណេសជាអ្នកលក់។ ការចាប់ផ្តើម២ខែដំបូង មិនរលូនឡើយ មួយថ្ងៃលក់បានត្រឹមតែ៧ ទៅ១០កែវតែប៉ុណ្ណោះ ណេសស្ទើរតែអស់សង្ឈឹមទៅហើយ តែមានវ៉ាត់ជាអ្នកលើកទឹកចិត្ត។ ដោយបញ្ហាកើតឡើងស្ទើររាល់ថ្ងៃ ដែលធ្វើពីរនាក់គេនៅមិនសុខទេ ក៏បានសួរអតិថិជនដែលបានមកទិញខ្លួន អំពីរសជាតិរបស់វា ហើយពួកគេព្យាយាមកែរប្រែ។ បន្ទាប់ពីរកឃើញបញ្ហាហើយ ពួកគេចាប់ផ្តើមផ្តូររបៀបឆុង ដោយមិនសំចៃវត្ថុធាតុដើមទៀតឡើយ ពោលដាក់មួយឆ្ញាញ់ ទោះត្រូវចំណេញតិចក៏ដោយ។  អ្វីចាប់ផ្តើមមានពន្លឺនៅខែទី៣ ពួកគេទាំងពីរក៏បានប្តូទីតាំង ទៅដាក់លក់ក្បែរហាងលក់សម្លៀកបំពាក់វិញម្តង ព្រោះមនុស្សច្បាស់ជាស្រេកទឹកក្រោយពេលដើរទិញអីវ៉ាន់រួច ដែលការកែរប្រែរនេះបានធ្វើឱ្យពួកគេលក់ដាច់ខ្លាំ ប្តូពីមួយថ្ងៃ៧កែវ ទៅមួយថ្ងៃ ជិត៣០០កែវ គិតជាប្រាក់ជាង៥០០ដុល្លារ។ គួរជម្រាបផងដែរថា ប្រសិនបើបងប្អូន កំពុងលក់មិនដាច់ បងប្អូនអាចងាកមករកកំហុសរបស់ខ្លួនហើយព្យាយាមកែរវា ដោយបងប្អូនកំុព្យាយាមធ្វើរឿងដដែល បើបងប្អូនធ្វើរឿងដដែល នោះទោះចង់ឬមិនចង់បងប្អូននឹងជួបតែរឿងដដែលៗ មិនអាចគេចវេសបានឡើយ ជាក់ស្តែងដូចជាគូស្នេហ៍មួយគូនេះ បើមិនធ្វើរឿងថ្មីទេ គឺច្បាស់ណាស់ថា ជីវិតជំនួញរបស់ពួកគេប្រហែលជាមិនរស់ដល់សព្វថ្ងៃទេ។	{ "spider_name": "businesscambodia", "scrape_at": "2025-06-14_19:40:32", "date_created": "2023-02-10T09:52:49.815Z", "category": "កំពូលអ្នកលក់", "views": 1791, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ផ្លូវចេញរកស៊ី! មានលុយត្រឹម១០០$ ចង់រកស៊ីនឹងគេ បើចេះស្នៀតទាំង៥នេះធានារកស៊ីបាន១០០%	https://business-cambodia.com/articles/100-dollars-start-up	គេថា ស្គាល់ពីខ្លួនឯងច្បាស់ ស្គាល់ពីសត្រូវច្បាស់ ចេញច្បាំងទាំង ១០០០ដង ឈ្នះទាំង ១០០០ដង។ ពាក្យមួយឃ្លានេះ ចង់ប្រៀបធៀបថា ការស្គាល់ច្បាស់ពីខ្លួនឯង និងមជ្ឈដ្ឋានជុំវិញខ្លួន គឺពិតជាមានសារៈសំខាន់ចំពោះភាពជោគជ័យ។ ក្រឡែកមកមើលការរកស៊ីវិញក៏ដូចគ្នា បើសិនជាអ្នកស្គាល់ច្បាស់ពីគោលដៅ ជំនាញ សមត្ថភាព និងជំនួញដែលអ្នកចង់រកស៊ីនោះច្បាស់ អត្រាដែលអ្នកអាចរកស៊ីជោគជ័យគឺខ្ពស់ផងដែរ បើទោះបីជាអ្នកមិនមានទុន ឬប្រើទុនតិចតួចដើម្បីរកស៊ីក៏ដោយ។ ជាក់ស្ដែង បើសិនជាអ្នកមានដើមទុនខ្ទង់ ១០០ដុល្លារ ហើយចង់ចេញរកស៊ី អ្នកអាចប្រើស្នៀត៥ខាងក្រោម ដើម្បីចេញរកស៊ីបាន ១០០%។ ១. ផ្ដោតលើការរកស៊ីបែបសេវាកម្ម បើសិនជាអ្នកមានដើមទុនតិច អ្នកគួរផ្ដោតលើការរកស៊ីបែបសេវាកម្ម ជាជាងការលក់ផលិតផល ព្រោះអាជីវកម្មបែបសេវាកម្ម គឺប្រើជំនាញខ្ពស់ ហើយដើមទុនអាចចាប់ផ្ដើមពីតិចបាន។ ប្រភេទសេវាកម្មគឺមានច្រើនយ៉ាង ដូច្នេះអ្នកគួរសម្លឹងមើលទៅអ្វីដែលអ្នកស្រលាញ់ចូលចិត្ត មានជំនាញខ្ពស់ ឬអាចទាញផលចំណេញមកវិញបានច្រើនជាដើម។ ២. កសាងក្រុមរកស៊ីជាមួយគ្នាឱ្យបានច្រើន សម្រាប់អ្នកចេញរកស៊ីភាគច្រើន ដើមទុន១០០ដុល្លារ ជាដើមទុនតិចតួចបំផុត។ ប៉ុន្តែអ្នកក៏អាចប្រើយុទ្ធសាស្ត្រសត្វកណ្ដៀរ ដែលប្រមូលផ្ដុំគ្នា ហើយពាំនាំធនធានម្នាក់បន្តិចៗមកផ្ដុំគ្នា រហូតក្លាយជាចំនួនច្រើន។ បើសិនជាអ្នកត្រូវការទុនក្នុងបរិមាណណាមួយ អ្នកអាចលកលៃក្នុងការកសាងក្រុមរកស៊ីជាមួយគ្នាឱ្យបានច្រើន គ្រាន់តែថាបញ្ហាធំមួយនៅពេលដែលមានសមាជិកច្រើន គឺងាយនឹងឈ្លោះបែកបាក់គ្នាទៅវិញផងដែរ។  ឧទាហរណ៍ ប្រសិនបើអ្នកម្នាក់ឯងមានទុន ១០០ដុល្លារ តែបើអ្នកកសាងក្រុមបាន១០នាក់ នោះមានន័យថាអ្នកមានទុន ១ពាន់ដុល្លារ ឬលើសនេះទៅទៀត។ ៣. លក់ជំនាញឯកទេស ជំនាញគឺជាដើមទុនដ៏សំខាន់បំផុតមួយក្នុងការរកស៊ី ពេលខ្លះវាស្ទើរតែមានតម្លៃថ្លៃជាងលុយទៅទៀត។ បើសិនជាអ្នកមិនមានលុយ អ្នកគួរមានជំនាញឯកទេសណាមួយ ដែលអ្នកអាចលក់វាឱ្យអ្នកមានតម្រូវការ ហើយប្ដូរមកវិញជាប្រាក់កម្រៃ។ អ្នកអានលក់ជំនាញសរសេរ ជំនាញប្រឹក្សាយោបល់ ជំនាញដោះបំណុល ជំនាញធ្វើទីផ្សារ ជំនាញកាត់តវីដេអូ ជំនាញគ្រប់គ្រងហ្វេសប៊ុកផេក ជំនាញអាយធីជាដើម។ បើសិនគ្មានលុយហើយគ្មានជំនាញ គឺអ្នកពិបាករកស៊ី ថាមិនត្រូវអាចចេញរកស៊ីបាន ប៉ុន្តែនឹងដួលរលំទៅវិញក៏ថាបាន។ ៤. បើមានទុន១០០ដុល្លារត្រូវរកស៊ីរបរ១០០ដុល្លារ តើអ្នកដឹងទេថា មានមនុស្សច្រើនណាស់មិនចង់ធ្វើរឿងតូចៗទេពោលគឺចង់តែធ្វើរឿងធំ ប៉ុន្តែពួកគាត់ជាប្រភេទមនុស្សតូចមិនចង់ធ្វើ តែរឿងធំធ្វើមិនកើតលើសពីសមត្ថភាព? អ្នករកស៊ីដែលមានផ្នត់គំនិតសហគ្រិនពិត គេហ៊ានចាប់ផ្ដើមពីដូច ដាក់ក្ដីស្រមៃឱ្យធំ និងខំប្រឹងឱ្យរីកចម្រើនឱ្យលឿនបំផុត។ មនុស្សជាច្រើនចេញរកស៊ីមិនកើត ព្រោះគាត់មានទុន ១០០ដុល្លារ បែរជាលោភលន់ចង់រកស៊ីតែរបរចាយទុនលើសពីលុយ១០០ដុល្លារ។ របរខ្លះតូចតាចកំប៉ិកកំប៉ុក ប៉ុន្តែអាចផ្ដល់ផលចំណេញច្រើន។ ជាក់ស្ដែងលុយ១០០ដុល្លារ អ្នកអាចលក់លៀសហាលក៏បាន ព្រោះបើអ្នកពូកែផ្សំគ្រឿង ធ្វើមានអនាម័យខ្ពស់ រសជាតិឆ្ងាញ់ពិសារ ដើមទុន១០០ដុល្លាររបស់អ្នក អាចបង្កើតលុយមកវិញបានរាប់ពាន់ដុល្លារទៀតផង។ ៥. ពង្រឹងជំនាញហិរញ្ញវត្ថុ និងការប្រមូលទុន ផ្នត់គំនិតមាសមួយរបស់សហគ្រិនគឺ ខ្វះអ្វីត្រូវចេះជប់ហ្នឹង មានន័យថាបើសិនជាអ្នកខ្វះជំនាញ អ្នកត្រូវជប់ជំនាញ ខ្វះលុយជប់លុយ ខ្វះអតិថិជនជប់អតិថិជន ខ្វះក្រុមការងារជប់ក្រុមការងារ ខ្វះទុនវិនិយោគជប់ទុនពីអ្នកវិនិយោគ។ បើអ្នកជឿលើផ្នត់គំនិតនេះ អ្នកនឹងមិនមានបញ្ហារឿងខ្វះទុនរកស៊ីនោះទេ ឱ្យតែអ្នកពូកែជប់។ ទន្ទឹមនឹងនេះដែរអ្នកអាចផ្ដោតលើការពង្រឹងជំនាញហិរញ្ញវត្ថុ និងការប្រមូលទុនពីអ្នកវិនិយោគជុំវិញខ្លួនថា តើត្រូវរៀបចំខ្លួនបែបណា កសាងកេរ្តិ៍ឈ្មោះបែបណា និងបំពេញលក្ខខណ្ឌអ្វីខ្លះ ទើបអ្នកអាចយកលុយពីអ្នកវិនិយោគជុំវិញខ្លួនអ្នកបាន? ត្រូវចាំថាមនុស្សមានចំណេះដឹងហិរញ្ញវត្ថុខ្ពស់ គេអាចធ្វើនំឥតប្រើម្សៅខ្លួនឯង ចេញរកស៊ីមិនបាច់ចាយលុយខ្លួនឯងសូម្បីតែ១ដុល្លារក៏មាន។ ជាសង្ខេប មានផ្លូវច្រើនណាស់ដែលយើងអាចចេញរកស៊ីបាន ដោយប្រើទុនជាលុយតិចតួច ឬមិនប្រើលុយខ្លួនឯងសោះក៏មាន គ្រាន់តែបើអ្នកមិនប្រើលុយ គឺអ្នកត្រូវប្រើចំណេះ ជំនាញ សមត្ថភាពឱ្យខ្លាំង។ ដូច្នេះបើសិនជាអ្នកពិតជាចង់ចេញរកស៊ី អ្នកត្រូវឈប់រកលេស ឈប់គិតថាមិនអាចទៅរួច ហើយត្រូវចាប់ផ្ដើមគិតវិភាគ រៀបចំផែនការ រៀបចំផ្លូវដើរ និងត្រូវរកវិធីគ្រប់បែបយ៉ាង ដើម្បីរកផ្លូវចេញរកស៊ីទាល់តែរួច នេះហើយជាផ្នត់គំនិតសហគ្រិនឆ្នើមពិតៗ៕  បើសិនជាអ្នកចង់រៀនគំនិតរកស៊ីល្អៗ និង គន្លឹះដឹកនាំជីវិត សូមចូលក្នុងគ្រុបពិសេសខ្ញុំទីនេះ ( https://t.me/LongVathanak777 )	{ "spider_name": "businesscambodia", "scrape_at": "2025-06-14_19:40:32", "date_created": "2023-02-10T09:43:30.670Z", "category": "ភាពជាអ្នកដឹកនាំ", "views": 3104, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
ប្រ៊េនភីហ្សាលំដាប់ពិភពលោក ភីហ្សាហាត់ (Pizza Hut) និង GrabFood បានចាប់ដៃសហការគ្នាក្នុងគោលដៅរួមផ្តល់ភាពងាយស្រួលទៅដល់អតិថិជន	https://business-cambodia.com/articles/pizza-hut-and-grab-food-	Pizza Hut បានចាប់ដៃគូជាមួយ GrabFood ដើម្បីផ្តល់ជូននូវផលិតផល និងសេវាកម្មពិសេសដល់អ្នករាល់គ្នា។ លោក ហេង សេងលី នាយកប្រតិបត្តិ នៃក្រុមហ៊ុន យូណាយធីត ហ្វូតគ្រុបបានឲ្យដឹងថា “យើងដឹងថាភីហ្សាគឺជាអាហារទូទៅសម្រាប់ក្រុមគ្រួសារ និងកម្មវិធីជួបជុំណាមួយ មិនថាជាការជជែកកំសាន្តចុងសប្តាហ៍ ជប់លៀងនៅការិយាល័យ ឬការជួបជុំដ៏រីករាយនៅយប់ថ្ងៃសុក្រ ដូច្នេះយើងបានសហការជាមួយ GrabFood ដែលជាក្រុមហ៊ុនដឹកជញ្ជូនអាហារដែលមានបច្ចេកវិទ្យាឈានមុខគេ ដើម្បីផ្ដល់នូវភាពរីករាយទៅដល់អតិថិជនគ្រប់គ្នា គ្រប់ឱកាស”។ លោកបានបន្តថា “តាមរយៈការចាប់ដៃគូជាមួយ GrabFood អតិថិជនរបស់យើងអាចរីករាយជាមួយភីហ្សាគ្រប់ពេលជាអាហារថ្ងៃត្រង់ ឬអាហារពេលល្ងាច។ មិនមែននិយាយតែភីហ្សាទេ អ្នកទាំងអស់ក៏អាចកុម៉្មង់អាហារសម្រន់ជាច្រើនទៀតសម្រាប់ពេលសម្រាកនៅការិយាល័យផងដែរ។ ជាពិសេសជាមួយនឹងប្រតិបត្តិការដ៏ល្អរបស់ GrabFood ការកុម៉្មង់ភីហ្សានឹងលែងជាភាពស្មុគស្មាញទៀតហើយ។” លោក Corentine Rouxel នាយកប្រចាំប្រទេសកម្ពុជា និងមីយ៉ានម៉ាបានបន្ថែមថា “ការសហការរវាង GrabFood និង Pizza Hut នេះ ពួកយើងជឿជាក់ថា យើងនឹងពង្រីកអាជីវកម្មរបស់យើងរួមគ្នាតាមរយៈកម្មវិធីថ្មីៗរបស់យើង និងក្លាយជាជម្រើសដែលអតិថិជនពេញចិត្ត នៅពេលនិយាយពីការកុម៉្មង់ភីហ្សាតាមតម្រូវការរបស់ពួកគាត់។” ថ្មីៗនេះ Pizza Hut បានប្រកាសបើកហាងថ្មីចំនួន 2 នៅខែធ្នូ គឺសាខាចោមចៅ និងសាខាដំរីផាក 598 (Domrey Mall)។ Pizza Hut ក៏មានគម្រោងពង្រីកសាខាជាបន្តបន្ទាប់ផងដែរក្នុងឆ្នាំ 2023។ ចាប់ពីថ្ងៃទី 08 ខែកុម្ភៈ ឆ្នាំ 2023 លោកអ្នកអាចកុម៉្មង់ភីហ្សា និងអាហារសម្រន់ផ្សេងៗពី Pizza Hut ទាំង 7សាខា តាមរយៈកម្មវិធី GrabFood។ លើសពីនេះ ដើម្បីអបអរភាពជាដៃគូនេះ Pizza Hut និង GrabFood បានធ្វើកម្មវិធីពិសេសមួយគឺ ទិញ 1 ថែម 1ដោយឥតគិតថ្លៃ លើមុខម្ហូបជាច្រើនប្រភេទចាប់ពីថ្ងៃច័ន្ទ ទី 13 ខែកុម្ភៈ ដល់ថ្ងៃ ថ្ងៃអាទិត្យទី 19 ខែកុម្ភៈ ឆ្នាំ 2023 ខាងមុខនេះ។ សម្រាប់ព័ត៌មានបន្ថែមអំពី Pizza Hut សូមចូលទៅកាន់គេហទំព័រ https://www.pizzahut.com.kh/about-us/en ឬ ទំព័រហ្វេសបុករបស់ Pizza Hut Cambodia: https://www.facebook.com/pizzahutkh ។ អំពីភីហ្សាហាត់ (Pizza Hut) ភីហ្សាហាត់ជាបុត្រសម្ពន័របស់ Yum! Brands, Inc. (NYSE: YUM) ដែលមានហាងភីហ្សាច្រើនជាងគេនៅលើពិភពលោក។ បង្កើតឡើងនៅឆ្នាំ 1958 នៅទីក្រុង Witachi រដ្ឋ Kan ភីហ្សាហាត់មានប្រតិបិត្តិការណ៏ច្រើនជាង 18,000ហាង លើសពី 110 ប្រទេសលើពិភពលោក។ ភីហ្សាហាត់បានប្តេជ្ញាផ្តល់ជូននូវភាពងាយស្រួលការកុម៉្មង់រហូតដល់ការដឹកជញ្ជូនដល់ទីកន្លែង។ ឥឡូវនេះលើសពីពេលណាៗទាំងអស់ ក្នុងនាមជាម៉ាកភីហ្សាដែលធំជាងគេក្នុងតំបន់អាស៊ីប៉ាស៊ីហ្វិក ភីហ្សាហាត់បានប្តេចជ្ញាចូលរួមចំនែកដើម្បីដើរតួរនាទីក្នុងការបម្រើជូន អាហារសុវត្ថិភាពដល់ក្រុមគ្រួសារអតិថិជនទាំងអស់។ ដើម្បីធានាបានសុវត្ថិភាពជូនដល់អតិថិជនពួកគាត់អាចបញ្ជាទិញភីហ្សាដ៏ឈ្ងុយឆ្ងាញ់របស់ពួកគាត់មិនប៉ះពាល់ផ្ទាល់បានតាមរយៈការកម្ម៉ង់ពីក្នុងឡាន សេវាវេចខ្ចប់ និងសេវាកម្មដឹកជញ្ជូនដល់កន្លែងដែលមិនប៉ះពាល់ផ្ទាល់។ អំពីក្រុមហ៊ុនយូណាយធីតហ្វូតគ្រុប (United Food Group) ក្រុមហ៊ុនយូណាយធីតហ្វូតគ្រុប(UFG) គឺជាក្រុមហ៊ុនម្ហូបអាហារដែលគ្រប់គ្រងដោយ V Trust Group វិនិយោគជាមួយ EMIA កម្ពុជាដែលមានមូលដ្ឋាននៅប្រទេសសិង្ហបុរី។ ក្រុមហ៊ុន UFG ត្រូវបានបង្កើតឡើងនៅក្នុងឆ្នាំ 2020 ជាមួយចក្ខុវិស័យ ក្នុងការផ្តល់ជូន ម្ហូបអាហារដែលមានរសជាតិ ឆ្ងាញ់ សុវត្ថិភាព និងបទពិសោធន៍ដ៏រំភើបជាមយយស្តង់ដារលំដាប់ថ្នាក់ពិភពលោកជូនប្រជាជនកម្ពុជា។ UFG ជាក្រុមហ៊ុនមេ របស់ភោជនីយដ្ឋានផាក កាហ្វេ ដែលបង្កើតឡើងតាំងពីឆ្នាំ 2004។  អំពីហ្រ្គេប (Grab) Grab គឺជាកម្មវិធីទំនើបឈានមុខគេនៅអាស៊ីអាគ្នេយ៍ដែលផ្អែកលើចំណូលក្នុងឆ្នាំ 2021 តាមផ្នែកនីមួយៗដូចជាសេវាកម្មដឹកជញ្ជូនអាហារ ការចល័ត និងផ្នែកសេវាហិរញ្ញវត្ថុ e-wallets នេះបើយោងតាម Euromonitor ។ Grab ប្រតិបត្តិការសេវាកម្មដឹកជញ្ជូន និងសេវាកម្មហិរញ្ញវត្ថុឌីជីថលនៅក្នុងទីក្រុងចំនួន 480 ក្នុងប្រទេសចំនួនប្រាំបីក្នុងតំបន់អាស៊ីអាគ្នេយ៍ រួមមានប្រទេសកម្ពុជា ឥណ្ឌូនេស៊ី ម៉ាឡេស៊ី មីយ៉ាន់ម៉ា ហ្វីលីពីន សិង្ហបុរី ថៃ និងវៀតណាម។ Grab បានជួយសម្រួលឱ្យមនុស្សរាប់លាននាក់ក្នុងមួយថ្ងៃអាចទាក់ទងទៅអ្នកបើកបរ និងដៃគូពាណិជ្ជករ ដើម្បីបញ្ជាទិញអាហារ ឬគ្រឿងទេស ផ្ញើកញ្ចប់ ជិះឡាន ឬតាក់ស៊ី បង់ប្រាក់សម្រាប់ការទិញតាមអ៊ីនធឺណិត ឬទទួលបានសេវាកម្មដូចជា ការផ្តល់ប្រាក់កម្ចី ធានារ៉ាប់រង ការគ្រប់គ្រងទ្រព្យសម្បត្តិ និងឱសថយ៉ាងងាយស្រួលតាមរយៈកម្មវិធីទូរស័ព្ទតែមួយ "គ្រប់យ៉ាង រាល់ថ្ងៃ (everyday everything)"។  Grab ត្រូវបានបង្កើតឡើងក្នុងឆ្នាំ 2012 ជាមួយនឹងបេសកកម្មជំរុញអាស៊ីអាគ្នេយ៍ឆ្ពោះទៅមុខ ដោយបង្កើតការពង្រឹងសេដ្ឋកិច្ចសម្រាប់មនុស្សគ្រប់គ្នា ហើយចាប់តាំងពីពេលនោះមក កម្មវិធី Grab ត្រូវបានទាញយកនៅលើឧបករណ៍ចល័តរាប់លាន។ Grab ប្រតិបត្តិការដោយផ្អែកលើគោលការណ៍បី៖ ដើម្បីផ្តល់លទ្ធផលហិរញ្ញវត្ថុក្នុងពេលដំណាលគ្នាសម្រាប់ម្ចាស់ភាគហ៊ុនរបស់ខ្លួន និងបង្កើនលទ្ធផលវិជ្ជមានទៅដល់សង្គម និងបរិស្ថាននៅក្នុងតំបន់អាស៊ីអាគ្នេយ៍។	{ "spider_name": "businesscambodia", "scrape_at": "2025-06-14_19:40:32", "date_created": "2023-02-10T09:15:11.931Z", "category": "PR", "views": 241, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
អភិបាលខេត្ដកំពង់ស្ពឺ ចេញបញ្ជាក់ទាក់ទងគម្រោងអគារភ្លោះខ្ពស់កប់ពពកនៅកំពង់ស្ពឺ ខណៈមានការល្បីរន្ទឺកន្លង	https://business-cambodia.com/articles/twin-tower-in-kampong-speu-province	កាលពីអំឡុងឆ្នាំ២០១៩ រដ្ឋបាលខេត្ដកំពង់ស្ពឺបានលើកឡើងថាមានក្រុមហ៊ុនធំមួយបានបង្ហាញការវិនិយោគលើគម្រោងសាងសង់អគារភ្លោះកម្ពស់បក់ពពកនៅក្នុងក្រុងច្បារមន ដែលធ្វើឲ្យមានការចាប់អារម្មណ៍ខ្លាំងនាពេលនោះ។ ដោយគម្រោងអគារភ្លោះនោះគ្រោងសាងសង់កម្ពស់៣២ជាន់ សម្រាប់អគារទី១ និងកម្ពស់៦៤ជាន់សម្រាប់អគារទី២។ ទាក់ទងនឹងគម្រោងអគារភ្លោះកម្ពស់កប់ពពកខាងលើនេះដែរ នាពេលថ្មីៗនេះឯកឧត្ដម វ៉ី សំណាង អភិបាលនៃគណៈអភិបាលខេត្ដកំពង់ស្ពឺក៏បានចេញបញ្ជាក់ពីបច្ចុប្បន្នភាពនៃដំណើរការវិនិយោគផងដែរ។ ដោយនៅក្នុងសិន្និសីទសារព័ត៌មានស្ដីពី "ភាពជោគជ័យក្នុងរយៈពេល ៥ឆ្នាំកន្លងមក" របស់រដ្ឋបាលខេត្តកំពង់ស្ពឺ កាលពីថ្ងៃទី៩ ខែកុម្ភៈ កន្លងទៅបានឲ្យដឹងថា មកដល់ពេលនេះគម្រោងភ្លោះខាងលើមិនទាន់ដំណើរការនៅឡើយនោះទេ ហើយម្ចាស់គម្រោងមិនបានបញ្ជាក់ថាបន្ដធ្វើទៀតឬយ៉ាងណានោះដែរ។ ថ្លែងនៅក្នុងកម្មវិធីខាងលើឯកឧត្ដមអភិបាលខេត្ដបានមានប្រសាសន៍ថា «ទាក់ទងរឿងអគារភ្លោះនេះ គឺជាមហិច្ឆតាមួយដែលយើងរំពឹងថា អ្នកវិនិយោគគាត់នឹងមកវិនិយោគ។ ប៉ុន្ដែនៅពេលដែលគាត់រៀបចំទៅ គម្រោងរបស់គាត់ត្រូវបានអាក់ខានដោយការបំផ្លាញពីមេរោគកូវីដ-១៩ វាទីណាត់ទីណែងអស់ទៅ។ ឥឡូវលែងបានជួបគាត់ មិនដើរដល់ណាដល់ណីទេ គាត់បោះបង់ ឬក៏យ៉ាងម៉េចទេ? ព្រោះគម្រោងលើកមកវាត្រូវបានអាក់ខានដោយសារតែ យើងប្រឈមជាមួយនឹងជំងឺកូវីដហ្នឹង»។ សូមជម្រាបផងដែរថា គម្រោងអគារភ្លោះនេះ គឺគ្រោងសាងសង់ឡើងដោយមានផ្សារទំនើប អគារការិយាល័យ និងកន្លែងកម្សាន្តជាដើម។ ហើយចំពោះអ្នកដែលគម្រោងវិនិយោគនេះទៀតសោតក៏ជាវិនិយោគិនខ្មែរផងដែរ ប៉ុន្ដែពេលនោះឯកឧត្ដមអភិបាលខេត្ដពុំបានបញ្ចេញឈ្មោះនោះទេ៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:32", "date_created": "2023-02-10T09:14:36.629Z", "category": "អចលនទ្រព្យ", "views": 1140, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
កុំទុកលុយឱ្យដុះផ្សិត! នេះជាមុខរបរទុន ២ពាន់$ អ្នករកស៊ីថ្មីថ្មោងគួរធ្វើព្រោះរបរទាំងនេះត្រូវប៉ាន់មិនចេះផ្អូម	https://business-cambodia.com/articles/business-4-2000	ឆ្នាំ២០២៣ នេះ សម្រាប់អ្នកដែលមានលុយត្រឹម ២ពាន់ដុល្លារ ឈប់ទុកលុយឱ្យដុះផ្សិតចោល ដោយទាំងអស់គ្នាអាចមកពិចារណារបរត្រូវប៉ានទាំងនេះបាន ចំណាយទុនតិចក្នុងការធ្វើហើយអាចរកចំណូលបានរាល់ថ្ងៃ។ ខាងក្រោមនេះជាមុខរបរដើមទុន ២ពាន់ដុល្លារ ដែលអ្នកគួរចាប់ផ្តើមក្នុងឆ្នាំ២០២៣ នេះ៖ ១. ធ្វើវេបសាយលក់ឡាន១ទឹក ស្ថាបនិកចាបក្រហមលោក សំ កុសល បានមានប្រសាសន៍ថា វេបសាយលក់ឡាននៅថ្ងៃអនាគតគឺមានទីផ្សារល្អណាស់ ដោយសារសម័យនេះជាសម័យបច្ចេកវិទ្យាគ្រប់មនុស្សទាំងអស់នៅពេលគេចង់បានអ្វីមួយគឺគេឆែកតាមទូរស័ព្ទហើយ មិនតែប៉ុណ្ណោះមុខរបរនេះជាឱកាសល្អមួយសម្រាប់និស្សិតផ្នែក IT គួរតែរៀនសរសេរវេបសាយលក់ឡានពេលទំនេរនៅពេលយប់។ បើក្រឡកទៅមើល នៅប្រទេសជប៉ុនវិញវេបសាយលក់ឡានគឺកំពុងតែពេញនិយមខ្លាំងណាស់ ហើយបើយើងក្រឡេកមកមើលប្រទេសកម្ពុជាយើងវិញក៏មានប្រជាជនជាច្រើនជិះឡានផងដែរ។ ដូច្នេះនៅពេលដែលនរណាម្នាក់គេចង់ដូរឡានថ្មីគេប្រាកដជាចង់លក់ឡានចាស់ បែបនេះនៅពេលដែលយើងចាប់អារម្មណ៍ចង់ធ្វើវេបសាយលក់ឡាន១ទឹក យើងត្រូវតែចេះទំនាក់ទំនងឱ្យបានច្រើនព្រោះនៅពេល យើងស្គាល់មនុស្សកាន់តែច្រើនយើងអាចបង្ហើបប្រាប់គេថាយើងមានវេបសាយលក់ឡាន១ទឹកឬបង្ហោះតាមបណ្តាញសង្គមឱ្យបានច្រើន ងាយស្រូលនៅពេលដែលអ្នកណាចង់លក់ឡានគេប្រាកដជាទាក់ទងមកយើង ហើយអ្វីដែលកាន់តែពិសេសនោះក្នុងនាមយើងជាអ្នករកស៊ីត្រូវតែមានភាពស្មោះត្រង់ដើម្បីឱ្យគេមានទំនុកចិត្តជាមួយយើង។ ២. បង្កើត App គ្រប់គ្រងលុយកាក់ ការគ្រប់គ្រងលុយឱ្យមានស្ថេរភាពដើម្បីមិនឱ្យដាច់លុយចុងខែគឺជាបញ្ហារបស់មនុស្សជាច្រើននាពេលបច្ចុប្បន្ននេះ។ ដូច្នេះ App គ្រប់គ្រងលុយនេះអាចក្តោបទាំងអស់លើបញ្ហាហិរញ្ញវត្ថុ ការបង្កើតដើម្បី ដោះស្រាយបញ្ហាមនុស្ស ដូចជាអេបសម្រាប់សន្សំ អេបសម្រាប់ចំណូលចំណាយ អេបវិនិយោគបង្កើនលុយ អេបចំណេះដឹងហិរញ្ញវត្ថុ ដើម្បីចងជាមេរៀននិងដំណោះស្រាយសម្រាប់មនុស្សតែម្តង។ ៣. ធ្វើប្រព័ន្ធគ្រប់គ្រងឲ្យម្ចាស់អាជីវកម្ម បច្ចុប្បន្ននេះយើងបានឃើញហើយថា មានហ្វ្រេនឆាយជាច្រើនកំពុងតែរីកពាសពេញប្រទេស ជាហេតុនាំឲ្យម្ចាស់អាជីវកម្មនីមួយៗពិបាកក្នុងគ្រប់គ្រងអាជីវកម្មឲ្យប្រសិទ្ធិភាព។ ដូច្នេះ យើងអាចចាប់ផ្តើមក្នុងការបង្កើតប្រព័ន្ធគ្រប់គ្រងអាជីវកម្ម ដែលជាប្រភេទសេវាកម្មជួយដល់អ្នករកស៊ី ហើយវាជារឿងដ៏ល្អខ្លាំងមែនទែនប្រសិនជាយើងគិតអាចធ្វើវាបានព្រោះសេវាកម្មបែបនេះមិនសូវទាន់មានអ្នកធ្វើច្រើននៅឡើយ។ ៤. ប្រឹក្សាផលិតផលនាំចេញទៅក្រៅប្រទេស ចំពោះអាជីវកម្មចុងក្រោយនេះជាប្រភេទសេវាកម្ម ដែលធ្វើការប្រឹក្សាជាមួយម្ចាស់អាជីវកម្មនៅក្នុងស្រុកដើម្បីជម្រុញឲ្យពួកគាត់ហ៊ានពង្រីកអាជីវកម្មរបស់ខ្លួន នាំចេញទៅក្រៅប្រទេស។ ដោយដើរតាមក្បួនដើមទុនតិច មានន័យថា “គេលក់ផលិតផលមុនផលិត ហើយគេអត់ផលិតមុនលក់នោះទេ”៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:32", "date_created": "2023-02-10T09:09:35.001Z", "category": "ចាប់ផ្តើមអាជីវកម្ម", "views": 1180, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ក្រុមហ៊ុនអភិវឌ្ឍន៍អចលនទ្រព្យ ដាលីន ប្រផឹធី ឌីវេឡុបម៉ិន ឯ.ក ឆ្លុះបញ្ចាំងពីសមិទ្ធផលក្នុងឆ្នាំ ២០២២ និងការត្រៀមខ្លួនសម្រាប់ឆ្នាំ ២០២៣ ក៏ដូចជាឆ្នាំបន្តបន្ទាប់ទៀត	https://business-cambodia.com/articles/daline-property-development-	ក្រុមហ៊ុន ដាលីន ប្រផឹធី ឌីវេឡុបម៉ិន ឯ.កគឺជាក្រុមហ៊ុនអភិវឌ្ឍន៍អចលនទ្រព្យថ្មីមួយ ដែលត្រូវបានបង្កើតឡើងនៅដើមឆ្នាំ ២០២១ ពោលគឺក្នុងអំឡុងពេលផ្ទុះរីករាលដាលខ្លាំងនៃជំងឺកូវីដ-១៩។ ទោះបីជាមានការរំខានពីជំងឺរាតត្បាតកូវីដ-១៩ក៏ដោយ ក្នុងរយៈពេលដ៏ខ្លី ក្រុមហ៊ុនបានចាប់ផ្តើមគម្រោងដំបូងរបស់ខ្លួនដែលមានឈ្មោះថាបុរី ដឹ រ៉េស៊ីដិន និងបានត្រៀមរួចជាស្រេចសម្រាប់ការបើកសម្ពោធនៅក្នុងខែឧសភា ឆ្នាំ២០២៣ នេះ ។ លោកស្រី លី ដាលីន ដែលជាសហគ្រិនឆ្នើមមួយរូប គឺជាស្ថាបនិក និងអគ្គនាយិកានៃក្រុមហ៊ុននេះ ហើយលោកស្រីបានចែករំលែកអំពីដំណើរការរបស់ក្រុមហ៊ុនដោយឆ្លងកាត់ស្ថានភាពលំបាកជាសកល និងការត្រៀមខ្លួនរួចរាល់ក្នុងការបោះជំហានទៅមុខនៅឆ្នាំ ២០២៣ និងឆ្នាំខាងមុខទៀត។ តើលោកស្រីអាចណែនាំខ្លួនបន្ថែមបានទេ ហើយហេតុអ្វីបានជាលោកស្រីសម្រេចចិត្តចូលក្នុងវិស័យអភិវឌ្ឍន៍អចលនទ្រព្យនេះ? ក្នុងនាមជាប្រជាពលរដ្ឋកម្ពុជាមួយរូប នាងខ្ញុំបានសង្កេតឃើញពីភាពរីកចម្រើនលើគ្រប់វិស័យទាំងអស់ក្នុងប្រទេសកម្ពុជា ដែលស្ថិតក្រោមការដឹកនាំប្រកបដោយចក្ខុវិស័យច្បាស់លាស់របស់រាជរដ្ឋាភិបាលកម្ពុជា។ ដូច្នេះនាងខ្ញុំតែងតែចង់ធ្វើអ្វីមួយ តាមសមត្ថភាព និងលទ្ធភាពដែលនាងខ្ញុំអាចធ្វើបានដើម្បីរួមចំណែកក្នុងការអភិវឌ្ឍ និងនាំមកនូវផលវិជ្ជមានដល់សហគមន៍ និងមនុស្សជុំវិញខ្លួន។ នៅក្នុងឆ្នាំ ២០១៤ នាងខ្ញុំបាននាំយកហាងនំ BreadTalk មកប្រទេសកម្ពុជា ហើយជាច្រើនឆ្នាំមកនេះ ក្រុមការងាររបស់នាងខ្ញុំក៏បាននាំមកនូវគុណតម្លៃជាច្រើន ជូនដល់ប្រជាជនតាមរយៈផលិតផលដែលមានគុណភាពខ្ពស់ ឱកាសការងារ និងសកម្មភាពសប្បុរសធម៌ជាច្រើនទៀតសម្រាប់សហគមន៍។ បន្ថែមពីនេះ នាងខ្ញុំក៏មានតួនាទីជាគណៈគ្រប់គ្រងនៅក្នុងអាជីវកម្មមួយចំនួនទៀតក្នុងវិស័យផ្សេងៗគ្នា ដូចជាសណ្ឋាគារ និងបដិសណ្ឋារកិច្ច អគារស្នាក់នៅ និងពាណិជ្ជកម្ម និងអចលនទ្រព្យជាដើម។ ដោយ ការជឿទុកចិត្ត និងការគាំទ្រពីក្រុមការងារ ដៃគូអាជីវកម្ម និងអតិថិជន រួមជាមួយនឹងបទពិសោធដែលនាងខ្ញុំទទួលបានពី អាជីវកម្មផ្សេងៗគ្នាជាច្រើន នាងខ្ញុំបានសម្រេចចិត្តបើកក្រុមហ៊ុនអភិវឌ្ឍន៍អចលនទ្រព្យ ដាលីន ប្រផឹធី ឌីវេឡុបម៉ិន ឯ.កនៅក្នុងឆ្នាំ ២០២១ ក្រោមការប្ដេជ្ញាចិត្តរួមចំណែកជួយអភិវឌ្ឍន៍ប្រទេសកម្ពុជា និងបង្កើតឱកាស ក៏ដូចជាគុណតម្លៃបន្ថែមសម្រាប់ប្រជាជន និងសហគមន៍។ តើលោកស្រីអាចប្រាប់ បន្ថែមអំពីក្រុមហ៊ុន ដាលីន ប្រផឹធី ឌីវេឡុបម៉ិន ឯ.ក និងគម្រោងបុរី ដឹ រ៉េស៊ីដិន ដែលជាគម្រោងដំបូងរបស់លោកស្រីបានទេ? ក្រុមហ៊ុន ដាលីន ប្រផឹធី ឌីវេឡុបម៉ិន ឯ.ក ជាក្រុមហ៊ុនអភិវឌ្ឍន៍វិស័យអចលនទ្រព្យដែលផ្តោត ទៅលើការសាងសង់លំនៅដ្ឋាន និងអគារពាណិជ្ជកម្មក្នុងព្រះរាជាណាចក្រកម្ពុជា ជាពិសេសនៅក្នុងទីតាំងសំខាន់ៗដែលមានសក្តានុពល សេដ្ឋកិច្ច។ នាងខ្ញុំ និងក្រុមការងារមានចក្ខុវិស័យច្បាស់លាស់ក្នុងការបង្កើតនូវសហគមន៍លំនៅដ្ឋាន និងតំបន់សេដ្ឋកិច្ច ពាណិជ្ជកម្ម ដែលរួមបញ្ជូលនូវគុណភាព ប្រណីតភាព ផាសុកភាព និងគុណតម្លៃប្រចាំថ្ងៃជាច្រើនទៀតសម្រាប់អតិថិជន។ យើងខ្ញុំនឹងខិតខំផ្ដល់ជូននូវ លំនៅដ្ឋានដែលមានគុណភាព ដោយរួមបញ្ចូលនូវប្រណីតភាព សុវត្ថិភាព និងឯកជនភាព ដែលសមស្របទៅនឹងតម្រូវការរបស់អតិថិជនដែលកំពុងស្វែងរកការរស់នៅតាមបែបជឿនលឿន ក៏ដូចជានៅជិតតំបន់ដែលព័ទ្ធទៅដោយបរិយាកាសពាណិជ្ជកម្ម សម្រាប់ក្រុមគ្រួសារ និងមនុស្សជាទីស្រលាញ់។ គម្រោងបុរី ដឹ រ៉េស៊ីដិនគឺជាការវិនិយោគដំបូងរបស់យើងទៅលើសហគមន៍លំនៅដ្ឋាននៅតាមបណ្តោយផ្លូវទំនប់ ៧មករា (ផ្លូវ ៥០ ម៉ែត្រ) ដែលជាតំបន់រីកចម្រើនលឿនបំផុតមួយក្នុងទីក្រុង និងកំពុងទាក់ទាញអាជីវកម្មក្នុងស្រុក និងក្រៅស្រុកចម្រុះគ្នាជាច្រើន។ តំបន់នេះកំពុងវិវត្តទៅជាទីតាំងសំខាន់សម្រាប់កំណើនសេដ្ឋកិច្ច និងរួមចំណែកយ៉ាងសំខាន់ចំពោះការអភិវឌ្ឍទីក្រុង។ សាលារៀនអន្តរជាតិ មន្ទីរពេទ្យ សហគ្រាសធុនមធ្យម និងធុនធំ បានមានវត្តមានក្នុងតំបន់នេះរួចជាស្រេច រួមទាំងព្រលានយន្តហោះអន្តរជាតិថ្មី  ផ្សារទំនើប AEON Mall មានជ័យ និងអាជីវកម្មជាច្រើនទៀតក៏នឹងកំពុងចូលមកបង្ហាញខ្លួនក្នុងតំបន់នេះផងដែរ ដែលធ្វើឱ្យបុរី ដឹ រ៉េស៊ីដិននឹងចូលរួមចំណែកក្នុងការធ្វើទំនើបកម្មលើផ្លូវ ៦០ ម៉ែត្រ ក៏ដូចជាប៉ែកខាងត្បូងនៃរាជធានីភ្នំពេញ ជាមួយនឹងទំហំអចលនទ្រព្យ ៤១៧ ខ្នង។ តើលោកស្រីមានជំនឿយ៉ាងណាដែរក្នុងការចាប់ផ្តើមក្រុមហ៊ុននេះឡើង ខណៈពេលដែលកំពុងមានការប្រកួតប្រជែងខ្លាំង? យើងខ្ញុំបានដឹងថាក្នុងវិស័យនេះមានការប្រកួតប្រជែងខ្លាំង ដូច្នេះក្រុមការងារទាំងអស់ត្រូវតែបន្តខិតខំប្រឹងប្រែង និងធ្វើការរួមគ្នា ដើម្បីផ្តល់ជូននូវអ្វីដែលពិសេសលើសពីការរំពឹងទុករបស់អតិថិជនយើង។ ជាមួយការចាប់ផ្តើមដ៏រឹងមាំរបស់គម្រោងបុរី ដឹ រ៉េស៊ីដិន បទពិសោធនៃភាពជោគជ័យ ការត្រៀមខ្លួនសម្រាប់អនាគត រួមជាមួយនឹងការគាំទ្រ ការជឿទុកចិត្តពីអតិថិជន និងដៃគូសហការទាំងអស់ យើងមានសុទិដ្ឋិនិយមថា ពួកយើងប្រាកដជាអាចបង្កើតលំនៅដ្ឋាន និងតំបន់ពាណិជ្ជកម្មបន្ថែមទៀតសម្រាប់ប្រជាជនកម្ពុជា ក៏ដូចជារួមចំណែកក្នុងការអភិវឌ្ឍន៍ប្រទេសកម្ពុជា តាមគ្រប់លទ្ធភាពដែលយើងអាចធ្វើបាន។ មានមេរៀនភាពជាអ្នកដឹកនាំសំខាន់ៗមួយចំនួន ដែលនាងខ្ញុំបានរៀន អភិវឌ្ឍបន្ថែម និងអនុវត្តជាក់ស្ដែងចំពោះអាជីវកម្មរបស់ខ្ញុំផ្ទាល់គឺ៖ ភាពស្មោះត្រង់ យុត្តិធម៌ ទំនួលខុសត្រូវខ្ពស់ ការលើកទឹកចិត្ត ការគោរព ការធ្វើការងារជាក្រុម និងការទំនាក់ទំនង។ តាមរយៈការបន្តអនុវត្តចំណុចទាំងនេះ ខ្ញុំមានសុទិដ្ឋិនិយមជាខ្លាំងថាយើងនឹងសម្រេចបានជោគជ័យជាច្រើនទៀតក្នុងដំណើរខាងមុខ។ តើលោកស្រីមានទស្សនៈយ៉ាងណាចំពោះភាពខ្លាំង និងភាពខ្សោយនៃអាជីវកម្មរបស់លោកស្រី? ចំណុចខ្លាំងរបស់យើងពឹងផ្អែកលើគុណតម្លៃស្នូលដែលយើងប្រកាន់ខ្ជាប់ទូទាំងស្ថាប័នទាំងមូល រួមមាន៖ ១ ក្រុមការងារ៖ យើងមានមោទនភាពដែលមានក្រុមការងារមួយពោរពេញទៅដោយសមត្ថភាព ហើយពួកយើងមានការប្ដេជ្ញាចិត្តរួមគ្នាដើម្បីនាំមកនូវស្ដង់ដារអន្តរជាតិជូនដល់អតិថិជនតាមរយៈរាល់គម្រោងអភិវឌ្ឍន៍អចលនទ្រព្យដែលយើងមាន។ ដើម្បីសម្រេចបាននូវគុណតម្លៃមួយនេះ ពួកយើងផ្តោតការយកចិត្តទុកដាក់យ៉ាងខ្លាំងក្នុងការអភិវឌ្ឍន៍ និងពង្រឹងធនធានមនុស្សរបស់យើងទាំងផ្នែកបុគ្គលិកលក្ខណៈ និងផ្នែកវិជ្ជាជីវៈ។ ២ គុណភាព៖ យើងខិតខំប្រឹងប្រែងដើម្បីសម្រេចឲ្យបានលើសពីការរំពឹងទុករបស់អតិថិជនរបស់យើង ព្រោះពួកយើងចង់ផ្ដល់ជូនពួកគាត់នូវលំនៅដ្ឋានដែលមានគុណភាពខ្ពស់ស្របតាមស្ដង់ដារអន្តរជាតិ។ សុភមង្គលរបស់អតិថិជន និងសហគមន៍គឺជាភាពជោគជ័យសំខាន់មួយដែលយើងចង់បាន។  ៣ ទំនុកចិត្ត៖ យើងប្រកាន់ខ្ជាប់នូវទំនុកចិត្តសម្រាប់រាល់ប្រតិបត្តិការអាជីវកម្ម ការសហការ ជាមួយក្រុមការងារ និងដៃគូអាជីវកម្មរបស់យើងផងដែរ។ យើងតែងតែគិតអំពីអតិថិជនជាសំខាន់ និងប្រឹងប្រែងអស់ពីសមត្ថភាពដើម្បីទទួលបានទំនុកចិត្តពីពួកគាត់រាល់គម្រោងដែលពួកយើងអភិវឌ្ឍន៍។  ៤ ការច្នៃប្រឌិត៖ ដោយសារតែប្រទេស និងសេដ្ឋកិច្ចជាតិកំពុងមានការរីកចម្រើន និងលូតលាស់ខ្លាំង យើងក៏ត្រូវតែមានការច្នៃប្រឌិតសម្រាប់បំពេញតម្រូវការរបស់អតិថិជនរបស់យើងដែរ ពោលគឺការផ្ដល់នូវបទពិសោធន៍ថ្មីជូនដល់អតិថិជន។  អតិថិជនរបស់យើងនឹងអស់ក្ដីបារម្ភពីស្ដង់ដារនៃការរស់នៅរបស់ពួកគាត់ ព្រោះពួកយើងយកចិត្តទុកដាក់ខ្លាំងលើសុភមង្គល និងសុវត្ថិភាពប្រចាំថ្ងៃរបស់ពួកគាត់។ ៥ ការរីកចម្រើន៖ អ្វីដែលជម្រុញទឹកចិត្តរបស់យើងក្នុងការបោះជំហានទៅមុខ គឺការរីកចម្រើន និងភាពជោគជ័យនៃអាជីវកម្មរបស់យើង  អតិថិជន និងដៃគូសហការដែលយើងមាន។ យើងបានវិនិយោគទៅលើធនធាន ពេលវេលា និងកិច្ចខិតខំប្រឹងប្រែងជាច្រើន ដើម្បីអនុវត្តនូវយុទ្ធសាស្រ្តអាជីវកម្មមួយដែលអាចឱ្យយើងទាំងអស់គ្នារីកចម្រើនទៅមុខជាមួយគ្នាប្រកបដោយនិរន្តរភាព។  ចំពោះភាពទន់ខ្សោយ នាងខ្ញុំនឹងមិនរៀបរាប់ពីបញ្ហាប្រឈមណាមួយថាជាចំណុចខ្សោយនោះទេ ប៉ុន្តែខ្ញុំគិតថាចំណុចទាំងនេះជាឱកាសទៅវិញ។ ខ្ញុំនៅតែមើលឃើញឱកាសជាច្រើនសម្រាប់យើង នៅពេលសេដ្ឋកិច្ចបន្តរីកចម្រើន ជាមួយនឹងតម្រូវការកើនឡើងនៃសហគមន៍លំនៅដ្ឋាន និងអគារពាណិជ្ជកម្មក្នុង និងក្រៅរាជធានីភ្នំពេញ។ តើអ្វីជាសមិទ្ធផលធំបំផុតរបស់ក្រុមហ៊ុន ដាលីន ប្រផឹធី ឌីវេឡុបម៉ិន ឯ.ក ក្នុងឆ្នាំ ២០២២? ហើយតើលោកស្រីបានរៀបចំផែនការអ្វីខ្លះសម្រាប់ឆ្នាំ ២០២៣ នេះ? សមិទ្ធផលមួយដែលខ្ញុំមានមោទនភាពបំផុត គឺការអភិវឌ្ឍគម្រោងបុរី ដឹ រ៉េស៊ីដិន ព្រោះគម្រោងនេះឆ្លុះបញ្ចាំងពីការខិតខំប្រឹងប្រែង សាមគ្គីភាព និងភាពជឿជាក់ដែលក្រុមការងាររបស់យើងទាំងមូលរួមគ្នាសម្រេចបាន ។ បន្ថែមពីនេះ យើងមានក្រុមការងារដ៏រឹងមាំមួយដែលមានបទពិសោធ និងជំនាញផ្សេងៗគ្នា ប៉ុន្តែយើង មានបេសកកម្មរួមក្នុងការលើកកម្ពស់ការរស់នៅក្នុងសហគមន៍តាមរយៈកិច្ចការងារ និងសេវាកម្មដែលយើងផ្ដល់ជូន។ ពួកយើងបានសហការគ្នារៀបចំកម្មវិធីតាំងពិព័រណ៍អចលនទ្រព្យជាច្រើន ហើយក៏បានបញ្ចប់ការសាងសង់ផ្ទះគំរូ និងគម្រោងផ្ទះអាជីវកម្មប្រភេទ A ដើម្បីត្រៀមប្រគល់ផ្ទះជូនអតិថិជនរបស់យើង ទោះបីមានបញ្ហាប្រឈមនានាដែលបណ្តាលមកពីជំងឺកូវីដ-១៩ក៏ដោយ។ ខ្ញុំក៏មានមោទនភាពយ៉ាងខ្លាំងផងដែរ ចំពោះសមិទ្ធផលដែលក្រុមការងារ និងអាជីវកម្មរបស់យើងបាននាំទៅកាន់ក្រុមគ្រួសារខ្មែរតាមរយៈសកម្មភាពសហគមន៍របស់យើងដែលមានឈ្មោះថា "Share The Love" ដែលយើងបានប្តេជ្ញាចិត្តចែករំលែកក្តីស្រលាញ់ និងរីកចម្រើនទៅមុខរួមគ្នាជាមួយសហគមន៍កម្ពុជារបស់យើង។ ទោះបីជាយើងទើបតែចាប់ផ្តើមក្តី តែយើងបានផ្ដល់ការគាំទ្រជាច្រើនក្នុងអំឡុងពេលការផ្ទុះឡើងនៃជំងឺកូវីដ-១៩ ដែលក្នុងនោះរួមមានការបរិច្ចាគដល់ក្រុមអាជ្ញាធរដែលបានប្រយុទ្ធប្រឆាំងនឹងជំងឺនេះ លោកតាស៊ីក្លូ ជនចាស់ជរា និងប្រជាជនជាច្រើនទៀតដែលត្រូវការជំនួយ។ នៅក្នុងកម្មវិធី "Share The Love" យើងផ្តោតលើការជួយគាំទ្រក្នុងផ្នែកសំខាន់ៗ ៣ គឺ៖ សហគមន៍ដែលកំពុងខ្វះខាត, សុខភាព និងសុខុមាលភាព, និងការអភិវឌ្ឍន៍ធនធានមនុស្សជំនាន់ក្រោយ។ ឆ្នាំ ២០២៣ គឺជាពេលវេលាដ៏គួរឱ្យរំភើបមួយទៀតសម្រាប់យើង ដោយសារយើងមានគម្រោងអភិវឌ្ឍសហគមន៍លំនៅដ្ឋាន និងពាណិជ្ជកម្មបន្ថែមទៀតនៅក្នុង និងក្រៅរាជធានីភ្នំពេញ។ ខេត្តព្រះសីហនុក៏ជាជាចំណុចសំខាន់មួយរបស់យើងផងដែរ។ នាងខ្ញុំនឹងអាចចែករំលែកព័ត៌មានបន្ថែមអំពីគម្រោងទាំងនេះ នៅប៉ុន្មានខែខាងមុខទៀត។ តើលោកស្រីមានទស្សនៈយ៉ាងណាចំពោះអនាគតនៃវិស័យអភិវឌ្ឍន៍អចលនទ្រព្យនៅកម្ពុជា? ការទិញអចលនទ្រព្យ គឺជាការវិនិយោគ និងជាផែនការរយៈពេលវែងដ៏ល្អមួយសម្រាប់ក្រុមគ្រួសារ។ ខ្ញុំបានអានលទ្ធផលពីការស្ទង់មតិមួយធ្វើឡើងដោយ Realestate.com.kh ដែលចេញផ្សាយនៅលើកាសែត ភ្នំពេញ ប៉ុស្តិ៍ កាលពីឆ្នាំមុន ដោយអ្នកឆ្លើយតបជាង ៩០% បាននិយាយថាការទិញអចលនទ្រព្យគឺជាការវិនិយោគដ៏ល្អប្រសើរមួយនៅកម្ពុជា។  ខណៈពេលនេះពួកយើងទាំងអស់គ្នាកំពុងតែធ្វើការយ៉ាងសស្រាក់សស្រាំដើម្បីបោះជំហានទៅមុខក្រោយវិបត្តិជំងឺកូវីដ ១៩ ហើយតាមរយៈការប្ដេជ្ញាចិត្តខ្ពស់ពីក្រុមការងារ និងការបន្តគាំទ្រពីអតិថិជន ខ្ញុំជឿជាក់យ៉ាងច្បាស់ថា មានឱកាសជាច្រើនទៀតកំពុងរង់ចាំយើងនៅក្នុងវិស័យអភិវឌ្ឍន៍អចលនទ្រព្យនេះនៅក្នុងឆ្នាំ ២០២៣ និងឆ្នាំបន្តបន្ទាប់ទៀត។ ព័ត៌មានបន្ថែមអាចចូលទៅកាន់ផេកផ្លូវការ៖ https://www.facebook.com/dlpropertydevelopment  លោកអ្នកអាចស្វែងរក Daline Property Development នៅលើ តេឡេក្រាម ឬចុចតំណរខាងក្រោម៖https://t.me/TheResidencebyDalineDevelopment📞សាកសួរព័ត៍មានលំអិត ៖ 078 31 32 33	{ "spider_name": "businesscambodia", "scrape_at": "2025-06-14_19:40:32", "date_created": "2023-02-10T08:49:19.523Z", "category": "PR", "views": 226, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ចង់ញាំរសជាតិផ្អែម តែអត់ចង់ឡើងគីឡូនិងគ្មានហានិភ័យ! ឥលូវមានហើយ...	https://business-cambodia.com/articles/want-to-eat-sweet-but-do-not-want-to-gain-weight-and-no-risk-now-there-is	Stevia ស្លឹករុក្ខជាតិស្ទេវីយ៉ា"គឺជាប្រភពរុក្ខជាតិធម្មជាតិ មានរសជាតិផ្អែមនឹងគ្មានកាល់ឡូរី ដែលត្រូវបានប្រើប្រាស់ជំនួសស្ករតាមបែបធម្មជាតិ និងជាគ្រឿងផ្សំរសជាតិរាប់រយឆ្នាំមកហើយ។ រុក្ខជាតិ stevia មានដើមកំណើតនៅអាមេរិកខាងត្បូង ហើយត្រូវបានគេប្រើប្រាស់ជាលើកដំបូងនៅទីនោះជាង 200 ឆ្នាំមុន នៅពេលដែលជនជាតិដើមភាគតិច ប្រើស្លឹករុក្ខជាតិនេះសម្រាប់លាយជាមួយភេសជ្ជៈ ឬទំពារវាយករសជាតិផ្អែមរបស់វា។ ស្លឹករុក្ខជាតិស្ទេវីយ៉ានេះ ដែលជារឿយៗត្រូវបានគេហៅថា "ឱសថផ្អែម" ត្រូវបានសម្ងួត និងធ្វើជាតែរសជាតិផ្អែម និងជាឱសថ។ ការសិក្សារក៏បានបង្ហាញថា stevia "ស្លឹករុក្ខជាតិស្ទេវីយ៉ា"ជាអាហារថ្មីមួយ ដើម្បីជួយសម្រេចបាននូវគោលដៅនៃការគ្រប់គ្រងទម្ងន់ផងដែរ។ HS Stevia Natural Drops គឺជាផលិតផលផ្សំពីស្លឹកស្ទេវីយ៉ាធម្មជាតិ ដែលអនុញ្ញាតឱ្យយើងគ្រប់គ្នារីករាយជាមួយភេសជ្ជៈដែលមានរសជាតិឆ្ងាញ់ដែលយើងចូលចិត្ត ដោយមិនបង្កើនជាតិស្ករក្នុងឈាម (សម្រាប់អ្នកទឹកនោមផ្អែម) និងកម្រិតកាឡូរីឡើយ(អ្នកមិនចង់ឡើងគីឡូ)។ អាចលាយពិសាបានទាំង ភេសជ្ជៈក្តៅ និងត្រជាក់។   ស្ករធម្មជាតិស្ទេវីយ៉ា សេរីភាពនៃរសជាតិផ្អែមដែលអ្នកចង់បានដោយគ្មានហានិភ័យ ផលិតផលស្ករធម្មជាតិស្ទេវីយ៉ានេះ បាននាំចូលនិងចែកចាយផ្តាច់មុខដោយក្រុមហ៊ុនណាសាវីត ដែលជាក្រុមហ៊ុនក្នុងស្រុកមួយបានចុះបញ្ជិ និងទទួលស្គាល់ពីក្រសួងសុខាភិបាលយ៉ាងត្រឹមត្រូវស្របច្បាប់។ ព័ត៌មានបន្ថែមសូមចូលមកកាន់៖ https://web.facebook.com/profile.php?id=100089573692734 067 368 305 (Metfone) 012 500 204 (Cellcard)	{ "spider_name": "businesscambodia", "scrape_at": "2025-06-14_19:40:32", "date_created": "2023-02-10T08:37:06.273Z", "category": "PR", "views": 706, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy", "short_sentences" ] }
តើកាមេរ៉ា Portrait ខ្នាតធំទំហំ 108MP ជួយអ្វីខ្លះទៅលើការថតរូបមនុស្ស និងទេសភាព?	https://business-cambodia.com/articles/camera-portrait-108-mp-	អ្នកណាខ្លះធ្លាប់ជួបរឿងឈឺចាប់នៅពេលឃើញប្លង់ទេសភាពស្អាត ចង់ថតរូបមនុស្សជាមួយទេសភាព ប៉ុន្តែថតម្តងណាក៏មិនច្បាស់ដែរ។ ឈប់បារម្ភទៀតទៅ! នៅដើមឆ្នាំ2023 មានស្មាតហ្វូនជំនាន់ថ្មីបំពាក់នូវកាមេរ៉ា Portrait 108MP ដែលជាស្មាតហ្វូនស្ថិតក្នុងតម្លៃប្រហែល $300-$400 កំពុងក្លាយជាប្រធានបទក្តៅគគុកនៅលើបណ្តាញសង្គមក្នុងរយៈពេលប៉ុន្មានថ្ងៃនេះ។ លើកនេះមិនដូចមុន! ឥឡូវនេះ OPPO ត្រៀមបញ្ចេញនូវស្មាតហ្វូនជំនាន់ថ្មីត្រកូល Reno Series ដែលផ្តល់បទពិសោធន៍កាន់តែអស្ចារ្យជាងមុននិងជាទូរស័ព្ទ Reno ដំបូងដែលបំពាក់កាមេរ៉ា Portrait ខ្នាតធំទំហំ 108MP ដែលនេះគឺប្រៀបបាននឹងកាមេរ៉ាអាជីពផ្ដល់នូវប្រភពធនធានកម្រិតខ្ពស់ អាចឲ្យអ្នករីករាយជាមួយភាពច្នៃប្រឌិតយ៉ាងពេញលេញតាមតម្រូវការ។ ដើម្បីដឹងកាន់តែច្បាស់ថា តើកាមេរ៉ា Portrait ខ្នាតទំហំ 108MP លើស្មាតហ្វូន OPPO Reno8 T ជួយអ្វីខ្លះទៅលើការថតរូបមនុស្ស ហើយវាជួយអ្វីខ្លះពេលថតទេសភាព? ជាក់ការពិតណាស់! នៅពេលដែលលោកអ្នកថតរូបជាមួយកាមេរ៉ាទំហំធំ 108MP គឺជួយឲ្យមនុស្សកាន់តែលេចធ្លោ ច្បាស់លាស់ ហើយធម្មជាតិពិតៗទាក់ទាញជាមួយព័ត៌មានជាក់លាក់។ ហើយនៅពេលលោកអ្នកផ្តល់ទេសភាពគឺកាន់តែប្រសើរជាមួយរូបថតប្លង់ធំ ពង្រីកដល់ព័ត៌មានតូចៗ។ រចនាបថមិនធ្លាប់មាន! OPPO Reno8 T ជាស្មាតហ្វូន Reno ដំបូងគេដែលប្រើប្រាស់អេក្រង់កោង 3D លំដាប់កំពូល 120Hz ដែលអាចមើលវីដេអូ លេងហ្គេម និងអូសបញ្ជាកាន់តែរអិលជាមួយចលនាបង្ហាញដ៏រលូនដូចស្មាតហ្វូនកំពូលមានតម្លៃរាប់ពាន់ដុល្លារ។ សមត្ថភាពខ្លាំងមិនធ្លាប់មាន! OPPO Reno8 T បំពាក់ជាមួយបច្ចេកវិទ្យាសាកថ្មលឿន 67W SuperVOOC សាករហ័ស និងមានសុវត្ថិភាពខ្ពស់ ដោយសាក 5នាទី និយាយទូរស័ព្ទ 5ម៉ោង ហើយសាក 44នាទី បានថាមពល 100%។ លើកនេះមិនដូចមុន លើកនេះរឹតតែអស្ចារ្យ! ត្រៀមជួបគ្នាជាមួយ OPPO Reno8 T Series ឆាប់ៗនេះ។ សម្រាប់ព័ត៌មានលម្អិតបន្ថែមអំពីស្មាតហ្វូនជំនាន់ថ្មី សូមចូលទៅក្នុងផេគផ្លូវការរបស់ OPPO ៕	{ "spider_name": "businesscambodia", "scrape_at": "2025-06-14_19:40:32", "date_created": "2023-02-10T08:18:00.695Z", "category": "PR", "views": 579, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
ក្រុមហ៊ុនមេរបស់ AirAsia បញ្ចេញបច្ចេកវិទ្យាថ្មី “Ask Bo” ផ្តល់ភាពងាយស្រួលដល់អតិថិជនទ្វេដង	https://business-cambodia.com/articles/capital-introduces-new-ai-powered-ask-bo	ក្រុមហ៊ុន Capital A Berhad ដែលជាក្រុមហ៊ុនមេ របស់ក្រុមហ៊ុនអាកាសចរណ៍ AirAsia បានបង្ហញពីការប្ដេជ្ញាចិត្តក្នុងការផ្ដល់នូវទំនាក់ទំនងកាន់តែមានតម្លាភាពនិងបទពិសោធន៍ប្រើប្រាស់របសអតិថិជនកាន់តែប្រសើរឡើងសម្រាប់អតិថិជនរបស់ខ្លួនទាំងអស់ ដែលជាផ្នែកមួយធ្វើឲ្យក្រុមហ៊ុន AirAsia ក្លាយជាយីហោអាកាសចរណ៍មួយដែលមានទំនាក់ទំនង ការឆ្លើយតបនិងផ្ដល់ចម្លើយល្អបំផុតនៅក្នុងតំបន់។ កាលពីថ្ងៃទី៨ខែកុម្ភៈនេះ ក្រុមហ៊ុន Capital A បានធ្វើសន្និសីទសារព័ត៌មានដោយប្រកាសបញ្ចេញនូវបច្ចេកវិទ្យាថ្មី “Ask Bo” ជំនួស AVA ដែលត្រូវបានដាក់ដំណើរការតាំងពីឆ្នាំ២០១៩ ហើយមានការត្អូញត្អែរពីអតិថិជនជាច្រើន។ ដូច្នេះការបញ្ចេញបច្ចេកវិទ្យាឆ្លាតវៃ “Ask Bo” នេះនឹងជួយដោះស្រាយចម្ងល់នានារបស់អតិថិជនកាន់តែលឿន និងប្រសើរឡើងជាងមុនទ្វេដង។ លោក Tony Fernandes នាយកប្រតិបត្តិក្រុមហ៊ុន AirAsia បានឲ្យដឹងថា “យើងបានស្ដាប់នូវបញ្ហារបស់អតិថិជន ហើយក៏បានរៀនពីកំហុសមួយចំនួនដើម្បីកែប្រែសេវាកម្មយើងឲ្យកាន់តែល្អ”។ លោកបានបន្ថែមទៀតថា ក្រុមហ៊ុនសម្រេចបញ្ចេញបច្ចេកវិទ្យាឆ្លាតវៃថ្មី “Ask Bo” ដើម្បីដោះស្រាយបញ្ហានានាដែលអតិថិជនធ្លាប់ជួបកន្លងមក។ យ៉ាងណាមិញលោកអរគុណច្រើនដល់ AVA ដោយតាំងពីឆ្នាំ២០១៩ គាត់បានឆ្លើយតបនឹងភ្ញៀវចំនួន១១៣លាននាក់និងអាចស្រាយចម្ងល់និងសំណួររបស់ភ្ញៀវរហូតដល់ទៅ៤៣លាននៅត្រឹមឆ្នាំ២០២០។ ចំណែកឯ លោក Bo Lingam ប្រធាននាយកប្រតិបត្តិនៃក្រុមហ៊ុន AirAsia Aviation Group បានឲ្យដឹងថា លោកពិតជាសប្បាយចិត្តណាស់ ដែលឈ្មោះនិងមុខរបស់លោកត្រូវបានបញ្ចេញក្នុងកម្មវិធី Ask Bo ជាពិសេសបច្ចេកវិទ្យាថ្មីនេះគឺជាអ្នកចាំជួយបម្រើអតិថិជនកាន់តែមានប្រសិទ្ធភាពជាងមុន។ លោក Bo Lingam បានសង្កត់ធ្ងន់ថា “តម្លៃជើងហោះហើរយើងធូរថ្លៃ តែមិនមែនមានន័យថាសេវាកម្មនិងគុណភាពយើងអន់នោះទេ”។ វាពិតជាមានសារសំខាន់ណាស់ដែលយើងត្រូវតែធ្វើឲ្យអតិថិជនមានភាពកក់ក្ដៅពេលពួកគាត់ជ្រើសរើសយកជើងហោះហើរជាមួយយើង ពោលគឺយើងផ្ដល់ទាំងសេវាកម្មល្អនិងបទពិសោធន៍អតិថិល្អ។ អ្វីដែលកាន់តែល្អនោះគឺ Ask Bo នឹងជួយឲ្យការធ្វើដំណើរកាន់តែងាយស្រួល សាមញ្ញនិងទទួលបានព័ត៌មានគ្រប់ជ្រុងជ្រោយបន្ថែមទៀត។ រីឯលោក Kesavan Sivanandam ប្រធានអាកាសចរណ៍និងបទពិសោធន៍របស់អតិថិជន បានឲ្យដឹងថា មានមុខងារថ្មីៗគួរឲ្យចាប់អារម្មណ៍ជាច្រើនបានបញ្ចូលទៅក្នុងកម្មវិធី Ask Bo ដូច្នេះគាត់នឹងអាចផ្ដល់នូវព័ត៌មានផ្សេងៗដល់អ្នកធ្វើដំណើរដូចជាការធ្វើបច្ចុប្បន្នភាពព័ត៌មានទាន់ពេលវេលាទៅលើព័ត៌មាននៃជើងហោះដូចជាការចេញដំណើរ ការពន្យារជើងហោះហើរជាដើម។ លើសពីនេះ AsK Bo ក៏មានបញ្ចូលនូវភាសាជាច្រើនសម្រាប់អ្នកធ្វើដំណើរដូចជាភាសា អង់គ្លេស ថៃ វៀតណាម ចិន ឥណ្ឌូនេស៊ី ជប៉ុន និងកូរ៉េជាដើម។ លោកស្រីបានបន្ថែមទៀតថាក្រុមហ៊ុន AirAsia នឹងបន្តអភិវឌ្ឍន៍នូវបច្ចេកវិទ្យាថ្មីដើម្បីផ្ដល់នូវស្ដង់ដារខ្ពស់នៃការយកចិត្តទុកដាក់បម្រើដល់អតិថិជនតាមដែលអាចធ្វើតាម។ អ្វីដែលកាន់តែពិសេសនោះគឺ Capital A នឹងបង្ហាញព័ត៌មានLive ផ្ទាល់ទាក់ទងនឹងការគ្រប់គ្រងវ៉ាលីរបស់អ្នកដំណើរនៅលើ App របស់ខ្លួនផ្ទាល់ហើយនឹងបន្តពិនិត្យមើលទៅលើការផ្ដល់មតិយោបល់ដើម្បីឲ្យសេវាកាន់របស់ខ្លួនកាន់តែលេចធ្លោយថែមទៀត ៕	{ "spider_name": "businesscambodia", "scrape_at": "2025-06-14_19:40:32", "date_created": "2023-02-10T07:56:29.228Z", "category": "PR", "views": 174, "author": { "first_name": "Meng", "last_name": "Songly", "email": "songlymeng2017@gmail.com" }, "quality_warning": [ "noisy" ] }
អត់ត្រូវការឯកសារច្រើន! ចង់ទៅធ្វើលិខិតឆ្លងដែនថ្មី យកតែឯកសារ១ប្រភេទនេះទៅធ្វើគឺបានហើយ	https://business-cambodia.com/articles/when-go-to-passport	ចាប់ពីពេលនេះទៅ ចំពោះលោកអ្នកដែលមានបំណងចង់ទៅធ្វើលិខិតឆ្លងដែនថ្មី តែមិនដឹងថាពេលទៅធ្វើគេយកឯកសារអ្វីខ្លះ ពេលនេះលែងពិបាកទៀតហើយ ដោយសារតែកាលពីពេលថ្មីៗនេះ ឯកឧត្តម ឧត្តមសេនីយ៍ឯក សាយ ម៉េងឈាង អគ្គនាយករង និងជាអ្នកនាំពាក្យ នៃអគ្គនាយកដ្ឋានអត្តសញ្ញាណកម្ម បានផុសនៅលើផេកផ្លូវការរបស់លោក អំពីឯកសារដែលត្រូវយកទៅពេលទៅធ្វើលិខិតឆ្លងដែន។ ឯកឧត្តម ឧត្តមសេនីយ៍ឯក សាយ ម៉េងឈាង បានបង្ហោះថា “ឯកសារភ្ជាប់សម្រាប់ធ្វើលិខិតឆ្លងដែន មានតែអត្តសញ្ញាណប័ណ្ណសញ្ជាតិខ្មែរមានសុពលភាពមួយក៏បាន ឬត្រូវមានសេចក្តីចម្លងសំបុត្រកំណើត និងសៀវភៅស្នាក់នៅឬសៀវភៅគ្រួសារក៏បានដែរ” ។ ជាមួយគ្នានោះដែរ ចំពោះ តម្លៃ និងរយៈពេលអតិបរមាសម្រាប់ការផ្តល់សេវា (ថ្ងៃធ្វើការ) សម្រាប់មនុស្សចាស់  មានសុពលភាព ១០ឆ្នាំ ដែលមានសេវាធម្មតា តម្លៃ ១០០$   រយៈពេលធ្វើ ១៥ថ្ងៃនៃថ្ងៃធ្វើការ ឬសេវាឆាប់រហ័សកម្រិតមធ្យម តម្លៃ ១៥០$   រយៈពេល ០៧ថ្ងៃនៃថ្ងៃធ្វើការនិងសេវាឆាប់រហ័ស តម្លៃ ២០០$   រយៈពេល ០១ថ្ងៃនៃថ្ងៃធ្វើការផងដែរ។ សូមបញ្ជាក់ថា ទីតាំងផ្តល់សេវាគឺនៅនាយកដ្ឋានលិខិតឆ្លងដែន នៅភូមិតាង៉ូវ សង្កាត់និរោធ ខណ្ឌច្បារអំពៅ រាជធានីភ្នំពេញ ឬសាខាលិខិតឆ្លងដែន ផ្សារទំនើបអ៊ីអន២ នឹងសាខាលិខិតឆ្លងដែន ខេត្តបាត់ដំបង ខេត្តកោះកុង និងក្រុងប៉ោយប៉ែត ខេត្តបន្ទាយមានជ័យ។ សម្រាប់ព័ត៌មានបន្ថែម សូមDownload កម្មវិធី GDI eServices ឬ ទាក់ទងលេខ ១២៧១ / ០១៧ ៨៩៨ ៩១៥ រៀងរាល់ម៉ោងធ្វើការ។ មន្ត្រីជំនាញរង់ចាំទទួល ផ្តល់ព័ត៌មាន និងដោះស្រាយជូន៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:32", "date_created": "2023-02-10T07:33:12.515Z", "category": "ព័ត៌មានថ្មីៗ", "views": 35099, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ភ្ញៀវដើរចូលហើយចង់ទិញ! ទាំងនេះជារបៀបរាក់ទាក់អតិថិជនរបស់ជនជាតិជប៉ុន៣ ភ្ញៀវចូលទាំងអារម្មណ៍ល្អ	https://business-cambodia.com/articles/japan-greeting-tips	នៅពេលដែលរំលឹកទៅដល់ប្រទេសជប៉ុន បងប្អូនភាគច្រើនប្រហែលជាគិតទៅដល់ ប្រជាជនដែលមានមានទឹកចិត្តល្អ ស្មោះត្រង់ រួសរាយរាក់ទាក់ ហើយក៏ជាប្រទេសមួយដែលពូកែរក្នុងការទទួលភ្ញៀវ។  ប៉ុន្តែបងប្អូនមួយចំនួនប្រហែលជាមិនបានដឹងទេថា តើជនជាតិជប៉ុនមានរបៀបទទួលអតិថិជនបែបណា ទើបធ្វើឱ្យប្រទេសមួយនេះល្បីល្បាញខ្លាំងបែបនេះ។  ទន្ទឹមនឹងនេះដែរ ថ្ងៃនេះ Business Cambodia លើកយកគំនិតលក់សំខាន់ៗ៣ ដែលជនជាតិមួយនេះ តែងតែយកមកអនុវត្តក្នុងការលក់ដូរប្រចាំថ្ងៃរបស់ខ្លួន ដែលធ្វើឱ្យភ្ញៀវទិញទាំងសប្បាយចិត្ត ទិញទាំងមិនចាំបាច់បង្ខំ៖ ១. ការអោនគោរព៖ ជាការពិតណាស់ ប្រទេសជប៉ុនមានវប្បធម៌មួយ មិនថាអ្នកជានរណា ទោះអ្នកទិញ ឬអត់ក៏ដោយ ឲ្យតែអ្នកមកហាងរបស់គេ ពោលគឺតែងតែឱនក្បាលដោយការគោរព ជាមួយការស្វាគមន៍ភ្ញៀវដោយរាក់ទាក់ ផ្គួមនឹងស្នាមញញឹមរាក់ទាក់ជានិច្ចនៅផ្ទៃមុខ។ ដោយហាងនិមួយៗនៅក្នុងប្រភេសជប៉ុនគេតែងតែបណ្តុះបណ្តាលនៅបុគ្គលិករបស់គេ ឱ្យនិយាយតែពាក្យណា ដែលគួរឱ្យគោរពបំផុតដើម្បីស្វាគមន៍អតិថិជនម្នាក់ៗ ។ មូលហេតុដែលប្រទេសមួយនេះ មានការគួរសមបែបនេះ ព្រោះគេគិតថា វាមិនត្រឹមតែជាគំរូល្អនោះទេ វាថែមទាំងអាចបង្កើនភាពស្និតស្នាលរវាងភ្ញៀវហើយនិងអ្នកលក់ថែមទៀត។ ដោយពាក្យមួយឃ្លារបស់ជនជាតិជប៉ុនគឺ "ភាសាគួរសម និងគួរឱ្យគោរព គឺជាផ្នែកមួយដែលរំពឹងទុកនៃសេវាកម្មអតិថិជនដ៏ល្អ។" ២. ប្រើពាក្យសំុទោសនៅពីមុខ៖ ជនជាតិជប៉ុនតែងតែនិយាយពាក្យសំុទោសទៅកាន់អតិថិជនរបស់ខ្លួន ហើយសំុទោសនៅកន្លែងនេះមិនមែនមានន័យថាទាល់តែធ្វើខុសនោះទេ ប៉ុន្តែវាមានន័យថាជាការសុំការអនុញ្ញាតពីភ្ញៀវមុនពេលធ្វើអ្វីមួយ។ ដើម្បីឱ្យកាន់តែងាយស្រួលយល់ ឧទាហរណ៍ អ្នកជាអ្នកលក់អ្នកនិយាយទៅកាន់ភ្ញៀវថា សំុទោសបង តើខ្ញុំអាចជួយអ្វីបានទេ? រឺក៏ សំុទោសបង បងត្រូវការអ្វីដែរជាដើម ហើយការនិយាយបែបនេះភ្ញៀវនឹងមានអារម្មណ៏ថា អ្នកកំពុងឱ្យតម្លៃគេ ហើយវាក៏ជាផ្នែកមួយដែលធ្វើឱ្យអតិថិជនចង់ទិញផលិតរបស់អ្នកដែរ។ ៣. ជួយអ្វីដែលអាចជួយបាន៖ ត្រង់ចំណុចនេះអ្នកធ្លាប់សង្កេតទេថា ហាងជប៉ុនភាគច្រើន នៅពេលដែលអ្នកបើកឡានចូលភ្លាម នឹងមានបុគ្គលិកម្នាក់ចាំជួយបើកទ្វារថយន្តជូនអ្នក ឬមានឆ័ត្រដើម្បីជូនដំណើរអ្នកចូលហាង។ ដោយសារតែទង្វើរបន្តិចបន្តួចនេះហើយ ទើបធ្វើឱ្យភ្ញៀវសប្បាយចិត្តនឹងទិញ ហើយទិញទាំងសប្បាយចិត្តថែមទៀត។	{ "spider_name": "businesscambodia", "scrape_at": "2025-06-14_19:40:32", "date_created": "2023-02-10T07:14:39.356Z", "category": "កំពូលអ្នកលក់", "views": 654, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
នាំចេញដោយមិនគិតពន្ធ! អង់គ្លេសលើកលែងពន្ធគ្រប់ទំនិញដែលនាំចេញពីកម្ពុជា លើកលែងតែរបស់មួយ	https://business-cambodia.com/articles/english-and-cambodia-	នាមួយរយៈចុងក្រោយនេះការនាំចេញរបស់កម្ពុជាហាក់ទទួលបានការកើនឡើងយ៉ាងខ្លាំង ជាពិសេសកសិផលក្នុងវិស័យកសិកម្ម និងឧស្សាហកម្ម ហើយក្នុងការនាំចេញនេះផងដែរ កម្ពុជាក៏ត្រូវបានទទួលការលើកលែងពន្ធជាច្រើនពីបណ្តាលប្រទេសដែលជាដៃគូ។ ជាក់ស្តែងការពីពេលកន្លងទៅ កម្ពុជាក៏ធ្លាប់ទទួលបានការនាំចេញដោយមិនជាប់ពន្ធ និងមិនជាប់ការកម្រិតកូតា ទៅកាន់ប្រទេសអង់គ្លេស គ្រប់មុខទំនិញទាំងអស់ លើកលែងតែអាវុធនិងគ្រឿងផ្ទុះប៉ុណ្ណោះ។ហើយចំពោះការលើកលែងពន្ធរបស់អង់គ្លេសនេះដែរ កម្ពុជារំពឹងថានឹងជួយជំរុញកំណើនសេដ្ឋកិច្ចឱ្យកាន់តែល្អប្រសើរ។ យោងតាមសារណែនាំរបស់សមាគមរោងចក្រកាត់ដេរនៅកម្ពុជា បានឱ្យដឹងថាចាប់តាំងពីថ្ងៃទី១ ខែមករា ឆ្នាំ២០២១ មក ប្រទេសដែលមានលក្ខណៈសម្បត្តិជាប្រទេសកំពុងអភិវឌ្ឍ នឹងអាចទទួលបានការអនុគ្រោះផ្នែកពាណិជ្ជកម្ម តាមរយៈប្រព័ន្ធ GSP របស់អង់គ្លេស។កម្ពុជាដែលត្រូវបានចាត់ថ្នាក់ដោយអង្គការសហប្រជាជាតិថាជាប្រទេសអភិវឌ្ឍតិចតួចបំផុត គឺស្ថិតនៅក្នុងក្របខ័ណ្ឌ ប្រទេសអភិវឌ្ឍតិចតួចបំផុត។ ហេតុដូច្នេះ កម្ពុជានឹងទទួលបានការនាំចេញដោយមិនជាប់ពន្ធ និងមិនជាប់ការកម្រិតកូតា ទៅកាន់ប្រទេសអង់គ្លេសសម្រាប់ទំនិញទាំងអស់ លើកលែងតែអាវុធនិងគ្រឿងផ្ទុះ។ នេះគឺដូចគ្នានឹងគម្រោង EBA ក្រោមប្រព័ន្ធ GSP របស់សហភាពអឺរ៉ុប។ គួរបញ្ជាក់ផងដែរថា សមាគមកំពុងធ្វើការងារជាមួយក្រសួងពាណិជ្ជកម្មកម្ពុជា និងសមភាគីអង់គ្លេស ដើម្បីសុំការបំភ្លឺអំពីការផ្លាស់ប្តូរមួយចំនួន នៅក្នុងនីតិវិធីរដ្ឋបាល (ប្រសិនបើមាន) ដូចជាការបញ្ជាក់ប្រភពដើមកំណើតទំនិញ កាលបរិច្ឆេទចូលជាធរមាននៃការអនុវត្ត (ថាតើកាលបរិច្ឆេទនៃការដឹកជញ្ជូនឬកាលបរិច្ឆេទនៃការទៅដល់)៕	{ "spider_name": "businesscambodia", "scrape_at": "2025-06-14_19:40:32", "date_created": "2023-02-10T07:09:29.091Z", "category": "ចាប់ផ្តើមអាជីវកម្ម", "views": 1194, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
គូស្នេហ៍ថ្មីថ្មោង ទើបរៀបការរួច អ្នកជំនាញបង្ហើបរឿង៥យ៉ាង បើធ្វើបានសល់ផ្ទះសល់ទ្រព្យត្រឹម៥ឆ្នាំក្រោយ	https://business-cambodia.com/articles/money-management-tips-for-couple-by-mrs-brak-limheang	មនុស្សភាគច្រើនសុទ្ធតែមានក្ដីស្រមៃរៀងៗខ្លួន ប៉ុន្តែនៅពេលដែលមានគ្រួសារ ក្ដីស្រមៃរបស់មនុស្សម្នាក់ៗ ក៏បានរួមបញ្ចូលគ្នាក្លាយជាគោលដៅនៃជីវិតគ្រួសាររបស់ពួកគេម្នាក់ៗ។ ហេតុនេះហើយពេលមានគូស្រករ គ្រប់គ្នានឹងត្រូវគិតកាន់តែស៊ីជម្រៅពីអ្វីដែលគួរតែមានសម្រាប់គ្រួសារដូចជា ផ្ទះ ឡាន ឬប្រាក់កាសសម្រាប់ផ្គង់ផ្គង់កូនចៅជាដើម។ ពាក់ព័ន្ធនឹងគោលដៅជីវិតនេះដែរ គ្រូបង្គោលផ្នែកហិរញ្ញវត្ថុផ្ទាល់ខ្លួន និងជាសមាជិកក្នុងក្រុមសន្សំប្រាក់នារី អ្នកស្រី ប្រាក់ លឹមហ៊ាង បានចែករំលែកពីគន្លឹះពិសេស៥ ដែលអ្នកមានគូស្រករគួរតែធ្វើ បើចង់ឱ្យ៥ឆ្នាំក្រោយសល់ផ្ទះ ដល់ទ្រព្យសម្រាប់គ្រួសាររបស់ខ្លួន។ គន្លឹះទាំង៥នោះរួមមាន៖ ១. ពិភាក្សាគ្នា៖ ជំហានដំបូងលោកអ្នកត្រូវចាប់ផ្ដើម និយាយវែកញែក ពីគោលដៅរួមដែលដៃគូទាំង២ចង់សម្រេចបាននៅក្នុងរយៈពេល៥ឆ្នាំខាងមុខ ដូចជា ទិញឡាន ឬទិញផ្ទះជាដើម។ ២. ចាត់ចែងអ្នកណាកាន់លុយ៖ ជំហានទី២គឺជ្រើសរើសអ្នកកាន់លុយម្នាក់ និងពិភាក្សាគ្នាពីរបៀបចាត់ចែងលុយកាក់ ដោយត្រូវដឹងឱ្យច្បាស់ពីចំណូលសរុប និងចំណាយប្រចាំខែសរុបជារៀងរាល់ខែ។ ៣. បែងចែកកញ្ចប់ចំណូលជា៤ ចំណែកដាច់ពីគ្នា ដែលមានដូចជា៖ +កញ្ចប់សន្សំ៖ ដាក់ផែនការសន្សំប្រាក់ប្រចាំខែឱ្យបាន យ៉ាងតិច ២០%ទៅ៣០% នៃចំណូលប្រចាំខែ ដើម្បីទុកសម្រេចគោលដៅ តែបើអាចសន្សំកាន់តែច្រើនរឹតតែល្អ។ +កញ្ចប់ចំណាយ៖ គ្រប់គ្រងប្រាក់ចំណាយ ប្រកបដោយការសន្សំសំចៃ ដូចជា ថ្លៃទឹក ថ្លៃភ្លើង ការលំហែរដែលអស់លុយតិច ឬនៅផ្ទះជាមួយឪពុកម្ដាយ ឬស្នាក់នៅផ្ទះជួលសិន ដើម្បីទុកលុយសន្សំ និងកាត់បន្ថយការចំណាយដែលមិនចាំបាច់ឱ្យបានកាន់តែច្រើន។ +កញ្ចប់បង្កើតចំណូល៖ ដកយកចំណូលមួយផ្នែក សម្រាប់បង្កើតចំណូលបន្ថែមដែលអាចផ្ដល់ផលក្នុងរយៈពេលខ្លី ដូចជាការលក់ផលិតផល ឬលក់អនឡាញនៅផ្ទះ ឬកូនមាន់កូនទា ចិញ្ចឹមនៅផ្ទះបន្ថែមជាដើម។ +កញ្ចប់អនុវត្តន៍តាមផែនការ៖ កញ្ចប់នេះអាចបានមកពីលុយដែលផ្សេងៗក្រៅពីប្រាក់ខែ ដូចជាការងារក្រៅម៉ោង ការកាន់គម្រោងខ្លីៗ ដែលអាចបង្កើតចំណូលបានច្រើនដោយការប្រើប្រាស់ជំនាញសដែលអ្នកមាន។ ៤. បង្កើតចំណូលឱ្យបាន៣ប្រភព៖ +ចំណូលប្រចាំថ្ងៃ៖ វាបានមកពីការងារឬរបរដែលអ្នកអាចរកបានរាល់ថ្ងៃ ដូចជាការបើកកន្លែងលក់ដូរ ការលក់អនឡាញ ការធ្វើការគិតម៉ោង ឬការបើកកន្លែងបោកខោអាវជាដើម។ +ចំណូលប្រចាំខែ៖ បានមកពីប្រាក់ខែរបស់អ្នក ឬប្រាក់ចំណេញប្រចាំខែពីអាជីវកម្មរបស់អ្នកជាដើម។ +ចំណូលប្រចាំឆ្នាំ៖ អាចជាចំណូលដែលបានមកពីការធ្វើកសិកម្ម ចំណូលភាគលាភពីការវិនិយោគលើផ្សារហ៊ុន ឬចំណូលពីការវិនិយោគលើអាជីវកម្មផ្សេងៗជាដើម។ ៥. ឧស្សាហ៍ពិនិត្យមើលផែនការ៖ តាមដានលទ្ធផលជាប្រចាំដើម្បើ ឱ្យដឹងថាផែនការសម្រេចបានប៉ុន្មានភាគរយហើយ តើមានអ្វីដែលខុសផែនការទេ មានសកម្មភាពណាគួរកែលម្អទេ មានអ្វីត្រូវធ្វើបន្ថែមដែរទេ ឬបើលទ្ធផលដើរយឺតជាងគម្រោង តើត្រូវសម្រុកទៅតាមផ្លូវណាដើម្បីកែខៃឱ្យមកល្អវិញជាដើម។ អ្នកជំនាញផ្នែកហិរញ្ញវត្ថុរូបនេះ បានគូសបញ្ជាក់ផងដែរថា “ចំណេះដឹងហិរញ្ញវត្ថុពិតជាសំខាន់ណាស់សម្រាប់មនុស្សគ្រប់រូប បើអ្នកចេះពីវិធីចាត់ចែងនិងប្រើប្រាស់លុយកាក់ អ្នកនឹងអាចនាំខ្លួនឯងទៅរកជីវិតមួយដែលល្អប្រសើរ នឹងលែងឈឺក្បាលរឿងលុយ”។ សូមចាំថាគ្មានពាក្យហួសពេលនោះទេ កុំគិតថាខ្លួនអាយុច្រើនមិនអាចរៀនសូត្រ តែគួរស្រវារៀននិងស្វែងយល់គ្រប់យ៉ាងដែលខ្លួនមិនទាន់ចេះ៕ អត្ថបទដោយ៖ សូ សុខលី ចង់បានគំនិតល្អៗ សម្រាប់ដោះស្រាយបញ្ហាបំណុល សូមចុចចូលគ្រុប Telegram មួយនេះ៖ ( https://t.me/so_soklyofficial )	{ "spider_name": "businesscambodia", "scrape_at": "2025-06-14_19:40:32", "date_created": "2023-02-10T06:58:24.642Z", "category": "ហិរញ្ញវត្ថុ", "views": 20870, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
ដំណឹងល្អ! ក្រុមហ៊ុនធំៗ ៣ គ្រោងវិនិយោគសាងសង់រថភ្លើងធុនស្រាលពីព្រលានយន្តហោះថ្មី ទៅក្រុងសៀមរាប	https://business-cambodia.com/articles/cambodia-and-chaina-new-project-	ក្រុមហ៊ុនធំៗចំនួន៣ របស់ប្រទេសចិន  រួមមាន៖ ក្រុមហ៊ុនសាងសង់គមនាគមន៍ចិន, ក្រុមហ៊ុនសាជីវកម្មស្ពានថ្នល់ចិន និងក្រុមហ៊ុន China Metro Group Limited  កំពុងមានការចាប់អារម្មណ៍ក្នុងការកសាងហេដ្ឋារចនាសម្ព័ននៅកម្ពុជាដោយគ្រោងវិនិយោគសាងសង់រថភ្លើងល្បឿនលឿនធន់ស្រាលថ្មីមួយខ្សែ តភ្ជាប់ពីក្រុងសៀមរាប ទៅកាន់អាកាសយានអន្តរជាតិថ្មី នៅជីក្រែង ក្នុងខេត្តសៀមរាប។ នេះបើយោងតាមការចុះផ្សាយរបស់ក្រសួងសាធារណការ និងដឹងជញ្ជូន នៅថ្ងៃទី១០ ខែកុម្ភៈ ឆ្នាំ២០២៣។  ប្រភពដដែលបានឱ្យដឹងថា ការចាប់អារម្មណ៍លើការវិនិយោគគម្រោងខាងលើនៃក្រុមហ៊ុនទាំង៣ នេះធ្វើឡើងនៅក្នុងការជួបសម្តែងការគួរសមជាមួយសម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជាកាលពីថ្ងៃទី០៩ ខែ កុម្ភៈ ឆ្នាំ២០២៣ កន្លងទៅ ក្នុងដំណើរទស្សនកិច្ចទៅកាន់ប្រទេសចិន។ នៅក្នុងជំនួបនោះដែរសម្តេចតេជោនាយករដ្ឋមន្រ្តី បានសំដែងនូវការវាយតម្លៃខ្ពស់ ចំពោះក្រុមហ៊ុនវិនិយោគទាំង៣ ដែលបានប្តេជ្ញារួមគ្នា ក្នុងការវិនិយោគហេដ្ឋារចនាសម្ព័ន្ធផ្លូវប្រកបដោយគុណភាព នៅកម្ពុជាសម្រាប់ពេលខាងមុខ។ ទាក់ទងទៅនឹងការវិនិយោគ ផ្លូវរថភ្លើងល្បឿនលឿនធន់ស្រាល សម្តេចតេជោនាយករដ្ឋមន្រ្តី ក៏បានស្នើឲ្យក្រុមហ៊ុន China Metro Group Limited សិក្សាពីគ្រោងវិនិយោគ ផ្លូវល្បឿនលឿនធន់ស្រាល ពីរាជធានីភ្នំពេញទៅកាន់អាកាសយានដ្ឋានអន្តរជាតិភ្នំពេញថ្មី និងផ្លូវរថភ្លើងល្បឿនលឿនធន់ស្រាលក្នុងរាជធានីភ្នំពេញ ដែលកំពុងមានចរាចរណ៍យ៉ាងមមាញឹកនាពេលបច្ចុប្បន្ននេះផងដែរ៕ អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:32", "date_created": "2023-02-10T06:50:58.663Z", "category": "អចលនទ្រព្យ", "views": 947, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
សង្គមរកស៊ីតាមគ្នា! កុំចេះតែរកស៊ីតាមគ្នា បើមិនយល់ពីចំណុចទាំងនេះ ប្រយ័ត្នខាតលុយចោលទទេៗ	https://business-cambodia.com/articles/the-same-business-	បច្ចុបប្បន្ននេះសន្ទុះនៃការរកស៊ីកំពុងតែរីកដុះដាល សឹងតែគ្រប់កន្លែងមិនថាតូចមិនថាធំហើយក្នុងចំណោមអាជីវកម្មតូចធំទាំងអស់នោះយើងសង្កេតឃើញថា ប្រភេទអាជីវកម្មកាហ្វេ និង ប្រភេទអាហារគឺមានភាពពេញនិយមច្រើនជាងគេបំផុត ក្នុងចំណោមរបរទាំងអស់ដែលប្រជាជនខ្មែរកំពុងរកស៊ី។ ជាមួយគ្នានេះដែរ ក៏មានអាជីវកម្មជាច្រើនបានបើករកស៊ីដូចៗគ្នា ដែលមួយរយៈចុងក្រោយនេះយើងឃើញមានជាហាងកាហ្វេ តែគុជ សាច់អាំងម៉ូកថៈ និងស៊ុបប្រហិតធំជាដើម។ទន្ទឹមនឹងការបើករកស៊ីរបរដូចៗគ្នានេះ បើយើងគិតឱ្យខ្លី យើងអាចចាត់ទុកថាវាងាយរកស៊ី ព្រោះជារបរពេញនិយមមនុស្សកំពុងតែគាំទ្រ ហើយអាចមានឱកាសរកប្រាក់ចំណេញបានច្រើន ប៉ុន្តែបើគិតឱ្យស៊ីជម្រៅវិញនោះ វាមិនមែនជម្រើសដែលល្អនោះទេ ដែលអ្នករកស៊ីជំនាន់ក្រោយរកស៊ីរបរតាមគ្នា ព្រោះវាអាចធ្វើឱ្យយើងខាតពេល ខាតវេលាទៅវិញបើយើងមិនបានសិក្សាពីវាឱ្យបានស៊ីជម្រៅ ហេតុនេះមុននឹងរកស៊ីរបរដែលជារបរទីផ្សារសមុទ្រក្រហម គួរតែស្វែងយល់ពីចំណុចទាំងអស់ខាងក្រោមនេះជាមុនសិន៖ ១.ភាពខុសប្លែកពីគេនៃអាជីវកម្ម បើបងប្អូនចង់បើកអាជីវកម្មដែលដូចគ្នាទៅនឹងអាជីវកម្មរបស់អ្នកដទៃបងប្អូនត្រូវប្រាកដថា អាជីវកម្មនោះត្រូវតែមានភាពខុសប្លែកពីគេ ទោះតិចឬច្រើនក្តី ព្រោះប្រសិនបើរកស៊ីដូចគេហើយការរៀបចំដូចគេដដែលនោះវាមិនខុសពីការរកស៊ីចម្លងពីគេនោះទេ ហើយការធ្វើបែបនេះវាមិនបានទាក់ទាញឱ្យភ្ញៀវចូលកន្លែងយើងដូចដែលយើងគិតនោះទេ។ហេតុនេះជាជម្រើនល្អ បងប្អូនទាំងអស់គ្នា មុននឹងបើកនៅប្រភេទអាជីវកម្មដែលស្រដៀងនិងគេបងប្អូនគួរតែស្វែងរកនូវគំនិតសំខាន់ៗ ប្លែកខុសពីគេ ទោះតិចឬច្រើនក្តី ត្រូវឆ្កឹះរកចំណុចប្លែកពីគេឱ្យបាននោះទើបជាការប្រសើរ។ ២.ផែនការអាជីវកម្មច្បាស់លាស់ បន្ថែមពីភាពខុសប្លែកពីគេក្នុងអាជីវកម្មមុននឹងសម្រេចចិត្តរកស៊ីរបរក្នុងទីផ្សារសមុទ្រក្រហម បងប្អូនត្រូវមានផែនការអាជីវកម្មឱ្យបានច្បាស់លាស់ ត្រូវដឹងលម្អិតពីដំណើរការអាជីវកម្ម ការធ្វើទីផ្សារ និងច្បាស់បំផុតនោះគឺការការចាត់ចែងហិរញ្ញវត្ថុ មិនមែនបងប្អូនឃើញគេរកស៊ីបានជោគជ័យ លក់ដាច់មានភ្ញៀវច្រើនចេះតែទៅតាមគេតាមឯងបាននោះ ព្រោះរាល់ដំណើរការអាជីវកម្មមិនថាតូចមិនថាធំដួលឬទៅមុខសុទ្ធតែស្ថិតនៅលើការចាត់ចែងលុយបានត្រឹមត្រូវទាំងអស់។ហេតុនេះ មុននឹងចេញរកស៊ីត្រូវរៀបផែនការឱ្យបានច្បាស់ ឱ្យដឹងថាត្រូវធ្វើអ្វី និងមិនគួរធ្វើអ្វី។ ៣.ត្រូវមានរបរឬការងារជាបម្រុង ថ្វីបើការរកស៊ីត្រូវឱ្យយើងចាយពេលច្រើននៅជាមួយនឹងវា ប៉ុន្តែយើងក៏មិនអាចផ្តោតតែលើការរកស៊ីទាំងស្រុង ហើយមិនមានការងារ ឬ ប្រភពចំណូលផ្សេងបាននោះទេ ព្រោះការរកស៊ីមានមួយចានគោកមួយចាន់រាវ ក្នុងករណីបើការងាររកស៊ីមិនសមប្រកបឬខាតយើងអាចមានចំណូលពីប្រភពការងារផ្សេងដើម្បីទប់ ប៉ុន្តែបើយើងរកស៊ីតែមួយមុខហើយគ្មានប្រភពចំណូលផ្សេងសម្រាប់ទប់ទេ វាអាចជាហានិភ័យខ្ពស់ណាស់សម្រាប់អ្នករកស៊ីថ្មីថ្មោងបំផុត។ បញ្ជាក់បន្ថែមពីនេះ ក្រៅពីចំណុចទាំង៣ ខាងលើ ចំណុចបន្ថែមដែលគួរតែគិតគូរទៀតនោះ គឺត្រូវសួរខ្លួនឯងឱ្យសិនថាស្រឡាញ់និងចូលចិត្តខ្លាំងកម្រិតណាក្នុងការរកស៊ី ក៏ដូចជាស្គាល់់ពីទីផ្សារនៃអាជីវកម្មជាដើម៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:32", "date_created": "2023-02-10T06:36:26.900Z", "category": "ចាប់ផ្តើមអាជីវកម្ម", "views": 406, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
អបអរសាទរ! ព្រឹទ្ធាចារ្យ៩រូប ទទួលបានការប្រទានគោរមងារ មត៌កមនុស្សរស់ ពីព្រះមហាក្សត្រ	https://business-cambodia.com/articles/nine-elders-receive-honorary-title-from-the-king	ព្រឹទ្ធាចារ្យចំនួន៩រូប ទទួលបានការប្រោសប្រទានគោរមងារ មត៌កមនុស្សរស់ ដោយ ព្រះករុណាព្រះបាទសម្ដេចព្រះបរមនាថ នរោត្តម សីហមុនី ព្រះមហាក្សត្រនៃព្រះរាជាណាចក្រកម្ពុជា។ នេះបើយោងតាមលិខិត ព្រះរាជក្រឹត្យ នស/រកត/០២២៣/២៤៣ ចុះនាថ្ងៃទី០៤ ខែកុម្ភះ ឆ្នាំ២០២៣។ ព្រះមហាក្សត្រ ត្រាត់បង្គាប់ ផ្តល់គោរមងារថ្នាក់ជាតិជូនព្រឹទ្ធាចារ្យចំនួន ០៩រូប រួមមាន៖ ១/. ព្រឹទ្ធាចារ្យសិល្បៈ គិន យិន ជា គរុនាដកា គិន យិន ២/. ព្រឹទ្ធាចារ្យ ជា យុទ្ធា ជា ទេពហត្ថកោសល្យ ជា យុទ្ធា ៣/. ព្រឹទ្ធាចារ្យសិល្បៈ ជៀន សុផាន ជា ចម្មការភិរក្ស ជៀន សុផាន ៤/. ព្រឹទ្ធាចារ្យសិល្បៈ ញុច ហឿន ជា ពិភត្តិតន្តី ញុច ហឿន ៥/. ព្រឹទ្ធាចារ្យសិល្បៈ ណាន សម័យ ជា នាដកីនិម្មិត ណាន សម័យ ៦/. ព្រឹទ្ធាចារ្យ ប៊ិន វិន ជា បោរាណាចារ្យ ប៊ិន វិន ៧/. ព្រឹទ្ធាចារ្យ ម៉ក់ ជាង ជា ទេពសោភ័ណ ម៉ក់ ជាង ៨/. ព្រឹទ្ធាចារ្យសិល្បៈ ឯល ពេជ ជា ទេពវោហារ ឯល ពេជ ៩/. ព្រឹទ្ធាចារ្យ អ៊ឹម ស្រួន ជា មហានាដគរុវិជ្ជា អ៊ឹម ស្រួន ក្នុងនោះ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រនៃព្រះរាជាណាចក្រកម្ពុជា ត្រូវទទួលបានបន្ទុកអនុវត្តឲ្យបានសម្រេចនូវព្រះរាជក្រឹត្យនេះ៕ អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:32", "date_created": "2023-02-10T06:16:44.650Z", "category": "ភាពជាអ្នកដឹកនាំ", "views": 731, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ស្វាគមន៍មុខមាត់ថ្មីរបស់ មេហ្គាខេធើរីង ក្រុមហ៊ុនផ្គត់ផ្គង់ម្ហូបអាហារ	https://business-cambodia.com/articles/megacateringevent	ថ្មីៗនេះ មេហ្គាខេធើរីង ដែលជាក្រុមហ៊ុនផ្គត់ផ្គង់ម្ហូបអាហារបានធ្វើការផ្លាស់ប្តូរនិមិត្តសញ្ញាថ្មីរបស់ខ្លួនជាលើកដំបូង កាលពីថ្ងៃច័ន្ទ ទី៦ ខែមករា ឆ្នាំ២០២៣។   ការផ្លាស់ប្តូររូបរាងថ្មីនេះគឺជាការឆ្លុះបញ្ចាំងពីការអភិវឌ្ឍខ្លួនឥតឈប់ឈររបស់មេហ្គាខេធើរីង ដែលផ្តោតសំខាន់ទៅលើបីចំណុចចម្បងគឺ គុណភាព សេវាកម្ម និងស្តង់ដារម្ហូបអាហារ។ មេហ្គាខេធើរីងត្រូវបានទទួលស្គាល់ដោយស្ថាប័នស្តង់ដារចំណីអាហារHACCPចុះលេខ N709734 ដែលនេះសបញ្ជាក់ថាក្រុមហ៊ុនតែងតែបន្តវិវត្តន៍ខ្លួនជានិច្ចដើម្បីធ្វើឲ្យអតិថិជនគ្រប់រូបទទួលបាននូវបទពិសោធន៍មួយដ៏ល្អប្រកបដោយគុណភាព។ ភ្ជាប់ជាមួយគ្នានេះដែរក្រុមហ៊ុនមេហ្គាខេធើរីងបានបំពាក់មកជាមួយពាក្យស្លោកថ្មីគឺ លើសពីសេវាកម្មម្ហូបអាហារ (Beyond Catering) ដែលពាក្យស្លោកនេះដែរគឺជាចក្ខុវិស័យរួមរបស់ក្រុមហ៊ុន ដែលបានកំពុងនឹងបន្តពង្រីកសេវាកម្មថ្មីៗដែលមេហ្គាខេធើរីងមិនត្រឹមតែផ្គត់ផ្គង់ម្ហូបអាហារប៉ុណ្ណោះទេ ប៉ុន្តែក្នុងនោះក៏មានសេវាកម្មបន្ថែមជាច្រើនទៀតដូចជា សេវារៀបចំកម្មវិធីទាំងមូល (Event Planning) សេវារៀបចំដេគ័រ សេវារៀបចំឆាកនិងតន្ត្រី សេវាកម្មជួលសំភារៈប្រើប្រាស់ផ្សេងៗ ។ល។ សូមបញ្ជាក់ថាក្រុមហ៊ុនមេហ្គាខេធើរីងមានសេវាកម្មដូចជា៖- សេវាផ្គត់ផ្គង់អាហារតាមរោងចក្រ សហគ្រាស ធនាគារ អគារធំៗ សម្រាប់បុគ្គលិក (Canteen Catering) សេវាផ្គត់ផ្គង់អាហារប្រអប់សម្រាប់សាលា ស្ថាប័ន ផ្សេងៗ (Food Box) សេវារៀបចំអាហារក្នុងកម្មវិធីដល់ទីតាំង រួមមាន អាហារប៊ុហ្វេ ម្ហូបខ្មែរ ថៃ ជប៉ុន (Buffet) សាច់អាំងច្រើនជម្រើស ស្កេកបែបប្រេស៊ីុល (Brazilian Steak) អាហារសម្រន់ដល់ទីតាំង ឬប្រអប់ និងកាហ្វេចល័ត (Refreshment & Mobile Café) សេវារៀបចំកម្មវិធីសម្ភោធ ឡើងគេហដ្ខាន និងជប់លៀងផ្សេងៗ (Event Planning & Management) សេវាផ្គត់ផ្គង់អាហារ និងរៀបចំ មង្គលការ (Wedding Catering) ទំនាក់ទំនង Tel:     069335560 / 099335560 FB:      https://www.facebook.com/megacateringeventandwedding https://www.facebook.com/megacanteencatering	{ "spider_name": "businesscambodia", "scrape_at": "2025-06-14_19:40:32", "date_created": "2023-02-10T05:08:06.088Z", "category": "PR", "views": 198, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
ទីផ្សារសមុទ្រក្រហម ធ្វើបែបណារើសមុខរបរឱ្យត្រូវ? ៣ចំណុចគួរគិតដល់ មុនជ្រើសរើសមុខរបររកស៊ី	https://business-cambodia.com/articles/red-ocean-so-how-to-startup-business-right-direction	ទីផ្សារសមុទ្រក្រហម ជាទីផ្សារមួយដែលពោរពេញទៅដោយការប្រកួតប្រជែងស៊ីសាច់ហុតឈាមគ្នា រហូតដល់ធ្វើឱ្យអាជីវកម្មដែលខ្សោយដួលរលំជាបន្តបន្ទាប់ហើយមានតែអាជីវកម្មដែលខ្លាំងតែប៉ុណ្ណោះដែលអាចរស់រានក្នុងទីផ្សារនិងក្លាយជាអ្នកដឹកនាំទីផ្សារ។ សម្រាប់អ្នករកស៊ីនៅក្នុងទីផ្សារសមុទ្រក្រហមគឺមានហានិភ័យខ្ពស់ ព្រោះមានគេធ្វើច្រើនហើយ ធ្វើឱ្យមុខរបររកស៊ីនោះ ពិបាកដកដង្ហើមព្រោះដណ្តើមខ្យល់គ្នាដក។ ជាមួយគ្នានេះដែរ លោក សំ កុសល ស្ថាបនិកបក្សីមេឌា បានបង្ហាញផ្លូវសម្រាប់អ្នកចង់ រើសមុខរបរ១ឱ្យត្រូវគួរគិតលើ ៣ចំណុចដើម្បីកាត់បន្ថយហានិភ័យលង់ខ្លួនក្នុងសមុទ្រក្រហម៖ ១. គិតពីតម្រូវការអនាគត៖ មុខរបរដែលមានតម្រូវការអនាគត គឺសម្តៅដល់របរណាដែលយើងអាចឈរជើងបានយូរ រកស៊ី១០ឆ្នាំ ២០ឆ្នាំទៅមុខ ដោយទាមទារឱ្យយើងគិតទៅដល់ទំនោរអនាគត តម្រូវការផ្សេងៗនាពេលខាងមុខសម្រាប់មុខរបរដែលយើងកំពុងធ្វើនិងបម្រុងនឹងធ្វើ មិនមែនតម្រូវការម្សិលមិញឬបច្ចុប្បន្ននោះទេ។ ២. មើលឬសគល់ ៖ គោលការណ៍បឋមរបស់មនុស្សក្នុងការដោះស្រាយបញ្ហា គឺស្វែងរកបញ្ហាហើយបំបែកវាឱ្យដល់ស្នូលរហូតយើងអាចស្វែងរកដំណោះស្រាយមួយ។ ដោយឡែកការមើលពីបញ្ហារបស់មនុស្សកំពុងកើតមាន ហើយអាចស្វែងរកដំណោះស្រាយសម្រាប់មនុស្ស គឹជាគន្លឹះមួយក្នុងការរើសមុខរបរឱ្យត្រូវនឹងទីផ្សារ។ ៣. មើលក្តីស្រមៃខ្លួនឯង៖ នៅពេលដែលយើងរើសមុខរបរ១ ចំក្តីស្រមៃខ្លួនឯង ចង់ឃើញវាកើតឡើងនិងសម្រេចបានយើងនឹងប្រឹងប្រែងដើម្បីក្តីស្រមៃនោះ។ យ៉ាងណាមិញមុខរបរមានតម្រូវការទីផ្សារគឺអាចបន្សំន័យឱ្យក្តីស្រមៃធ្វើឱ្យយើងធ្វើវាដោយមិនចេះហត់ លំបាកក៏បេះដូងនៅរក្សាកម្តៅក្នុងការស្វែងរកផ្លូវចេញ ស្វែងរកផ្សារ ដើម្បីមុខរបរក្នុងក្តីស្រមៃខ្លួនឯងដែរ។ ដូចគ្នានេះដែរចំណុចខាងលើគឺជាហេតុផលសម្រាប់គិតមុននឹងចង់រើសមុខរបរឱ្យត្រូវ បើចង់ជ្រាបឱ្យកាន់តែលម្អិត អាចចូលរួម កម្មវិធីមុខរបរ២០២៣ ដែលនឹងចែករំលែកគំនិតបង្ហាញផ្លូវ ក្នុងការចាប់ផ្តើមអាជីវកម្ម នៅថ្ងៃទី១៨ ខែកុម្ភៈ 8am-12pm ដោយវាគ្មិនចូលរួមចំនួន ៥រូប លើប្រធានបទផ្សេងៗគ្នា៖ ១ លោកស្រី អ៊ុន បូផាននី : Marketing Director of Ezecom (និន្នាកាបច្ចេកវិទ្យានៅកម្ពុជា) ២ លោក សំ កុសល : ស្ថាបនិកក្រុមហ៊ុនបក្សី (ក្បួនរើសមុខរបរឱ្យត្រូវទីផ្សារ) ៣ លោក យន់ សុផាត : ស្ថាបនិកក្រុមហ៊ុនជី ហ៊ុន យន់ (មុខរបរកសិកម្មសក្ដានុពលទាំង៥) ៤ លោក ប៊ុន ចាន់វីរៈ : ស្ថាបនិកកសិដ្ឋានកូនចៀមធម្មជាតិ (ក្បួនចិញ្ចឹមជ្រូកបែបថ្មី ចំណាយតិច ចំណេញច្រើន) ៥ លោក ឈុន វីរៈ : ស្ថាបនិក VETEAK (ក្ដីស្រមៃមុខរបរឈើដាំ) ចំនួនកៅអីមានកំណត់ ចុះឈ្មោះសូមទាក់ទងតេឡេក្រាមលេខ 081 688 228 ទីតាំងធ្វើនៅCJCC ជិតសាលាIFL ឬជិតសាលាភូមិន្ទភ្នំពេញ សម្រាប់ ៥០នាក់ដំបូងតែ15$ទេ តម្លៃពេញ25$៕ អត្ថបទពាក់ព័ទ្ធ៖ អ្នករកស៊ីមិនស្គាល់យុទ្ធសាស្ត្រ “សមុទ្រខៀវ” និង “សមុទ្រក្រហម” គឺមានហានិភ័យខ្ពស់ ដូចក្លាយជាចំណីទីផ្សារ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:32", "date_created": "2023-02-10T05:00:25.443Z", "category": "ភាពជាអ្នកដឹកនាំ", "views": 814, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
មិនធម្មតា! ជំនាញខ្លាញ់ទាំង៧នេះ អាចរកក្រៅបានលើសពី ១២៥$/១ម៉ោង ទីផ្សារត្រូវការខ្លាំងបំផុត	https://business-cambodia.com/articles/top-7-skills-high-paid	ខណៈក្រុមហ៊ុនបច្ចេកវិទ្យាធំៗ បានប្រកាសបញ្ឈប់បុគ្គលិកបន្តកន្ទុយគ្នារាប់ម៉ឺននាក់ វេទិកាឯករាជ្យ Upwork បង្ហាញជំនាញខ្លាញ់កំពុងត្រូវប៉ាន់ខ្លាំងមានតម្រូវការខ្ពស់ក្នុងទីផ្សារ។ ប្រសិនបើអ្នកកំពុងស្វែងរកឱកាសការងារក្រៅម៉ោង ឬការងារកិច្ចសន្យា ខាងក្រោមនេះគឺជាជំនាញសក្ដានុពលទាំង៧ ដែលអាចរកចំណូលបានប្រហែល ១២៥ដុល្លារ/១ម៉ោង៖ ១/. ការអភិវឌ្ឍន៍បណ្តុំពេញលេញ (Full stack development) អ្នកអភិវឌ្ឍន៍បណ្តុំពេញលេញត្រូវបានបណ្តុះបណ្តាលក្នុងការកសាងទាំងផ្នែកខាងមុខ និងផ្នែកខាងក្រោយនៃគេហទំព័រ។ ផ្នែកខាងមុខគឺជាអ្វីដែលអ្នកប្រើប្រាស់មើលឃើញ និងធ្វើអន្តរកម្មជាមួយ ហើយផ្នែកខាងក្រោយផ្តល់ថាមពលដល់គេហទំព័រ។ ពួកគេស្គាល់ភាសាសរសេរកូដដូចជា JavaScript និង Python និងសាកល្បងគេហទំព័រ និងកម្មវិធី ដើម្បីធានាថាទាំងពីរផ្នែកដំណើរការយ៉ាងរលូន។ អ្នកអភិវឌ្ឍន៍បណ្តុំពេញលេញលើ Upwork គិតថ្លៃដល់ទៅ ១៣៥ដុល្លារក្នុងមួយម៉ោង។ ២/. ការអភិវឌ្ឍន៍កម្មវិធីទូរស័ព្ទ (Mobile app development) អ្នកបង្កើតកម្មវិធីទូរស័ព្ទគឺជាវិស្វករផ្នែកទន់ដែលមានជំនាញក្នុងការបង្កើតកម្មវិធីសម្រាប់ស្មាតហ្វូន ថេប្លេត និងកុំព្យូទ័រ។ ពួកគេចេះភាសាសរសេរកូដ ជួសជុលកំហុសដែលកើតឡើងនៅក្នុងកម្មវិធី និងធ្វើការជាមួយអ្នករចនាក្រាហ្វិក និងអ្នកវិទ្យាសាស្ត្រទិន្នន័យដើម្បីបង្កើតកម្មវិធីរបស់ពួកគេ។ ពួកគេគិតថ្លៃ ១៥៥ដុល្លារក្នុងមួយម៉ោង។ ៣/. រចនាគេហទំព័រ (Web design) អ្នករចនាគេហទំព័រ បង្កើតគេហទំព័រ បង្កើតមុខងារសមស្រប ហើយមើលដោយប្រើភាសាសរសេរកម្មវិធីដូចជា HTML និង JavaScript និងកម្មវិធីរចនាក្រាហ្វិកដូចជា Adobe Photoshop ជាដើម។ អ្នករចនាគេហទំព័រនៅលើ Upwork គិតថ្លៃ ២៥០ដុល្លារក្នុងមួយម៉ោង។ ៤/. ការរចនា UX/UI (UX/UI design) អ្នករចនាទាំងនេះផ្តោតលើការបង្កើតបទពិសោធន៍ដែលងាយស្រួលប្រើនៅលើគេហទំព័រ និងកម្មវិធី។ ពួកគេរៀបចំផែនការរចនាសម្ព័ន្ធនៃគេហទំព័ររបស់ពួកគេ បង្កើតមាតិកា បង្កើតគំរូ និងសាកល្បងសម្រាប់កំហុស។ ពួកគេគិតថ្លៃ ១២០ដុល្លារក្នុងមួយម៉ោង។ ៥/. ការអភិវឌ្ឍន៍ CMS (CMS development) ប្រព័ន្ធគ្រប់គ្រងមាតិកា CMS គឺជាកម្មវិធីដែលជួយអ្នកប្រើប្រាស់គ្រប់គ្រងមាតិកាផ្សេងៗរបស់ខ្លួន ចាប់ពីការបង្កើតរហូតដល់ចេញជារូបរាងសម្រេចទាំងស្រុង។ វាក៏រក្សាទុកមាតិកានៅក្នុងមូលដ្ឋានទិន្នន័យសម្រាប់ការប្រើប្រាស់នៅពេលក្រោយ។ អ្នកអភិវឌ្ឍន៍ CMS ទទួលខុសត្រូវក្នុងការអភិវឌ្ឍន៍ទាំងផ្នែកខាងក្រោយ និងផ្នែកខាងមុខនៃកម្មវិធី។ អ្នកអភិវឌ្ឍន៍ CMS គិតថ្លៃ ១០៥ដុល្លារក្នុងមួយម៉ោង។ ៦/. ការធ្វើតេស្តដោយដៃ អ្នកជំនាញទាំងនេះសាកល្បងមុខងាររបស់កម្មវិធីដោយគ្មានជំនួយពីឧបករណ៍ស្វ័យប្រវត្តិ។ ពួកគេធានាថាកម្មវិធីដំណើរការបានត្រឹមត្រូវក្នុងស្ថានភាពផ្សេងៗ ហើយកត់សម្គាល់កំហុស ឬបញ្ហាណាមួយនៅកំឡុងពេលការធ្វើតេស្ត។ អ្នកសាកល្បងដោយដៃគិតថ្លៃរហូតដល់ ៥០ដុល្លារក្នុងមួយម៉ោងលើ Upwork ។ ៧/. ស្គ្រីបនិងស្វ័យប្រវត្តិកម្ម (Script and automation) ស្គ្រីបស្វ័យប្រវត្តិគឺជាបញ្ជីនៃពាក្យបញ្ជាសម្រាប់កម្មវិធីដែលជួយធ្វើកិច្ចការដោយស្វ័យប្រវត្តិដូចជាការផ្ញើអ៊ីមែលទៅអតិថិជន។ អ្នកឯកទេសសរសេរវាជាភាសាសរសេរកូដដូចជា Python និង JavaScript។ អ្នកឯកទេសស្គ្រីប និងស្វ័យប្រវត្តិកម្មគិតថ្លៃរហូតដល់ ៣៥០ដុល្លារក្នុងមួយម៉ោង។ អ្នកស្រី Margaret Lilani អនុប្រធានផ្នែកដំណោះស្រាយទេពកោសល្យនៅ Upwork មានប្រសាសន៍ថា៖ «យើងប្រើបច្ចេកវិទ្យាជារៀងរាល់ថ្ងៃ។ យើងប្រើវាដើម្បីធ្វើការ ដើម្បីរៀន ដើម្បីទំនាក់ទំនង ដើម្បីធ្វើប្រតិបត្តិការ»។ អ្នកស្រីបានបន្តទៀតថា៖ «បើនិយាយពីអាជីវកម្ម ពួកគេត្រូវតែផ្សាភ្ជាប់ជាមួយឌីជីថល ដូច្នេះជំនាញបច្ចេកវិទ្យានៅតែជាទ័ពស្រួចដ៏សំខាន់បំផុត»។ យ៉ាងណាមិញ ប្រសិនបើអ្នកចាប់អារម្មណ៍និងចង់កសាងឱកាសរកប្រាក់ចំណូលតាមរយៈជំនាញខាងលើ អ្នកអាចស្វែងរកមើលកម្មវិធីវិញ្ញាបនបត្រសិក្សាលើអនឡាញ កម្មវិធី MBA ឬវគ្គសិក្សាមហាវិទ្យាល័យសហគមន៍ជាដើម។ ចេះច្បាស់ ប្រើបាន ប្រាក់រត់តាមហៅ ចាយពេលតិច ចំណូលខ្ពស់៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:32", "date_created": "2023-02-10T03:51:27.005Z", "category": "ភាពជាអ្នកដឹកនាំ", "views": 631, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
មាស១ជីសល់ប៉ុន្មាន$? ហាងឆេងមាសបន្តធ្លាក់ថ្លៃខណៈធនាគារកណ្ដាលអាមេរិកនឹងបន្តដំឡើងការប្រាក់ដុល្លារ	https://business-cambodia.com/articles/gold-price-market-continue-to-fall	កាលពីថ្ងៃទី៥ខែកុម្ភៈនេះ តម្លៃហាងឆេងមាសបានធ្លាក់ថ្លៃមកត្រឹម១,៨៦៥ដុល្លារក្នុងមួយអោននៅលើទីផ្សារអន្តរជាតិបន្ទាប់មកក៏ចាប់ផ្ដើមងើបឡើងវិញ។ យ៉ាងណាមិញគិតត្រឹមព្រឹកថ្ងៃសុក្រនេះតម្លៃមាសលើទីផ្សារអន្តរជាតិបានធ្លាក់ចុះមកត្រឹម១,៨៥៨ដុល្លារក្នុងមួយអោន។ បើយោងតាមការចុះផ្សាយរបស់ CNBC បានឲ្យដឹងថា ហាងឆេងមាសបន្តដាំក្បាលចុះខណៈធនាគារកណ្ដាលរបស់ហសរដ្ឋអាមេរិក( Federal Reserve) គ្រោងនឹងដំឡើងអត្រាការប្រាក់ដុល្លាររបស់ខ្លួនបន្ថែមទៀត។ ជាក់ស្ដែងលោក Jerome Powell ទេសាភិបាលនៃធនាគារកណ្ដាលអាមេរិកបានមានប្រសាសន៍កាលពីពេលថ្មីៗនេះថាធនាគារកណ្ដាលនឹងបន្តដំឡើងការប្រាក់ដុល្លារដើម្បីទម្លាក់អត្រាអតិផរណាតាមគោលដៅដែលខ្លួនបានកំណត់។  នៅក្នុងបទសម្ភាសន៍មួយជាមួយលោក David Rubinsten នៅ Washington លោក Jerome Powell បានឲ្យដឹងថា” ខ្ញុំគិតថាយើងនឹងបន្ដដំឡើងការប្រាក់បន្ថែមទៀតខណៈទីផ្សារការងារនៅសហរដ្ឋអាមេរិកមានការកើនឡើងគួរឲ្យកត់សម្គាល់”។ ជាក់ស្ដែងរបាយការណ៍កាលពីខែមករាឆ្នាំ២០២៣នេះម្ចាស់អាជីវកម្មបានបន្ថែមអ្នកធ្វើការថ្មីជាង៥១ម៉ឺននាក់ទៅក្នុងទីផ្សារការងារនៅអាមេរិក។ លោក Jerome Powell បានពន្យល់ថានៅពេលទីផ្សារការងារកាន់តែខ្លាំងអំឡុងពេលអតិផរណានៅតែខ្ពស់ ធនាគារកណ្ដាលអាមេរិកត្រូវតែដំឡើងការប្រាក់ដុល្លារព្រោះថាពេលទីផ្សារការងារខ្លាំងមានន័យថាម្ចាស់អាជីវកម្មត្រូវការបុគ្គលិកកាន់តែច្រើនហើយប្រាក់ឈ្នួលក៏កាន់តែឡើងថ្លៃដែលរុញតម្លៃទំនិញនិងសេវាកម្មលើទីផ្សារកាន់តែថ្លៃ  អ៊ីចឹងអតិផរណានឹងកាន់តែខ្ពស់។ ដូច្នេះកណ្ដាលនៅតែមានវិធានការដំឡើងការប្រាក់កម្ចីនិងសន្សំដើម្បីទប់អតិផរណាកុំឲ្យឡើងខ្ពស់។ ព័ត៌មាននៃការគ្រោងដំឡើងការប្រាក់ដុល្លាររបស់ធនាគារណ្ដាលអាមេរិកជាកត្តាមួយរុញតម្លៃមាសឲ្យដាំក្បាលចុះមកត្រឹម១,៨៥៨ដុល្លារក្នុងមួយអោន( ស្មើនឹង២,២៣៨ដុល្លារក្នុងមួយតម្លឹង) ពោលគឺធ្លាក់ថ្លៃចំនួន១៧ដុល្លារបើធៀបនឹងតម្លៃម្សិលមិញ។ ចំពោះហាងឆេងទីផ្សារស្រុកយើងវិញយើងឃើញថាតម្លៃហាងឆេងមាសក៏ចាប់ផ្ដើមធ្លាក់ថ្លៃផងដែរ។ ជាក់ស្ដែងនៅព្រឹកនេះហាងឆេងមាសនៅហាង ចែពៅ លក់គ្រឿងអលង្ការ មានធ្លាក់មកត្រឹម២២២ដុល្លារក្នុងមួយជី។   ចង់ចេះប្រើលុយឲ្យមានប្រសិទ្ធភាព ប្រើលុយឲ្យចំណេញនិងវិនិយោគលុយដើម្បីបង្កើនទ្រព្យអាចតាមដាន Facebook page របស់ខ្ញុំ Toeuy Hong-ទឿយ ហុងឬចូលគ្រុបតេឡេក្រាម: https://t.me/toeuy_hong	{ "spider_name": "businesscambodia", "scrape_at": "2025-06-14_19:40:32", "date_created": "2023-02-10T03:46:38.791Z", "category": "ហិរញ្ញវត្ថុ", "views": 9579, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ផ្ទះស្អាតទីតាំងត្រូវប៉ាន់ នៅតែលក់ឬជួលមិនដាច់សោះ មកសាកស្នៀត៤ នេះដឹងតែភ្ញៀវឃើញហើយមិនចូលមិនបាន	https://business-cambodia.com/articles/tips-on-how-to-stage-your-home-for-a-quick-sale	ចំពោះម្ចាស់ផ្ទះមានបំណងចង់ដាក់លក់ ឬជួលផ្ទះរបស់ខ្លួន ក្រៅពីទីតាំងអំណោយផលល្អហើយនោះ ការតុបតែងផ្ទះក៏ជាចំណែកមួយដ៏សំខាន់ក្នុងទាក់ទាញអ្នកជួល ឬអតិថិជនដែលចង់ទិញផ្ទះរបស់លោកអ្នក ។ ជាទូទៅនៅពេលដែលអ្នកចង់លក់ផ្ទះគឺតែងតែចង់ឱ្យលក់ឆាប់ហើយបានតម្លៃខ្ពស់ តែលោកអ្នកដឹងថារាល់អតិថិជនដែលចង់ទិញផ្ទះរបស់លោកអ្នក គឺពិចារណាច្រើនចំណុចទាក់ទងនិងតម្លៃ គុណភាពសំណង់ ឬទីតាំងជាដើម ក៏ដូចជារចនាបទនានាដែលមាននៅក្នុងផ្ទះផងដែរ។ ខាងក្រោមនេះគឺស្នៀតចំនួន៤ បើអនុវត្តឱ្យហើយភ្ញៀវឃើញមិនចូលមិនបាន៖ ១. ធម្មជាតិ អ្វីដែលខ្វះមិនបានគឺធម្មជាតិ ព្រោះថារុក្ខជាតិក៏ផ្តល់ឲ្យបរិយាកាសក្នុងផ្ទះទាំងមូលមានភាពស្រស់ស្រាយនិងមានអត្ថប្រយោជន៍ដល់សុខភាពផងដែរ ។ លោកអ្នកអាចដាក់រុក្ខជាតិដែលអាចធន់នឹងម្លប់បានហើយដាក់នៅក្នុងបន្ទប់គេង បន្ទប់ទទួលភ្ញៀវ បន្ទប់ទឹកជាដើម ។ ២.ពន្លឺ មែនទែនទៅពន្លឺគឺសំខាន់មិនថាពន្លឺនោះភ្លឺពីធម្មជាតិឬជាពន្លឺដែលភ្លឺពីអំពូលភ្លើងនោះទេ។ លោកអ្នកត្រូវប្រាកដថាផ្ទះរបស់អ្នកមានពន្លឺគ្រប់គ្រាន់ ដែលចាំងចូលក្នុងផ្ទះទាំងពេលថ្ងៃនិងពេលយប់។ ម៉្យាងវិញទៀតពន្លឺដែលមាននៅក្នុងផ្ទះពិតជាគ្រឿងលំម្អដែលធ្វើឲ្យបរិយាកាសរបស់លោកអ្នកមានភាពស្រស់ស្រាយបានផងដែរ។  ដូច្នេះការប្រើប្រាស់អំពូល ឬពន្លឺដែលមកពីបរិយាកាសខាងក្រៅហើយចាំងចូលផ្ទះគឺត្រូវតែប្រាកដថាវាពិតជាធ្វើឲ្យការរស់នៅប្រចាំថ្ងៃទទួលបានផាសុកភាព។ ៣. រចនាបទ ធម្មជាតិ និងពន្លឺពិតជាសំខាន់តែអ្វីដែលកាន់សំខាន់គឺការតុបតែងនេះឯង។ ការលំម្អផ្ទៃខាងក្នុងផ្ទះលោកអ្នកត្រូវជ្រើសរើសម៉ូតដែលគេពេញនិយមព្រោះថារចនាផ្ទៃខាងក្នុងដើរតួរយ៉ាងសំខាន់ ព្រោះថាជាទូទៅមនុស្សកម្នាក់ៗមានចំណូលចិត្តមិនដូចគ្នាទេ មនុស្សខ្លះចូលចិត្តម៉ូតបែបសម័យទំនើប ហើយខ្លះទៀតចូលចិត្តបែបបុរាណ។ ដូច្នេះការសម្រេចចិត្តជ្រើសរើសប្រភេទនៃម៉ូតរចនាបថណាមួយ គឺវាសំខាន់ដោយសារ វាជាផ្នែកមួយអាចទាញភ្ញៀវឱ្យចូលមកមើលបានដែរ។ ៤. គឿងសង្ហារឹម ប្រាកដណាស់ ការបន្ថែមនូវគ្រឿងសង្ហារឹមដែលរាប់បញ្ចូលទាំងគ្រែ សាឡុង សំភារៈផ្ទះបាយ ម៉ាស៊ីនត្រជាក់ ទូរទស្សន៍ជាដើម តែត្រូវប្រាកដថារបស់របទាំងនោះមិនមានបញ្ហាឬបាកបែកអ្វីនោះទេ ដោយសារវាក៏ជាផ្នែកមួយទាក់ទាញភ្ញៀវបានផងដែរ។ ប៉ុន្តែចំណុចសំខាន់មួយ ទៀតប្រសិនបើមានការបំពាក់ឧបករណ៍សុវត្ថិភាពដូចជា៖ កាមេរ៉ាសុវត្ថិភាព កណ្តឹង ប្រព័ន្ធសម្រាប់ការពារអគ្គិភ័យវាពិតជាល្អប្រសើរយ៉ាងខ្លាំងទាំងខ្លួនអ្នកជាម្ចាស់ផ្ទះ និងអ្នកជួលផងដែរ ៕ អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:32", "date_created": "2023-02-10T03:45:12.742Z", "category": "អចលនទ្រព្យ", "views": 210, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ផ្ញើលុយតាមប្រពន្ធ បានការប្រាក់ខ្ពស់! ធនាគារ ហត្ថា ផ្តល់ការប្រាក់ពិសេស សម្រាប់ស្ត្រីៗ ថ្ងៃ៨មីនា	https://business-cambodia.com/articles/hatha-bank-offers-gift-to-women-customer	ដើម្បីជាការអបអរសាទរដល់ទិវានារីអន្តរជាតិខាងមុខនេះ ធនាគារ ហត្ថា បានប្រកាសផ្ដល់ជូនកាដូពិសេសដល់អតិថិជនដែលជាស្រ្តីៗ ដោយបន្ថែមការប្រាក់ជូនដល់ទៅ ០.៤៥% ពីលើការប្រាក់ដែលមានស្រាប់ សម្រាប់ការបើកគណនីបញ្ញើកើនទ្រព្យ របស់ធនាគារហត្ថា។ ធនាគារ ហត្ថាផ្ដល់ការប្រាក់ខ្ពស់ដល់ទៅ ៨.៨៨%ក្នុងមួយឆ្នាំ ដូច្នេះហើយអតិថិជនដែលជាស្រ្តី នឹងទទួលបានការប្រាក់សរុបដល់ទៅ ៩.៣៣% បើសិនជាដាក់ប្រាក់បញ្ញើ ចាប់ពីថ្ងៃទី១៥ ខែកុម្ភៈ ដល់ថ្ងៃទី១ ខែមីនា ឆ្នាំ២០២៣។ ដើម្បីទទួលបានការប្រាក់ពិសេសនេះ លោកអ្នកដែលជាស្រ្តីទាំងអស់ គ្រាន់តែដាក់បញ្ញើចាប់ពី ១ម៉ឺនដុល្លារឡើងទៅ ជាមួយរយៈពេលយ៉ាងតិច៦ខែ នៅក្នុងគណនីមានកាលកំណត់របស់ធនាគារ ហត្ថា។ ចំណុចគួរកត់ចំណាំគឺ សម្រាប់អតិថិជនថ្មី តម្រូវឱ្យភ្ជាប់ Hatha Mobile ដើម្បីបំពេញលក្ខខណ្ឌឱ្យបានពេញលេញ។ អ្វីដែលរឹតតែពិសេសគឺ ក្នុងករណីដែលលោកអ្នកចង់បិទគណនីមុនកាលកំណត់ លោកអ្នកនឹងទទួលបានការប្រាក់ស្ដង់ដារនៃគណនីសន្សំ។ គួរបញ្ជាក់ផងដែរថា សម្រាប់កាដូការប្រាក់ពិសេសនេះ មានតែនៅក្នុងចន្លោះថ្ងៃបរិច្ឆេទដែលមានលើកឡើងដូចខាងលើទេ បើលោកអ្នកមានចំណាប់អារម្មណ៍សូមអញ្ញើញទៅដាក់បញ្ញើឱ្យត្រូវថ្ងៃ ឬបើចង់បានព័ត៌មានកាន់តែច្បាស់សូមទំនាក់ទំនងទៅកាន់ទូរស័ព្ទលេខ៖ ០២៣ ៩៩៩ ២៦៦ ។ អត្ថបទដោយ៖ សូ សុខលី ចង់បានគំនិតល្អៗ សម្រាប់ដោះស្រាយបញ្ហាបំណុល សូមចុចចូលគ្រុប Telegram មួយនេះ៖ ( https://t.me/so_soklyofficial )	{ "spider_name": "businesscambodia", "scrape_at": "2025-06-14_19:40:32", "date_created": "2023-02-09T20:15:06.162Z", "category": "ហិរញ្ញវត្ថុ", "views": 2489, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
ច្បាស់ការ! ឯកឧត្ដម វ៉ី សំណាង បញ្ជាក់ថាផ្លូវឡើងទៅភ្នំខ្នងផ្សាររដ្ឋបាលខេត្ដពុំមានគម្រោងសាងសង់ឡើយ	https://business-cambodia.com/articles/vie-samnang-	ឯកឧត្ដម វ៉ី សំណាង អភិបាលនៃគណៈអភិបាលខេត្ដកំពង់ស្ពឺបានមានប្រសាសន៍លើកឡើងថា រដ្ឋបាលខេត្ដពុំមានគម្រោងសាងសង់ផ្លូវឡើងទៅតំបន់ភ្នំខ្នងផ្សារទៅទេ ប៉ុន្ដែការឈួសឆាយផ្លូវដែលឃើញកន្លងមកនេះ គឺជាឈួសឆាយផ្លូវសម្រាប់ដឹកសម្ភារបោះបង្គោលភ្លើងអគ្គិសនីផ្គត់ផ្គង់រោងចក្រតែប៉ុណ្ណោះ។ ប្រសាសន៍លើកឡើងឯកឧត្ដមនេះត្រូវបានធ្វើនៅក្នុងសន្និសីទសារព័ត៌មាន ស្ដីពី "ភាពជោគជ័យក្នុងរយៈពេល ៥ឆ្នាំកន្លងមក" របស់រដ្ឋបាលខេត្តកំពង់ស្ពឺ នៅថ្ងៃទី៩ ខែមករា ឆ្នាំ២០២៣។ ថ្លែងនៅក្នុងឱកាលនោះឯកឧត្ដមអភិបាលខេត្ដបានមានប្រសាសន៍ថា «ការពិតមិនមែនទេ ខ្នងផ្សារនេះគឺ ដោយសារភាពរីកចម្រើនផ្នែកសេដ្ឋកិច្ច ជាពិសេសវិស័យរោងចក្រសហគ្រាស ដែលគេត្រូវការភ្លើងប្រើប្រាស់យ៉ាងច្រើន អ៊ីចឹងយើងត្រូវតែអូសឲ្យមានបង្គោលភ្លើងមក។ ហើយដើម្បីឲ្យបានបង្គោលភ្លើងគាត់មិនត្រូវដឹកជញ្ជូនសម្ភារ ឧបករណ៍ យកទៅរៀបចំជាបង្គោល អ៊ីចឹងមិនត្រូវឈូសធ្វើនេះឡើងទៅ»។ ឯកឧត្ដមបន្ដថា នៅក្នុងពាក្យស្លោករបស់អ្នកដែលទៅលេងខ្នងផ្សារថា ដើម្បីឃើញទេសភាពដ៏ស្រស់ស្អាតត្រូវតែឆ្លងកាត់ផ្លូវដ៏លំបាក។ អ៊ីចឹងរដ្ឋបាលខេត្ដអត់ធ្វើផ្លូវឡើងទៅតំបន់ហ្នឹងទេ គឺទុកឲ្យអ្នកដែលចង់ទៅលេងខ្នងផ្សារ ដើរឡើងដោយលំបាក ដើម្បីទៅមើលទេសភាពលើខ្នងផ្សារនេះ៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:32", "date_created": "2023-02-09T09:59:52.333Z", "category": "អចលនទ្រព្យ", "views": 282, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
Elon Musk ចាយរាប់លាន$នាំមនុស្សទៅភពអង្គារ តែBill Gates ថាបើយកលុយធ្វើរឿង១នេះល្អជាង	https://business-cambodia.com/articles/bill-gates-says-elon-musk-waste-a-lot-of-money	បើអ្នកបានតាមដានសេដ្ឋី Elon Musk អ្នកច្បាស់ជាដឹងហើយថា សេដ្ឋីរូបនេះគឺមានបេសកម្មចុងក្រោយក្នុងជីវិតដ៏ធំមួយគឺគម្រោងបញ្ជូនមនុស្សទៅកាន់ភាពអង្គារដែលជាភពមួយមានសភាពស្រដៀងនឹងភពផែនដី អាចឲ្យមនុស្សរស់នៅបាន ហើយElon Musk បានចាយលុយរាប់ពាន់លានដុល្លារដើម្បីបេសកម្មដ៏ធំមួយនេះ។  យ៉ាងណាមិញបេសកម្មដែលជាគោលបំណងចង់ក្រោយរបស់ Elon Musk បានធ្វើនេះ ត្រូវបានសេដ្ឋី Bill Gates រិះគនថាជាការចំណាយលុយខ្ជះខ្ជាយទៅវិញ។ នៅក្នុងបទសម្ភាសន៍ជាមួយសារព័ត៌មាន BBC លោក Bill Gates បានឲ្យដឹងថាអ្វីដែលElon Musk ចំណាយលុយរាប់ពាន់ដុល្លារលើគម្រោងបញ្ជូនមនុស្សទៅកាន់ភពអង្គារមិនមែនជាកម្មភាពសប្បុរសធម៌ឡើយ។ លោកបានបន្ថែមទៀតទស្សនវិស័យក៏ដូចជាបេសកម្មរបស់ Elon Musk ក្នុងការគ្រប់គ្រងភពអង្គារតាមរៈក្រុមហ៊ុន SpaceX របស់លោកគឺជាការចំណាយលុយខ្ជះខ្ជាយ ជាពិសេសចំណាយលើយានអវកាសនិង រ៉ុកកេតជាដើម។ ត្រង់នេះ សេដ្ឋី Bill Gates ថាElon Musk ប្រើប្រាស់លុយរបស់ខ្លួនមិនមែនប្រសិទ្ធភាពឡើយ មិនចំគោលដៅនោះទេ។ លោក Bill Gates បានសង្កត់ធ្ងន់ថាជាជាងចាយលុយរាប់ពាន់លានដុល្លារលើបេសកម្មភពអង្គារ Elon Musk គួរតែយកលុយទៅជួយអភិវឌ្ឍន៍វ៉ាក់សំាងល្អជាងដើម្បីជួយដល់មនុស្សជាតិការពារពីវីរុសឆ្លងកាចសាហាវដូចករណីវីរុសកូវីដ១៩ជាដើម។ គួរបញ្ជាក់ផងដែរថា សេដ្ឋី Elon Musk មានគោលដៅចង់បញ្ជូនមនុស្សទៅកាន់ភពអង្គារឲ្យបាន១លាននាក់នៅត្រឹមឆ្នាំ២០៥០ ហើយដើម្បីអាចបញ្ជូនមនុស្សខ្ទង់លាននាក់ទៅកាន់ភពអង្គារបានក្រុមហ៊ុន SpaceX របស់លោកមានគម្រោងបង្កើតយានអវកាសStarship ចំនួន១០០គ្រឿងក្នុងរយៈពេល១០ឆ្នាំ៕	{ "spider_name": "businesscambodia", "scrape_at": "2025-06-14_19:40:32", "date_created": "2023-02-09T09:59:21.087Z", "category": "ហិរញ្ញវត្ថុ", "views": 487, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
អានច្រើន កើនគំនិត! មកស្គាល់វេបសាយធំៗ៣អានសៀវភៅបរទេសហ្វ្រីៗ	https://business-cambodia.com/articles/free-ebook-to-read-in-original-book	ទោះបីជាបច្ចេកវិទ្យារីកចម្រើនយ៉ាងណាការអាននៅតែជាឃ្លាំងគំនិតដែលមិនចេះចាស់គំរឹល។ ក្រៅពីការអានជាសៀវភៅក្រដាស មនុស្សភាគក៏ងាកមកអានជាសៀវភៅអេឡិចត្រូនិក សំឡេងសៀវភៅ ជាពិសេសសៀវភៅភាសាបរទេសជាច្រើនមានដែលមាននៅលើអ៊ីនធើណេត។ យ៉ាងណាមិញថ្ងៃនេះយើងសូមពាំនាំយកនូវវេបសាយចំនួន៣ ដែលផ្ទុកទៅដោយសៀវភៅបរទេសជាច្រើនរួមទាំងសៀវភៅល្បីៗ គ្រប់ប្រភេទដូចជាចំណេះដឹងទូទៅ ជំនាញរឹង ការអភិវឌ្ឍន៍ខ្លួន ការលក់ សៀវភៅមហាសេដ្ឋី ភាពជាអ្នកគ្រប់គ្រង ដឹកនាំនិងបំណិនជីវិតផ្សេងៗទៀតជាភាសាអង់គ្លេស។ 1. PDF Drive  មួយនេះគឺសាកសមបំផុតសម្រាប់អ្នកដែលចង់អានសៀវភៅល្បីៗជាភាសាអង់គ្លេស។ PDF នេះគឺជាជម្រុកឯកសារដ៏ល្អមួយ ហើយគិតមកត្រឹមថ្ងៃនេះ វាមានសៀវភៅអេឡិចត្រូនិចចំនួន 82,415,943 ក្បាលសម្រាប់ ទាញយកដោយឥតគិតថ្លៃ។ វាគ្មានការផ្សាយពាណិជ្ជកម្មរំខាន គ្មានដែនកំណត់ក្នុងការទាញយក។ ២. Open Library អ្នកអាចប្រើ Open Library ដើម្បីខ្ចី និងអានសៀវភៅអេឡិចត្រូនិចរាប់លានក្បាលដោយឥតគិតថ្លៃ។ជាមួយនឹងការស្វែងរកអ្នកនឹងរកឃើញសៀវភៅអេឡិចត្រូនិចគ្រប់ប្រភេទ ចាប់ពីសិល្បៈ និងវិទ្យាសាស្ត្រផ្សេងៗ អ្នកប្រើប្រាស់ដែលបានចុះឈ្មោះក៏អាចបង្កើតបញ្ជីសៀវភៅអេឡិចត្រូនិកទាល់ខ្លួនផងដែរ ដូចជាចង់អាន ឬបានអានហើយ។ ៣. Free Ebooks វេបសាយមួយនេះនឹង អនុញ្ញាតឱ្យអ្នកចូលប្រើសៀវភៅអេឡិចត្រូនិចគ្រប់ប្រភេទ ដែលអ្នកអាចរកបាននៅក្នុងផ្នែកនីមួយៗ ដូចជារឿងប្រឌិត មិនមែនប្រឌិត ការសិក្សា សៀវភៅសិក្សា សៀវភៅបុរាណ និងផ្សេងៗទៀត។ មួយវិញទៀត អ្នកអាចបង្កើតគណនីឥតគិតថ្លៃដែលអនុញ្ញាតឱ្យអ្នកចូលប្រើសៀវភៅអេឡិចត្រូនិកដោយឥតគិតថ្លៃ ប៉ុន្តែបានតែ៥ដងប៉ុណ្ណោះក្នុងមួយខែ ហើយក្នុងទម្រង់ PDF។  យ៉ាងណាមិញទោះបីជាប្រព័ន្ធអេឡិចត្រូនិកមានភាពរីកចម្រើនដូចផ្សិតយ៉ាងណាក្តីក៏គេឃើញថាសៀវភៅក្រដាសសន្លឹកនៅតែមានការគាំទ្រប្រហាក់ប្រហែលគ្នា ទៅតាមរសនិយមរបស់អ្នកអានផ្សេងៗពីគ្នា៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:33", "date_created": "2023-02-09T09:54:17.709Z", "category": "ភាពជាអ្នកដឹកនាំ", "views": 2039, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
លាភធំៗមិននឹកស្មាន៤យ៉ាង អ្នកនឹងទទួលបាន បើចាប់ផ្ដើមផលិតវីដេអូល្អៗចាប់ពីថ្ងៃនេះទៅ	https://business-cambodia.com/articles/4-big-benefits-of-making-video	តើអ្នកមានក្ដីស្រមៃចង់ក្លាយជាអ្នកផលិតវីដេអូពេញម៉ោងទេ? ក្នុងសម័យឌីជីថល ជំនាញផលិតវីដេអូ អាចផ្ដល់នូវប្រយោជន៍ជាច្រើនទៅកាន់សង្គម និងខ្លួនឯង។ អ្វីដែលរឹតតែពិសេស អ្នកផលិតវីដេអូដែលមានអ្នកគាំទ្រច្រើន អាចទទួលបានចំនូលច្រើនបំផុតត្រឡប់មកវិញ។ ថ្ងៃនេះយើងនឹងស្វែងយល់ពីអត្ថប្រយោជន៍ធំៗ៤យ៉ាង ដែលអ្នកនឹងទទួលបាន ប្រសិនបើអ្នកចាប់ផ្ដើមធ្វើជាអ្នកផលិតវីដេអូពីពេលនេះទៅ។ ១. ពង្រីកខួរក្បាលឱ្យមានចំណេះដឹងទូលំទូលាយ អ្នកផលិតវីដេអូភាគច្រើនជាអ្នកស្រាវជ្រាវ ជាអ្នកចែករំលែក អាស្រ័យហេតុនេះ ទើបអ្នកដែលចាប់ផ្ដើមប្រឡូកខ្លួនជាអ្នកផលិតវីដេអូ គាត់នឹងក្លាយជាមនុស្សឆ្លាត មានចំណេះដឹងទូលំទូលាយ ព្រោះដើម្បីចេញវីដេអូបានមួយ អ្នកនឹងត្រូវរៀនសូត្រចំណេះដឹងថ្មីប្លែកជាច្រើន ដែលជួយឱ្យអ្នកមានចំណេះដឹងទូលំទូលាយបំផុត។ ២. បង្កើតម៉ាស៊ីនផលិតលុយគ្រប់នាទី សម័យឌីជីថល អ្នកផលិតវីដេអូ អាចបង្កើតចំណូលអកម្ម ឬនិយាយមួយបែបទៀតថាជាម៉ាស៊ីនផលិតលុយ ដែលចំណូលអាចហូរចូលគណនីគាត់រាល់នាទី ទោះបីជាគាត់កំពុងគេងលក់ក៏ដោយ។ អ្នកផលិតវីដេអូអាចរកចំណូលពីយូធូប ហ្វេសប៊ុក ការជួយផ្សព្វផ្សាយផលិតផល ឬសេវាកម្ម និងច្រកសំខាន់ៗជាច្រើនទៀត។ ៣. ក្លាយជាអ្នកជំនួញដើមទុនតិច ពេលអ្នកផលិតវីដេអូ អ្នកនឹងមានអ្នកគាំទ្រ ឬហ្វេន ហើយអ្នកក៏អាចក្លាយជាអ្នកជំនួញ ដោយបំប្លែងហ្វេនទៅជាអតិិថិជនរបស់អ្នកផងដែរ។ អ្នកអាចលក់ផលិតផលដែលមានគុណតម្លៃ ស្របតាមប្រភេទវីដេអូដែលអ្នកធ្វើ នោះអ្នកនឹងអាចមានឱកាសធ្វើជាអ្នករកស៊ី ជាមួយនឹងដើមទុនតិច កម្រិតហានិភ័យទាបផងដែរ។ សាកស្រមៃទៅមើល បើសិនជាអ្នកមានហ្វេនស្មោះត្រង់១០០០នាក់ ហើយអ្នកលក់ផលិតផលឱ្យគាត់ម្នាក់ ១០ដុល្លារ នោះមានន័យថា អ្នករកចំណូលបាន ១ម៉ឺនដុល្លារ។ ៤. ផ្លាស់ប្ដូរសង្គម និងពិភពលោក វីដេអូអ្នកតែមួយ អាចនឹងមិនទាន់មានឥទ្ធិពលខ្លាំង ដើម្បីផ្លាស់ប្ដូរសង្គម និងពិភពលោកក៏ពិតមែន ប៉ុន្តែពេលដែលអ្នកបន្តធ្វើកាន់តែច្រើន នោះអ្នកនឹងកាន់តែមានឥទ្ធិពលវិជ្ជមានកាន់តែច្រើនទៅកាន់សង្គម ប្រៀបបីដូចជារលកសមុទ្រអ៊ីចឹងដែរ។ ស្រដៀងគ្នានេះដែរ វីដេអូតែមួយ វាមិនទាន់មានឥទ្ធិពលខ្លាំង ដើម្បីផ្លាស់ប្ដូរសង្គម និងពិភពលោកមែន ប៉ុន្តែវាអាចផ្លាស់ប្ដូរពិភពលោកនរណាម្នាក់ ពីភាពខ្មៅងងឹត ឱ្យស្វែងរកឃើញពន្លឺផងដែរ។ អាស្រ័យហេតុនេះទើប ការផលិតវីដេអូគឺពិតជាសំខាន់។ ជារួមមកវិញ ការផលិតវីដេអូ គឺមានប្រយោជន៍ច្រើនចំពោះខ្លួនឯង និងមនុស្សជុំវិញខ្លួន ហើយវាក៏ជាផ្នែកដ៏សំខាន់ក្នុងការជះឥទ្ធិពលវិជ្ជមានកាន់តែច្រើនឡើងៗទៅកាន់សង្គមផងដែរ ពេលដែលមានអ្នកផលិតវីដេអូចែករំលែកកាន់តែច្រើនឡើង។ ចុះអ្នកវិញ នឹងចាប់ផ្ដើមផលិតវីដេអូនៅពេលណាដែរ? ជាចុងក្រោយបើសិនជាអ្នកចង់រៀនគំនិតរកស៊ីល្អៗ និង គន្លឹះដឹកនាំជីវិត សូមចូលក្នុងគ្រុបពិសេសខ្ញុំទីនេះ ( https://t.me/LongVathanak777 )	{ "spider_name": "businesscambodia", "scrape_at": "2025-06-14_19:40:33", "date_created": "2023-02-09T09:45:43.413Z", "category": "ភាពជាអ្នកដឹកនាំ", "views": 810, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
លំនៅឋាននៅសិង្ហបុរី អាចនឹងបន្តដាក់លក់ឡាយឡុង ខណៈក្រុមហ៊ុនមួយចំនួនប្រកាសក្ស័យធន	https://business-cambodia.com/articles/singapore-property-auction-bank-foreclosures-2023-outlook-	ខណៈពេលដែលសេដ្ឋកិច្ចមិនអំណោយផល បានធ្វើឱ្យវិនិយោគិនមួយចំនួនកំពុងទទួលរងសម្ពាធយ៉ាងធ្ងន់ធ្ងរ ដោយមានក្រុមហ៊ុនខ្លះប្រកាសក្ស័យធន ហើយខ្លះទៀតក៏កំពុងដាក់ដេញថ្លៃអចលនទ្រព្យខ្លួនជាបណ្ដើរៗ។ ជាក់ស្ដែងនៅក្នុងប្រទេសសិង្ហបុរី ក៏កំពុងដាក់លក់អចលនទ្រព្យឡាយឡុងផងដែរ ព្រោះតែចំនួនញត្តិប្រកាសក្ស័យធនកើនឡើង។ នេះបើយោងតាមការចេញផ្សាយរបស់សារព័ត៌មាន CNA បានចេញកាលពីថ្ងៃទី០៨ ខែកុម្ភៈ ឆ្នាំ២០២៣ កន្លងទៅនេះ។ ប្រភពដដែលបានឱ្យដឹងថាផ្អែកតាមរបាយការណ៍ចុងក្រោយ របស់ក្រុមហ៊ុន Knight Frank ស្តីពីទីផ្សារលក់ឡាយឡុង កាលពីថ្ងៃទី៣០ ខែមករា បង្ហាញថា ស្ថានភាពនេះកើតឡើង ស្របពេលថ្លៃចំណាយជីវភាព កើនឡើងកាន់តែខ្ពស់ អត្រាការប្រាក់ក៏កាន់តែកើនឡើង ហើយវិធានការជួយគាំទ្រ ដើម្បីសម្រាលវិបត្តិកូវីដ-១៩ ត្រូវបានកាត់បន្ថយ។ ដោយឡែកនៅក្នុងចំណោមនោះ  ក៏មានអចលនទ្រព្យចំនួន៤០ ត្រូវបានលក់ឡាយឡុងក្នុងតម្លៃសរុប៦៨លានដុល្លារ។ ក្នុងនោះទិន្ន័យរបស់ក្រសួងច្បាប់ (Ministry of Law) នៃប្រទេសសិង្ហបុរី ដែលទទួលបន្ទុកផ្នែកយុត្តិធម៌ នីតិរដ្ឋ សេដ្ឋកិច្ច និងសង្គមតាមរយៈគោលនយោបាយ ច្បាប់ និងសេវាកម្មបង្ហាញថា ពលរដ្ឋចំនួន៣.៦៤៨នាក់បានដាក់ញត្តិ ប្រកាសក្ស័យធនក្នុងឆ្នាំ២០២២ ដោយកើនឡើង១៥%បើធៀបនឹងចំនួនញត្តិ៣.១៦០ញត្តិ ដែលត្រូវបានដាក់ក្នុងឆ្នាំ២០២១។ ក្រុមហ៊ុន Knight Frank បានលើកឡើងតាមរយៈរបាយការណ៍របស់ខ្លួនថា មានការចុះបញ្ជីលក់ឡាយឡុងចំនួន៤២០ ក្នុងឆ្នាំ២០២២ ហើយចំនួននេះ អាចនឹងកើនឡើងពី៤០% ទៅ៥០%ឈានរហូតដល់ប្រមាណ៦០០នៅឆ្នាំនេះ។ ចំនួនចុះបញ្ជីលក់ឡាយឡុងនោះ រួមមាន ទាំងលំនៅដ្ឋានឯកជនចំនួន១៨៤យូនីតដែលម្ចាស់ ឬធនាគារបានដាក់លក់ឡាយឡុង ព្រមទាំងតូបលក់រាយ ការិយាល័យ កន្លែងផលិតកម្មចំនួន២១១យូនីត ផ្ទះអាជីវកម្មចំនួន១១ អាផាតមិនចំនួន១២ និងផ្ទះផ្សេងទៀតចំនួន២ផងដែរ៕ អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:33", "date_created": "2023-02-09T09:42:54.159Z", "category": "អចលនទ្រព្យ", "views": 1581, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ឮហើយក្តុកក្តួល! នេះជាសាររំជួលចិត្តរបស់ CEO ២ រូបមុននឹងប្រកាសកាត់បុគ្គលិកចេញពីក្រុមហ៊ុនខ្លួន	https://business-cambodia.com/articles/company-dell-and-zoom	ពិតជារឿងដ៏គួរឱ្យសោកស្តាយខ្លាំងមែនទែន ដែលក្រុមហ៊ុនធំៗចំនួន ២ គឺក្រុមហ៊ុន Zoom និងក្រុមហ៊ុន Dell បានប្រកាសកាត់បន្ថយបុគ្គលិករាប់ពាន់នាក់ដើម្បីកាត់បន្ថយការចំណាយ ប៉ុន្តែអ្វីកាន់តែក្តុកក្តួលខ្លាំងជាងនឹងទៀតនោះគឺ CEO របស់ពួកគេបានបង្ហាញពីសាររំជួលចិត្តទៅកាន់បុគ្គលិកជាលើកចុងក្រោយ មុននឹងសម្រេចឈប់ឱ្យពួកគាត់មកធ្វើការទៀត។ ថ្មីៗនេះដែរ យោងតាមការចេញផ្សាយដោយ CNBC បានឱ្យដឹងថា Zoom ត្រូវបង្ខំចិត្ត កាត់បុគ្គលិកចំនួន ១៣០០នាក់ ស្មើនឹង១៥% នៃកម្លាំងពលកម្មក្នុងក្រុមហ៊ុនទាំងមូល ខណ: ភាគហ៊ុនរបស់ Zoom ក៏ត្រូវបិទប្រហែល ៩.៨% ដែរ។ លោកបានបន្ថែមទៀតថា ការកាត់បន្ថយនេះនឹងប៉ះពាល់ដល់គ្រប់ផ្នែកទាំងអស់នៅរបស់ Zoom ចំណែកបុគ្គលិកដែលត្រូវបញ្ឈប់ពីការងារ នឹងត្រូវផ្ដល់ជូនប្រាក់បៀវត្សន៍ចំនួន១៦សប្ដាហ៍ បូករួមទាំងកញ្ចប់ធានារ៉ាប់រងមួយចំនួនទៀត។ អ្វីដែលគួរឲ្យភ្ញាក់ផ្អើលមួយទៀតនោះ សូម្បីតែខ្លួនលោក ដែលជា CEO Zoom ក៏ត្រូវកាត់ប្រាក់បៀវត្សន៍៩៨% និងឈប់ទទួលយកប្រាក់ លើកទឹកចិត្ត សម្រាប់ឆ្នាំ២០២៣ នេះដែរ។ លោក Eric Yuan ក៏បាននិយាយទាំងក្ដុកក្ដួលថា “ក្នុងនាមជា CEO និងស្ថាបនិក Zoom ខ្ញុំពិតជាមានទំនួល ខុសត្រូវជាមួយចំពោះកំហុសទាំងអស់នេះ ហើយខ្ញុំចង់បង្ហាញទំនួលខុសត្រូវនេះ មិនត្រឹមតែជាពាក្យសំដី របស់ខ្ញុំប៉ុណ្ណោះទេ ពោលគឺតាមរយ:ទង្វើផងដែរ” ។ ជាមួយគ្នានោះដែរ ក្រុមហ៊ុនបច្ចេកវិទ្យាយក្ស Dell ក៏បានបានប្រកាសបញ្ឈប់បុគ្គលិក ៥% ដែលស្មើនឹងប្រមាណ ៦៦៥០នាក់ ដើម្បីអាចបន្ដដំណើរទៅមុខនៅក្នុងអំឡុងពេលដែលសេដ្ឋកិច្ចមានការប្រែប្រួល។ សម្រាប់មូលហេតុដែល Dell បញ្ឈប់បុគ្គលិកច្រើនដូច្នេះ គឺដោយសារតែបញ្ហាសេដ្ឋកិច្ច ខណៈលទ្ធផលនៃការលក់កំព្យូទ័ររបស់ Dell ប្រចាំត្រីមាសទី៤ នៃឆ្នាំ២០២២ កន្លងទៅនេះ បានធ្លាក់ចុះយ៉ាងគំហុករហូតដល់ទៅ ៣៧%។ លោក Jeff Clarke ប្រធានប្រតិបត្តិនៃក្រុមហ៊ុន Dell បាននិយាយថា “កន្លងមកក្រុមហ៊ុន Dell ធ្លាប់បានធ្វើការ ផ្អាកការជួលបុគ្កលិកពីខាងក្រៅ និងកាត់បន្ថយការចំណាយជាច្រើន ប៉ុន្ដែអ្វីដែលជាបញ្ហាគឺមើលទៅស្ថានការណ៍ហាក់ដូចជាមិនមានភាពល្អប្រសើរ ហេតុនេះហើយទើបបានជាក្រុមហ៊ុន Dell បង្ខំចិត្តកាត់បុគ្គលិក៥%របស់ខ្លួនចេញ និងដើម្បីរក្សានូវស្ថេរភាពរបស់ក្រុមហ៊ុនសម្រាប់មនុស្ស៩៥%ផ្សេងទៀត។”។ សូមបញ្ជាក់ថា កាលពីខែមករាឆ្នាំ២០២៣ កន្លងទៅថ្មីៗនេះ មានក្រុមហ៊ុនធំៗរបស់សហរដ្ឋអាមេរិកចំនួន៤ បានប្រកាសកាត់បុគ្គលិករាប់ពាន់នាក់ ខណៈស្ថានភាពសេដ្ឋកិច្ចស្ថិតក្នុងភាពមិនច្បាស់លាស់ ហើយឈានដល់ខែកុម្ភៈឆ្នាំ២០២៣ ក៏មានក្រុមហ៊ុនអាមេរិកមួយចំនួនទៀតបន្តកាត់បុគ្គលិកជាបន្តបន្ទាប់ផងដែរ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:33", "date_created": "2023-02-09T09:23:19.909Z", "category": "ចាប់ផ្តើមអាជីវកម្ម", "views": 330, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
គោលការណ៍អ្នកគ្រប់គ្រង ១នាទី ជួយបង្កើនផលិតភាពការងារខ្ពស់ បុគ្គលិកសប្បាយចិត្ត ក្រុមហ៊ុនរីកចម្រើនលឿន	https://business-cambodia.com/articles/1min-manager-strategy	តំណែងអ្នកគ្រប់គ្រងស្រួលអង្គុយ តែលំបាករក្សា! តួនាទីជាអ្នកគ្រប់គ្រងមិនមែនត្រឹមតែអង្គុយមើលរបាយការណ៍ហរិញ្ញវត្ថុក្រុមហ៊ុន ពិនិត្យលទ្ធផលការងារ ឬរៀបចំយុទ្ធសាស្រ្តដឹកនាំ នោះទេតែមានតួនាទីម្យ៉ាងទៀតដែលសំខាន់បំផុតគឺរក្សាទឹកចិត្តបុគ្គលិក ទើបក្រុមហ៊ុនរីកចម្រើន។ មូលហេតុធំ១ដែលផលិតផលមួយសម្រេចទៅបាន គឺកើតចេញពីផលិតភាពការងាររបស់បុគ្គលិក ហើយរឿងទាំងអស់នេះអនុវត្តន៍ទៅដោយប្រើគោលការណ៍អ្នកគ្រប់គ្រង១នាទី រូបមន្តលក់ដាច់បំផុតរបស់លោក  Ken Blanchard និង Spencer Johnson នៃសៀវភៅ “The one minute manager”។ ថ្ងៃនេះដែរយើងសូមលើកយករូបមន្តសង្ខេបខ្លះៗ ដែលយើងអាចរៀនបានពីសៀវភៅមួយនេះ។ ១. ១នាទីកំណត់គោលដៅ យើងប្រហែលជាគ្មានពេលច្រើនក្នុងការជជែកលេងឬផឹកកាហ្វេមួយកែវជាមួយគ្នា ដើម្បីពិនិត្យគោលដៅដើម្បីរបស់បុគ្គលិកនោះទេ។ ដោយឡែកយើងអាចសាកល្បងប្រើពេល១នាទីដើម្បីកំណត់គោលដៅដែលយើងនឹងសម្រេចរួមជាមួយគ្នាសម្រាប់ក្រុមហ៊ុន ដោយប្រើពេលវេលាតិច ប្រើសំណេរគោលការណ៍ខ្លីនិង គោលដៅសម្រេចតូចបំផុត។ ឧទាហរណ៍ ដូចជាការបង្កើនការលក់ឱ្យលើសសប្តាហ៍មុនឱ្យបាន១០% ពោលចំណាយពេលមួយនាទី មើលគោលដៅ មើលសកម្មភាព មើលថាតើអាកប្បកិរិយាបុគ្គលិកម្នាក់នេះ ត្រូវនឹងគោលដៅទាំងនោះដែរឬទេ។ ២. ១នាទីលើកសរសើរ ដូចជាសង្គមយើងមនុស្សមួយចំនួនតែងនិយាយថា ឃើញខុសថាខុស ឃើញត្រូវថាត្រូវ ហើយអ្នកគ្រប់គ្រងមួយនាទីក៏ដូចគ្នា។ មិនមែនមានន័យថាទាល់តែគាត់អាចសម្រេចបានគោលដៅធំឬប្រយោជន៍ធំណាមួយ ទើបចេះហាមាត់សរសើរគេនោះទេ តែត្រូវធានាឱ្យបានថាអ្នកបានត្រេកអរនិងលើកសរសើរប្រាប់បុគ្គលិកម្នាក់នោះថា ជំហាននេះអ្នកដើរត្រូវហើយនឹងធ្វើបានល្អហើយ។ ៣. ១នាទីស្តីបន្ទោស មនុស្សជាធម្មតាមិនចូលចិត្តឱ្យគេស្តីបន្ទោសទេ ប៉ុន្តែបើឃើញខុសហើយមិនជួយកែវានឹងក្លាយទៅមហារីកមើលមិនងាយជា ព្រោះមានតែថ្នាំល្វីងទេ ដែលមនុស្សភ្លក់ហើយរាងចាលហើយគាត់មិនចង់មានបទពិសោធន៍ឈឺម្តងទៀតឡើយ។   ក្រឡេកមកអ្នកគ្រប់គ្រងវិញ ពេលខ្លះអ្នកពិតជាមិនចង់ស្តីឱ្យបុគ្គលិកទេ ប៉ុន្តែដូចគេថាអ៊ឹងចឹងឃើញខុសថាខុស ឃើញត្រូវថាត្រូវ ភ្លាមៗដែលនរណាម្នាក់ធ្វើខុសហើយចូរសម្លឹងភ្នែកគេឱ្យត្រង់ ដោយប្រាប់ពីអារម្មណ៍របស់អ្នកនៅក្នុងពេលនោះថាវាបែបណា បង្ហាញអារម្មណ៍ថា អ្នកចង់ចូលរួមកែលម្អកំហុសនេះជាមួយបុគ្គលិកម្នាក់នោះដោយរបៀបណា ធ្វើយ៉ាងម៉េច ដូច្នេះការស្តីបន្ទោស១នាទីអាចមានប្រសិទ្ធិភាពប្រសិនបើអ្នកពិតជាឱ្យតម្លៃបុគ្គលិកម្នាក់នោះចំពោះចំណុចខ្លាំងណាមួយរបស់គាត់។ ជាការពិតគោលការណ៍អ្នកគ្រប់គ្រងមួយនាទី គឺជាសៀវភៅមួយក្បាលដែលមានបញ្ចូលនូវបទពិសោធន៍អ្នកគ្រប់គ្រងជាច្រើន និងរបៀបនៃការដឹកនាំរបស់ពួកគេដែលមានគោលការណ៍ជាច្រើនយ៉ាងក្នុងការដឹកនាំក្រុម ការគ្រប់គ្រងជីវិត អាជីពការងារ គ្រប់គ្រងខ្លួនឯងមុនដឹកនាំក្រុម១បានជោគជ័យ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:33", "date_created": "2023-02-09T09:21:33.223Z", "category": "ភាពជាអ្នកដឹកនាំ", "views": 783, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ប្រសើរណាស់! ជប៉ុនចង់បើកវគ្គបង្រៀនជំនាញទីផ្សារខ្ពស់ ៣ រៀនចប់អាចធ្វើការនៅជប៉ុនក៏បាន បើករកស៊ីក៏បាន	https://business-cambodia.com/articles/3-skill-japan-want-to-teach	កាលពីថ្ងៃទី ៧ ខែ កុម្ភៈ ឆ្នាំ ២០២៣ កន្លងទៅក្នុងជំនួបពិភាក្សាការងាររវាង លោក Takahashi Fumiaki ប្រធានសមាគមជប៉ុន-កម្ពុជា(JCA) និងជាអតីតឯកអគ្គរាជទូតជប៉ុនប្រចាំកម្ពុជា ជាមួយ ឯកឧត្តមបណ្ឌិត អិត សំហេង រដ្ឋមន្រ្តីក្រសួងការងារ និងបណ្តុះបណ្តាលវិជ្ជាជីវៈ ដែលជាជំនួបពិភាក្សាផ្តោតសំខាន់ ទៅលើការកៀរគរអ្នកវិនិយោគជប៉ុនមកបណ្តាក់ទុនរកស៊ីខ្មែរឱ្យបានកាន់តែច្រើនបន្ថែមទៀតនោះ ជប៉ុនបានចាប់អារម្មណ៍ឱកាសធំមួយនៅកម្ពុជា ដោយជប៉ុនមានបំណងចង់បង្កើតវគ្គបណ្តុះបណ្តាលសម្រាប់យុវជនកម្ពុជាលើជំនាញធំៗចំនួន ៣ ដែលអាចជួយឱ្យជីវកម្មប្រជាជនខ្មែរ កាន់តែមានភាពប្រសើរឡើង។ ក្នុងជំនួបនោះ ភាគីជប៉ុនបានលើកឡើងថា “សង្កេតឃើញថារថយន្តដែលផលិតនៅប្រទេសជប៉ុនបានចរាចរណ៍នៅកម្ពុជាមានចំនួនកាន់តែច្រើនជាហេតុបានធ្វើឱ្យ ជប៉ុនមើលឃើញឱកាសមួយសម្រាប់ឱ្យខាងជប៉ុនផ្តល់ការបណ្តុះបណ្តាលលើជំនាញថែទាំ និងជួសជុលរថយន្តនេះ ទៅដល់យុវជនកម្ពុជាឱ្យកាន់តែមានសមត្ថភាព រួមនឹងផ្តល់ការបណ្តុះបណ្តាលជំនាញកែសម្ជស្ស ដែលជាជំនាញមួយកំពុងតែពេញនិយម ដែលអាចផ្តល់ចំណូលបានប្រសើរ បើយុវជន យុវតីរបស់កម្ពុជា ចាប់យកអាជីពខាងកែសម្ជស្សនេះបានស្ទាត់ជំនាញ”។ គួរបញ្ជាក់ផងដែរថា ចំពោះជំនាញដែលខាងជប៉ុនចង់បើកវគ្គបណ្តុះបណ្តាលនេះ មិនត្រឹមតែអាចផ្តល់ជាជំនាញមួយសម្រាប់យុវជនខ្មែរដើម្បីស្វែងរកឱកាសការងារបានតែមួយមុខប៉ុណ្ណោះទេ ប៉ុន្តែជំនាញទីផ្សារខ្ពស់ទាំង ៣ ខាងលើនេះ ក៏អាចឱ្យយុវជនខ្មែរយកទៅបង្កើតជាការរកស៊ីនាពេលអនាគតបន្ទាប់ពីរៀនចប់ផងដែរ៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:33", "date_created": "2023-02-09T08:23:58.947Z", "category": "ចាប់ផ្តើមអាជីវកម្ម", "views": 833, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }

Subsets and Splits

No community queries yet

The top public SQL queries from the community will appear here once available.